
INTRODUCERE IN FILOSOFIA MENTALULUI 
STUDIU INTRODUCTIV 
Angela BOTEZ 


I. FILOSOFIA MENTALULUI SI ȘTIINȚA 
COGNITIVA 


În încercarea de a arăta ce este filosofia mentalului , vom prezenta, 
în cele ce urmează, câteva definiții, concepte si teme, orientări si 
personalități ale domeniului Filosofia mentalului reprezintă abor- 
darea ontologică (a naturii), epistemologică (a explicației si înțelegerii), 
semantică (a semnificației) a eului uman, a actelor sale cognitive, a 
conștiinței și comportamentului intentional. Ea se constituie astăzi 
Și ca fundamentare metodologică a științelor cognitive, discipline noi 
apărute în aria cercetării stărilor si proceselor conștiinței. 

Ca ramură a filosofiei ea se delimitează, dar şi interacționează cu 
filosofia limbajului și a științei, cu logica si metafizica. Se raportează, 
de asemenea, la rezultatele ştiinţifice obținute de psihologie, ciber- 
netică, teoria Inteligenţei Artificiale, științele cognitive. 

Izvoare ale filosofiei mentalului găsim în istoria filosofiei ' 
încă de la gânditorii antici: în cognitivismul lui Socrate şi Platon 
și în funcționalismul naturalist al lui Aristotel, continuând cu 
elemente de reprezentaţionalism mental în scolastica medievală, 
apoi cu dualismul cartezian, fizicalismul şi introspectionismul lui 
Spinoza, cu concepţia subiectivistă a lui Berkeley, care identifică 
existența cu percepţia (esse est percipi), dar mai ales cu teoria 
despre calităţi și conținut mental, a lui Hume și cu cea despre 
comunicare si calcul mental, a lui Leibniz. 

Mai putem nota un anume tip de funcţionalism si cognitivism 
la Kant, concepţia fenomenologică a intenfionalitatii la Husserl si 


* Am tradus în limba română „Philosophy of Mind“ prin filosofia mentalului 
dar și prin filosofia minţii. Ca și în cazul noţiunilor: background, supervenience 
sau mind-body, am folosit, uneori, în timpul lucrării și expresiile englezești, 
întrucât cuvintele limbii române nu exprimă cu exactitate ceea ce semnifică acești 
termeni în engleză. Pentru traducerea unor expresii ne-am consultat, în Anglia, cu 
Tim Crane, Ted Honderich și David Papineau, care sunt de părere că „filosofia 
mentalului“ poate fi un echivalent acceptabil pentru „mind philosophy“. 


Brentano, unitatea logic-psihic, fizic-practic in viziunea pragma- 
tică (Peirce si James) şi concepția asupra fenomenelor mentale a 
școlii analitice. 

Există o serie de filosofi pe care-i putem considera chiar 
precursori ai filosofiei contemporane a mentalului datorită unor 
concepte si metode pe care le utilizează. Dintre ei amintim pe: 
Occam cu limbajul mental, Descartes cu dualismul spirit-materie, 
Reid cu doctrina conștiinței, Husserl cu orientarea reprezentării, 
Ramsey cu teoria funcționalistă a credinţei (belief), Wundt cu 
procese psiho-mentale şi părțile lor, Wittgenstein cu „jocurile de 
limbaj“ și „formele de viata.“ De asemenea, alții cum ar fi: Brentano, 
Titchener, Bergson, Jung, Freud, Teilhard de Chardin, Merleau- 
Ponty, Habermas, Ayer, Chomsky. La câţiva dintre aceștia vom 
reveni mai jos. Găsim teme ale filosofiei mentalului și la unii filosofi 
români: C. Rădulescu-Motru, L. Blaga, M. Florian, C. Odobleja etc. 

Conceptele și noțiunile prezente în majoritatea lucrărilor de 
filosofie psihologică si a mentalului sunt: 1) Eu, conștiință, intentio- 
nalitate; 2) Stări, acte și procese mentale — evenimente mentale; 
3) Cunoscător, cunoscut, cunoaştere; 4) Subdeterminare (underdeter- 
mination), survenire (supervenience), credibilitate (reliability); 
5) Credinte, dorinţe, speranţe, amintiri — atitudini mentale; 6) 
Imagine, reprezentare, inteligibilitate, 7) Simbol, concept, sens; 
8) Personalitate, identitate, pluralitate; 9) Intensional, exten- 
sional; 10) Subconstient, emotiv, irațional; 11) Libertate, norma- 
tivitate, subiectivitate. 

Dintre temele și problemele frecvent abordate, enumerăm 
aici pe cele despre: natura eului, a conștiinței și a cognitiei; realitate 
subiectivă, real psihic şi mental; raportul minte-corp (mental- 
fizical, materie-constunta, suflet-corp); definirea constientului și 
a intentionalitafii; despre relația explicafie-interpretare, logic-psihic, 
psihologie-știință empirică, empirism-hermeneutică; bazele biologice 
și psihologice ale cognitivului uman; gramatica mentală şi struc- 
tura limbajului; inteligență animală, umană si artificială; despre 
comunicare $i experiment mental, libertatea voinţei (liber arbitru) 
si determinarea deciziei; relația computer, self-inteligență, modele 
mentale; despre ştiinţele cognitive si cotitura psihologică în filosofie. 

Orientările principale prezente astăzi în aria filosofiei 
mentalului sunt: naturalismul, fizicalismul și funcfionalismul, 
materialismul eliminativ $1 monismul anomalistic, care susţin că 
mentalul face parte din lumea naturală, ca funcție a corporalului; 

mentalismul şi holismul emergetist după care existența mentală 
diferă de cea fizică și are o structură psiholingvistică și un 
comportament intentional ireductibil. Alte concepții frecvent 
dezbătute sunt: conecfionismul — actele mentale sunt rezultatul 
conexiunilor neuronice interne cu structuri nodale paralele; 
contextualismul — actele mentale sunt rezultate ale influenţei 
mediului asupra subiectului; cognitivismul — toate actele mentale 
sunt de natură cognitivă; constructivismul — factorii cognitivi şi 
sociali interacționează în construcţia actelor mentale. La acestea 
se adaugă externalismul, reliabilismul şi internalismul, 
neutralismul, teoriile identității, unității şi constituirii mentalului 
și fizicalului. 

Ca personalităţi ce reprezintă în mod explicit această disciplină 
filosofică, îi putem enumera pe: Block, Churchland, Crane, 
Davidson, Dennett, Fodor, Hacker, Harr6, Honderich, Mc Intyre, 
Mellor, Nozick, Papineau, Parfit, Pollock, Rorty, Ryle, Searle, 
Sellars, Sperry, Strawson şi alții. 

Apar astăzi $i O serie de reviste de filosofie a mentalului si științe 
cognitive, dintre care amintim: Mind, Mind and Machines, Philoso- 
phical Psychology, Philosophy and Psychology etc. 

După definiția dată de Dicţionarul de filosofie’ editat la 
Oxford, în 1996, filosofia mentalului este disciplina filosofică prin 
care se încearcă să se răspundă la întrebări cum ar fi: Este 
mentalul distinct de materie? Îl putem noi defini ca fiind 
conştient, şi putem descoperi raţiunile principale pentru care 
decidem că şi alte creaturi ar fi conștiente sau că mașinile pot fi 
construite în așa fel încât să fie conștiente? Ce înseamnă a gândi, 
a simți, a experimenta, a-ți aminti? Este de folos să separi 
funcțiile minții și memoria de inteligență sau raționalitatea de 
sentiment? Formează oare funcțiile mentale o unitate? Poate fi 
definit specificul evenimentelor mentale cu ajutorul conceptelor 
de intentionalitate, constien{a sau pe baza raportului minte-corp, 
formal-experi-mental, fizic-psihic? 

În aria de interes a filosofiei mentalului se delimitează astăzi 
și disciplina psihologiei filosofice care se ocupă de fundamentele 
psihologice ale gândirii logice, de abordările metodologice ale 
psihologiei aplicate şi cognitive, de natura psihicului, de aspectele 
etice ale psihologicului și relația lui cu neurofiziologicul, lingvis- 
ticul și sociobiologicul uman. Fiind și filosofie a științei, adică a 

psihologiei, psihologia filosofică se referă şi la corespondentele si 
diferențele între cunoaşterea explicativă a ştiinţei fizice si cea 
hermeneutică a psihologiei mentalului, între obiectele și metodele 
științelor naturii si ale celor psihologice. Sfera psihologiei 


filosofice se întretaie cu aceea a filosofiei mentalului. 
În afara abordării filosofice prezente în cele două discipline 


mind filosofia si psihologia filosofică, domeniul mentalului mai 
este cercetat, dar științific, de aşa-numitele ştiinţe cognitive (de 
fapt, ale cognitivului). Aceste noi discipline s-au conturat inter- 
disciplinar, reprezentând sinteze ale unor rezultate din cercetările 
neurologice, cibernetice, de teoria informaţiei, psihologie, 
lingvistică, sociologie, antropologie. 

Științele cognitive sunt definite ca fiind studiul sistematic al 
cognitivului uman și al fenomenelor asociate urmărind 
acumularea cunoașterii cu privire la comportamentul intenfional 
mental pe baza faptelor rezultate din analogia cu mecanismele 
cibernetice. Se pornește de la observarea funcționării 
computerului și se constată că o serie de structuri si modele ale 
acestuia pot fi găsite şi în cadrul proceselor din creier. Pe baza 
acestor analogii, inverse celor care stau la baza inteligenţei 
artificiale (de la mentalul uman la programarea mașinii), au 
apărut noile științe cognitive şi teoriile specifice acestora. 

Conectionismul este una dintre teorii și consideră mintea ca 
fiind activitatea unei structuri neuronale invariante, un procesor 
neural, paralel distributiv. Conecţionismul — reprezentat în 
principal de P. Churchland, S. Stich, P. Smolensky, reprezintă 
abordarea mentalului produsă de câmpul interdisciplinar al 
științelor cognitive în care intră elemente de psihologie, 
cibernetică, lingvistică, filosofie. În sistemul conectionist, spre 
deosebire de cel clasic, mintea reprezintă o structură neurală 
compusă din centre nodale multiple, legate între ele, fără a fi 
subordonate, însă, unui centru de procesare care ar conduce 
operaţiile sistemului şi fără a avea memorie precum au 
computerele convenţionale. Conexiunile între centrele nodale 
sunt astfel realizate încât recreează informaţia de câte ori este 
nevoie. Conectionismul ar fi deci denumirea dată cercetărilor 
științifice din științele cognitive care intenționează să 
construiască astfel de modele de sisteme cibernetice, dar și 

concepţiei filosofice care definește cunoașterea în astfel de 
termeni. Pornind de la studiul sistemelor de inteligență artificială 
și trăgând concluzii despre stările cognitive ale creierului uman, 
concepția conectionist4 favorizează teoria relațiilor psihofizicale 
și materialismul eliminativ. Se susține faptul că, dacă un astfel de 
model nou poate explica toate aspectele mentalului, atunci grupul 
de teorii clasice ale cunoașterii şi entitățile postulate de ele ar trebui 
eliminate, întrucât conțin elemente obscure. 

Concepţia conecţionistă tinde să înlocuiască paradigma 
epistemologică clasică încercând să rezolve, pe baza unei noi struc- 
turi neurale, probleme ce apăreau ca insolvabile și explicând funct- 
onarea creierului asemenea unui transductor echipat cu 
posibilitatea reprezentării distributive si a detectării erorii. Pe 
această bază Paul Churchland’ promovează așa-numita teorie a 
materialismului eliminativ. El consideră că psihologia simțului 
comun ar susține numai teorii false despre lucruri inexistente 
ontologic, cum ar fi: credinţa, dorința, intenția, amintirea, 
speranța, temerea, orice referire la ele rămânând o referire la 
ceva misterios si obscur. De aceea ştiinţa despre stările mentale 
se cere redusă, în viziunea sa, la abordarea bazelor neuro- 
fiziologice fizicale ale minții. În general, teoriile eliminativiste cer 
renunţarea la acele părți ale cunoașterii impregnate de confuzie 
şi erori: în cazul filosofiei minţii nu numai la psihologia bunului 
simț, ci și la termeni cum ar fi: „conștiință“, „eu“, „qualia“ 
(calități), „intenţionalitate“ etc. Până în momenul în care științele 
cognitive se vor dezvolta în suficientă măsură încât vor reuşi 
înţelegerea științifică a mentalului, arată Churchland, nici o 
descriere a „eului“ nu poate fi testată şi, ca atare, astfel de încercări 
trebuie eliminate. 

Întrucât științele cognitive au ridicat astfel de probleme 
filosofice cu privire la natura cunoașterii umane, filosofia minţii şi 
psihologia filosofică s-au considerat adesea exclusiv ca baze 
teoretice pentru dezvoltarea acestor noi discipline, ocupându-se 
de aspectele lor ontologice şi epistemologice, cu natura și structura 
actelor mentale, cu relaţiile lor cu contextul fizical (cum ar fi 
corpul uman și mediul natural), cu modelarea proceselor 
cognitive și reprezentative, cu definirea maşinii inteligente. 
Aceste tentative de a dezvolta o filosofie a minţii inspirată de 
științele cognitive pe o direcție reducţionistă sunt criticate ca 

unilaterale de autori cum ar fi P. M. S. Hacker și T. Honderich. Ei 
arată că, în aria ştiinţelor cognitive, nu există evidențe destul de tari 
pentru a se vorbi de legi şi generalizări de tip ştiinţific clasic, astfel 
că rămâne problema dacă științele cognitive pot fi un alt tip de 
ştiinţă, diferit de cele fizicale, şi ontologic legitimat de un alt tip de 
existență decât cea real-substanţială. P.M.S. Hacker‘ — cunoscut 
comentator al lui Wittgenstein și promotor al unei concepții 
filosofice proprii asupra mentalului, afirmă că reducerea „mind 
filosofiei“ la o simplă metodologie a ştiinţelor cognitive, constituie 
o nouă formă de barbarism „filosofic“ (după cum a caracterizat-o 
şi N. Malcom, discipolul lui Wittgenstein), inspirată în mare parte 
de scientism, dar din păcate de ceea ce are scientismul mai rău. În 
viziunea lui Hacker, filosofia mentalului și știința cognitivă au 
unghiuri diferite de abordare -— filosofic si ştiinţific — a aceluiaşi 
obiect — mentalul. 

Ştiinţele cognitive se ocupă de descrierea structurilor si 
proceselor mentale ca fiind distincte şi de factorii sociali şi biolo- 
gici. Termenul de „ştiinţă cognitivă“ a fost prima oară folosit cam 
la o decadă după cel de al doilea război mondial pentru a numi un 
mod de investigaţie psihologică în școala behavioristă, care dorea 
să evite introspectia subiectivă, având un interes explicit pentru 
cercetarea empirică a structurilor şi proceselor mentale ce deter- 
mină comportamentul agentului uman. Într-o astfel de acceptie 
behaviorismul a fost reprezentat, în principal, de B.F. Skinner 
(1904-1990). 

Astăzi ştiinţele cognitive sunt direct legate de existența 
computerului, un instrument cu utilizare dublă: pentru cercetarea 
realităţii fizice, dar si ca model al minţii umane. Cu ajutorul lui se 
propune o nouă perspectivă explicativă asupra cunoașterii, care 
relevă dependenţa actelor cognitive de capacitatea informativă a 
subiectului asistat de calculator (amplificator şi stimulator al 
inteligenței naturale). Se abordează astfel de teme clasice cu 
instrumentul oferit de Inteligența Artificială, favorizându-se apariția 
unui succesor modern pentru behaviorism, funcționalismul. 

Principalele probleme care se pun la ora actuală în filosofia 
minții cu privire la ştiinţele cognitive’ vizează orientarea functio- 
nalistă şi pot fi sintetizate în diverse întrebări cum ar fi: 

1. Explicaţia formării credințelor: Ce este credința? Există ea 
real si cum poate fi explicată sau modelată ca atitudine propozi- 
țională? Se ocupă Fodor, Stich, Garfield. 

2. Problema inferării stărilor interne pe baza unor comporta- 
mente externe observate: se poate ajunge la comportamente diferite 
pe baza acelorași circumstanţe interne, mai ales când e vorba de 
comportamente verbale, inferenţiale sau introspective, deci inten- 
fionale? Au încercat răspunsuri Pylyshyn, Cummins si Dennett. 

3. Bazele biologice ale mentalului şi naşterea conceptelor: 
Care este natura proceselor cognitive, a percepţiei şi reprezen- 
tării? Există abordări la Fodor, Putnam, Peacocke. 

5. Constiinta si reflectarea: Ce înseamnă să fii conştient? Ce 
însemnă reflectarea propriilor operaţii mentale şi reprezentarea 
lor în concepte si credinţe cu existenţă intențională? Au scris 
despre această temă Mc Intyre, Ornstein şi Dennett. 

6. Înțelegerea structurii gândirii prin structura limbajului 
natural, descoperită pe baza analizei lingvistice: Există o gramatică 
mentală? Are gândirea o structură sintactică ca și limbajul sau 
una semantică? Încearcă răspunsuri Fodor, Brand, Garfield. 


II. ORIENTARI ȘI TEME PRINCIPALE 


Pe lângă fundamentarea metodologică a ştiinţelor cognitive, 
o altă preocupare principală a filosofiei contemporane a mentalului, 
care a provocat şi ea dezbateri de anvergură este problema 
reprezentărilor mentale, cu temele asociate: natura conștiinței şi 
a explicatiei psihologice, cauzalitatea mentală, mintea în calitate 
de computer (I.A.), raportul fizical-mental, intentionalitatea si 
experimentul mental. 

Pe astfel de teme perspectivele reductioniste şi non-reductioniste 
s-au succedat până astăzi, când o disciplină filosofică specială — 
filosofia mentalului (minţii) şi-a stabilit obiectul principal în 
cercetarea naturii conştiinţei, a reprezentării si a tuturor stărilor 
mentale. În cadrul ei continuă însă disputa între fizicalişti şi non- 
fizicalisti, între viziunile mecanic-deterministe şi organic-finaliste. 

După opinia lui Tim Crane‘, o explicaţie a mentalului nu este 
altceva decât recunoașterea, în ultimă instanță, a faptului că mintea 
face parte din lumea naturală a cauzelor si efectelor, care este o 
lume ordonată de legi. Aceste legi sunt studiate de psihologie, așa 
cum legile fizice sunt studiate de fizică. Există deci o ştiinţă a 
naturii care se ocupă de mental, dar care nu este fizica, ci 
psihologia cognitivă. Ea are de înfruntat, dacă adoptă o viziune 
deterministă asupra spiritului, două probleme puse de acele două 
fenomene ce împiedică constituirea unei teorii explicative unitare 
asupra lumii ca întreg. Este vorba de conștiință și de gândirea 
reprezentativă care aduc în atenție două din temele esenţiale ale 
filosofiei minţii: cum poate un mecanism (chiar psihologic, nu fizic) 
să devină conştient de sine şi a doua, cum poate el să gândească 
asupra, si să-şi reprezinte lucruri din afară. Tema reprezentării stă 
deci în centrul atenţiei filosofilor mentalului, fiind legată direct de 
orice manifestare a spiritului uman. A spune şi a scrie cuvinte, 
imaginile, semnele, simbolurile, gesturile, expresiile fetei sunt 
reprezentări, ele semnifică lucruri si evenimente din viata 
cotidiană. Problema este cum se reușește acest lucru? Pe de o 
parte, reprezentările sunt determinate de natură, pe de altă parte 
sunt ele însele structuri fizicale — vibrații ale aerului, mișcări, semne 
materiale? Reprezentările par naturale, dar din punct de vedere 
filosofic poartă o încărcătură misterioasă care combină conceptele 
de timp, adevăr si existență. Pentru a înţelege ce este reprezentarea 
trebuie cercetată starea reprezentaţională a minții, legată direct de 
posibilitatea de reflectare şi locul conştiinţei în natură, de relaţia 
gândire-limbaj, de matura intentionalitatu şi înțelegerii altuia, de 
posibilitatea existenței mașinii de gândit. Astfel, ajungem la 
cunoscuta problemă mind-body care se referă la modalitatea în 
care apare interrelaţia între lume si spirit, între minte şi creier, între 
gândire şi timp. Prezentă sub o formă sau alta în întreaga istorie a 
filosofiei cunoașterii, problema minte-trup a fost considerată de 
majoritatea gânditorilor ca insolvabilă. Odată cu naşterea ştiinţelor 
cognitive, a teoriei informaţiei si a Inteligentei Artificiale tema s-a 
reluat sub toate aspectele ei metodologice şi filosofice: dualiste, 


fizicaliste, funcționaliste, epifenomenaliste. 
Abordarea contemporană a raportului minte-trup nu a reuşit 


să rezolve, totuşi, probleme de tipul: cum poate mintea să își 
reprezinte ceva anume din afara ei şi cum putem noi să aflăm 

ceva despre procesul reprezentării? Încercăm să aflăm ceva 
despre mintea noastră prin introspectie, într-un fel diferit de cel 
în care încercăm să aflăm ceva despre cum gândesc si sunt afil, 
respectiv, prin observarea comportamentului lor (behaviorism). 

Cu privire la raportul corp-minte se susțin astăzi o sene de 
concepţii cum ar fi: 1) cele ale lui Feigl, Wiggins și Pollock, care 
acceptă că entităţile mentale intră în componenţa creierului, dar 
nu sunt identice cu el; 2) aşa numitul „materialism eliminativ“ al 
lui Quine, Rorty şi Churchland, care consideră că entităţile 
mentale trebuie eliminate din discursul raţional asupra creierului 
ca fiind neclare; 3) functionalismul materialist reprezentat de 
Fodor, Putnam, Block, şi Davidson care identifică stările mentale 
cu stări funcționale; 4) fizicalismul lui Smart, Wilson, Năgel care 
reduc mentalul la baza sa neurofiziologică; 5) concepţia emergetist- 
dualistă-interacționistă, susținută de Popper şi Eccles, după care 
eul conștient (lumea a treia) produce efecte verificabile empiric 
asupra lumii I-a (fizicalul) şi asupra lumii a II-a (a stărilor psihice). 

Problema mind-body mai este legată şi de temele: imor- 
talității (supraviețuirea sufletului după moartea fizică, dezbătută 
de Platon, Aquinas, Descartes, Ryle, Kant); inconştientului 
(văzut ca parte a activității mentale de Freud si alţi psihanalisti) 
si inteligenţei artificiale (relația între program ca soft-ul și hard-ul 
maşinii cibernetice). Ea apare ca una din problemele fundamentale 
ale filosofiei în general deoarece mentalul abordat ca substanță 
gânditoare, suflet, eu, natură inteligentă, psihic, spirit a fost 
întotdeauna pus în raport cu materia şi lumea externă, cu corpo- 
ralitatea, fizicul. De aceea în istoria filosofiei există numeroase 
orientări referitoare la relația minte-trup, minte-creier, dintre 
cele mai recente, o putem numi pe aceea fundamentată pe 
spiritul cuantic, care acceptă complementaritatea entității 
spirituale cu cea materială, trecând dincolo de monism și dualism, 
la o perspectivă holistă. Discuţiile despre natura activităţii 
mentale impun și întrebări cum ar fi: E posibilă comunicarea 
între două creiere deosebite? Ce au ele în comun? Cum poate un 
outsider înțelege alt creier? Entităţile mentale prezintă 
autoreferin{a şi autoreproducere, de aceea se poate face analogia 
între programe de computer şi coduri genetice mentale. Teoria 
Inteligentei Artificiale fundamentată pe ideile lui Church, Turing 
și Tarski demonstrează că pe baza programelor, maşina poate 
juca jocuri, poate demonstra teoreme şi rezolva probleme, poate 

compune muzica si folosi limbaje naturale. Mecanismele de 
declansare pot produce reacţii diferenţiate, dar previzibile. 
Mintea umană este tot astfel construită: la o anumită declansare, 
un creier răspunde cam în același fel cu altul, de aceea copilul 
poate învăţa orice limbaj. Inteligența poate fi considerată ca un 
exemplu de fenomen general al naturii. Mesajele ei, deși dife- 
rentiate, pot fi comunicate. Psihologia cognitivă se ocupă, la nivel 
științific, de modelul creier-minte-computer și de limbajul 
creierului, numit mentaleză. Mintea nu are dimensiuni și coordo- 
nate spatiale si nu este substanțială, dar se dovedește reală si 
naturală. Pe astfel de constatări referitoare la entitatea mentală si 
la cognitiv se bazează orientarea naturalistă în filosofia minții, 
care susține că entitățile fizicale produc cauzal stări cognitive tot 
atât de naturale ca și acestea. Se consideră că o astfel de 
concepție a produs o revoluție copernicană, întrucât a pus omul 
și cunoașterea sa în centrul Universului, obligând supranaturalul 
să se răstrângă tot mai mult, chiar din lumea spiritului. Natura- 
lismul nu reduce lumea fizical-naturală la entităţi materiale, scrie 
Papineau’, ci o extinde la stările mentale, informaţionale şi conștiente 
chiar, la tot ceea ce ştiinţele pot explica, de la domeniile fizic, chimic 
și biologic la cele psihologic, sociologic, economic. Iar între ele, ca 
legătură, se poate vorbi de ştiinţe al căror obiect îmbină aspecte 
ale celor două domenii fizic şi mental cum ar fi: neurofiziologia, 
Inteligența Artificială, științele cognitive. Epistemologia natura- 
lizată s-a dezvoltat referitor la acest tip de cunoaștere a fenomenelor 
mentale care au aceeași calitate existențială ca şi fizicalul, dar pot 
manifesta si trăsături specifice ca survenirea (supervenience) și 
intenfionalitatea. 

Prin survenire’, se înţelege în filosofia mentalului o modalitate 
tipică de relaţie între anumite proprietăți care se nasc datorită 
altora. Stările psihice sunt stări relaționale, care survin din pro- 
prietati ale fizicalului, ale creierului mai precis. Ele apar doar pe 
baza constatării că diferențele mentale nu pot fi detectate în cazul 
identitatilor fizicale. Doar diferenţele în starea creierului nasc 
diferente ale stării minţii. Intenţionalitatea * denumeşte o trăsă- 
tură exclusivă a fenomenului mental, aceea de a include cu 
intenţie în sine un obiect, de a fi „direcționat“ sau „a fi despre 
ceva“. Ea caracterizează stările conştiente, credințele, gândurile, 
dorinţele, visurile, voinţa, toate fiind „despre“ anumite lucruri. 

Analiza experimentului mental constituie o altă temă impor- 
tanta a filosofiei mentalului si a psihologiei filosofice. Cu privire 
la experiment există orientări care adoptă ideile paralelismului: 
Dumnezeu ar fi creat structura lumii analog cu cea a minţii, astfel 
că imaginaţia înnăscută a omului îi dă posibilitatea să preformeze 
în gândire scenarii ipotetice despre ceea ce s-ar întâmpla dacă o 
încercare ar avea loc în realitate. Cele mai puternice curente 
implicate în filosofia mentalului cu privire la experiment rămân 
însă cele naturaliste. Mintea fiind o parte naturală a corpului 
uman se dovedeşte astfel construită încât poate să surprindă 
structurile lumii din care face parte. Cunoașterea reprezintă 
copierea si adaptarea „realului la real“. Se petrece același lucru 
ca și cu forma peștilor care parcă exprimă cunoaşterea legilor 
hidrodinamicii, variațiile de formă confirmând capacitatea de selecție 
informativă. Explicația naturalistă arată că prin experimente se 
dobândește cunoașterea modală. Posibilitatea experimentului 
mental în studierea persoanei umane adevereşte perspectiva 
naturalistă, dovedind că lumea mental-cognitivă şi cea socială 
sunt tot atât de naturale ca şi alte parti ale Universului și se 
conduc după legi ce pot fi descoperite de experimentele mentale — 
de la cele obișnuite, la cele cruciale. Există recompense biologice 
pentru adevăruri $i sancțiuni (culminând cu destructia) pentru 
erori, astfel că evoluția omului pare a se produce pe baza unor 
strategii cognitive bazate pe memorie, analogie, credințe, norme, 
opţiuni (dacă acţionez într-un anumit mod, am anumite 
rezultate). Experimentul din lumea umană diferă de cel din 
lumea fizică doar prin faptul că cel din urmă nu poate provoca 
schimbarea structurilor de ansamblu ale lumii materiale. 
Experimentul social poate încerca stimularea și modificarea unui 
anumit tip de comportament prin propunerea unor noi modele de 
relaţii psihice sau cognitive. 

Despre experiment şi diversele concepții constructiviste sau 
naturaliste care apar în legătură cu el a scris Andy Pickering, care 
elaborează o teorie realist pragmatică a experimentului, 
îmbinând procedurile materiale cu modele conceptuale. Concepții 
care văd practica ştiinţifică drept o construcţie psihică „manufac- 
tură a cunoaşterii, act social contextual“ au fost elaborate de 
Barnes, Bloor, Hacking, de Latour și Woolgar, de Lynch, 
Knorr-Cetina, Radder, Harré, Milikan. 


17 


Naturalismul și psihologismul secolului XIX care încercaseră 
să demonstreze ideea că există o bază structurală psihică pentru 
gândirea logică au fost resuscitate odată cu redescoperirea de 
către Wittgenstein a faptului că gândirea logică si chiar 
matematică se nasc și se dezvoltă în evoluţia socială și psihică a 
fiinţei umane. Din acest moment se poate vorbi de o cotitură 
psihologică în filosofie, psihicul devenind obiect al disciplinelor 
filosofice. Cercetările asupra experimentului mental (numit, 
uneori, şi psihologic) au contribuit în mod esenţial la naşterea 
filosofiei mentalului și a psihologiei filosofice, întrucât ele au 
atras atenţia asupra faptului că logica nu poate funcţiona separată 
de psihologie, că orice act cognitiv cuprinde un obiect al 
cunoașterii şi un subiect al său, dar si un al treilea factor 
contextual — inevitabil psiho-social, cu fundamente bio-sociale. 
Chiar în efectuarea experimentului sunt cuprinse astfel de 
aspecte contextuale ce apar în reproducerea artificială sau în 
modificarea intenţională a unui fenomen natural, în scopul 
observării lui în condiții speciale, create deliberat de cercetător. 
O serie de idei ale adepților epistemologiei naturalizate se 
bazează pe observarea vieţii reale din laborator, observaţie care 
demonstrează că faptele științifice produse prin experimente, 
desi create mental, nu pot fi decât naturale, pentru că înseși 
fenomenele mentale sunt naturale. Întrucât se bazează pe un 
model de tip cibernetic, experimentul mental se implică în mod 
esenţial şi în evoluția științelor cognitive. 

Problematica filosofiei mentalului, sumar prezentată aici, 
cuprinde doar câteva din temele principale ale domeniului, mai 
ales cele care se află surprinse într-un fel sau altul în studiile din 
lucrarea de faţă. Este vorba despre: reprezentarea si cauzarea 
mentală, conștiință și intentionalitate, formarea credinţei (belief) 
și specificul științelor cognitive, bazele biologice ale comporta- 
mentului mental şi cognitiv, gramatici mentale și lingvistice, dar, 
mai ales, despre raportul minte-trup și experimentul mental 
(analizate pe larg în studiile din partea a doua a acestui volum) de 
care se leagă direct problemele cotiturii psihologice în epistemo- 
logie, ale folk-psihologiei, ale teoriei Inteligentei Artificiale si 
conectionismului, ale definirii naturaliste și funcționaliste a men- 
talului și fizicalului. 


18 


III. PRECURSORI ȘI REPREZENTANŢI 


După ce am prezentat în linii mari câteva teme si orientări 
teoretice ale filosofiei mentalului să ne întoarcem la precursorii și 
fondatorii teoriilor contemporane ale acestei discipline. Ne vom 
referi doar la câţiva: Reid, James si Wittgenstein, dintre 
precursori şi la Ryle, Sellars, Davidson și Searle dintre fondatori. 

Thomas Reid (1710-1796) este unul din principalii precursori 
ai filosofiei mentalului, care a scris: An Inquiry into Human Mind 
on the Principles of Common Sense (1764), Essays on the 
Intelectual Powers of Man (1785). El s-a ocupat de credință 
(belief) si de concept, dând intenționalității și conștiinței un rol 
central în interpretarea acestora. Orice credință presupune o 
operaţie a minții ca parte a existenţei noastre naturale. Anticipând 
concepțiile contemporane cauzale, Reid susține că o viziune 
asupra credinţei presupune conștiința activităţii noastre mentale 
și, ca atare, mintea umană se manifestă în mod esențial ca 
„metaminte“. El distinge între operaţia de a crede actul mental si 
obiectul credinţei, conţinutul ei. Se pot emite adevăruri despre 
lucruri care nu exisă, susține Reid, adevăruri despre non- 
existența lucrurilor, cum ar fi cele despre universali care fiinteaza 
doar prin particulari. Ontologia sa particularistă se bazează pe 
existența exclusivă a individualilor. A concepe un universal 
înseamnă a concepe o semnificaţie în termeni generali. 

În viziunea lui Reid, doctrina conștiinței reprezintă principala 
doctrină a filosofiei minţii. Facultatea conștiinței este considerată 
ca puterea înnăscută a minţii de a performa anumite operații: a 
concepe și a crede, de pildă. Stările mentale sunt produse ale 
conştiinţei, cel mai important aspect al acesteia fiind intentiona- 
litatea (desi el nu o numeşte încă asa). Conștiinţa — ca meta- 
facultate — ne ajută să interpretăm semnificaţiile lumii. 

Reid face parte din școala scoțiană a filosofiei simțului 
comun, care s-a opus ideilor empirist-subiectiviste sau sceptice 
ale lui Hume si Berkeley. El crede că senzațiile primelor calităţi 
(Qualia) ale obiectelor ne vorbesc precum cuvintele, semnificând 
minții „percepții originare“, din care se nasc percepțiile calităților 
secundare. 

Un alt precursor remarcabil ni se pare a fi: William James 
(1842-1910), psiholog si filosof, fondator al pragmatismului. El 
consideră că ontologic, lumea mea e alcătuită dintr-o substanță 
care nu e nici materială, nici spirituală. Existenţa în afara consti- 
infei nu are coerență, conștiința fiind un flux continuu, nedife- 
rentiat, de senzaţii si impresii, produs de stimuli externi. 
Adevărul reprezintă utilul. 

Negând raționalismul, William James admite o metafizică a 
experienţei, unde experienţa ştiinţifică are același rol cu cea 
religioasă. El este împotriva asociaționismului în psihologie, 
opunându-i o „structură psihică organică“, ca precursoare a 
behaviorismului. Operele sale principale sunt: The Principles of 
Psychology (1891), The Will to Believe (1897), Pragmatism 
(1907), Pluralist Univers (1907), The Meaning of Truth (1909). El 
intră în filosofie din direcţia fiziologiei şi a psihologiei şi consi- 
deră că trebuie acceptate toate credințele, manifestându-se ca un 
antiintelectualist de tip bergsonian. Influențat de Locke, dar şi de 
Edwards şi Emerson, James consideră că principiile metafizice se 
bazează si pe sentimente. Dacă Locke vorbea de existența 
rațiunii intuitive a adevărului în experiență, James adaugă la 
experiență, emotivitatea. El consideră că există diferență între 
rational si nerafional, dar nici principiile fizicii nu pot fi pur 
rationale. El apără liberul arbitru arătând că nici apelul la fapte 
nu asigură determinismul. James introduce atitudinile propozi- 
tionale: a crede, a nu crede, a te îndoi. Organicismul său se mani- 
festă în psihologie, când se referă la tipuri diferite de credinţe: 
provocate de experienţa senzorială, rezultate din relaţii concep- 
tuale, dar apărute şi altfel, emotiv. 

Un alt precursor al filosofiei mentalului este 'Ludwig 
Wittgenstein *, (1889-1951), despre care P.M.S. Hacker scrie (in 
Wittgenstein: Meaning and Mind şi, apoi, în Wittgenstein: Mind 
and Will) că s-a ocupat de concepte psihologice cum ar fi: senzație, 
percepție, minte si trup, intern-extern, gândire-imaginaţie, identitate 
personală, conștiință, memorie si recunoaștere, voinţă, intenţie, 
intenționalitate combinând interesul pentru filosofia limbajului 
cu cel pentru filosofia minţii. 

Spre mijlocul secolului, Wittgenstein făcuse deja pași impor- 
tanti în domeniul filosofiei mentalului. Se poate spune chiar că 

cea mai mare contribuţie din a doua perioadă a activităţii sale, 
Wittgenstein a adus-o la constituirea filosofiei mentalului. El 
explorează rolul introspectiei, al senzatiilor, intentiilor și credin- 
telor in viata societății şi caută să „submineze“ viziunea carte- 
ziană în care subiectul era doar spectator al lumii. El afirmă ideea 
că limbajul privat şi „jocurile de limbaj“ domină activităţile de a 
ordona, a sfătui, a pretinde, a măsura și participă la constituirea 
„formelor de viata“ prezente în aria de preocupări a filosofiei 
limbajului, dar şi a mentalului. Filosofia sa este concepută ca o 
terapie a „eului“ bolnav de tentafia de a înlătura varietatea vieții 
mentale. Dacă în Tratat, Wittgenstein plasa limbajul într-o relaţie 
statică şi formală cu realul, in Philosophical Investigations (1964) 
si On Certainty (1969), publicate postum, se ocupă de variaţia 
activităților, a formelor de gândire și ale limbii pe care le plasează 
în contextul formelor de viață. El susține că analogiile și 
aforismele pot folosi la rezolvarea vechilor probleme ale cunoașterii 
în modalități diferite de orientarea tradițională conventional- 
formală și lineară, ce caută generalitatea adevărurilor. 

Negând interioritatea proceselor mentale Wittgenstein nu 
acceptă nici părerea contrară a posibilităţii exteriorizării si 
materializării sferei mentale. El nu propune înlocuirea imateria- 
lului mental eterat și a mecanismelor oculte cu mecanisme tangi- 
bile și materiale, considerând că substituirea spiritului cu funcțiile 
sistemului nervos central nu conduce la înlăturarea confuziilor cu 
privire la natura evenimentelor mentale. Wittgenstein îi repro- 
șează lui Mach de a fi prezentat o imagine a câmpului vizual in 
care existența şi poziția ochiului şi faptul că ochiul produce 
câmpul vizual într-o anumită manieră sunt elemente determi- 
nante pentru caracteristicile imaginii: prezența unor obiecte 
distincte, proporțiile obiectelor, perspectiva. Presupunând că văd 
un obiect determinat în câmpul vizual, de pildă nasul meu, scrie 
Wittgenstein, este evident că altul nu vede acest obiect în același 
fel. Aceasta nu înseamnă că spațiul vizual îmi aparține, fiind deci 
subiectiv. Obiectele spaţiale au prerogative egale, ele sunt însă 
surprinse diferit. 

Fiind împotriva behaviorismului și a materialismului elimi- 
nativ Wittgenstein acceptă indeterminismul şi incertitudinea cu 
privire la interioritatea umanului. Calitatea fenomenologică ime- 


21 


diată a senzaţiei interne se dovedește incomunicabilă, fapt ce 
duce la scepticismul de toate tipurile. Atunci când omul a devenit 
conștient de sine a aflat că „eul“ este aici și acum. Apariţia consti- 
inței legată de separarea obiect-subiect, prin spafializare si 
localizarea eului a creat posibilitatea solipsismului. Wittgenstein 
încearcă să-l infirme prin acceptarea „ochiului geometric“ 
independent de ochiul „eului conştient“. El arată că problemele 
oricărei orientări reductioniste asupra gândirii si a eului uman (a 
behaviorismului în primul rând) se nasc din imposibilitatea de a 
face faţă holismului mentalului, adică, faptului că modul în care 
acționează si se comportă o persoană nu este în funcție de o 
anumită dorință sau credință ci, de un întreg câmp structurat de 
credinţe și dorințe. 

Gilbert Ryle (1900-1976)" stă fără dubiu pe primul plan între 
cei care au fundamentat filosofia minţii din perspectivă beha- 
vioristă. Ryle a învăţat mult şi de la Wittgenstein, asimilând idei 
ale acestuia. Preocupările sale cu privire la limita între sens şi 
nonsens si la transgresiune se originează în citirea Tratatului şi au 
fost îmbogăţite prin întâlnirea cu Wittgenstein, in 1930. Distanţa 
parcursă de Ryle, cu sau fără asistența lui Wittgenstein, de la 
lucrarea sa Systematically Misleading Expressions (1923) prin 
Philosophical Arguments (1954) la Dilemmas (1954) s-a dovedit 
foarte mare. Concepţia filosofică pe care a propus-o și a exem- 
plificat-o în The Concept of Mind cu privire la existența unei 
„geografii logice“ a conceptelor, dovedeşte afinitatea cu ideea lui 
Wittgenstein despre o reprezentare dirijată a folosirii cuvintelor. 
Insistenta lui Ryle in Proofs in Philosophy (1954) asupra 
concepției că filosofia conţine afirmații si respingeri, dar nu 
teoreme compuse din premize de necontrazis, nu pare nici ea a fi 
una pe care Wittgenstein ar fi negat-o. Ryle nu obiectează la 
ideea de a vorbi despre „teorii“ în filosofie, ci susţine că nu poți 
fi sigur că teoria filosofică este la fel cu cea ştiinţifică. Diferenţele 
fata de Wittgenstein sunt superficiale, dar ele indică imposibi- 
litatea lui Ryle de a aproba în întregime concepţia acestuia cu 
privire la propoziţiile gramaticale si la autonomia gramaticii. 

Încrederea lui Ryle în ideea că rădăcina erorii existente în 
concepția carteziană a minţii a fost o categorie-greșeală apare, 
după cum relevă și Austin, ca o suprasimplificare atât a surselor 

mitului dualismului cartezian cât si a căilor de respingere a 
numeroaselor lui confuzii. Concepţia lui Ryle asupra categoriei- 
eroare era prea slab construită ca să suporte greutățile pe care 
chiar el le-a pus asupra ei. Ryle crede că behaviorismul reprezintă 
cea mai bună apărare împotriva cartezianismului întrucât explică 
mentalul prin dispoziţii de comportament. Astfel că Gilbert Ryle 
înlocuieşte în lucrarea sa The Concept of Mind (1949) „ce 
cunoaştem“ (knowledge that) cu „cum cunoaștem“ (knowledge 
how). El încearcă să înlăture concepţia carteziană a separaţiei 
duale mind-body și consideră că ceea ce apare în interiorul 
corpului ca a fi mental este un fel de „strigoiul din maşină“, un fel 
de categorie greşită care prezintă faptele vieţii mentale ca 
aparținând unui anumit tip de categorie, când, de fapt, ele ţin de 
altele. El crede, ca si Wittgenstein, că eroarea apare datorită 
incapacității oamenilor de a folosi corect termenii, ca de pildă 
„Spirit“ sau „mind“, pe care unii îi consideră analogi cu „corp“. 
Când vorbim de capacităţi mentale nu ne referim la procesele 
ascunse din creier, ci la acte externe observabile pe care le 
producem în mod inteligent. Ryle critică legenda intelectualistă 
care consideră că a sti cum înseamnă a şti ceva. Cunoașterea poate 
fi descrisă doar în termeni de capacități si dispoziții. A ști este un 
verb al capacităţii care arată că o persoană poate acţiona corect A 
crede este verb tendential, cuvânt motivational. Noi ne întrebăm 
de ce o persoană crede ceva şi cum o persoană cunoaște ceva. 
Capacităţile au metode, pe când credinţele, obisnuintele şi: 
înclinațiile au surse. 

Wilfrid Sellars (1912-1989) ” — filosof american — se consideră 
el însuşi a fi părintele funcfionalismului mental (Empiricism and 
the Philosophy of Mind — 1956). Explorând natura gândirii si a 
experienței el apără concepția gândirii ca limbaj intern si atacă 
teoria datului în toate formele sale. Toate evenimentele inten- 
tionale există pentru el în spațiul motivatiilor rationale, chiar o 
experiență pură reprezintă un concept teoretic, fiind reflectarea 
gândurilor noastre asupra lumii și asupra autorităţii cu care 
impunem imagini si concepții despre un „eu“ conceput ca fiind 
dotat natural cu intenții, semnificații, coloraturi specific umane. 

W. Sellars este preocupat să păstreze o viziune care concepe 
omul ca agent rațional autonom, ireductibil ca personalitate. 
Imaginea ştiinţifică a omului trebuie să includă după părerea sa 

aspectele libertăţii și ale intentionalitatii pe care kantianismul le 
exclusese. Sellars subliniază că numai functional, nu si exten- 
sional-ontologic, stări ale creierului pot fi echivalate cu intenţii, 
dorinţe, gânduri omeneşti. Sellars, deşi acceptă fizicalismul, îl 
separă de cunoaşterea personalității. El manifestă interes pentru 
functionalism, asa cum apare acesta la H. Putnam, J. Fodor, M. 
Block. După părerea sa structurile fizice materiale determină 
funcția intentionala a mentalului. Cedând reductionismului, el 
prezintă senzațiile ca nefiind altceva decât stări ale memoriei pe 
care functionalismul le localizează. Constiinta apare la Sellars ca 
produs al unor structuri cu funcții semantice. Ca atare, imaginea 
științifică a omului se obţine prin transferarea mentalului (experi- 
enta conștientă) într-o a treia lume, cea a exprimării prin limbaj. 
Sellars a încercat în concepția sa despre „republica existentelor 
rationale“ să rezolve problema ireductibilitatii agentului uman 


dotat cu calități deliberatoare. 
Donald Davidson (1917), în programul său de filosofie a 


mentalului, caută elaborarea unei teorii unificate a semnificației 
și a acțiunii care nu este altceva decât o concepție filosofică pre- 
ocupată de adevăr si interpretare, dar și de acţiuni si evenimente 
mentale. Lucrările sale principale sunt : Essays on Action and 
Events (1980) şi Inquires into Truth and Interdependence (1983). 
El conectează viziunile asupra mentalului cu analizele compor- 
tamentului lingvistic si nonlingvistic explicând şi cum anume am 
putea fundamenta filosofia minţii fără a postula un obiect al 
conştiinţei imediate. Davidson se ocupă de natura gândirii 
susținând o poziție externalistă după care cunoașterea altor minți 
nu trebuie să se bazeze pe cunoașterea empirică a mentalului 
altuia. Se poate face un pas în determinarea conţinutului gândirii 
altcuiva prin descoperirea a ceea ce cauzează acele gânduri. Nu 
se poate identifica, susține el, gândirea individuală dacă nu există 
și alte creaturi gânditoare aplecate asupra aceleiaşi lumi naturale. 
Mintea si părțile ei constitutive au următoarele proprietăți: iden- 
tifică sau ajută la identificarea gândirii prin conținutul ei, delimi- 
tează aspectele esenţiale ale psihologiei şi logicii eului care pot fi 
cunoscute de altă persoană care gândeşte. Davidson arată că, deși 
ar trebui să căutăm obiecte ale cercetării despre care erorile să nu 
fie posibile, nu este posibil să găsim așa ceva întrucât erorile au 

substratul în subiect. Davidson se ocupă de raportul între gândire 
și limbaj şi, în legătură cu aceasta temă gnoseologică, de modul în 
care persoana poate să se autoidentifice ca ființă gânditoare. 
Natura omului si esența sa se cer însă căutate si dincolo de studiul 
limbajului, în cercetarea interacțiunii între fiinţele care identifică 
și răspund similar la aceiași stimuli, adică într-o relație psiho- 
logică. Donald Davidson consideră că în ce privește explicarea 
genezei gândirii logice, teoriile externaliste şi internaliste referitoare 
la cunoaștere trebuie să abordeze în mod complementar anumite 
cupluri ca acela al erorii şi adevărului, sau al descrierii şi opiniei etc. 

Monismul anomalistic, cum îşi denumeşte D. Davidson 
concepția, respinge ideea că toate fenomenele mentale ar fi expli- 
cabile pur fizic. Unele evenimente mentale si personalitatea ca o 
grupare a lor sunt, după părerea sa, „anomalii“ față de explicaţiile 
științei fizice. Nu poate exista ca atare o abordare total determi- 
nistă, cauzală a personalității. Legile ştiinţifice sunt „homonomice“, 
pe când cele psihologice sunt „heteronomice“. Vocabularul 
referitor la mental şi la fizic diferă. „Holismul mentalului“ nu 
poate fi surprins de teoriile fizice. Ar fi eficace să se poată 
elimina, cum cere Quine, din fizică, biologie şi psihologie, orice 
intentionalitate, numai că, după cum demonstrează Davidson, 
această pretenție este de nesustinut când este vorba de perso- 
nalitate, adică de om. Jntenfionalitatea face cunoașterea menta- 
lului „heteronomică“. Limbajul ştiinţei exacte explică schimbarea 
fizică prin condiții inițiale și legi, limbajul psihologiei explică 
acțiunea umană prin „background“-uri, opinii şi intenţii. În 
ultimă instanță, Davidson dă o soluţie kantiană. Persoana nu 
poate fi pe deplin analizată în termenii ştiinţei, dar nici cunoas- 
terea nu are ca singur ideal „homonomia“ predictivă şi, ca atare, 
nu este reductibilă la cea ştiinţifică. Imaginea științifică a omului 
s-ar obține prin considerarea mentalului (experienţa conştientă) 
ca o anomalie si transferarea lui într-o a treia lume, aceea a 
exprimării prin limbaj. Prin „idealul constitutiv al rafionalitatii“ 
Davidson încearcă să se opună reductionismului. 

După John Searle (1922) * filosofia analitică a produs cu 
privire la mental orientări de tipul behaviorismului si al functio- 
nalismului, ambele menținute în atenţie şi astăzi de speranţele 
produse de ştiinţele cognitive si de temerile născute de metafizica 

carteziană. De la Ryle la Rorty filosofia analitică a adus prejudicii 
mentalului pentru că l-a caracterizat ca posesor al unor caracte- 
ristici misterioase si oculte, scrie Searle, susținând că a observat 
acest lucru când a încercat să extindă analiza actelor de vorbire la 
stările intenționale: credințe, temeri, speranțe, dorințe, expe- 
riente vizuale. Au apărut imediat îndoieli „ontologice“ asupra 
încercării lui din partea analiticienilor. Etapele pozitiviste și verifi- 
cationiste ale filosofiei analitice păstrează, crede Searle, tarele 
behaviorismului chiar atunci când îl declară mort, întrucât caută 
verificarea propozifiilor despre mental în observarea comporta- 
mentului celorlalți. De același fel de defecte suferă și functiona- 
lismul dezvoltat de fizicalism, care susține teoria identității 
stărilor mentale cu cele neurofiziologice. Materialismul functio- 
nalist devine materialism eliminativ când exclude din obiectul său 
proprietăţile ireductibile ale mentalului. Se încearcă definirea 
mentalului prin funcţiile sale sau prin relații cauzale. 
Functionalismul a evoluat spre o perspectivă organică bazată pe 
modelul mașinii Turing în viziunea căruia stările mentale nu mai 
sunt stări funcționale de orice fel, ci stările logice ale compute- 
rului, procesele mentale fiind descrise ca procese computationale 
de care se ocupă psihologia cognitivă si Inteligența Artificială. H. 
Putnam și D. Dennett susţin acest tip de functionalism. 

Searle arată că în orientările funcționaliste apar o serie de 
probleme ca de pildă confuzia între întrebarea: Care sunt pro- 
prietatile intrinseci ale stărilor mentale și întrebările: Când putem 
atribui astfel de stări mentale unui sistem? şi În ce condiții 
suntem îndreptățiți să atribuim astfel de atribute intentionale? 
Este vorba de confuzia între a putea clarifica ce este. o stare 
mentală și între a putea examina modul în care a treia persoană 
atribuie o astfel de stare mentală altora. Altă defectiune a func- 
tionalismului vine din concepția că științele cognitive și compu- 
terul ar permite să pătrundem în interiorul operațiunilor minţii. 
Adică se crede că problemele filosofice ale mentalului pot fi 
transformate în probleme tehnice şi științifice care vor fi rezol- 
vate de programele cibernetice. Searle arată că toate aceste păreri 
sunt false din două motive: unul, programul cibernatic nu poate 
garanta prin sine forța cauzală specifică biochimiei cerebrale, al 
doilea, un sistem ca agentul uman poate instantia un program 

fără să aibă stări mentale relevante. Searle crede că teama de a 
accepta în spatele aspectelor ştiinţifice, elementele metafizice ale 
naturii entităților mentale duce la o falsă punere şi a problemei 
mind-body (minte-trup) și a celei a perceperii altor minți. 

Searle consideră că agenții umani pot produce evenimente, deci 
există cauzare mentală sau intentionala. Diferenţa teoriei sale fata 
de teoria lui Hume a cauzalității constă în faptul că dacă la Hume 
nu există experiență a cauzatorului, la Searle cel ce acționează sau 
percepe lumea are o stare auto-referenţială astfel că relaţia cauzală 
apare ca parte a conţinutului, nu ca obiectul experienţei sale. Searle 
crede că lumea confine regularități cauzale care pot fi descoperite, 
dar acceptă că ele pot fi independente de experiențele noastre. Noi 
pornim de la prezumția că lumea are un grad de regularitate, 
prezumție care se înscrie în background-ul pe care Searle îl defi- 
neste ca „un set de capacități reprezentanționale non-mentale care 
ne permite să ne reprezentăm participarea“. După el există o cauza- 
litate intentionala care este însă o subclasă a cauzalităţii în general. 


IV. INTERFERENTE CU ALTE DISCIPLINE 
FILOSOFICE 


Filosofia mentalului şi psihologia filosofică, metodologia 
științelor cognitive de care ne ocupăm pun într-o lumină nouă 
modalitățile de cunoaștere a ființei umane și interferează cu alte 
discipline filosofice care se referă la esenţa $i existența „eului si a 
stărilor sale cognitive“. Există două probleme în acest areal, dife- 
rite, dar înrudite si tot atât de actuale. Una se referă la mutatia 
produsă în câmpul epistemologiei odată cu includerea în obiectul 
acestei discipline filosofice a preocupărilor pentru om, ca urmare a 
acceptării entităților istorice și antropomorfice în structura propriu- 
zisă a demersului cognitiv, acceptare obținută pe baza relevării 
dimensiunii istorico-psiho-sociale a genezei si evoluţiei ştiinţei, a 
naturii metaforice și analogice a limbajelor si modelelor de cunoas- 
tere, a rolului intreselor şi valorilor nu numai în procesul desco- 

peririi, ci si in cel al argumentării și validării cunoaşterii. Cotitura 
epistemologiei spre abordarea mentalului nu este străină de poziția 
actuală a unor discipline, precum psihologia, sociologia, antropo- 
logia, axiologia, care au demonstrat pregnanta determinărilor 
contextuale și valorice ale demersului cognitiv și au contribuit la 
definirea ştiinţei ca formă a existenței socio-culturale a omului în 
Univers. Cea de-a doua problemă vizează caracteristicile actuale 
ale domeniului filosofiei științelor despre om, în care s-ar include 
științele cognitive, adică filosofia referitoare la acele științe care, în 
clasificarea lui J. Habermas”, constituie categoria științelor herme- 
neutice, a treia categorie de ştiinţe alături de categoria științelor 
empirico-analitice şi de cea a ştiinţelor praxiologice (medicina, eco- 
nomia, sociologia, politica). Științele hermeneutice se caracterizează 
prin faptul că urmăresc înțelegerea si consensul intersubiectiv, în 
vreme ce celelalte caută cunoaștere nomologică sau respectiv 
rezultate performante. Unele abordări susțin că numai o parte din 
științele sociale, și anume cele care cer un mod de interpretare 
neutilizat în științele naturii, ar fi științe umaniste. Este vorba de 
modul de interpretare autoreflexiv care li se impune acestora la 
trecerea așa-numitei bariere ontologice ce separă fizicul de mental, 
existentul de conștient, descriptivul de normativ, mod prin care 
științele despre om se apropie de specificul disciplinelor filosofice. 

Astfel de precizări comparative cu privire la obiectul filosofiei 
ştiinţei si cel al filosofiei mentalului se dovedesc foarte impor- 
tante în condiţiile în care, se recunoaște astăzi că toate științele 
presupun un anumit tip de interpretare şi se vorbeşte atât de mult 
despre „antropologizarea“ științelor naturii şi „naturalizarea“ 
științelor sociale, despre un reducționism parțial și despre un 
reducționism „revers“ (adică folosirea de metode proprii 
ştiinţelor sociale în ştiinţele naturii (vezi si utilizarea rezultatelor 
ciberneticii în cercetarea minții omului). Nașterea unei mari 
varietăți de logici face mai plauzibilă discuția despre deosebiri 
graduale, și nu dihotomice, între științele psiho-sociale şi cele ale 
naturii. Pe baza analizei statutului logic al metodelor de genera- 
lizare, de argumentare si de verificare au apărut de curând încer- 
cări de apropiere chiar între discipline îndepărtate, cum ar fi, de 
pildă, psihologia şi filosofia fizicii. Constientizarea faptului că 
personalitatea umană si produsele creației sale sunt ireductibile 

la fizicalism, conduce la ideea statutului diferit al cunoasterii 
în disciplinele socio-umane între care se includ în științele psiho- 
cognitive față de cunoașterea naturii. După părerea unor 
gânditori, precum M. Foucault si I. Buchler sau M. Eliade şi P. 
Ricoeur, aceste ştiinţe ar trebui să se ocupe de „integrități“ si nu 
de „identități“, de hermeneutică si nu de descriptie. Toate struc- 
turile create de om — se susține din această perspectivă — sunt 
complex integrate, semnificative, și se succed distinct. Există 
„unităţi de discurs“ si „unități de explicaţie“ în istoria intelectuală, 
prin care arta, știința si filosofia se înscriu în spațiul epistemic. 
Complexele de semnificații rezultate din activităţile artistice, 
științifice, filosofice, constituie „unități perspectivale“. Omul se 
dovedeşte ireductibil cel puţin bidimensional, ca existență 
naturală si psiho-culturală, iar problematica epistemologică a 
umanului presupune cu evidență problematica ontologică a 
mentalului. 

Paul Ricoeur *, reprezintă unul din principalele curente 
filosofice contemporane: hermeneutica. Lucrările sale încearcă o 
reconstrucţie teoretică a sensului termenului „Eu“, plecând de la 
analiza unor concepții fenomenologce, pragmatice, semantice, cu 
privire la om. Ricoeur arată că predicate fizice, psihice, lingvistice 
desprinse din spațiul natural si social caracterizează persoana ca 
existență autoreferențială si ca „Eu în acţiune“. Ilustrativă pentru 
evoluția concepției lui Ricoeur se dovedeşte propunerea sa cu 
privire la construirea unei paradigme a proiecției eului de către o 
disciplină filosofică „mixtă“, care să conțină elemente fenomeno- 
logice și analitice şi să folosească modelul explicatie-intelegere- 
interpretare pentru a unifica dimensiunile ontologică, axiologică 
si lingvistică ale eului care acţionează. P. Ricoeur plasează filo- 
sofia limbajului în cadrul filosofiei acţiunii. După părerea sa, 
asimetria între eul producător de acţiune si eul receptor al ei, 
impune introducerea dimensiunii axiologice în orice structură 
teleologică. Paradigma proiecției sinelui pune problema inten- 
tionalitatii, iar starea morală a ipseităţii nu poate să nu 
influenţeze structura dialogică, raportarea la celălalt. Întrucât 
conștiința morală, subliniază pe bună dreptate Ricoeur, 
constituie interiorizarea celuilalt, responsabilitatea fata de alter- 
ego ea se implica in toate stuntele sociale. 

O altă orientare epistemologică direct legată de filosofia men- 
talului porneşte din cadrul Școlii de la Frankfurt. Dintre repre- 
zentantii ei, J. Habermas” a fost consacrat în domeniul filosofiei 
științei, printr-o originală concepţie asupra intereselor cunoas- 
terii, opusă viziunii neopozitiviste. În unele din lucrările sale, el se 
ocupă de interpretarea individualitatii ca sistem comunicativ si 
actional si de filosofia ştiinţelor sociale în contextul criticilor 
contemporane aduse modernismului de Foucault, Derrida sau 
Lyotard. După părerea sa, problemele apărute în legătură cu 
existența dimensiunilor simbolice și subiective ale vieţii sociale, 
cu interrelatia dintre acţiune și mijloacele de comunicare, cu infe- 
legerea rațională a istoriei și autointelegerea subiectivă a 
persoanei indică limitele hermeneuticii, ale functionalismului, ale 
teoriei sistemelor și ale concepţiei lui Popper, atunci când acestea 
se referă la științele sociale. El atrage atenţia asupra importanței 
interlocutorului, a persoanei a doua, în orice încercare de 
identificare a fiinţei umane ca subiect comunicativ și activ, a 
necesităţii stabilirii prin deducție universală a principiilor morale 
si a structurii semnificatiilor lumii trăite a celuilalt. Habermas 
accentuează necesitatea preocupărilor pentru interese şi valori în 
orice cercetare a psihicului și a socialului. În contrast cu absolu- 
tismul si pozitivismul, Habermas susţine filosofia contextualist- 
constructivă după care cunoașterea este întotdeauna cunoaştere 
produsă de subiect și are un statut dependent de „condiţiile 
subiective“ în care intră şi de faptul că subiectul devine conștient 
de contextul constitutiv al cunoașteri sale. Locul și specificul 
disciplinelor socio-umane, între care se află și psihologia cogni- 
tivă în câmpul cunoașterii ştiinţifice, constituie astăzi unul din 
obiectele principale ale filosofiei ştiinţei, abordarea lor contri- 
buind la conturarea caracteristicilor și metamorfozelor din filo- 
sofia contemporană a ştiinţei. Naşterea unor noi tipuri de episte- 
mologie — naturalizată, evoluționistă, constructivistă — se dove- 
deste a fi fost determinată de o anumită cotitură psiho-socio- 
logică, ce evidențiază tendinţe reificatoare în autoconstientizarea 
subiectului cunoscător, determinarea biologică, psihologică şi 
sociologică a abordării obiectului natural în cunoaștere, conceperea 
obiectului științelor despre om ca fiind o realitate cu multiple 
structuri posibile. Problema specificului ştiinţific natural sau 

umanist al psihologiei cognitive se leagă direct de amintita cotitură. 
Principalele orientări filosofice ce se înfruntă pe acest teren sunt 
astăzi hermeneutica, personalismul, pragmatismul, naturalismul, 
identificarea persoanei umane ca obiect şi subiect al cunoașterii 
fiind pentru ele, după câte se pare, una dintre cele mai dificile 
teme. Teoria substanțialistă a identității persoanei propune 
egalizarea, simetria între „actor“ și „receptor“, între „cel ce face“ 
si „cel ce receptează“ acțiunea. Teoria relativistă susține asimetria 
între cele două parti si posibilitatea „victimizării“ receptorului în 
cazul în care dimensiunea axiologică este pierdută din vedere. În 
structura cunoaşterii persoanei se relevă trei tipuri de experienţă: 
a eului propriu (autointuirea), a celuilalt (intersubiectivitatea) şi 
a lucrurilor (transubiectivitatea), în cadrul concepțiilor substan- 
țialismului clasic, relativismului modern si a structuralismului 
contemporan. Limitele acestor concepţii asupra persoanei au 
condus la naşterea unui personalism integral moral, care 
consideră că orice cercetare științifică a ființei umane trebuie să 
implice dimensiuni cognitive, biomedicale, psihice, juridice și 
morale. Această arie tematică cuprinde şi științele cognitive 
despre care se crede că ar trebui să se ocupe de gândirea omului 
în mod analog cu computerul, adică decupând neutral actul 
cognitiv din contextul său biologic si social, inteligenţa artificială 
și stările mentale umane ar trebui modelate cu aceleași metode 
excluzând intentionalitatea. In acest punct apar din nou marile 
discuţii cu privire la diferența mental-fizical și la necesitatea luării 
ei în consideraţie, în cadrul cunoaşterii socio-umane. În legătură 
cu problema alienării minţii față de corp, a gândirii față de 
realitate, pe care au relevat-o printre alţii Marx si Whitehead, 
s-au născut şi încercările actuale de definire a eului prin „decentrare 
tematică“. Apărută ca trăsătură a postmodernismului, multiplicarea 
perspectivelor accentuează interacțiunea între persoane si lucruri, şi 
conduce la ideea că realitatea poate fi cunoscută doar în plura- 
litatea interpretărilor sale. Presupunând un nou raport între realitate 
si ficțiune, descriere și interpretare, cunoaștere și contexte, noua 
perspectivă influențează orientările din filosofia ştiinţelor despre 
om, din filosofia limbajului, dar si din filosofia mentalului. 

Un exemplu interesant ni-l oferă poziția lui R. Rorty” care, 
venind dinspre școala analitică, aderă la postpozitivism. Concepând 

limbajul drept o parte a comportamentului ființei umane, Rorty 
respinge realismul, esenfialismul și reprezentationalismul deoarece 
ele susțin doar existenţa funcției reflectorii a limbajului. Propunând 
o soluție pragmatică opusă realismului, Rorty împrumută definiția 
relaționistă a lui Sellars pentru filosofie: o încercare de a înțelege 
modul în care lucrurile (în cel mai larg sens al termenului) se leagă 
împreună (în cel mai larg sens al expresiei). Filosofia, în viziunea sa, 
se bazează pe credințe $i tipuri de limbaj. 

Cunoașterea nu este redarea adevărată a realităţii, ci 
obținerea de obiceiuri și acțiuni care fac față realității, scrie Rorty. 
Există diferențe sociologice, dar nu epistemologice între matrici 
disciplinare cum ar fi fizica teoretică şi critica literară. Principalii 
autori pe ale căror idei își fondează Rorty orientarea sunt 
Wittgenstein, Heidegger și Dewey. În Filosofia și oglinda naturii 
m-am ocupat mai ales de Sellars și Quine, iar în ultimii ani am citit 
mai ales din Davidson, Putnam și Papineau, notează el, încercând 


să demonstreze că „teoria cunoașterii spectator“ se cere aban- 
donată de o societate democratică. Astăzi limba a înlocuit mintea 


în raportarea la realitate. Deci, discuţia a trecut de la problema 
dacă lumea reală este independentă de minte, la problema care 
propoziţii adevărate (dacă există vreuna) stau în relaţie repre- 
zentationala cu sistemul nonlingvistic. Ca antireprezentationalist 
Rorty susţine că limbajul nostru, ca şi corpurile noastre, sunt pro- 
duse de mediul în care trăim. Mintea și limbajul nostru nu sunt 
mai mult în afară de realitate decât corpurile noastre. El neagă 
faptul că doar unele iteme ale limbajului sau ale minții ,,cores- 
pund“ sau „reprezintă“ realitatea (mediul), pe când altele nu. 

Interpretările lumii reale nu pot fi decât multiple și diver- 
gente, în artă ca și în ştiinţă, susţin textualistii postmodernisti”. 
Critici ai perspectivei postmoderniste arată însă că, după ce ana- 
liza textuală aplicată la cercetarea acțiunii umane a demonstrat 
existența a numeroase modele metaforice interpretative, sunt 
necesare: o bază logică de explicare a acestei multiplicităţi, o 
structură logică obiectivă, în raport cu care s-ar fi diferențiat 
aceste modele ale actelor și „actorilor“ sociali. Întrebarea ce 
rămâne se pune în legătură cu poziţia de pe care se judecă dife- 
renfele: este aceasta poziția unei fiinţe rationale universale sau a 
unei ființe aparținând la o anume cultură şi societate? 

Filosofia mentalului interferează evident cu disciplinele care 
se ocupă de modelele umanului stabilite la nivelul limbajului, dar 
și cu cele fundamentate la nivel socio-psihologic şi chiar antropo- 
fiziologic. Geneza raționalității umane s-a produs prin conturarea 
unor trăsături specifice: limbajul, constienta, moralitatea in 
cadrul procesului evoluţiei. În ultima vreme se poartă numeroase 
discuţii cu privire la modalitatea în care aceste trăsături sunt 
investigate de disciplinele biologice, psihologice si de cele socio- 
umane. O serie de descoperiri recente si puternicul avânt luat de 
cercetările biologiei genetice au adus în atenţie și au descris, în 
termenii evoluţionismului, fenomene umane si patternuri men- 
tale aparţinând culturalului, socialului si psihologicului. În anii 
'70 au apărut lucrări (Th. Nagel, G. Herman) care puneau 
problema fundamentelor personalității culturale, făcând analiza 


perspectivei lui Hume sau Kant cu privire la esența umană si 
referindu-se la comportamentul natural al individului. O serie de 


alti gânditori s-au ocupat, odată cu dezvoltarea etologiei, de 
comportamentul uman prin analogie cu cel animal. După unele 
opinii, la acest nivel, comparativismul s-ar fi manifestat doar în 
ceea ce privește forma comportamentelor. Începând din 1981, 
însă, au apărut teorii care susțin nu numai posibilitatea compa- 
rațiilor formale între lumea animală si lumea umană, ci si deter- 
minarea conţinutului comportamentului uman prin elemente ce 
fac parte din structura biologicului în general. O astfel de teorie 
este cea a coevolutiei genetice si culturale a lui Ch. J. Lumdsen și 
E.O. Wilson” sau cea a lui R. Dawkins” cu privire la predeterminarea 
genetică a existenţei culturale. Fără a se delimita de antropologia 
fiziologică, ce răspunde la întrebarea ce poate face natura din om, 
de antropologia filosofică ce răspunde la întrebarea, ce poate și 
ce trebuie să facă omul din el însuşi, această din urmă teorie 
subordonează evoluția culturală, evoluţiei genetice. Astfel, 
pentru a explica evoluția mentală, Dawkins face apel la teoria 
variațiilor rapide a lui Lamarck; transmisia culturală s-ar dovedi 
similară cu cea genetică, având loc prin selecția unor unități de 
informaţie prezente în mintea omului — „menele“ — analoage cu 
genele, venind de la nivelul subconstientului colectiv. Ideea se 
apropie de cea a psihologiei arhetipale, care susține prezența 
unui substrat psihic ancestral suprapersonal în fiecare om. 

După părerea altui biolog, R.D. Alexander” nu există com- 
portamente umane pur culturale, după cum nu există nici unele 
pur genetice, mediul influențează expresia oricărui comporta- 
ment, iar cultura poate fi decisivă în evoluţia biologică, asemenea 
unei părți a mediului. Așa cum fizicienii caută un principiu unifi- 
cator al universului, cercetătorii universului uman ar trebui să 
caute și ei baze unificatoare. Dacă fizicienii nu stârnesc râsul în 
demersul lor unificator, nu există nimic ridicol nici în cercetările 
biologilor de a explica umanul. Înțelegerea unor fenomene biolo- 
gice ca îmbătrânirea, selecția sexuală, grija părintească, relațiile 
de rudenie se dovedeşte necesară pentru înţelegerea naturii rațiunii 
și conştiinţei umane, a conflictelor de interese, a rolului morali- 
tății şi eticii. Orice persoană, susține Alexander, este programată 
de istoria selecției naturale pentru a-și asigura supraviețuirea 
materialului genetic prin reproducere. Pentru aceasta omul are 
nevoie de resurse, de beneficii. În lupta pentru existență s-au 
născut de-a lungul timpului grupurile umane competitive şi agre- 
sive unul față de altul. Nevoia de apărare împotriva altor grupuri 
a dus la nașterea, în evoluţia speciei, a trăsăturilor prevederii, 
conştiinţei, inteligenţei, care ar explica natura sistemelor morale 
si comportamentul indivizilor în cadrul lor. În lucrările sale, 
dincolo de numeroase investigații amănunțite ale relaţiei dintre 
biologic și moral, R.D. Alexander a reușit să demonstreze că nu 
este necesară aura de mister în abordarea conceptului moralității 
si în interpretarea sistemelor morale, problemele morale și etice 
fiind direct legate de conflictele de interese din societate. 

Cu privire la socio-biologie, Alexander susține, pe bună 
dreptate, că aceasta nu este o disciplină separată, întrucât se 
constituie ca o parte a biologiei. În momentul când, ca şi etologia 
(întemeiată de K. Lorenz), socio-biologia s-a transformat în filo- 
sofie, la interpretarea problematicii ei s-au angajat nespecialisti, 
care folosind argumente nestiintifice au provocat o mare dispută 
între adepți și oponenți. Pentru biologi, termenul socio-biologie 
nu este controversat, pentru că el denumește preocupările pentru 
genetica şi fiziologia comportamentului uman. Mulţi autori consi- 
deră biologicul ca ceva opus psihologicului, socialului și cultura- 
lului; de fapt biologii studiază în mod curent, după Alexander, 
ceea ce umanistii numesc psihologic și cultural, atunci când ei se 
ocupă de cauzele si stimulii psihologici, sociali, culturali ai compor- 
tamentului. 

Biologia, în concepţia lui Alexander, reprezintă știința viului si 
tema ei centrală constă în studiul evolutionst al funcţiilor, 
trăsăturilor și tendințelor fiinţelor vii, inclusiv ale omului. Întrebarea 
ar fi: Cum poate contribui știința viului la înțelegerea sistemelor 
morale? Ce proceduri, informații, concepte şi teorii biologice pot 
folosi științelor sociale? Ce legătură au problemele eticii cu evoluția 
Organică şi ce ar putea fi istoria naturală a sistemelor morale? 

După părerea lui M. Bunge”, omul reprezintă un sistem 
socio-bio-psihologic, prezentat până acum in diverse modele 
reductioniste: modelul religios, care privește omul ca o corelație 
între suflet și corp; modelul tehnologic, care gândeşte omul prin 
analogie cu computerul; modelul fizic în care sunt neglijate crea- 
tivitatea si spontaneitate naturii umane, modelul chimic, ce con- 
cepe omul ca o maşină moleculară genetică; modelul biologic 
consideră omul ca fiind un tip de animal, neglijând specificitatea 
și proprietățile ce aparțin exclusiv creierului său; modelul socio- 
logic care vede omul drept componentă a societăţii, ignorandu-i 
dimensiunile biologice. Umanul a mai fost caracterizat $1 prin 
dimensiunea sa mentală, ceea ce a facilitat susținerea unui model 
cognitivist. Din unghiul de vedere al filosofiei mentalului cogni- 
tivismul este o versiune teoretică tare rezultată din apariţia ştiin- 
telor cognitive şi care susţine că orice activitate mentală repre- 
zinta cunoaștere, iar omul este caracterizat de cognitiile sale. 
Percepția, înțelegerea, învăţarea $1 acțiunea pot fi înțelese doar 
pe baza modelului cognitiv care cuprinde: emiterea ipotezei, 
realizarea inferentei, rezolvarea problemei. Datorită unor astfel 
de idei se consideră că psihologia cognitivă ar fi realizat, pentru 
înțelegerea omului, ceea ce a realizat Galilei pentru înțelegerea 
Universului și Darwin pentru înțelegerea biologiei. 


> 


Volumul de studii Filosofia mentalului. Intenfionalitate și 
experiment, abordează o temă situată în centrul atenţiei lumii filo- 
sofilor şi psihologilor contemporani referindu-se la raportul 
minte-corp, la experimentul mental, la fundamentele științelor 
cognitive, toate din perspectiva unei noi ramuri a filosofiei — filosofia 
mentalului („philosophy of mind“ — filosofia minţii). Volumul se 
ocupă de explicarea și înțelegerea naturii „eului“, a actelor sale 

cognitive, a stărilor mentale, a conştiinţei si comportamentului 
intentional. Se arată că filosofia mentalului s-a născut ca rezultat 
al unei cotituri psihologice în filosofie, prin abordarea interac- 
țiunilor psihologiei cu cibernetica și cu Inteligența Artificială, a 
raporturilor real-psihic, real-mental, logic-psihic, gramatical- 
mental si a relației computer — self-inteligenta — modele mentale. 

Volumul se adresează specialiştilor în filosofie, ştiinţele cogni- 
tive, psihologie si alte ştiinţe sociale, dar şi studenților și oamenilor 
de cultură interesați de orientările noi ale spiritualității umane. 
Studiile sunt semnate de autori străini, (unii protagoniști ai 
teoriilor noi în domeniu) și de cercetători români. Mare parte 
dintre autorii străini ai studiilor din volumul de față au contribuit 
cu sugestii la structurarea volumului. Am obținut de asemenea 
părerea lui T. Honderich, D. Papineau și T. Crane, cu privire la 
rolul filosofiei mentalului în contemporaneitate, lucru important 
având în vedere că ei sunt trei dintre principalii fondatori ai 
comentariilor şi teoriilor asupra naturii mentalului. 

Deschidem acest volum cu studiul lui Ted Honderich, unul din 
principalii specialiști în domeniu, profesor de filosofia mentalului 
la University College din Londra. În numeroasele sale cărți se 
ocupă de analiza lucrărilor lui Mill, Russell, Davidson si Searle, 
de aspecte ale determinismului și cauzalităţii, ale raportului minte- 
corp, de functionalism, teoria identităţii, de anti-individualism. 
Lucrarea sa principală A Theory of Determinism: The Mind, 
Neuroscience, and Life-Hopes (1988) expune o filosofie determi- 
nistă a mentalului, susținând teoria numită teoria unității, pe 
care o consideră mai adecvată ca altele. Cartea examinează 
consecințele unei astfel de teorii pentru concepţiile asupra 
libertății, responsabilității, speranței etc. Sunt respinse compati- 
bilismul aparținând lui Hume și continuatorilor săi (teorie ce 
susține drept compatibile determinismul si libertatea), dar si 
incompatibilismul traditional aparținând lui Kant si adepților săi, 
propunându-se o nouă rezolvare a problemei. Ideile acestei cărți, 
de 644 pagini, sunt rezumate într-o nouă lucrare How Free are 
you? The Determinism Problem (1993), principala sa preocupare 
actuală fiind tema naturii conștiinței. „Nu am fost convins de 
doctrinele functionalismului, științei cognitive si de altele de 
acelaşi fel, scrie Honderich, așa că încerc ceva nou. Nu va fi exact 
acelaşi lucru cu doctrina lui Brentano, dar va fi ceva asemănător 
cu o teorie focalizată pe conştiinţă şi nu distrasă de alte lucruri, 

cum ar fi de pildă computerul. Constiinta este o chestiune funda- 
mentală deoarece toate aspectele ei menționate mai sus cu referire 
la teoria determinismului și filosofia mentalului au o relevanţă 
evidentă și în viata practică-politică, socială și personală“. 

David Papineau, este altul dintre principalii experți englezi 
(King’s College - Londra) în filosofia mentalului inclus în acest 
volum. El se referă la o tematică foarte dezbătută privitoare la 
adevăr, referință, explicație, reprezentare, stări mentale, 
teleologie, survenire, (supervenience), credibilitate (reliabilism), 
la fizicalism, realism şi „moartea“ epistemologiei. Ca principal 
reprezentant al orientării naturaliste în filosofia siintei, orientare 
realist-fizicalistă originală pe linia pe care se înscriu Lewis, 
Davidson, Peacocke, Mc Gin, J. Smith, Mc. Fertrige şi Lycan; 
David Papineau susține că ființa umană şi capacităţile ei mentale 
fac parte din lumea naturală, ca atare conștiința poate fi explicată 
științific, dacă acceptăm că scopul ştiinţei nu este exclusiv certi- 
tudinea, ci şi credibilitatea (reliability). Problemele filosofice care 
îl preocupă în primul rând, sunt cele despre reprezentare și 
cunoaștere cuprinse într-o teorie teleologică a reprezentării şi o 
teorie reliabilistă a cunoașterii. „Interesul meu pentru problema 
reprezentării m-a condus și la alte aspecte ale filosofiei menta- 
lului, în special cele referitoare la conștiință şi relația minte-corp 
(mind-body), spune el. Interesul pentru tema cunoaşterii m-a 
îndreptat spre elaborarea unei lucrări cu privire la alegerea 
teoriei în știință și filosofia matematicii. Sunt de asemenea 
preocupat de concluziile cercetării probabilității, cauzalităţii, a 
teoriei deciziei și în această perspectivă de interpretarea mecanicii 
cuantice. Cred că toate aceste probleme filosofice sunt generate 
de tensiunile ce apar cu privire la întrebarea: care ar fi cele mai 
bune teorii pe care le avem despre lume? Oricine este ineresat de 
natura lumii reale va găsi astfel de teme ca fiind importante“. 

Despre „ce este filosofia mentalului“ unul din autorii cuprinși 
în volum, Tim Crane, de la University College din Londra, arată 
că ar fi disciplina ce se ocupă de natura minții și raportul 
traditional minte-trup, de intentionalitate (capacitatea mentalului 
de a se autoorienta spre lucruri), de natura experienţei perceptuale 
din unghiul de vedere epistemologic şi metafizic, de cauza mentală, 
adică de felul cum mintea poate afecta lucrurile din lumea fizică. 
Scopul său este înțelegerea concepțiilor moderne aspra minții. Eu 
cred că ele sunt importante în sine, dar si pentru filosofie, notează 

Crane, întrucât curentele filosofice contemporane (cele analitice 
și cele așa-zis continentale) presupun o anumită concepţie asupra 
minții. Pentru a aborda orice problemă filosofică este necesară o 
anume noțiune a mentalului. Una din dificultăţile speciale constă 
în necesitatea de a tine pasul cu dezvoltarea rapidă a ştiinţelor 
cognitive si încercarea de a surprinde implicaţiile lor filosofice. 
De fapt, dificultăţile filosofiei mentalului sunt cele ce apar în 
cadrul oricărui demers original în filosofie. Se cer examinate 
critic fizicalismul, percepţia, intentionalitatea, cauza mentală, 
referinţa, conceptul — ceea ce Crane realizează în cartea sa The 
Mechanical Mind (1995). 

În lucrarea de față Ted Honderich, se ocupă în studiul său de 
diferenţele între functionalismul neural și concepția lui Searle 
despre specificul evenimentelor conştiente; David Papineau de 
teoriile care explică teleologic reprezentarea mentală în termenii 
scopurilor biologice ale credințelor şi ale altor stări mentale; Tim 
Crane se referă la dezbaterile în jurul cauzalitatii mentale. Dintre 
specialiştii britanici au mai fost incluși în acest volum şi K.R. 
Popper, J.J. Haldane și K.V. Wilkes. Primul, cu un articol refe- 
ritor la „abordarea, din perspectiva lumii a III-a, a raportului 
minte-trup“. După părerea lui Popper procesele mentale fiind 
necesare supraviețuirii biologice a speciei umane, pare mai plau- 
zibilă perspectiva darwinistă (decât cea epifenomenalistă) pentru 
înţelegerea lumii a III-a, întrucât interpretează rezultatelor pro- 
ceselor mentale ca oferind mijloace de evoluţie si de supravie- 
tuire a speciei. J.J. Haldane pune în discuţie concepţia naturalistă , 
asupra intentionalitatii a lui Stalnacker criticând-o pentru 
reductionismul său. El caută să demonstreze că legătura dintre 
stările intentionale si extensionale, între behaviorism și teoria 
identităţii, între Științele naturii şi psihologie exclude teoretic 
naturalismul monist al lui Stalnacker. Pluralismul lui Aquinas și 
Wittgenstein i se pare mai adecvat pentru caracterizarea inten- 
tionalitatii ca specific al mentalului. 

Abordând raportul minte-trup K.V. Wilkes arată că tema a 
devenit aproape „sfântă“ în filosofia postcarteziană, dar că nu are 
nici O şansă de a fi rezolvată, ci poate fi cel mult clarificată prin 
analiza distinctiei între metal si fizical şi plasarea ei în perspectiva 
funcționalistă. 

Spre deosebire de școlile engleze, în SUA filosofia mentalului 
este concepută ca fundamentare a ştiinţelor cognitive în primul 
rând. Există chiar înfruntări pe această temă între filosofii englezi 

Hacker, Honderich, Malcom si cei americani. Din SUA, in volumul 
de faţă, am obținut colaborarea lui Roy Sorensen care se ocupă de 
experimentul mental si raportarea lui la legitatea naturii. Studiind 
fundamentele biologice ale optimismului biologic, Sorensen susfine 
că incompletitudinea teoriei evoluționiste cu privire la natura 
experimentului mental cere amendamente socio-psihologice și 
etnometodologice. Tot în secțiunea despre experimentul mental au 
mai avut amabilitatea să ne ofere materiale James Brown, expert 
canadian în filosofia științei, autor al lucrărilor Laboratory of the 
Mind. Thought Experiment in the Natural Science (1991). Au mai 
participat cu contribuţii la acest capitol specialiștii români Ion 
Mânzat, Gheorghe Ștefan și G.G. Constandache. 

La definitivarea panoramatică a prezentării temelor şi curentelor 
filosofice cu privire la mental trebuie să adăugăm comentariile 
din studiul lui L. Bergström cu privire la explicaţiile pe bază de 
motive ale acțiunii așa cum apar ele la Hempel și Davidson. 
Bergström relevă aspectele pozitiviste şi hermeneutice care îi 
diferențiază pe cei doi filosofi în abordarea raportului legi fizice 
legi psihologice, cauze și motive, explicaţie și înţelegere. Prezen- 
tam, de asemenea, un articol asupra psihanalizei lui Freud şi a 
implicatiilor ideilor acestuia în analiza stărilor mentale, scris de 
G.J. Lock. Alte aspecte filosofice ale teoriei Inteligentei 
Artificiale și ale cunoașterii specificului conştiinţei morale sunt 
expuse de Mircea si Mihaela Malița si Liubomira Miros. 

Trebuie să spunem explicit că lucrarea de fafa s-a orientat 
spre asocierea unor contribuţii ale filosofilor de limbă engleză cu 
abordări ale specialiștilor români, iar în Bibliografia prezentată 
sunt cuprinse deliberat numai cărți de limbă engleză, sau traduse 
în limba engleză. Faptul nu vrea să semnifice lipsa contribuţiilor 
contemporane în limbile franceză, germană, italiană sau altele, ci 
doar orientarea cercetărilor noastre de filosofia mentalului spre 
literatura de limbă engleză si colaborarea directă cu unii dintre 
filosofii — autori de studii în acest volum — cum ar fi T. Honderich, 
D. Papineau, T. Crane, K. Wilkes, J. Brown, R. Sorensen, cărora 
le mulţumim pentru contribuţia lor esenţială la elaborarea acestei 
cărți. 

PARTEAI ORIENTARI ȘI CONCEPTE 


CONŞTIINŢĂ, FUNCTIONALISM NEURAL SI 


SUBIECTIVITATE REALA* 
Ted HONDERICH 
(University College, Londra) 


I. CONCEPTII CU PRIVIRE LA CONSTIINTA 


Functionalismul si științele cognitive sunt uneori înţelese într-o 
modalitate filosofică puţin ambițioasă. De exemplu, ele sunt 
interpretate ca o perspectivă după care dorinţele, indiferent de ce 
se spune despre ele, reprezintă în mod tipic efecte ale unor 
fenomene percepute și cauze ale comportamentului; sau ca o 
perspectivă care, căutând să definească dorinţa fără nici un fel de 
referire la comportament, se dovedeşte superficială. Avem aici 
ceva mai mult decât un truism. Functionalismul și științele 
cognitive sunt considerate, diferit și ambițios, ca orientări ce dau 
adevărata explicaţie a naturii evenimentelor conștiente proprii 
sau ale altora. Pe această cale functionalismul și Științele 
cognitive par a urma behaviorismul dintr-un onorabil trecut al 
filosofiei mentalului. Se demonstrează, însă, că nu există speranță 
de adevăr nici pentru ambifioasa afirmaţie după care o completa 
explicație a evenimentelor conștiente poate fi dată pe baza 
susținerii că ele nu conțin altceva decât relaţii cauzale sau logice, 
decât input-uri, evenimente interne şi output-uri fără să spună 
nimic despre conţinutul relaţiilor. O astfel de teză ar conduce la 
concluzia absurdă că orice fenomen care conţine relaţii normale 
reprezintă un eveniment conştient. S-au emis multe idei amăgitoare 
şi sunt multe vociferări ostile cu privire la această problemă, dar 
nimic care să răspundă adecvat reducerii la absurd, produse prin 
argumentele de mai sus, nu s-a spus?. 

Afirmația ambițioasă la care ne refeream ne duce si la oa 
doua absurditate rezultată din obisnuita, dar nu mai puţin dăună- 


* Din Studiul „Consciousness, Natural Functionalism, Real Subjectivity“ 
American Phil. Quarterly, vol. 32, nr. 4/1995, p. 366-381. 

toare. Este vorba de faptul că identificarea evenimentelor conștiente 
cu relaţiile în sine face imposibilă explicarea realităţii conștiinței. 
Realitatea ar fi o problemă de relaţie şi nu de evenimente sau de 
orice altceva. Deci, concepând conștiința ca substanță-fantomă, 
functionalismul şi științele cognitive par a o fi redus la şi mai 
putin decât o relaţie, chiar realitatea acesteia s-a evaporat. 

Insistenţa asupra faptului că evenimentele conştiinţei nu sunt 
doar relaţii de genul celor de mai sus, ci au şi o altă natură parti- 
culară se dovedeşte consistentă cu o serie de alte afirmaţii, cum 
ar fi: propoziţia că evenimentele conștiente umane nu sunt decât 
evenimente neurale, care stau în relație specifică cu un input, cu 
niște evenimente interne si un Output. O astfel de viziune asupra 
evenimentelor conștiente, despre care stim cel mai mult, este 
numită funcfionalism neural. Ea reprezintă o a doua poziție ambi- 
țioasă, chiar mai populară decât functionalismul oficial şi ştiinţele 
cognitive, de care ne preocupăm în cele ce urmează. S-a presupus 
că functionalismul neural este mai puțin ,,indigest“ decât materialis- 
mul eliminativ sau teoria „nimic altceva“ decât materialismul, sau 
decât absoluta negare a conştiinţei, susținută de mulți monisti 
contemporani si de teoreticienii identităţii creier-minte. În fapt, 
functionalismul neural nu pare mai bun decât materialismele 
amintite, deoarece nimic nu se adaugă la explicaţia evenimen- 
tului conştient dacă îl concepem exclusiv ca relaţie, chiar un 
eveniment non-neural, ca de pildă evenimentul silicon, ar putea fi 
eveniment conştient din moment ce este o relație. Nu putem 
stabili o proprietate adițională pentru o surubelnita dacă rolul său 
poate fi îmbunătățit prin ceva diferit de ea, ca de pildă un deget 
puternic sau o unghie tare. Ceea ce face ca reducerea evenimen- 
telor conștiente la relaţii neurale să fie inacceptabilă (...), se pare 
că este convingerea intimă că evenimentele conştiente sunt diferite 
de relaţiile neurale. Ele au proprietăți neural-cauzale, dar si altele 
sau numai alte proprietăți. Nu se poate spune care dintre ele nu 
sunt importante. 

Multi dintre noi avem convingerea că evenimentele consti- 
ente sunt diferite de relaţiile neurale într-un mod dat, pentru că 
apropierea de natura conștiinței celorlalți se face prin amintirea 
insuficient conceptualizată a evenimentelor conștiinței proprii. În 
particular, nu putem face nimic pentru a observa gândirea sau 
simtirea în act ci doar obiectele acestora, ne reamintim de natura 
gândirii şi simțirii imediat după ce actul s-a produs. Insuficienta 

conceptualizare a acestei amintiri este analoagă cu obisnuita 
conștientizare după nuanță a culorii — care vine dintr-o concepţie 
articulată anterior. 

O astfel de poziție filosofică ni se pare nesatisfăcătoare pentru 
că nu face decât să insiste asupra faptului că opinia noastră despre 
natura conştiinţei poate stabili o. diferență între conştiinţă şi 
relațiile neurale. Avem nevoie de o concepție închegată asupra 
acestei diferenţe şi, mai mult, de o concepție asupra naturii conștiinței 
tot atât de explicită ca şi concepțiile noastre asupra naturii 
evenimentelor din aria fizicalului, proprietăţilor şi adevărului în 
general. A nu avea o astfel de concepție se dovedeşte a fi un lucru 
nesatisfăcător, faptul neexplicit fiind întotdeauna insuficient 
pentru filosofie. Nevoia de concepţie pune functionalismul neural 
într-o poziție bună pentru că el neagă sau pune la îndoială faptul 
că intuiţia noastră asupra conştiinţei ar putea stabili o diferență 
între evenimentele conștiente și relaţiile neurale şi ne pune în 
situaţia de a nu mai fi atât de încrezători în ea’. 

Prima mea preocupare în această lucrare este să aflu dacă 
putem avea o concepție asupra naturii conştiinţei mai bună decăt 
functionalismul neural şi dacă putem ajunge la o astfel de concep- 
tie fără a cădea într-o „apă filosofică tulbure şi adâncă“. Atracția 
functionalismului neural pentru filosofii minţii printre care mă 
număr şi eu constă tocmai în faptul că stă departe de această „apă“, 
de ceea ce se numeşte subiectivitate reală sau fundamentală. 
După cum se întreba Searle, putem oare deschide o perspectivă 
foarte largă asupra conştiinţei compusă numai din adevăruri 
simple şi clare asupra „minţii“ si bazată pe concepții şi doctrine 
filosofice şi psihologice fără nici o obscuritate? În lucrarea sa The 
Rediscovery of the Mind“, Searle dă un ghid exemplar de 13 astfel 
de adevăruri. Ele vor fi expuse în capitolele următoare. 


II. FIZICALITATE ȘI NIVELURI * 


(1) Primul adevăr se referă la faptul că evenimentele consti- 
ente sunt într-adevăr evenimente fizice. Eu înțeleg această afir- 


* În traducerea de față Cap. II si III au fost prescurtate. Notele 7-21 au fost, 
de asemenea reduse. S-a efectuat renumerotarea notelor. 

maţie a lui Searle ca diferită de aceea că evenimentele conştiente 
ar fi o subclasă a evenimentelor fizice, deci exclusiv relații neurale. 
Searle are dreptate să considere evenimentele conştiente drept 
fizicale, în accepţia pe care el o dă fizicalului. El crede că eveni- 
mentele fizice nu pot fi definite cartezian ca Res extensa pentru 
că electronii, desi sunt fizicali, se definesc ca masă și energie puncti- 
formă. El sugerează că definiţia evenimentelor fizicale trebuie 
dată de domeniul ştiinţei actuale. 

(2) Găsim diferente fata de functionalism în concepţia lui 
Searle şi atunci când el insistă asupra faptului că evenimentele 
conștiente sunt evenimente ale creierului cauzate de relații pur 
neurale prezente în acesta. Al doilea adevăr al său se referă la 
faptul că evenimentele conștiente sunt evenimente biologice ale 
creierului de nivel mai înalt, cauzate de evenimente neurale de 
nivel mai scăzut, produse de creier”. 


III. SUBIECTIVITATE ȘI UNITATE 


(3a) Evenimentele conștiente sunt subiective. Ajungem se 
pare la o altă diferență față de functionalismul neural, când 
spunem că evenimentele conștiente fac parte dintr-o categorie de 
lucruri care au un mod special de existență, o anume ontologie. 
Orice conștiință există doar drept conștiință a cuiva. Pentru eveni- 
mentele conștiente aceasta reprezintă „persoana întâi“, „eul“ de 
care ele sunt dependente. Eu am o anume relaţie cu evenimentele 
mele conștiente. Dependenţa de persoane a evenimentelor conşti- 
ente ne dă primul sens în care ele sunt subiective, mai degrabă 
decât obiective. 

(3b) Se spune că reprezintă o consecință a dependenței de 
persoană, faptul că un eveniment conştient se dovedeşte subiectiv 
în sensul al II-lea, adică nu este accesibil, la fel, pentru toţi obser- 
vatorii. Altcineva nu poate să spună dacă eu mă gândesc la Baden 
sau nu. 

(3c) Faptul că evenimentele conştiente, mai ales cele inten- 
tionale sunt dependente de modul de existenţă al persoanei întâi 
are şi alte consecinţe care nu pot fi expuse în termenii subiectivitatii. 
De pildă, faptul că informaţia mea despre lume este perspectivală 
adică vine dintr-un unghi anume de vedere. 

(3d) În fine, raportarea la modul de existență al persoanei 
întâi implică sau are drept consecință si faptul că evenimentul 
conștient poate fi subiectiv şi în al III-lea sens, adică persoana îl vede 
asemănător cu ceva sau doar crede că îl vede asemănător cu ceva. 

(4) S-a spus despre conștiință că ar include două feluri de 
unitate: una existând la un anumit timp, alta deasupra perioa- 
delor de timp. Experienţa a trei obiecte percepute la un moment 
dat le vede ca parti ale aceluiași eveniment conştient. Aceasta 
este caracteristica conștiinței de care vorbeşte Kant în termenii 
unității transcendentale aperceptive. Distinctă fata de o astfel de 
unitate „verticală“ este unitatea „orizontală“. 

Constiinta mea cu privire la începutul apariţiei propozifiilor 
gândite sau spuse continuă și după ce începutul a trecut. Această 
unitate poate include nu numai memoria iconică menţionată, ci si 
memoria pe termen scurt. 

(5) Evenimentele conştiente pot fi clasificate în cinci tipuri, 
în legătură cu cele cinci simţuri ale omului. 

(6) Ele se pot distinge si datorită fundamentului lor structural, 
după cum arată psihologia gestaltistă, incluzând: 

(7) familiarizare atotcuprinzătoare. 

(8) revărsare-deversare, gândurile se separă de, sau se 
conectează cu alte gânduri. 

(9) centrul şi periferia sunt determinate de atenţia selectivă şi 
de nivelele atenţiei. 

(10) condiţii limitative privind localizarea spatio-temporalo- 
socio-biologică pentru mine a evenimentelor mele conştiente. 

(11) stări emoţionale. 

(12) dimensiunea plăcere-neplăcere. 

În fiecare din aceste sensuri functionalistii neurali găsesc 
factori care să se potrivească concepţiei lor despre minte. De 
aceea noi nu am găsit ceea ce ne interesează, poate, în cele ce 
urmează. 


45 


IV. INTENTIONALITATEA 


(13) Searle distinge concepţiile „ersatz“ ale intentionalitatii 
de cele care abordează lumi reale şi le îndepărtează efectiv pe 
cele de mai sus. 

El este de acord că intenţionalitatea (adică reprezenta- 
tivitatea, calitatea de a fi despre ceva, a avea semnificaţie sau 
orientare) conţinutului evenimentelor conștiinței nu poate fi 
descrisă ca simplă relație cauzală între ele si lucrurile lumii, 
incluzând relaţiile de tipul celor propuse de externalisti sau chiar 
cu un conţinut vid. Încercările de a naturaliza intentionalitatea 
prin reducerea ei la factorii neurali, care în relația cauzală devin 
efecte si probabil şi factori de mediu extern lucrând în alt mod, 
se dovedesc nereuşite. Dar ce se înţelege prin faptul că un 
eveniment ar fi intentional? 

Mulţi filosofi consideră că o bună explicație a conţinutului 
intentional poate ajuta mai mult ca orice la caracterizarea 
evenimentelor conștiente. Searle face parte dintre aceștia, în 
profida unor idei discordante ale sale la care vom ajunge. După 
părerea proprie, el nu se include între cei ce susțin că problema 
conștiinței nu reprezintă altceva decât problema intentionalitatii. 
Fl spune, la un moment dat, că încercarea de a naturaliza conținutul 
intentional ajunge să elimine subiectivitatea acesteia’, dar, nu este 
clar care aspect particular al subiectivității se pune în discuție. 

Concepţia asupra intenționalității conținutului, care susţine 
faptul că fiecare eveniment conștient este subiectiv în sensul de a 
fi dependent de o persoană nu poate propune o interpretare a 
evenimentelor conştiente, diferită de concepțiile „ersatz“. 
Situaţia este aceeaşi cu cea observată mai devreme în legătură cu 
dependenţa de persoană, folosită direct (distinct de cale inten- 
tionalitafii) în speranţa de a găsi o explicaţie a evenimentelor 
conștiente ”. 

Putem oare interpreta intentionalitatea conţinutului prin 
arătarea faptului că fiecare eveniment conştient este subiectiv în 
sensul al doilea, de a nu fi egal accesibil oricărui observator? Nici 
această perspectivă epistemologică nu pare a găsi modul de 

caracterizare a naturii intenfionalitatu. Sau, putem caracteriza 
intenţionalitatea în mod fundamental, prin relevarea faptului că 
evenimentele conştiente sunt perspectivale sau au nuanțe 
perspectivale? Răspunsul e negativ. Factorul în chestiune este 
familiar și acceptat de toţi, dar din punct de vedere al teoriei 
intenționalităţii este pre-teoretic şi îl foloseşte orice interpretare. 
Ajung oare mai departe pe calea propoziției, (3d) evenimentele 
conștiente au aspectul a ceva ce se aseamănă sau simt că se 
aseamănă? Răspunsul este tot nu pentru diferite motive, unele 
arătate mai sus, când subiectivitatea în al III-lea sens a fost privită 
cu speranţa că va duce direct la o concepţie distinctivă asupra 
evenimentelor conştiente. Altă explicație a fost menționată în 
legătură cu (3a) și (3b). Reprezintă un fapt interpretarea 
evenimentelor conștiente ca posedând subiectivitatea, deși nu 
toate sunt intentionale. Deci, nu se poate explica intentionali- 
tatea prin referire la subiectivitatea în chestiune. 

Proiectul caracterizării intenţionalității în alt mod decât cel al 
concepțiilor „ersatz“ nu pare să înainteze prea mult chiar când e 
vorba de o doctrină normativă a intentionalitafii: noţiunile 
intentionale ar stabilii standarde ale adevărului, rationalitatii, 
consistentei etc. '!. Chiar dacă presupunem că doctrina norma- 
tivitatu este acceptabilă, ea nu ne foloseşte în acest caz, deoarece 
faptele cu privire la intentionalitate suferă de aceeaşi lipsă de 
explicaţie. Acelaşi fel de dezamăgire produce şi doctrina cu 
privire la faptul că orice conţinut intentional depinde de ceea ce 
se numește background identificat cu anumite capacități, abilități 
şi know how general”. 

În acest punct trebuie să ne referim la discordanta în concepția 
lui Searle pe care o anticipasem. Nu putem studia intenționalitatea 
conţinutului fără să studiem conștiința, intenţionalitatea nu poate 
fi înţeleasă decât în relație cu conștiința de care este dependentă”. 
Recomandarea răstoarnă ordinea cercetării pe care tocmai o 
contemplasem, ea merge la concepţia despre conţinut intentional 
de la o concepție deja existentă a conștiinței, adică invers față de 
strategia pe care o observasem. Explanans şi explanandum sunt 
inversate. Trebuie oare să alegem între cele două strategii? Cred 
că putem fi mai puţin tradiționali şi unidirectionali, acceptând, 
fără să ne temem de circularitate, dubla mișcare; (a) într-un fel, 

subiectul intenționalității este luminat de subiectul conştiinţei si (b) în 
altul subiectul conștiinței este luminat de subiectul intenționalității. 

Dar dacă pornim pe această cale, cercetând intentionalitatea 
prin întoarcerea spre conştiinţă, vom constata o dificultate 
supărătoare în lipsa unei concepții asupra conștiinței. Mai mult, 
dacă mergem la propoziţiile (1, 2, 4, 12) despre conștiință, care nu 
au fost folosite până acum pentru a clarifica problema inten- 
fionalitatii în modul dorit, constatăm că nici ele nu ne pot fi de 
folos. Las acest exercițiu pentru cititor. 

Să ne întorcem la (b) încercând să clarificăm tema conștiinței, 
dând atenţie intenfionalitatu. Nu putem realiza însă acest lucru 
atâta timp cât ne lipseşte o bună interpretare a intenționalității, 
care nu a putut fi găsită în conexiunea între intentionalitate si 
subiectivitate. Ceea ce trebuie luat în considerare este demersul 
asupra intentionalitatu conţinutului mental, realizat de Searle în 
cartea sa Intentionality, în care intentionalitatea derivă din limbaj. 

Această abordare consideră evenimentul conştient inten- 
tional ca depinzând de conţinutul (I) care fixează (II) o condiție 
a adevărului sau o „condiţie a satisfactiei“ sau (III) de un model 
psiho-logic potrivit căruia evenimentul reprezintă o credinţă, o 
dorinţă sau altceva şi care determină (IV) direcția de adecvare. În 
cazul unei credinţe, ea trebuie să se potrivească cu lumea mai 
degrabă decât lumea să fie schimbată pentru a se adecva 
credinţei. Iată o interpretare ce pare a fi cea mai bună dintre cele 
de același tip. Dar de care tip? Acela care se referă la ceea ce se 
numește „setul de proprietăți logice ale evenimentelor conștiente 
intentionale“. Este greu să rezisti încercării de a defini astfel 
natura fundamentală a intenfionalitatu. Poate aceasta reprezintă 
expresia cea mai bună a neclarităţii cu privire la ce ar confine 
explicaţia lui Searle în dezacord şi inconsistent cu functionalismul 
neural sau cu citirea lui naturalizată. La Searle pare a exista un 
factor de dezacord, dar care ar fi el? Ar putea să fie faptul că el nu 
admite un anumit „statut ontologic“ al evenimentelor în chestiune. 
Searle o spune explicit. Acest statut apare când se susține ca (2) 
evenimentele conştiinţei sunt evenimente biologice de înalt nivel 
ale creierului cauzate de evenimente neurale de nivel inferior. 

Totuşi, eu nu doresc să fortez nota pe această linie până nu e 
nevoie de așa ceva. Și nu e nevoie pentru abordarea noastră să 

realizăm Caracterizarea naturii evenimentului conștient, pentru 
că, după cum am remarcat şi este larg acceptat, nu toate eveni- 
mentele conştiente sunt si intentionale, fapt foarte adesea lăsat la 
o parte în filosofia contemporană a mentalului. Pentru noi e 
important de ştiut că avem o slabă speranță să putem explica 
evenimentul mental pe baza proprietăţii intentionalitatii și a reflec- 
tării asupra acesteia. Există evenimente conștiente paradig- 
matice care uneori nu au proprietatea intenționalității, cum ar fi 
senzațiile şi stările emoționale *. 

Este adevărat că enumerarea de către Searle a celor treispre- 
zece caracteristici, care se constituie ca un grup structurat de 
trăsături ale conştiinţei si tot ceea ce s-a spus despre acestea duce 
la creşterea încrederii că ne apropiem de natura conștiinței. În 
parte, pentru că include şi reamintiri bune, procedura întărește și 
convingerea cu privire la posibilitatea cunoaşterii naturii consti- 
inței, ceea ce nu este puţin. 

Dar să stabilim principala concluzie a acestui studiu: Reflectiile 
și adevărurile anumitor curente și doctrine filosofice şi psiholo- 
gice cu privire la mental nu ne oferă, despre natura conştiinţei, o 
concepție distinctă de functionalismul neural”. Mai mult, toate 
afirmaţiile se dovedesc consistente cu functionalismul, sau ca in 
cazul (3d) , lipsite de utilitate. Nu avem deci o bază suficient de 
conceptualizată sau o premiză majoră pentru a argumenta împo- 
triva functionalismului neural. Nici unul din cele 13 puncte nu ne 
dă viziunea așteptată pentru aceasta. Searle isi rezumă poziția 
fata de natura conștiinței la afirmaţia că ea apare la un nivel 
biologic ridicat cu tot ce are ca subiectivitate, intentionalitate etc. 
şi este cauzată de evenimente neurale *. Nu avem, deci, prin cele 
treisprezece trăsături o nouă concepție distinctă asupra conștiinței. 

Searle si filosofii de aceeaşi orientare nu sunt ca acel om beat, 
pe care el îl menționează comparativ cu funcţionalistul si 
specialistul în științe cognitive, care şi-a pierdut cheile de la maşină 
într-o zonă întunecată de tufisuri, dar le caută într-un luminis 
pentru că acolo vede mai bine. Searle şi filosofii ca el caută în locul 
potrivit, dar fiind preocupaţi să-i arate omului beat tufisurile și 
fiind, totuși, atraşi spre strada luminată, lasă cheile în umbră. 

V. SUBIECTIVITATEA REALA 


Searle, care încercase mai înainte să abordeze conștiința prin 
mijloacele indirecte ale reflectiei asupra intenftionalitatii limba- 
jului ”, în lucrarea The Rediscovery of the Mind urmează calea 
aşa numitului realism mental. El se ocupă direct de realitatea 
evenimentelor conştiente mai degrabă decât să caute factori 
divergenti mai accesibili care să-l ducă până la urmă, ocolit, spre 
aceste evenimente. Functionalismul şi ştiinţa cognitivă sunt prime 
exemple pentru astfel de căi ocolite. Un alt exemplu notabil îl 
reprezintă încercarea de a specifica şi ce este conştiinţa cu 
ajutorul anumitor proprietăți logico-lingvistice ale acelei părți a 
limbajului prin care ea se exprimă”. 

Dar o concepție distinctă asupra conștiinței va putea fi produsă 
si de experiența noastră, de înțelegerea obişnuită a conştiinţei pe 
care o posedăm. Ea va avea o mai mare extindere decât reflectiile 
lui Searle, reușind să nu sucombe prea repede în fata cererilor de 
literalitate, claritate și explicitare si să nu piardă din vedere realitatea 
asupra căreia are deschidere, respectând-o în relatările asupra 
tipurilor de subiectivitate menționate mai sus: unitatea, inten- 
tionalitatea şi a.m.d. 

Această concepţie nu ne scoate din mister, dar încearcă să-l 
disipeze. Ea nu ocoleşte „apa adâncă şi tulbure“, dar caută să 
extragă și ceva clar din ea. Cred că astfel de concepţii despre 
conştiinţă fac parte din aceeaşi familie cu concepţia lui Brentano, 
care vorbea despre conştiinţă ca de o activitate referitoare la un 
conţinut sau de o activitate directionata spre un obiect”. De 
asemenea, acest alt fel de concepţie va căuta să scape de metaforă, 
de obscuritatea si neexplicitarea lui Brentano si a concepțiilor de 
același tip. Ea ocolește şi dezastrul adus de acceptarea unui 
„homuncul“ în sinele persoanei, adică de a tolera misterul în 
centrul istoriei sau construcției conștiinței, reușind, în final, nu 
numai să dea o viziune suficient conceptualizată dar şi una 
literală, clară, explicită şi coerentă, în locul surprindeii intuitive a 
conștiinței. 

Dacă încercăm să construim 0 concepţie distinctă şi coerentă 
asupra evenimentului conștient putem începe cu ideea că fiecare 
din aceste evenimente are două proprietăți: una din ele fiind 

conţinutul, care se cere interpretat in asa fel încât să se evite 
fenomenalismul și să se prezerve faptul că lumea este dată. Nu 
este ceva subiectiv să fiu conștient de un fapt normal. Cu referire 
la cealaltă proprietate, sau parte a evenimentului conștient, 
trebuie să vorbim despre subiect sau despre subiectul-parte, care 
nu este, evident, o persoană, în sensul corpului persistent şi/sau a 
unei secvenţe de relaţii interne, şi nici o persoană, eu sau ego în 
sensul cartezian, ori în alt sens. O astfel de concepție promite să 
includă o abordare a ceea ce pare a fi subiectivitate reală sau 
fundamentală, distinctă de subiectivitatea legată de dependenţa 
personală, de accesul inegal, de ceva ce este asemănător sau este 


simţit ca asemănător. l 
Relația între cele două proprietăți sau părți ale evenimentelor 


conştiinţei, pare a fi una de interdependen{a. Pentru numeroase 
rațiuni, una dintre ele, aceea de a evita fenomenalismul, adică, 
introducerea obiectelor subiective în conștiință, relația nu va 
putea fi descrisă drept constienta a conţinutului. Ea este, de 
asemenea, o relaţie deplin distinctă de cele cu care ne-am ocupat 
până acum. Este o relaţie care intră în multe, dar nu în toate 
evenimentele conştiente, ca relație de intenfionalitate între conținut 
si obiect”. Este dificil de evitat supoziţia că relaţia a doua va fi 
luminată până la urmă tot de prima. 

Eu nu am reuşit să pot oferi până acum o concepție distinctă 
și adevărată asupra evenimentului conştient, cu toate eforturile 
depuse să ajung la una”. Lipsa ei nu mă împiedică, însă, să cred că 
acesta este scopul de urmărit, înainte de toate, în filosofia minții. 

S-au spus destule despre o concepţie distinctă si adevărată 
asupra conștiinței pentru a putea trage o a doua concluzie principală. 
Ne întrebăm dacă, după toate cele implicate în concepţia nouă a 
evenimentelor conştiente, este posibil ca teoria să fie doar o antici- 
pare sau deschidere spre functionalism, adică să fie consistentă cu 
functionalismul neural? Va fi ea același lucru cu cele treisprezece 
trăsături ale conştiinţei, deja stabilite? Răspunsul este negativ. 

Rațiunea pentru care spun aceasta este faptul că funcționa- 
lismul neural nu reprezintă o concepție asupra naturii evenimen- 
tului conştient în sine. Faptul că evenimentul apare drept conştient 
rămâne în „cutia neagră“ deoarece trăsătura evenimentului consti- 
ent de a fi neural se referă doar la o descriere a relaţiilor sale externe. 

Concepția adecvată va fi fundamental relaționistă, chiar dacă va 
fi vorba de o relaţie internalistă. Va fi ea doar o parte a noului 
functionalism? Se poate replica: nu. Relaţiile de care se preocupă 
in principal functionalismul neural şi care îl definesc sunt între 
conţinutul evenimentelor conştiinţei şi cunoscutele: input, 
conținutul altor evenimente conștiente, output. La fel se prezintă 
şi alte functionalisme, precum cele de care am discutat mai sus. 

Si aceasta nu este tot. Dacă relaţia între proprietatea-continut 
și proprietatea-subiect a evenimentului conștient este nomică și 
logică nu mai apare necesitatea de a vorbi despre functionalism, 
unicul caracter al evenimentului conștient fiind relația nomică şi 
logică %. Cercetarea acestui caracter va sta departe de sursele 
oriecărui functionalism, analog cu mașina lui Turing şi succesorii 
acesteia, de istoria si impulsurile funcționaliste. Nu ar fi exagerat 
să observăm că puterea doctrinei funcționaliste constă în evitarea 
misterului şi a „apei adânci“, cu care o concepție distinctă adecvată 
conștiinței trebuie să se înfrunte. 


VI. DUALISM ȘI MONISM. EXTREMISME. 


Două teme rămân: prima, referitoare la problema relației 
între conştiinţă și creier, este problema minte-trup. Aceasta însă 
nu va fi principala noastră temă pentru că ne preocupă mai ales 
natura conștiinței. Dar cu siguranță în cadrul abordării ei, există 
răspunsuri si la chestiunea relaţiei minte-trup, pentru că este 
normal ca relatările asupra conştiinţei să cuprindă astfel de răs- 
punsuri. În particular, însă, noi considerăm greșită orice abordare 
a conștiinței care conţine asa — numitul dualism. 

Searle notează că termenii „dualism“, „monism“ sau „mate- 
rialism“ si „teoria identității“ precum si variantele lor nu mai sunt 
azi de mare utilitate”. Un motiv ar fi acela că orice monism are 
proprietăți dualiste $i orice dualism nu este mai dualist decât un 
monism tipic. 

Searle insistă asupra faptului că însăși concepţia sa nu trebuie 
caracterizată drept materialism sau dualism. Ce putem spune 

despre insistența aceasta? Desigur, Searle are dreptate să obiec- 
teze la denumirile de „materialism“ sau „dualism de proprietăţi“ 
date concepţiei sale întrucât ele presupun separatia prin conținut 
a celor două domenii — conștiința și fizicalul, ca şi cum nu ar exista 
nimic comun între ele. 

Reluând teza (1) după care evenimentele conștiinței sunt 
fizicale, adică domeniul conştiinţei se include în fizical, Searle 
arată că „dualismul proprietăților“ presupune o susţinere impli- 
cită a doctrinei introspectiei, a accesului privilegiat sau a observa- 
ției interioare pentru el de neacceptat. El rezistă acestei denumiri 
și pentru că indică concepții ce susțin existenţa în câmpul de forță 
mai degrabă a „substanţelor“ decât a particulelor sau a faptului 
că orice conştiinţă reprezintă o „substanță“ într-un sens parti- 
cular, sau o altă idee pe care Searle o respinge: insolubilitatea 
problemei mind-body %. În concluzie, el ar putea avea dreptate 
când afirmă că propoziţia (2) cu privire la cele două nivele ale 
evenimentelor nu-l face dualist. Ce contează dacă, specificul sau 
natura evenimentelor la cele două niveluri sunt diferite. Toate 
aceste insistenfe ale lui Searle se dovedesc de mare valoare având 
în vedere tendinţa filosofiei contemporane a minţii de a conduce 
spre argumente indefinite. Dar nici una nu duce dincolo de alte 
două lucruri adevărate. Searle se declară împotriva reducționis- 
mului şi de aceea insistă și asupra faptului că evenimentele 
noastre conștiente au si proprietăţi diferite de cele pe care le 
recunoaşte functionalismul neural”. Opinia aceasta răstoarnă 
însă ceea ce el afirmase mai sus si ne dă dreptul de a considera 
concepția sa drept un „dualism al proprietăţilor“. Concluzia 
noastră nu va fi afectată de faptul că vorbind de astfel de pro- 
bleme, Searle urmează o cale mai apropiată de ceea ce se preferă 
de obicei si astfel salvează evenimentele. Rațiunea pentru care 
vorbim despre ,,dualism.al proprietăţilor“ poate fi pur și simplu 
faptul că există proprietăți sau trăsături neural-cauzale ale 
creierului si proprietăți sau trăsături care cer altă caracterizare. 

Dar, mai trebuie spus şi altceva. Este un lucru să insisti asupra 
faptului că evenimentele conştiente în sine nu sunt numai relaţii 
neurale și altceva să oferi o concepție distinctă asupra lor. Cerce- 
tarea noastră arată că Searle nu a reușit să realizeze o astfel de 
viziune. Nici una din cele treisprezece trăsături $i nici suma lor nu 
au reușit asa ceva. Astfel că poziţia sa reală se dovedeşte consis- 
tentă cu functionalismul neural. 

Concluzia a treia pe care o tragem se referă la faptul că viziu- 
nea ce reiese după o examinare atentă nu este dualistă doar în 
sensul în care a fost anunţată. Există diferenţă între intenţie și 
realizare. De aici rezultă cea mai bună explicaţie a existenţei unor 
răspunsuri conflictuale la Searle. 

Concluzia a patra priveşte faptul că acea concepţie distinctă și 
adecvată a conştiinţei despre care vorbeam mai sus ar putea fi, în 
intenție si chiar în fapt, corect descriptibilă ca reprezentând un 
dualism al proprietăţilor, ceea ce nu o face însă diferită de teoriile 
contemporane ale identităţii incluzând monismul anomalistic a 
lui Davidson. Ca şi aceste teorii, într-un anume sens ea poate fi 
corect descriptibilă si ca „monistă“ 7. Cel mai important este 
faptul că o astfel de concepţie nu se dovedește de neacceptat şi nu 
stă printre teoriile fără viitor. 

O ultimă observaţie ne face să întrebăm: Este oare prospectul 
unei astfel de concepții asupra conștiinței, dacă nu de neacceptat, 
măcar excesiv? Există mulți autori care răspund pozitiv și eu 
admit că înţeleg de ce o fac. Acest proiect de concepţie susţine că 
există două feluri de evenimente care apar în capetele noastre: 
unele care sunt evenimente fizicale în sensul obişnuit și care 
implică spafialitate. Sau, altfel spus, sunt două feluri de proprietăți 
fizicale ale minţii noastre: un fel de evenimente sau proprietăți 
care se referă numai la neuroni si relaţii cauzale fundamentale, 
specifice funcţionalismului neural. Celălalt fel de evenimente, 
cele ale conştiinţei, cuprind ceea ce s-a numit de la început 
evenimente partial subiective sau — partial substanţiale. Trebuie 
admis că astfel de viziune” nu s-a dovedit a avea de a face cu 
materia conştientă, dar nici cu travestiri ale ei. 

Nu încerc să dovedesc incorectitudinea lor, dar tin să fac 
câteva remarci. Multe din ele rezultă din aşteptarea unor lucruri 
pe care Searle ar fi trebuit să le spună pe baza concepţiei consti- 
inței pe care a promis-o, dar nu a realizat-o. 

Prima remarcă se referă la faptul că o astfel de concepţie 
apare ca adevărată experienţei noastre, surprinderii de către noi 
a conștiinței, adevărată fata de ceea ce stim fără să ne îndepărtăm 
de aprehensiunea subiectului. O remarcă secundă ar fi că ea 
depinde de doctrina introspectiei prin faptul indubitabil al 
memoriei. A treia remarcă se referă la faptul că trebuie să ne fie 
clar că evenimentele si proprietățile mentale la care ne referim 

sunt fizicale în sensul obișnuit. Ele nu constituie o altă lume. A 
patra remarcă corelată cu a treia se referă la faptul că nimic nu stă 
în calea includerii lor în contextul explicativ al conexiunilor 
nomice și cvasilogice. Mai concret, nimic nu stă în calea fapului 
de a deveni corelate nomice ale evenimentelor neurale sau cauze 
Și, de asemenea, efecte ale lor. A cincea remarcă si ultima spune 
că trebuie observat, deşi pare absurd că o astfel de teorie asupra 
evenimentelor conștiente se dovedeşte inconsistentă cu concepţia 
științifică despre lume. Neuroştiinţa este de mult timp angajată în 
studiul conexiunilor nomice între un anume tip de evenimente 
neurale şi evenimentele conștiente şi între evenimente neurale si 
evenimente despre care avem întotdeauna o părere și despre care 
sperăm să găsim si o concepție distinctă și adevărată. 


NOTE 


' Mulţumiri pentru comentariile făcute asupra primelor forme ale acestui studiu 
lui Finn Collin, Tim Crane, Owen Flanagan, John Heil, O.R. Jones, E.Y. Lowe, 
Simon Mathew, Gregory Mc Culloch, Jane O Grady, Ingmar Persson, G. Segal, M. 
Targett şi referentilor anonimi A.P.Q. Nu suntem însă în perfect acord cu ei. 

? Cea mai cunoscută și mai bună formă a acestui argument este argumentul 
camerei chinezești a lui J. Searle, în „Mind, Brains and Programs“ în Behavioral 
and Brain Sciences, vol. 3 (1980) pp. 417-24. O salut ca fiind o contribuţie de 
semnalare. 

* Donald Davidson, „Mental Events“ în Essays on Actions and Events 
(Oxford: Clarendon, 1980), p. 214. Pentru reflecţii asupra fertilității denumirii de 
„teoria identităţii“, vezi ultima secţiune a acestui studiu. 

* Pentru argumente asupra inacceptabilităţii, rebarbativităţii și incoerenţei 
functionalismului neural, vezi lucrarea mea: „Functionalism, Identity Theories, 
the Union Theory“, în Szubka și Warner (eds.). The Mind-Body Problem: The 
Current State of Debate (Oxford, Blackwell, 1994). 

* Cred că suntem pe drumul cel bun şi într-o poziţie filosofică corectă de 
respingere a functionalismului neural dacă putem da o prezentare explicată cel 
puţin unei trăsături a conştiinţei care nu poate fi acordată cu functionalismul 
neural. Nu vom putea însă ajunge la aceasta restrângându-ne la adevăruri clare și 
simple despre mental ci prin idei filosofice și psihologice. Una dintre ele este de 
mare interes în această conexiune. 

* John Searle, The Rediscovery of the Mind (London, Cambridge, MA MIT 
Press 1992). 

' Vezi curtea mea A Theory of Determinism. The Mind, Neuroscience, and 
Lilo Hopes, (Oxford, Clarendon, 1988) sau Mind and Brain (Oxford, Clarendon, 
1900), p. 87-89. 

* Viziunea mea critică asupra externalismului este dată în „The Union 
Theory and Anti-Individualism“, în J. Heil and A Mele (eds) Mental Causation, 
(Oxford, Oxford Univ. Press, 1993). 

’” p. 50. 

1 Vezi secțiunea a III-a. 

" pp. 51, 238. 

2? cap. 8. 

pp. 18, 84, 227. 

'* p. 83 

:* Intentionality. An Essay in the Philosophy of Mind (Cambridge: 
Cambridge: Univ. Press 1983). 

'* Câţiva filosofi înclină să creadă că ceilalți au o idee greșită despre 
intentionalitate sau că ei confundă această relaţie cu o alta, internă evenimentului 
conştient, despre care ceva va fi spus mai jos: Din întâmplare părerea că nu poate 
fi elucidată conştiinţa prin intenţionalitate pentru că nu întreaga conştiinţă este 
intentionala se dovedește diferită de părerea iniţială, că intentionalitatea nu poate 
fi explicată prin subiectivitate pentru că întreaga conștiință este subiectivă, dar nu 
toată este intenfionala. 

V Cred că argumentul camerei chinezești si alte argumente din The 
Rediscovery of the Mind (cap. 9), cu toată admiraţia mea pentru ele, se cer 
întărite printr-o teorie pozitivă asupra naturii conştiinţei. 

'% Această concepţie asupra relației minte-trup mi se pare deschisă la 
numeroase întrebări. Una se pune chiar împotriva bunelor intenţii ale lui Searle 
din cauza cursului actual epifenomenalist al filosofiei minţii. Vezi, A Theory of 
Determinism sau Mind and Brain, pp. 99-102. 

” Intentionality. 

2 R.M. Chisholm, Perceiving: A Philosophical Study (Ithaca, Cornell Univ. 
Press, 1957), Davidson, „Mental Events“, op.cit. 

a „The Distinction Between Mental and Physical Phenomena“ în 
Psychology from Empirical Stand Point, ed. O. Kraus and Mc Alister (Londra, 
Routledge and Kegan Paul, 1973). 

2 În legătură cu cele două relaţii el nu vorbește totuşi explicit decât de prima. 
Searle scrie: „un eveniment“ nu poate fi doar conştient pentru că trebuie să 
răspunzi și la întrebarea: De ce anume este conștient? Dar, „conștient de“ nu este 
totuna cu „intenţia de“ (p. 84, cf. pp. 130-131). Există relaţia între subiect şi obiect 
(intentionalitatea). Fiecare eveniment conştient conţine prima formă de relaţie 
(de ,,of“). Multe, dar nu toate evenimentele conştiente contin și a doua relaţie 
(„of“). Cu prima relaţie Searle se află foarte aproape de chestiunea esențială a 
subiectivităţii reale. 

2 „Seeing Things“ în Synthese, 1994. 

* Un punct similar apare despre intenţionalitate: Care alte relaţii decât cele 
nomice pot apărea între conţinut şi obiect? Problema se pune în legătură cu 
caracterul acestor relaţii nomice. Aserfiunea relaţiei fără conținut nu ajută. 

3 pp 2, 4, 14-15, 25-26, 54-55, cf. lucrarea mea, „The Union Theory and 
Anti-Individualism“. 

7 Obiectiile lui (pp. 100-105) la argumentul insolubilității nu mi se par 
eficiente, cum ar trebui să fie. Un argument, atribuit lui Nagel, susține că dacă 
materia explică conștiința atunci trebuie să fie o conexiune necesară între cele 
două, o conexiune de fapt, nu o conexiune conceptuală. Obiecţia se referă la 
faptul că explicaţia nu depinde de conexiunea conceptuală, ci de cea nomică. 
Conexiunea cauzală nu este conceptuală. Al doilea argument, pentru insolu- 
bilitate, derivat din Nagel și atribuit lui Colin Mc Ginn, este acela că orice 
conștiință este o substanță de care suntem conștienți prin introspectie, iar creierul 
este, prin contrast, ceva de care devenim conștienți prin percepţie. S-ar putea să 
nu avem posibilitate de a fi conștienți de o legătură explicativă, pentru că nu există 
al treilea tip de conștienţă... Nu vom putea avea nici un fel de explicaţie dacă 
fiecare explicaţie va trebui aplicată în sensul dat. Vezi, A Theory of Determinism, 
sau Mind and Brain, cap. I. 

7 Este fără îndoială că Searle se opune reductionismului exemplificat de 
functionalismul neural, asa cum se vede și din cartea sa (vezi paginile XII, 28, 112, 
116, 118, 169-199). Totuși, spusele sale că „mentalul este neurofiziological la cel 
mai înalt nivel (nota 3 p. 253 cf. 161) este cel putin fără sens în acest context. El 
nu merge mai departe pe linia antireductionist’ după care „neurofiziologia“ 
trebuie să admită diferite nivele de descriere, dar nici unul dintre aceste nivele 
obiective nu este nivelul subiectivității“ (p. 169). Deşi consideră subiectivitatea, 
după cum am văzut, ca fundamentală pentru conștiință o plasează în sfera 
fizicalului. 

** Una din aceste teorii este monismul anomalistic al lui Davidson. Vezi, 
„Mental Events“. 

* O astfel de viziune este teoria unificării conţinând conexiuni nomice între 
conștiință și evenimentele sau proprietăţile neurale, prezentată în lucrarea mea, 
A Theory of Determinism și în Mind and Brain. 


Traducere Angela BOTEZ 

ADEVAR SI TELEOLOGIE * 


David PAPINEAU 
(Universitatea King’s College, Londra) 


1. INTRODUCERE 


O seamă de autori recenți au susținut că reprezentările mentale 
ar trebui explicate teleologic, în termenii scopurilor biologice ale 
opiniilor si celorlalte stări mentale’. O idee ceva mai veche este aceea 
potrivit căreia condiția de adevăr a unei opinii este acea condiţie care 
garantează că acțiunile bazate pe opinia respectivă vor reuși.? 

În articolul de față doresc să arăt că aceste două idei sunt 
complementare. Teoria teleologică este inadecvată dacă nu încorpo- 
rează si teza că adevărul este garanţia acţiunii reușite. Invers, 
abordarea condiţiilor de adevăr prin prisma garanţiei succesului 
este incompletă, dacă nu e plasată într-un context teleologic. 

Voi continua în felul următor. În secțiunea ce urmează voi 
explica de ce reprezentarea mentală este problematică din punct 
de vedere filosofic. Voi arăta apoi, în Secţiunea 3, care este rolul 
jucat de noțiunile reprezentationale în explicaţia acţiunii. Vom fi 
astfel conduşi către o versiune a abordării condiţiilor de adevăr 
prin garanţia reuşitei, iar în Secțiunea 4 voi elabora și apăra 
această abordare. Secțiunea 5 va arăta apoi de ce abordarea condi- 
tiilor de adevăr prin prisma garanţiei succesului trebuie să fie 
încorporată într-o teorie mai generală a reprezentării mentale. În 
secțiunea finală voi arăta cum se poate răspunde unei obiecții 
standard la adresa teoriei teleologice. 


2. REPREZENTAREA MENTALĂ 


De ce ar trebui să considerăm că reprezentarea mentală este 
problematică din punct de vdere filosofic? Un răspuns sumar ar 


* Truth and Teleology“, în Acta analytica. Philosophy and Psychology, 
nr. 6, 1990, pp. 113-133. 

fi că orice tip de reprezentare este problematică sub aspect filosofic. 
Nici o metafizică rezonabilă nu ar trebui să susțină că relaţiile 
semantice ar fi trăsături primitive ale lumii. Relaţiile semantice 
trebuie să fie cumva explicate în termeni non-semantici.’ 

Aşadar, reprezentarea mentală este problematică, inițial, în 
calitatea ei de caz particular al unei probleme generale: cum este 
posibil ca ceva — inclusiv stările mentale — să stea pentru lucruri 
diferite de el însuşi? Legat de reprezentarea mentală există însă 
și O dificultate mai specifică. Cel mai obişnuit rol pe care îl joacă 
în gândirea noastră cotidiană opiniile, dorințele şi alte stări 
mentale reprezentationale este cel deținut în explicaţia acţiunii. 
Dar ce anume are de-a face explicarea acţiunii cu reprezentarea? 
Cum se face că explanatorii acțiunii reprezintă alte lucruri decât 
sunt ei insisi? Explanatorii accelerației — forțele — nu reprezintă si 
alte lucruri în afara lor înșiși. $1 atunci, de ce ar face-o explana- 
torii acțiunii? 

O strategie naturală ar fi să se încerce soluţionarea problemei 
generale a reprezentării mentale răspunzându-se la această 
întrebare mai specifică despre legătura dintre reprezentarea 
mentală si explicarea acțiunii. În definitiv, atunci când în expli- 
cafia acțiunilor invocăm opinii și dorințe, le identificăm întot- 
deauna reprezentational, drept opinia că cutare-și-cutare sau 
dorința de cutare-și-cutare. Pare astfel credibil că forţele 
reprezentafionale ale stărilor mentale sunt cumva importante 
pentru semnificaţia lor explicativă. Poate că o înțelegere detaliată 
a felului cum acționează acestea ne va îngădui să înțelegem cum 
anume își află locul reprezentarea mentală într-o lume intrinsec 
non-reprezentaţională. 

Cu toate acestea, există un motiv prima facie de a ne îndoi că 
strategia menţionată ar putea să funcționeze. Haideţi să ne 
concentrăm asupra opiniilor. Aspectul reprezentaţional al 
opiniilor poate fi judecat în termenii condiţiilor de adevăr: orice 
opinie dată va fi adevărată dacă lumea este aidoma cu ceea ce 
afirmă ea — altmiteri, ea va fi falsă. Necazul, acum, este că această 
diferență între adevăr și falsitate pare irelevantă în raport cu 
semnificația explicativă a opiniilor. Asta se întâmplă pentru că, 
desigur, atunci când explicăm o acţiune oarecare în termenii unei 
Oarecare opinii, tot ce contează este ca agentul să fi avut acea 

opinie, şi nu faptul că ea e adevărată sau falsă: o dată ce ai o 
Opinie, ca va avea aceeași influenţă asupra ta, indiferent dacă e 
adevărată sau complet greșită. 

Permiteti-mi să formulez principiul ce stă la baza acestui tip 
de judecată: 

(A) Adevărul sau falsitatea unei opinii „sunt“ irelevante în 
raport cu rolul ei explicativ. 

Acest principiu sugerează că problema specifică a reprezen- 
tării este greșit pusă, în sensul că, în cele din urmă, nu există vreo 
legătură reală între aspectele reprezentationale si cele explicative 
ale opiniei. Poate că modalitatea în care identificăm opiniile în 
termenii clauzelor de conținut (content clauses) având forma „Că 
p“ creează aparenţa că rolul explicativ al opiniilor depinde, cumva, 
de capacitățile lor reprezentationale. Principiul (A) sugerează 
însă că asta este doar o iluzie, iar clauzele de conţinut îndeplinesc 
două sarcini complet independente: pe de-o parte, ele precizează 
când anume opiniile sunt adevărate şi când sunt false, iar pe de 
alta, indică semnificaţia explicativă a opiniilor. 

Un răspuns uzual la acest argument constă in obiectia că, desi 
principiul (A) ar putea să evidenţieze faptul că valorile de adevăr 
sunt irelevante în explicaţiile acţiunilor, el nu dovedeşte totuşi că 
și caracteristicile reprezentaţionale prezente sub forma 
condiţiilor de adevăr ar fi irelevante în același fel. Dar acesta nu 
este un răspuns potrivit. În mod cert, este adevărat că potenţialul 
explicativ al unei opinii depinde de conţinutul ei — faptul de a fi, 
cum se spune, opinia că p sau opinia că q. Iar in acest sens, 
potențialul său explicativ depinde cu certitudine de „condiţiile ei 
de adevăr“. Trebuie totuşi să ni se spună ce are a face adevărul cu 
faptul de a avea o „condiție de adevăr“ în sensul menționat. 
Expresia „condiție de adevăr“ poate fi utilizată pentru a descrie 
cum să identificăm opiniile, pentru scopurile noastre explicative. 
Dar dacă principiul (A) este corect, identificările de acest tip ar 
servi la fel de bine scopurile explicative, chiar fără să specifice când 
ar fi opiniile adevărate și când ar fi false — cu alte cuvinte, chiar 
dacă ele nu ar fi catusi de puţin identificării reprezentationale. 

Astfel, principiul (A) pune la îndoială propunerea de a 
soluţiona problema generală a reprezentării mentale pornind de 
la întrebarea specifică despre relaţia dintre reprezentarea 
mentală și explicaţia acțiunii, întrucât (A) sugerează că nu există 
nici O astfel de relaţie cu care să putem începe. Nu cred, totuşi, că 
ar trebui să abandonăm în mod precipitat această presupunere și 

să începem să căutăm in locul ei vreo explictie alternativă a 
reprezentării mentale. În ciuda caracterului persuasiv al 
argumentului cuprins în teza (A) — si el a convins multi filosofi, 
inclusiv pe mine însumi“ — concluzia lui trebuie privită, în mod 
sigur, cu suspiciune: este cert că nu poate fi o simplă coincidenţă 
faptul că aceeași manieră de identificare a opiniilor în termenii 
clauzelor „că p“ ar fi urmată atât pentru scopurile reprezen- 
taționale, cât si pentru cele explicative. Dacă teza (A) implică 
această concluzie, atunci probabil că trebuie s-o reexaminăm. 

În secțiunea următoare voi arăta că, contrar tezei (A), există 
o specie de explicaţie a acțiunii pentru care diferența dintre adevăr 
și falsitate contează. Concentrându-ne asupra acestei specii de 
explicație a acțiunii vom fi in stare să soluționăm problema 
specifică a felului în care reprezentarea mentală stă în relație cu 
explicația acțiunii. lar asta ne va conduce înapoi către un răspuns 
la problema mai generală a felului cum este posibilă în genere 
reprezentarea mentală. 

Înainte de a continua, as vrea totuși să fac un scurt comentariu 
asupra unei teme adiacente. Mare parte din dezbaterea filosofică 
recentă s-a concentrat asupra opiniilor cu „conţinuturi generale“ 
(broad contents), opinii a căror corectă atribuire celor ce le susțin 
răspunde nu numai la ceea ce se petrece în capetele opinentilor, 
dar si la ceea ce se petrece împrejurul acestora. Astfel, Hilary 
Putnam a susținut că identitatea opiniilor depre genurile naturale 
depinde de genurile care sunt prezente efectiv în lumea 
opinentului (1974); Tylor Burge era de părere că însuși conţinutul 
opiniilor teoretice depinde de caracteristicile contextului social 
(1979, 1982), iar Gareth Evans a susținut că posesia opiniilor 
singulare reclamă existenţa obiectelor la care se referă acele opinii 
(1982). Toate aceste scenarii au ca deznodământ ideea că doi 
opinenti pot dă fie identici moleculă-cu-moleculă şi totuși, 
datorită diferenţelor existente în mediile lor, unul poate să creadă 
că p, iar celălalt nu. 

Unii filosofi par convinşi că o dată admise opiniile generale, 
problemele filosofice ale reprezentării dispar. (Cf, Mc. Dowell, 
1986, în special Secţiunea 5). Se sugerează aici că problemele 
reprezentării apar doar atât timp cât considerăm opiniile ca 
lucruri aflate în capetele oamenilor. Dar, o dată ce înțelegem că 
însăşi posesia unei opinii poate să implice fapte extra-craniale, nu 
trebuie să ne mai îngrijoreze felul în care niște lucruri aflate în 
cap pot să trimită la lucruri din afara lui. 

Acest mod de a gândi nu vizează cu adevărat problemele pe 
care le-am ridicat în secțiunea de față. Recunoscând că unele 
opinii au conţinuturi generale, nu putem totuşi să dăm seamă de 
faptul că ele posedă conţinuturi reprezentafionale ca atare. 
Haideţi să acceptăm că posesia opiniilor poate să reclame, în 
unele cazuri, existența anumitor entităţi situate în afara opinen- 
tilor. În orice caz, așa se întâmplă cu posesia unor stări precum 
solvabilitatea financiară, popularitatea sau faptul de a fi căsătorit. 
Solvabilitatea mea financiară nu reprezintă, prin urmare, lumea 
ca fiind într-un anumit fel. În consecință, de ce opiniile ar 
reprezenta lumea ca fiind într-un anume fel? Si ce are asta a face 
cu rolul lor explicativ? Aceste întrebări se menţin la fel de 
Stringent în legătură cu opiniile generale, ca si cu oricare altele. 

O chestiune similară îi vizează pe acei filosofi care pledează 
împotriva importanţei psihologice a conţinuturilor generale, pe 
temeiul că este dificil de înţeles cum ar fi posibil ca niște fapte din 
afara capului să aibă relevanță pentru semnificaţia explicativă a 
opiniilor (Cf. Fodor, 1987). Dacă aceasta este o îngrijorare legitimă 
cu privire la conținuturile generale, atunci există cu siguranţă şi o 
îngrijorare anterioară mult mai importantă — aceea de a înțelege 
cum anume conținuturile reprezentationale de orice fel pot să 
conteze în semnificația explicativă a opiniilor. Căci, lăsând de o 
parte cazurile speciale, diferenţa între opiniile adevărate şi cele 
false este la fel de mult în afara capului ca și entităţile care fac 
generalitatea opiniilor generale. 

Cred că, din întâmplare, o apreciere adecvată a conţinuturilor 
generale emerge în mod natural dintr-o înţelegere satisfăcătoare 
a reprezentării mentale. În particular, odată ce înţelegem în ce fel 
conţinutul reprezentational per se poate conta în explicația acțiunii, 
vom înţelege că nu e deloc surprinzător ca unele conţinuturi să fie 
generale. Voi reveni la acest subiect la sfârşitul Sectiunii 4. 


3. SEMNIFICAȚIA ADEVĂRULUI 


De ce, iniţial, este plauzibil să se accepte (A), principiul că 
valorile de adevăr sunt irelevante pentru rolul explicativ? Cred că 


62 


plauzibilitatea lui (A) derivă dintr-o anumită imagine asupra 
structurii explicatiei acţiunii: 


(B) 1. X doreşte să t 
2. X crede că s va produce t 
De aceea 
3. X face s. 


În mod evident, (B) ne furnizează numai o parte din ceea ce 
se solicită unor asemenea explicaţii mijloace-scop ale acţiunii. 
Există o sumedenie de cazuri când X face ceva, desi acest lucru 
nu poate fi explicat adecvat prin opinia lui X că acțiunea sa 
constituie un mijloc efectiv pentru realizarea scopului dorit. Spre 
exemplu, dorința cu pricina ar putea fi foarte slabă, sau X însuși 
ar putea să creadă că acţiunea s ar împiedica atingerea unui scop 
mai semnificativ. Din fericire, nimic din acest articol nu-mi cere 
să fiu mai concret în legătură cu ceea ce ar trebui adăugat la (B). 
Unii filosofi ar fi gata să susțină că dispunem de o explicație 
adecvată a acţiunii numai dacă opiniile $1 dorinţele în chestiune 
sunt legate de acțiune prin vreo lege naturală. Alţi filosofi ar 
spune că opiniile si dorinţele trebuie să arate doar că acţiunea 
este rațională, într-un oarecare sens non-natural al termenului 
„rațional“. Pentru intenţiile noastre prezente putem, totuși, să 
ocolim această temă si să considerăm, pur și simplu, că (B) 
reprezintă nucleul general acceptat al explicafiei acţiunii. 

Este îndeajuns de evident de ce valorile de adevăr nu contează 
în explicaţiile precum (B). Ceea ce explică (B) este mijlocul, s, 
adoptat de X. Dar opinia lui X este despre eficacitatea lui s. Dacă 
opinia este adevărată, atunci lucrurile se vor petrece aşa cum se 
aşteaptă X, iar dacă ea este falsă, nu. Însă în oricare din cazuri X 
face s. Așadar s este explicat la fel de bine indiferent dacă opinia 
din spatele acţiunii este adevărată sau falsă. 

Putem astfel să atribuim plauzibilitatea principiului (A) struc- 
turii explicative (B). De aceea principiul (A) nu este adevărat 
fără rezerve. Uneori dorim să explicăm faptul că agenții isi ating 
scopurile, mai degrabă decât că adoptă anumite mijloace. Iar 
atunci valorile de adevăr devin relevante. 

Să presupunem că mi se strică televizorul. Îi telefonez fratelui 
meu, iar el vine si îl repară. Dumneavoastră sunteți nedumeriti în 
legătură cu capacitatea lui de a face asta. Eu vă spun că a citit o 
carte bună pe această temă, si de aceea posedă informaţii despre 
care anume reglaje vor remedia anume defecte. În felul acesta eu 
vă explic succesul lui în repararea televizorului. 

Explicându-i succesul, eu invoc opinia lui că un anumit reglaj 
va duce la repararea televizorului. Dar acum, pentru că explic 
atingerea scopului său si nu adoptarea unui mijloc, adevărul 
acestei opinii nu este relevant. Dacă opinia pe care a căpătat-o 
din manual nu era adevărată, atunci faptul că avea acea opinie nu 
ar putea explica faptul remedierii defectiunii, ci numai efectuarea 
reglajelor în chestiune. 

Făcând apel la adevărul opiniei fratelui meu, pot să explic 
atingerea scopului dorit de el, si nu doar faptul că a adoptat un 
anumit mijloc. Altfel spus, explicația mea are următoarea 
structură (C), mai degrabă decât structura (B): 


(C) 1. X doreşte să t 
2. X crede că o anumită acţiune va produce t 
3. Această opinie este adevărată 
De aceea 
4. X produce t.* 


4. ADEVĂRUL CA GARANȚIE A SUCCESULUI 


Explicatiile precum (C) arată de ce diferenţa dintre opiniile 
false și cele adevărate contează în explicația acțiunii. Dacă 
explicaţiile acţiunilor s-ar ocupa numai de mijloacele agentului, 
precum în (B), atunci forța reprezentaţională ar fi irelevantă, 
Dar, o dată ce suntem preocupaţi de explicarea reuşitei, precum 
în (C), semnificația explicativă a unei opinii depinde tocmai de 
adevărul sau falsitatea ei. 

Obţinem astfel o soluţie la problema specifică a reprezen- 
tărilor mentale, problema relației dintre forța reprezentationala a 

opiniilor si rolul lor explicativ: schema explicativă (C) arată că a 
cunoaște condiția de adevăr a unei opinii înseamnă tocmai a sti 
când poate ea să explice succesul. Dar, poate oare să ne ducă 
acest fapt mai departe, spre o soluţie la problema generală a 
înţelegerii felului în care este posibilă reprezentarea mentală într-o 
lume intrinsec non-reprezentationala? Mi-ar plăcea să sugerez că 
poate. Adică, mi-ar plăcea să sugerez că prin înţelegerea felului în 
care reprezentarea intră în legătură cu explicaţia acţiunii, putem 
să înţelegem ce este reprezentarea: și tocmai acest aspect al 
opiniilor este cel care le permite să explice succesul acțiunilor. 

Permiteţi-mi să formulez această sugestie ca o analiză explicită: 


(D) Condiţia de adevăr a oricărei opinii este acea condiţie 
care garantează că acţiunile bazate pe opinia respectivă 
vor reuşi. (O opinie este, aşadar, adevărată dacă este reali- 
zată condiţia ei de adevăr.) 


Soluţiile problemelor filosofice nu trebuie să ia în mod necesar 
forma unei analize explicite a conceptelor. Nu există însă nimic în 
neregulă cu analizele explicite, dacă le puteţi formula. Asa cum 
am spus în Introducere, din întâmplare eu nu cred că analiza 
condiţiilor de adevăr în termenii garanţiei succesului (succes- 
guaranteeing analysis of truth conditions) este completă până 
când nu este plasată într-un context teleologic. Dar cred, totuși, 
că ea reprezintă o parte a adevărului despre condiţiile de adevăr. 
Aşa că, în acest stadiu, ar fi util să punem în discuţie unele din 
obiecțiile inițiale la (D) şi să facem câteva observații preliminare. 
Nevoia de teleologie va fi argumentată în secțiunea următoare. 

(1) Oare (D) nu se aplică doar la opiniile de forma: s va 
produce t? Într-adevăr, acestea sunt singurele opinii ce au fost, 
până acum, prezentate ca relevante pentru succesul acțiunilor. 
Însă, desigur, o analiză a condiţiilor de adevăr trebuie să se ocupe 
de toate formele de opinii, și nu numai de cele referitoare la 
mijloacele adaptate scopurilor. 

Nu este, totuşi, dificil de înțeles de ce (D) ar trebui să fie 
considerat ca referindu-se la opiniile de orice formă, la fel ca şi la 
opiniile despre mijloace-scopuri. Este adevărat că, în ultimă 
instanță, relevanta opiniilor pentru acțiuni depinde întotdeauna 

de ceea ce implică ele in legătură cu mijloacele adecvate. Iar in 
acest sens, numai opiniile despre mijloace-scopuri sunt relevante 
în mod direct pentru acţiuni. Dar, mai mult decât atât, asemenea 
opinii despre mijloace-scopuri (s va produce t) vor fi, de regulă, 
inferate de către agent din diverse alte opinii. Însă atunci, tocmai 
acestea vor institui legătura generală care se solicita să existe 
între adevăr şi reușită. Căci, dacă acele alte opinii sunt adevărate, 
iar inferentele bazate pe ele sunt valide, atunci opinia că s va 
produce t va fi de asemenea adevărată, iar acţiunea rezultată va 
reuşi. Astfel, faptul că acţiunile bazate pe opinii adevărate vor 
avea succes reprezintă un principiu general, si nu doar un 
principiu relativ la opiniile despre mijloace-scopuri ca atare. În 
consecință, atunci când răsturnăm acest principiu inr-o analiză a 
condiţiilor de adevăr — analiza (D) —, aceasta promite să se aplice 
opiniilor în general, și nu doar opiniilor de forma mijloace-scop. 

(2) În general, în spatele oricărei acţiuni date se vor afla mai 
multe opinii. Dar asta înseamnă că adevărul unei singure opinii 
va fi insuficient pentru garantarea succesului acţiunilor rezultate. 
Căci succesul va fi garantat numai dacă celelalte opinii din spatele 
acțiunii sunt de asemenea adevărate. Aşadar, analiza (D) va 
trebui reformulată în mod strict astfel: 

Condiţia de adevăr a oricărei opinii este acea condiţie care 

garantează că acțiunile bazate pe respectiva opinie vor reuși, 

presupunând că oricare alte opinii în concordanţă cu care se 
acționează vor fi de asemenea adevărate. 

Dar atunci, această caracterizare descalifică (D) ca analiză a 
reprezentării condiționate-de-adevăr (truth-conditional represen- 
tation), întrucât ea presupune noțiunea de adevăr în explicarea 
acesteia. 

S-ar părea că am putea să tratăm această dificultate coside- 
rând că analiza (D) s-ar aplica în mod specific cazurilor în care 
opiniile singulare generează acţiuni pe cont propriu, fără 
asistența altor opinii”. Condiţiile de adevăr ar putea fi atunci 
identificate cu ceea ce garantează succesul în acele cazuri când 
avem de-a face cu astfel de opinii singulare. Necazul cu această 
abordare este că ajungem iarăși la obiectia (1), din moment ce 
singurul fel de opinii ce pot genera acţiuni proprii sunt opiniile 
mijloace-scopuri.* Dacă dorim o analiză a adevărului care să 

funcţioneze pentru opinii în general, și nu doar pentru opiniile 
mijloace-scopuri, atunci ne trebuie o cale de a extinde (D) dincolo 
de cazul alegerii acţiunii, luând ca bază o singură opinie. 

O cale mai bună de a trata problema în cauză este să conside- 
răm că analiza (D) s-ar aplica simultan la toate tipurile de opinii 
aflate în repertoriul unui agent. Altfel spus, ar trebui să 
considerăm că (D) fixează condiţiile de adevăr pentru toate acele 
opinii privite colectiv, prin ceea ce am putea numi „rezolvarea“ 
unui set de ecuaţii simultane. „Ecuațiile“ sunt presupunerile 
‘conform cărora condiţia de adevăr a fiecărei opinii va garanta 
succesul acțiunii, dacă alte opinii relevante vor fi adevărate; iar 
atunci, „soluţia“ generală este o asumare colectivă a condiţiilor 
de adevăr ce satisfac toate aceste ecuaţii. 

(3) O altă îngrijorare iniţială cu privire la (D) ar putea fi 
aceea că ea face adevărul prea accesibil. Desigur, noi nu vrem să 
socotim opiniile ca adevărate ori de câte ori acţiunile pe care le 
sugerează au rezultate satisfăcătoare. Poate oare o acţiune să 
conducă, numai printr-un simplu accident, la un rezultat dorit, 
adică, chiar dacă unele opinii din spatele ei sunt false (ca și cum 
ele ar implica o anume greşeală ce se auto-corectează)? 

Însă (D) nu exclude, de fapt, această posibilitate. Nu ni se 
sugerează însă că pentru a putea vorbi de adevărul unui întreg set 
de opinii exprimate ar fi suficient să reuşească o singură acţiune 
particulară, sugerată de acele expresii particulare. Mai degrabă, 
(D) specifică o condiţie care garantează totalității expresiilor de 
tipurile relevante că acţiunile rezultate din ele vor avea succes. 

(4) Ce se poate spune despre deciziile luate în condiţii de 
incertitudine? În multe situaţii, un agent va acţiona bazându-se 
nu pe opinii complete, ci pe unele parţiale. În astfel de cazuri 
gândirea agentului nu va alege vreo acțiune pentru că ea ar avea 
șanse de succes certe, ci, mai degrabă va selecta acţiunea care va 
avea cea mai mare probabilitate subiectivă de succes. Însă atunci, 
chiar dacă acţiunea reuşeşte realmente, ea nu a fost garantată de 
faptul că opiniile agentului ar fi reprezentat corect lumea. 

O întrebare interesantă se referă la cât de mult depinde buna 
fundamentare a deciziilor în condiţii de incertitudine de caracte- 
risticile obiective ale lumii, cum ar fi existenţa sanselor obiective. 
Putem însă să ocolim această temă aici. Căci, încă o dată, nu 

există in (D) nimic care să excludă posibilitatea acţiunilor al căror 
succes nu este garantat de adevărul opiniilor aflate în spatele lor. 
Ideea din subtextul lui (D) este mai degrabă aceea că ne-am 
putea concentra asupra acelor cazuri în care succesul este 
garantat astfel, urmând apoi să analizăm adevărul ca fiind ceea ce 
garantează succesul tocmai în acele cazuri. Prin urmare deciziile 
în condiţii de incertitudine rezultate din opinii parțiale sunt în 
afara discuţiei. Pentru a aplica (D) la o opinie dată ar trebui să 
rămânem la cazurile în care acea opinie este susținută complet, şi 
la procedurile decizionale care nu sunt incerte: în acele cazuri, 
succesul este garantat de adevăr”. 

(5) Analiza (D) pare să implice că virtutea adevărului este 
esențialmente pragmatică şi că motivul pentru care dorim adevărul 
este acela că urmărim întotdeauna succesul acţiunilor noastre. 
Dar cu siguranță adevărul poate fi urmărit si ca scop în sine, si nu 
doar din pricina valorii sale pragmatice. Într-adevăr, există 
anumite probleme — referitoare, să zicem, la înțelegerea mai 
detaliată a universului, sau la trecutul îndepărtat - in care 
interesul nostru în posedarea unor opinii adevărate nu poate fi 
unul practic, de vreme ce asemenea opinii nu pot avea impor- 
tanta pentru acţiunile noastre. 

Însă o asemenea întâmpinare isi ratează ţinta. (D) nu este o 
teorie depre motivul pentru care ar trebui să dorim adevărul. Ea 
e o teorie despre ce este adevărul: anume, în raport cu o opinie, 
realizarea unei condiţii care să garanteze că, dacă ar fi ca un agent 
să acţioneze bazându-se pe acea opinie, acţiunea rezultată i-ar 
reuşi”. Asta nu presupune, totuşi, că toată lumea va acţiona efectiv 
bazându-se pe acea opinie, şi nu presupune nici că singurul motiv 
pentru a dori adevărul în legătură cu opinia respectivă ar fi acela 
că, bazându-se pe ea, ai fi în stare să acfionezi cu succes. Fără 
doar şi poate, dacă într-adevăr vrei să reusesti într-o acţiune, 
atunci (D) implică imediat că ai un motiv pentru a vrea ca opiniile 
din spatele ei să fie adevărate. Dar asta lasă loc altor motive de a 
vrea să detii adevărul, atât în cazul opiniilor semnificative sub 
aspect practic, cât și în al celor practic-nesemnificative. În particular, 
lasă loc valorizării adevărului ca scop în sine. (N-am putea oare 
să ne întrebăm acum: de ce să fie adevărul valorizat ca un scop în 
sine? Dar iau ca pe o virtute a lui (D) faptul că ne permite să 
considerăm că această întrebare ar avea sens). 

(6) Analiza (D) vorbește despre „condiții de adevăr“ si de faptul 
că asemenea condiții ar putea fi „realizate“. Dar nu ne angajăm, 
atunci, în afirmarea unor entități dubioase, precum propozițiile, 
stările de lucruri posibile sau mulțimile de-lumi posibile? 

Unii filosofi n-ar fi afectaţi de asemenea angajamente. Ei pot 
sări direct la următoare obiectie. Dar, pentru cei afectați, dati-mi 
voie să încerc să arăt că reificarea condiţiilor de adevăr nu este 
esențială pentru (D). 

Să considerăm următoarea schemă: 


(E) O acţiune bazată pe opinia, va avea succesul garantat doar 
în cazul p.” 


Putem înțelege analiza (D) în sensul că ar aserta faptul că 
afirmaţiile de forma (E) specifică conținuturile conditionate-de- 
adevăr ale opiniilor. Asta înseamnă că analiza (D) poate fi înțeleasă 
ca asertând faptul că (E) este un substitut echivalent pentru. 


(F) Opinia, este adevărată dacă si numai dacă p. 


Observaţi acum că nici (E) si nici (F) nu se referă la condiţiile 
de adevăr ca atare. Deci , dacă semnificata analizei (D) este pur 
și simplu aceea că (E) este echivalent cu (F), atunci analiza (D) 
va fi eliberată, de asemenea, de orice angajament substantial fata 
de condițiile de adevăr.” (Voi adopta de aici înainte următoarea 
acceptiune a analizei (D): referintele subsecvente la condiţiile de 
adevăr trebuie privite ca nişte conveniente expozitive. ) 

Ce putem spune acum despre adevărul însuși? Ei bine, pentru 
orice opinie particulară, instanţa relevantă a lui (F) ne va spune 
direct ce anume se cere pentru ca acea opinie să fie adevărată: de 
exemplu, considerând opinia că zăpada este albă, ea va fi adevărată 
numai în cazul că zăpada este albă; dacă vom considera opinia că 
iarba este verde, atunci ea va fi adevărată numai în cazul în care 
iarba este verde — si aşa mai departe. Dar, lucru și mai interesant, 
cum analiza (D) ne dă o evaluare a semnificației cerințelor de 
forma (F) — o evaluare ce nu presupune, prin ea însăși, noțiunea 
de adevăr — putem generaliza, spunând că orice opinie va fi 
adevărată numai în cazul în care acţiunile bazate pe acea opinie 
vor avea succesul garantat.” 

Aceste ultime remarci ne ajută să înțelege ce tip de analiză ni 
se oferă prin (D). Evident, (D) nu este o analiză conceptuală: 
conceptul pre-teoretic de adevăr nu este același lucru cu 
conceptul garantării succesului. Mai degrabă (D) ne oferă un fel 
de analiză reductivă a adevărului: ea ne explică ce este în realitate 
adevărul, chiar dacă noi nu ne gândim la el în acest mod. Dar care 
este atunci baza reductivă? În mod cert, (D) nu pune semnul 
egalității între adevăr şi vreo proprietate fizică (sau vreo altă 
proprietate de ordinul întâi) naturală. As sugera că noi privim 
(D) ca şi cum ar identifica adevărul cu un fel de proprietate 
naturală de ordinul doi: proprietatea opiniei de a cauza acţiuni 
garantate că ar cauza rezultate reuşite. Avem de-a face aici cu un 
analog al definiţiilor funcționaliste, în termenii unor roluri 
cauzale, pentru stări de ordinul doi. La fel cum o definiţie 
funcționalistă defineşte o stare invocând o teorie care specifică 
rolul cauzal al acelei stări, tot asa eu sunt de părere că ar trebui 
să definim adevărul prin referire la propria noastră teorie a 
semnificației cauzale a adevărului, adică, prin referire la teoria că 
acțiunile cauzate de opinii adevărate cauzează succesul. Analogia 
poate fi dusă mai departe: aşa cum o stare definită funcţional 
poate fi „realizată“ de stări fizice de ordinul întâi în diferite 
sisteme, tot așa adevărul va fi „realizat“ în mod diferit pentru 
opinii diferite: în cazul opiniei că zăpada este albă, adevărul 
(adică proprietatea cauzării acțiunilor care vor cauza rezultate 
reuşite) este realizat prin faptul că zăpada este albă; în cazul 
opiniei că iarba este verde, el este realizat prin faptul că iarba este 
verde — şi asa mai departe. 

Între abordarea pe care o apăr eu aici şi „abordarea redundanta“ 
a adevărului există anumite similitudini, constând în aceea că eu 
susțin că în cazul unei opinii nu avem nevoie să ne gândim la 
adevăr în termenii „realizării condiţiei de adevăr“ a opiniei, ci 
pur şi simplu în termenii existenţei stărilor de lucruri pretinse de 
opinii. Există însă similitudini si cu „abordarea prin cores- 
pondenta“, prin faptul că, atunci când explic ce este conţinutul 
reprezentational al unei opinii — adică, atunci când explic ce 
înseamnă ca o opinie să reclame ceea ce reclamă -, asta implică 
specificarea felului în care trebuie să fie lumea pentru ca acţiunile 
bazate pe acea opinie să reușească. Chiar dacă în acest fel nu sunt 
furnizate condiţiile de adevăr ca atare, adevărul este făcut să 
depindă de felul cum este lumea în mod independent. “ 

(7) Analiza (D) se aplică numai la opiniile al căror adevăr 
dispune de o potenţială relevanță cauzală pentru succesul acțiunilor. 
Poate că asta îi permite să împace opiniile despre lumea naturală. 
Dar cum rămâne cu judecatile morale, modale ori matematice? În ce 
sens — dacă e posibil vreunul — poate să conteze pentru reușita 
acțiunii adevărul unor asemenea judecăți non-naturale? 

Nu-mi propun să urmăresc aici această temă complexă. Faptul 
că analiza (D) s-ar putea sau nu aplica la o anumită categorie de 
judecăţi depinde de detaliile funcționării acestora, iar asemenea 
detalii constituie subiectul unei aprinse controverse atunci când e 
vorba de judecatile morale, modale sau matematice. Părerea mea 
de moment este că (D) poate fi făcut să se aplice la acele domenii 
ale discursului care sunt expresii genuine ale opiniei, dar că este 
discutabil cât de bine se potrivesc în această matrice discursurile 
morale, modale sau matematice. Însă, aşa cum am spus, asta e o 
temă prea complexă pentru a fi urmărită aici. 

(8) În răspunsul meu la obiectia (1) am apelat la noțiunea de 
validitate: am susținut că analiza (D) s-ar putea extinde de la 
opiniile mijloace-scopuri la alte opinii, deoarece inferentele valide 
bazate pe orice fel de opinii adevărate vor conduce la concluzii 
adevărate despre mijloacele adecvate. S-ar putea susține, totuși, 
că acest apel la validitate este ilegitim, pe temeiul că noțiunea de 
validitate presupune noţiunea de adevăr. 

Analiza (D) are în mod cert nevoie de noţiunea de validitate. 
Agenţii vor produce adesea inferente nevalide cu privire la mijloace 
(imaginati-v4 că trebuie să decidă imediat ce anume să facă, sau că 
situația lor este foarte complicată), iar atunci adevărul opiniilor pe 
care se bazează acele inferente nu va garanta reuşita acțiunilor lor. 
Așadar, dacă este ca (D) să se aplice în general, și nu doar la opinii 
mijloace-scop, în mod strict el va trebui formulat astfel: 


Condiția de adevăr a oricărei opinii este condiția care garan- 
tează faptul că acţiunile bazate în mod valid pe acea opinie 
vor reuşi. 


În acest fel, problema se clarifică: dacă (D) presupune validi- 
tatea, iar validitatea presupune adevărul, cu greu s-ar mai putea 
susţine că ea ar constitui o analiză a adevărului. 

O posibilă mișcare ar consta, acum, in negarea faptului că vali- 
ditatea depinde realmente de adevăr. Am putea astfel să căutăm 
o noțiune pur sintactică a validității (definită în termenii unei 
structuri de reguli inferentiale), mai degrabă decât noțiunea semantică 
a unei forme inferentiale care să conducă in mod garantat de la 
adevăr la adevăruri. Această strategie sintactică pare totuși 
nepromițătoare. Mai întâi, există dificultăţi tehnice legate de 
completitudinea caracterizărilor sintactice ale validității care-nu- 
este-de-ordinul-întâi. Apoi, în orice caz, dat fiind că astfel de carac- 
terizări sintactice corespund întotdeauna concepției semantice 
asupra validității” — chiar și pentru validitatea de ordinul întâi —, e 
îndoielnic că strategia sintactică ar elimina realmente circulari- 
tatea, mai degrabă decât s-o ascundă sub covor. 

Din aceste motive sunt de acord că noțiunea de validitate 
ridică o dificultate substanţială în fața analizei (D). Cred că 
această dificultate poate fi surmontată, dar nu câtă vreme nu vom 
fi plasat (D) într-un context teleologic. Așa că haideţi să o lăsăm 
deoparte până la secțiunea următoare. 

Observațiile de până aici completează catalogul obiectiilor mele 
inițiale la adresa analizei (D). Însă înainte de a continua, permiteti-mi 
să completez această secțiune revenind, pe scurt, la tema conti- 
nuturilor generale. 

Dacă în gândirea noastră opiniile au ca unic rol să explice 
adoptarea mijloacelor, ca în cazul 


(B) 1. X doreşte să t 
2. X crede că s va produce t 
De aceea 
3. X face s. 


atunci n-ar exista nici un motiv pentru care vreo opinie să fie 
generală. Căci explicaţiile de forma (B) nu reclamă ca opiniile să 
facă altceva decât, cum s-ar spune, să dea acţiunilor un imbold 
cauzal din interior. Iar potrivit acestei concepții asupra opiniei, ar 
fi într-adevăr stânjenitor ca diferențele din afara capetelor 
opinentilor să poată modifica ceea ce cred ei. 

Din perspectiva analizei (D) putem, totuşi, să înțelegem că 
această concepție asupra opiniei lasă deoparte ideea esenţială a 
conţinutului de adevăr conditional. Conţinutul de adevăr condi- 

tional nu are nimic de-a face cu „imboldurile“ interne *. Ele 
specifică, mai degrabă, condiţiile de succes pentru ceea ce se 
întreprinde: deci o condiţie care ne asigură că mijloacele adoptate 
vor produce scopul dorit. O dată ce ne este clar acest lucru, e uşor 
de înţeles de ce ar trebui ca unele opinii să aibă conţinuturi 
dependente de lume. Aici avem de-a face pur si simplu cu ideea 
că, dacă vorbim despre doi oameni identici din punct de vedere 
fizic, aflaţi însă în lumi diferite, atunci ceea ce este necesar pentru 
ca acțiunea uneia dintre persoane să reușească poate să difere de 
ceea ce se cere pentru succesul acţiunii celeilalte persoane. 

Acest aspect este exprimat cel mai clar în cazul opiniilor 
indexiale explicite. Să presupunem că Bill si Ben sunt fizic 
identici, $1 că ambii au dorinţa si opinia pe care o exprimă prin 
„Vreau să-mi fie cald“ şi prin „Alergarea pe loc mă face să mă 
încălzesc“. Probabil că în acest caz amândoi vor începe să facă 
aceleași mişcări ale corpului — și anume, să alerge pe loc. Sub 
acest aspect opiniile lor sunt similare: ambele opinii ,,imboldesc“ 
în același mod. Remarcati însă că aici condițiile ce vor satisface 
dorințele lor sunt diferite: dorinţa lui Bill va fi satisfăcută de 
încălzirea Jui Bill, pe când dorința lui Ben va fi satisfăcută de 
încălzirea lui Ben. De aceea vor fi diferite şi condiţiile cerute 
pentru ca acţiunile ‘ui Bill și Ben să reuşeasc ~: acțiunea lui Bill va 
reuși doar dacă alergarea lui Bill îl va încălzi pe Bill, în vreme ce 
reușita acțiunii lui Ben reclamă condiția — complet diferită — ca 
alergarea lui Ben să-l încălzească pe Ben. În conformitate cu (D), 
acesta e motivul pentru care condiţiile de adevăr ale opiniei lui 
Bill şi Ben sunt diferite, în ciuda identității fizice a celor doi. Asta 
se datorează, pur si simplu, faptului că acțiunile lui Bill şi Ben au 
condiții de succes diferite. 

Nu e greu de înţeles cum s-ar putea extinde această poveste 
pentru a fi aplicată la opinii care să nu fie explicit indexiale, așa 
cum sunt opiniile despre genurile naturale. Dacă presupunem că 
acea condiţie ce satisface dorința exprimată prin „apă“ depinde 
de tipul de lume în care se află dorinţa, atunci condiția cerută 
pentru succesul acțiunilor ce ţinteau acea dorință va depinde, în 
mod similar, de lumea agentului. Și astfel, în conformitate cu 
analiza (D), se va putea explica de ce opiniile despre „apă“ au 
condiţii de adevăr dependente de lume. 

După cum se vede, scenariul din urmă acceptă ca dat faptul că 
dorințele care implică concepte ale genurilor naturale au condiţii 
generale de satisfacere. Dar poate că acest lucru e discutabil. În 
ce priveşte dorinţele explicit indexiale, cum ar fi aceea exprimată 
prin „Vreau să-mi fie cald“, este destul de normal ca posibila 
condiție de satisfacere a dorinţei să depindă de cel ce o resimte. 
Nu mai este însă la fel de clar de ce ar trebui să depindă condiţia 
de satisfacere a dorinţei exprimate prin „apă“ de tipul substanţei 
chimice prezente în lumea celui ce o resimte, mai degrabă decât 
de existenţa transmundană a unui lichid incolor, inodor și insipid. 
Permiteti-mi însă să abandonez tema respectivă in acest stadiu. 
Am arătat cel puţin că principiul (D) oferă o explicaţie a opiniilor 
generale, dacă presupunem că există dorințe generale. În finalul 
secțiunii următoare mă voi întoarce la dorinţele generale însele. 


5. TEORIA TELEOLOGICĂ A REPREZENTĂRII 


Tocmai am văzut că întrebările ce vizează condiţiile de 
satisfacere a dorințelor pun în dificultate explicarea conţinu- 
turilor generale, așa cum este ea sugerată de analiza (D). Vreau 
să arăt acum în ce fel tema condiţiilor de satisfacere pune, de 
asemenea, într-o dificultate mai generală analiza (D) în întregul ei. 

Să ne reamintim că, în conformitate cu (D), adevărul este cel 
ce garantează succesul. Până acum n-am spus prea multe despre 
succes ca atare, dar din ceea ce am spus rezultă cu claritate că nu 
e vorba de o noţiune primitivă. Ea derivă, mai degrabă, din 
noțiunea de dorință ce este satisfăcută: în sensul vizat, o acțiune 
reuşeşte doar atunci când este îndeplinită condiția de satisfacere 
a dorinţei ce stă în spatele acţiunii. 

În ce priveşte dorinţele, condiţiile de satisfacere si satisfa- 
cerea prezintă o strânsă analogie cu ceea ce reprezintă pentru 
opinii condiţiile de adevăr şi adevărul. La fel cum fiecare opinie 
are o condiţie de adevăr care, împreună cu celelalte trăsături ale 
lumii, determină o valoare de adevăr a opiniei, tot așa fiecare 

dorință are o condiție de satisfacere care, alături de celelalte 
trăsături ale lumii, determină dacă dorința este sau nu satisfăcută. 

Am început acest articol susținând că, din punct de vedere 
filosofic, faptul că opiniile ar avea condiții de adevăr în virtutea 
cărora ele ar reprezenta lumea ca fiind într-un anume fel consti- 
tuie o enigmă. As fi putut totuşi să susţin, la fel de bine, că sub 
aspect filosofic la fel de enigmatic ar fi şi ca dorințele să aibă 
condiţii de satisfacere în virtutea cărora ele să „ceară“, ca să 
zicem aşa, ca lumea să fie într-un anumit fel. 

Dar atunci este cu siguranță nesatisfăcător să oferim 
problemei reprezentării — privitoare la opinii — o soluție care, așa 
cum se întâmplă în (D), ia de bune proprietăţile reprezenta- 
tionale ale dorințelor. Dacă asta e tot ce putem oferi ca explicație 
filosofică, nedumerirea cu care am început va persista. 

N-am putea oare, pur şi simplu, să analizăm satisfacerea pe 
aceleași coordonate pe care am analizat adevărul? Pentru a 
vedea cum S-ar putea întâmpla asta, dati-mi voie să clarific, 
printr-un enunț explicit, legătura dintre adevăr și satisfacere: 


(G) Acţiunile bazate pe opinii adevărate vor satisface dorin- 
tele spre care tind. 


În fapt, noi am derivat (D) concentrându-ne asupra rolului 
adevărului în acest principiu şi „răsturnând“ apoi principiul 
pentru a efectua o analiză a ceea ce este adevărul. Acum ni se 
sugerează că am putea să facem acelaşi lucru cu satisfacerea, 
adică am putea pur şi simpu să „răsturnăm“ (G) încă o dată — dar 
în legătură cu dorinţele, mai curând decât cu opiniile — pentru a 
obține: 


(H) Condiţia de satisfacere a unei dorinţe este acea condiţie 
despre care se garantează că rezultă din acţiunile bazate 
pe dorinţa respectivă, dacă opiniile din spatele acțiunii 
sunt adevărate. 


Dar acest principiu nu funcţionează. Încercarea de a face o 
analiză a reprezentării, atât pentru opinii cât și pentru dorinţe, 
pornind de la (G), e asemenea încercării de a rezolva o singură 
ecuaţie cu două necunoscute. Problema e că va exista un număr 

nedeterminat de modalități de a ataşa condiţiile de „adevăr“ si 
„satisfacere“ la opiniile si dorințele unui agent, toate răspunzând 
constrângerii ca „adevărul“ să garanteze „satisfacerea“, dar numai 
una dintre ele fiind în stare să identifice conținuturile reprezen- 
tationale reale ale acelor opinii si dorințe. (Cf. Stalnaker, 1984, pp. 
17-18; Papineau, 1984, p. 555; Papineau, 1987, p. 57). Asa că, 
pentru a explica ce anume determină corectitudinea identificării 
corecte, trebuie să adăugăm ceva la explicația reprezentării așa cum 
e oferită de principiul (G) luat separat. 

In acest punct, o sugestie naturală ar fi să suplimentăm 
coordonarea mutuală a adevărului și satisfacerii, cerută de (G), 
cu ideea — care nu a apărut până acum în acest articol — că este 
normal ca opiniile să fie prezente atunci când sunt asigurate 
condițiile lor de adevăr, şi este normal ca dorinţele să-şi genereze 
propriile condiții de satisfacere. 

Ce-ar trebui să înțelegem, în acest caz, prin „normal“? O 
posibilitate ar fi să-i dăm o interpretare statistică. Condiţiile de 
adevăr ale opiniilor ar apărea atunci ca fiind acele circumstanţe 
prezente cel mai frecvent atunci când sunt susținute opiniile 
respective. Iar în cazul dorințelor, condiţiile de satisfacere ar 
apărea atunci ca fiind acele circumstanţe care se produc cel mai 
frecvent atunci când dorinţele respective sunt urmate. 

Se recunoaşte totuși, in general, că acest tip de abordare 
statistică nu funcționează. (Vezi Fodor, 1984; Papineau, 1984; 
Dretske, 1986). Principala dificultate este că multe alte condiţii 
vor fi co-prezente, alături de opinii şi dorinţe, la fel de frecvent ca 
și condiţiile lor de adevăr si satisfacere. Să considerăm astfel 
condiţia ce constă în disjuncția dintre condiţia de adevăr a unei 
opinii date şi cirumstanțele care, in mod caracteristic, îi 
ademenesc pe oameni să-și menţină o opinie chiar şi atunci când 
ea este falsă. Această condiţie disjunctivă va fi co-prezentă alături 
de opinia respectivă chiar mai frecvent decât condiţia de adevăr 
a opiniei, deoarece condiţia respectivă acoperă nu numai toate 
cazurile în care opinia e adevărată, dar şi unele dintre acelea în 
care ea e falsă. Ceea ce dovedește că, oricare ar fi condiţiile de 
adevăr, ele nu Sunt acele circumstanțe co-prezente cel mai 
frecvent alături de opinii. O constatare similară se aplică si în 
cazul dorințelor. Oricare ar fi dorinţa, nu este dificil să construieşti 
condiții care să-i urmeze chiar mai frecvent decât este îndeplinită 


76 


nditia ei de satisfacere, fapt ce respinge teza potrivit căreia 
nditiile de satisfacere a dorinței sunt acele condiţii care o 
soţesc cel mai frecvent. 

Acesta este punctul în care cred că avem nevoie de teleologie. 
2rspectiva de a defini adevărul si satisfacerea în termeni pur 
atistici este redusă. Dacă introducem însă noțiunea de scop 
durpose) problema devine relativ simplă. Putem spune atunci că 
rin condiţia de adevăr a unei opinii avem în vedere acea condiție 
1 raport cu care scopul opiniei este acela de a-i fi co-prezentă. 
'copul unei opinii nu este acela de a fi prezentă atunci când se 
ealizează anumite circumstanţe înșelătoare, si din acest motiv 
cele circumstanţe nu pot fi parte a condiţiilor ei de adevăr. 
Similar, scopul dorințelor nu este de a da naștere altor circum- 

stante decât condiţiilor lor de satisfacere. 

Nu este aici locul potrivit pentru a oferi o apărare detaliată a 
acestei teorii teleologice a reprezentării, dar pot fi abordate două 
probleme de ordin general. 

Mai întâi, este clar că valoarea acestei teorii depinde de o 
eventuală nouă evaluare pe care s-o putem da noţiunii teleologice 
de „scop“. Căci fără o asemenea evaluare, scopurile par la fel de 
dubioase din punct de vedere metafizic ca şi capacitățile reprezen- 
tationale. Totuşi, putem să facem scopurile metafizic acceptabile, 
socotindu-le în termenii proceselor de selecție. În această 
concepție, ar fi adecvat să spui că scopul lui A este să producă B 
în eventualitatea că prezenţa lui A s-ar datora unei operațiuni 
trecute, aparținând unui proces de selecție ce a determinat 
selectarea itemilor care să ducă la producerea lui B. (Cf. Wright, 
1973 şi Neander, 1984). 

Dacă adoptăm această evaluare selectionista a scopurilor, 
atunci cerinţele referitoare la scopurile opiniilor si dorințelor nu 
vor fi, din punct de vedere metafizic, mai dubioase decât cerințe 
biologice precum: „Scopul inimii este să pompeze sângele“ sau 
„Scopul tremuratului este să mărească temperatura corpului“. 

Ideea ar fi că opiniile au fost selectate deoarece sunt în mod 
caracteristic co-prezente alături de anumite condiţii care, de aceea, 
trec drept condițiile lor de adevăr, şi că dorinţele au fost selectate 
deoarece în mod caracteristic ele dau naștere anumitor rezultate 
care, din acest motiv, trec drept condiţii de satisfacere a lor. 

Poate ar merita să subliniem că această abordare selectionist- 
teleologică a reprezentării mentale nu implică ideea că toate 
abilitățile reprezentaţionale trebuie să fie produse genetic 
înnăscute ale selecţiei inter-generationale. Căci teleologia bazată 
pe selecţie poate să fie, de asemcnea, produsul unei invafari 
individuale (cf. „Porumbelul apasă pe stinghie pentru a obține 
hrana“). Si în acest fel, dacă vreo opinie sau vreo dorință ne- 
înnăscută este selectată în cursul învățării individuale, în virtutea 
co-prezentei condiţiei sale, sau în virtutea rezultatului pe care il 
generează, atunci acea opinie sau dorință ar avea un veritabil 
scop reprezentafional bazat pe selecţie, în ciuda faptului că ele nu 
ar fi înnăscute ”. 

A doua idee generală pe care as vrea s-o semnalez în legătură 
cu teoria teleologică a reprezentării este că teoria respectivă nu 
înlocuiește anterioara abordare a adevărului prin garanţia 
succesului, ci mai degrabă o încorporează. 

Pentru a înțelege asta ar fi util să ne gândim la opinii și 
dorinţe ca la niște componente ale unui sistem decizional general 
uman si, în mod corespunzător, să considerăm că scopurile 
opiniilor şi dorințelor derivă din contribuţia lor la scopul general 
al acestui sistem. 

Se poate considera că scopul general al sistemului decizional 
uman generează acțiuni care cauzează rezultatele corespunzătoare. 
Atât opiniile cât şi dorințele contribuie la acest scop. Totuşi, ele 
contribuie în modalități diferite. Rolul dorințelor este de a 
gestiona faptul că rezultate diferite corespund unor momente 
diferite: dorințele noastre variază pentru ca acţiunile noastre să 
producă rezultate diferite în momente diferite. Rolul opiniilor 
este să se ocupe de faptul că, dat fiind un rezultat oarecare, în 
momente diferite sunt adecvate aceluiași rezultat mijloace 
diferite: opiniile noastre variază pentru că putem alege, în diferite 
momente, mijloacele cele mai eficiente în raport cu rezultatele pe 
care le dorim într-un anumit moment. 

În fine, toate scopurile bazate pe selecție depind de rezultate: 
a avea un scop înseamnă a-l fi selectat printr-un mecanism ce 
favorizează anumite rezultate. Aceste ultime remarci dovedesc, 
totuși, că opiniile se potrivesc schemei în cauză numai într-un fel 
cam complicat. Căci opiniile nu au rezultate proprii. Scopurile lor 

sunt mai degrabă acelea de a produce orice fel de rezultate care 
ar satisface dorințele alături de care acţionează. În realitate, 
opiniile selectate la un moment dat se modifică, în virtutea 
faptului că se dovedesc potrivite să cauzeze acţiuni care, la rândul 
lor, cauzează rezultatele dorite. 

Asta implică faptul că trebuie să considerăm că abordarea 
teleologică a reprezentării se aplică mai întâi la dorințe şi la 
satisfacere. Orice dorință dată va fi prezentă pentru a produce un 
anumit rezultat r, care reprezintă, din acest motiv, condiţia de 
satisfacere a dorinţei. Acceptând această explicaţie a satisfacerii 
și a dorinței, putem să explicăm si scopurile opiniilor. Orice 
opinie dată va fi prezentă pentru a produce acţiuni care, la rândul 
lor, vor produce rezultatele dorite, în cazul în care va exista 
condiția p, ce va reprezenta astfel condiția de adevăr a opiniei. 

Acesta este doar un alt fel de a spune că în raport cu o opinie, 
condiţia de adevăr este acea condiţie care garantează că acţiunile 
pe care le va produce vor satisface dorinţele. Dar asta nu e altceva 
decât analiza (D) menţionată anterior, adică analiza condiţiilor 
de adevăr prin garanţia succesului. Teleologia nu a adăugat decât 
o evaluare independentă, în termenii scopurilor biologice, a 
satisfacerii dorinţei. Dată fiind această evaluare a satisfacerii 
dorinţei, opiniile pot fi înţelese ca având la fel de bine şi scopuri 
biologice - anume, acelea de a permite dorințelor să-și indepli- 
nească scopurile lor biologice. Dar opiniile au aceste scopuri 
biologice tocmai datorită adevărului principiului (D), si nu din 
vreun alt motiv. 

Permiteti-mi acum să revin la cele două teme pe care le 
lăsasem suspendate, la sfârşitul secţiunii precedente — validitatea 
si dorinţele generale. 

Pentru a aborda dificultatea relativă la validitate, să 
considerăm încă o dată sistemul decizional general uman. Până 
acum am prezentat acest sistem ca şi cum ar consta numai din 
opinii și dorințe. Sistemul în cauză are însă nevoie, în mod cert, 
de o „procedură inferentiala“, astfel încât să fie capabil să 
infereze, din opiniile existente, concluzii cu privire la mijloacele 
adecvate. Această procedură inferenţială poate fi însă mai mult 
ori mai putin eficientă în producerea unor asemenea inferente. 
Dar oricât de eficientă sau ineficientă ar fi ea, scopul său va fi să 


79 


producă astfel de inferente in mod valid, adică, pornind de la 
premise adevărate, să deriveze concluzii adevărate. cu privire la 
mijloace. Acest lucru e necesar pentru că în istoria noastră 
biologică procedurile inferenţiale au fost favorizate tocmai in 
măsura în care ele s-au dovedit bune pentru aşa ceva — adică, bune 
să ne spună care acțiuni vor produce de fapt rezultate reușite. 

Obiectia considerată în ultima secțiune era că principiul (D) 
nu avea indreptafirea să definească adevărul în termenii 
validității, pentru că validitatea însăşi depinde de adevăr. Dar o 
dată ce principiul (D) este încorporat în teoria teleologică, acest 
lucru nu mai poate constitui o obiectie reală. Atât adevărul cât și 
validitatea au fost deja biologizate, în sensul că ambele sunt acum 
explicate ca aspecte ale funcţionării cu succes a sistemului 
decizional uman. Opiniile își joacă rolul în acest sistem prin faptul 
că sunt adevărate, iar inferenfele isi îndeplinesc rolul prin aceea 
că sunt valide. 

Desigur, este încă prezent un element de circularitate. Proce- 
durile noastre inferentiale pot avea ca scop numai validitatea, in 
măsura în care ele sunt alimentate, de obicei, cu premise 
adevărate: inferentele valide nu pot conduce la acțiuni reușite 
dacă premisele lor sunt false. Convers, curentul general al 
opiniilor nu poate avea ca scop decât adevărul, în măsura în care 
inferențele construite pornind de la ele sunt în general valide: 
opiniile adevărate nu pot conduce la acțiuni reuşite dacă 
concluziile derivate din ele sunt nevalide. Dar astfel de scopuri 
întrepătrunse sunt o caracteristică familiară a sistemelor biologice. 
De exemplu, plămânii noștri au doar scopul de a oxigena sângele, 
deoarece inima îl va pune în mișcare, însă ea are numai scopul de 
a asigura circulația. Selecţia naturală este pe deplin capabilă să 
proiecteze sisteme care să asigure obținerea unor rezultate prin 
funcţionarea coordonată a diferitelor componente. Și tocmai în 
acest sens a fost proiectat sistemul nostru decizional, adică pentru 
a alege acţiunile reuşite construind inferente valide, bazate pe 
opinii adevărate. 

Să ne ocupăm acum de dorințele generale. În conformitate cu 
teoria teleologică, condiţiile de satisfacere a dorințelor sunt 
acelea pe care chiar dorinţele au ales să le producă. Asta ne 
indică diverse explicaţii posibile despre motivul pentru care unele 

dorinţe trebuie să fie generale. În primul rând, există un posibil 
argument bazat pe selecția genetică naturală. Astfel, de exemplu, 
se poate susține că istoria biologică a omului a favorizat orga- 
nismele a căror constituție le-a dirijat spre ingerarea de H2O 
atunci când au avut nevoie, pe când organismele dintr-o lume 
geamănă ar fi putut fi favorizate să aibă stări care să le dirijeze 
spre căutarea de XYZ, atunci când le-ar fi lipsit. Acceptând 
teoria teleologică, asta ar însemna că dorința pe care o exprimăm 
prin „apă“ va fi satisfăcută de H2O, în timp ce dorinţa echiva- 
lentă, din lumea geamănă, ar fi satisfăcută de XYZ *. 

Un dezavantaj al acestui argument biologic este, însă, că se 
restrânge la dorinţele cu bază genetică. O evaluare mai complexă 
a dorințelor cu caracter general ar putea să facă apel la învățare 
— în particular, la procesele de învăţare implicate în însușirea unui 
limbaj. Pare plauzibil că antrenamentul lingvistic este un proces 
de selecţie a stărilor cognitive ce ne vor permite să vorbim corect: 
în acest sens, multe din abilitățile noastre lingvistice vor fi dobân- 
dite, în primă instanță, pentru a ne putea conforma obiceiurilor 
comunităţii. În mod independent este plauzibil și faptul că 
numele proprii şi termenii ce desemnează genuri naturale sunt 
utilizați de comunitățile umane pentru a se referi la obiectul sau 
materia care constituie originea cauzală a utilizării numelui, sau 
poate la obiectul sau materia pe care experții le vor recunoaște ca 
satisfăcând numele. Cumulând aceste două aspecte, urmează că 
scopul opiniilor si dorințelor, exprimat prin astfel de nume 
proprii sau termeni ce desemnează genuri naturale, va fi co- 
prezent cu, ori va da naştere la asemenea obiecte şi materii. Și 
astfel, dată fiind teoria teleologică, înseamnă că aceste opinii şi 
dorinţe vor avea condiţii generale de adevăr şi satisfacere. (Intr- 
un fel, această evaluare socio-lingvistică a generalităţii asimilează 
numele proprii $i termenii genurilor naturale cu termenii 
indexiali, asa cum ne indică expresiile scrise mai sus cu italice. 
Remarcafi însă că această indexialitate este, ca să zicem așa, 
localizată în comunitate, mai degrabă decât în capetele 
indivizilor: ceea ce face ca un concept precum „aluminiu“ să stea 
pentru substanța din fața noastră este tocmai scopul conceptului 
respectiv — anume, acela de a permite indivizilor să vorbească 
corect atunci când aplică termenul la substanța localizată; iar 

acest scop nu trebuie să fie reflectat de nimic din ceea ce s-ar afla 
în capul individului respectiv. De aceea, referentii numelui propriu 
și ai conceptelor ce desemnează genuri naturale nu se modifică la 
fel de uşor precum fac oamenii excursii în acea lume geamănă). 


6. FALSITATEA FUNCȚIONALĂ 


În această ultimă secţiune vreau să arăt în ce fel se atenuează 
una din obiecțiile comune la adresa teoriei teleologice a 
reprezentării, o dată ce recunoaştem că teoria teleologică mai 
degrabă încorporează evaluarea (D) a condiţiilor de adevăr în 
termenii garanţiei reuşitei — prezentată mai înainte — decât s-o 
înlocuiască. Aceasta este obiectia privind faptul că anumite opinii 
au scopuri biologice, care le pot solicita prezenţa chiar și atunci 
când sunt false (contrar pretentiei că ar fi posibil să analizăm 
condiţiile de adevăr ca circumstanţe în care opiniile sunt 
presupuse biologic prezente) ”. 

Să considerăm, de exemplu, opinia că nu aţi fi pe cale de a fi 
răniţi în cursul unei încleștări violente, iminentă si inevitabilă. Se 
poate susține că selecția naturală ne-a lăsat moștenire, ca 
dispoziție înnăscută, să ne formăm această opinie — chiar si in 
cazurile în care ea ar merge împotriva evidenţei —, pentru a se 
asigura că vom fi neclintiti în bătălii. Dar, în conformitate cu 
teoria teleologică, de aici pare să urmeze că în condiţia de adevăr 
a acestei opinii vor fi incluse o mulțime de circumstanţe în care 
noi vom fi răniți (din moment ce se presupune că noi suntem 
biologic determinaţi să avem opinia în cauză). Însă asta arată ca 
o reductio a teoriei teleologice. Căci prin ipoteză, condiția de 
adevăr a opiniei este aceea că noi nu vom fi răniţi. 

Exemplele de felul acesta sunt interesante, însă nu cred că 
sunt suficiente pentru a discredita teoria teleologică. Pentru a 
înţelege de ce nu, dati-mi voie să fac distincţie între două tipuri 
diferite de scopuri biologice pe care le pot sluji opiniile. Le voi 
numi scopuri normale şi scopuri speciale. Scopurile normale 

implică contribuţia opiniilor la sistemul decizional uman, asa cum 
a fost discutată în secțiunea precedentă. Scopurile speciale presupun 
contribuţia opiniilor la alte nevoi biologice, în modalităţi care vor 
fi explicate pe scurt. 

Teoria teleologică a reprezentării trebuie să fie înțeleasă ca 
referindu-se în mod specific la scopurile normale ale opiniilor. Să 
ne reamintim că opiniile contribuie la procesul decizional uman 
prin indicarea mijloacelor care vor duce la obţinerea oricăror 
rezultate dorite în mod curent. Pentru a sluji acest scop, opinia 
din exemplul anterior va trebui, totuşi, să fie adevărată, chiar 
dacă există alte scopuri speciale care i-ar cere să fie falsă. În acest 
fel, dovedind că noi ne concentrăm în mod specific asupra 
scopurilor normale ale opiniilor, acest exemplu încetează să mai 
fie o problemă pentru teoria teleologică. 

Dacă nu sunteți convinși că opinia referitoare la invulnera- 
bilitate trebuie să fie adevărată, pentru a-și realiza funcția sa 
normală, haideţi să considerăm, de exemplu, cazul lui Gigi Lasu, 
care ar prefera să rămână neatins mai degrabă decât să câștige 
bătălia. Dacă Gigi crede că nu va fi rănit — desi, de fapt, va fi —, 
atunci măcar acest lucru ar putea să-l împingă chiar şi pe el să 
intre în luptă, și să sfârșească astfel prin a căpăta rana pe care era 
aşa de îndârjit s-o evite. Dar atunci Gigi nu va obţine ceea ce 
doreşte — adică, mai presus de orice, să rămână nevătămat. In 
consecinţă, dacă ar fi ca Gigi să fie sigur de satisfacerea dorinţei 
sale de a rămâne nevătămat, atunci opinia lui că nu va fi rănit 
trebuie să fie adevărată, întocmai asa cum cerea teoria 
teleologică invocată până acum. 

Desigur, Gigi are dorinţe întrucâtva nefericite. În particular, 
dorințele lui sunt nepotrivite din punct de vedere biologic, în 
sensul că satisfacerea dorințelor sale nu corespunde promovării 
sanselor sale generale de supravieţuire și reproducere. Acesta e 
punctul în care intră în joc scopurile speciale ale opiniilor. 
Importanţa acestor scopuri speciale constă, efectiv, în aceea că 
ele evită rolul normal pe care îl au opiniile în satisfacerea 
dorințelor si, în schimb, garantează că agenţii care manifestă 
dorinţe biologic inadecvate nu vor sfârşi prin a săvârşi acţiuni 
biologic inadecvate. Laşii constituie un caz remarcabil. Dorinţele 
lor nefericite denotă că sunt gata să sfârșească prin a fugi de 

luptă, numai pentru a evita o vătămare. În consecință, pentru a-i 
proteja împotriva primejdiei biologice a unor asemenea consecinţe, 
selecția naturală îi predispune să creadă că sunt invulnerabili — chiar 
dacă evidenţa nu garantează asemenea opinie -, oprindu-i astfel să 
realizeze acele acțiuni care le-ar satisface, de fapt, dorințele. 

Ar putea să pară derutant că selecția naturală ar fi în stare să 
ofere unor opinii două scopuri diferite. La urma urmelor, este de 
presupus că selecția naturală proiectează sistemele biologice 
pentru un singur scop final — anume, moștenirea genelor. Aşadar, 
de ce nu ar avea opiniile simplul scop de a asigura o asemenea 
moștenire genetică? 

Răspunsul este, o dată în plus, legat de natura sistemului 
decizional uman. Luaţi aminte că acest sistem funcționează 
alegând întotdeauna acea acțiune care pare cea mai potrivită să 
asigure moștenirea genelor. El alege, mai degrabă, acea acțiune 
care pare cea mai potrivită să satisfacă dorinţele existente. N-ar fi 
imposibil să ne imaginăm un sistem biologic de primul tip, care să 
urmărească întotdeauna şi în mod direct moștenirea genelor. Dar 
pare evident că limitele capacităților noastre cognitive ne-ar 
împiedica să facem lucrurile în acest fel. Noi tindem, în schimb, pe 
termen relativ scurt la asemenea țeluri precum căldura, sexul, 
inghetata de ciocolată sau audierea înregistrărilor cu Chuck Berry. 

În general, asemenea țeluri pe termen scurt se corelează 
rezonabil cu reușita biologică, acesta fiind, fără îndoială, motivul 
pentru care dorinţele noastre înnăscute, ca și căile noastre de a 
dobândi dorinţe ne-înnăscute, au evoluat asa cum au făcut-o. Dar 
satisfacerea dorințelor noastre nu va coincide întotdeauna cu 
reușita biologică (nu orice act sexual duce, ori poate să ducă, la 
reproducere). lar asta înseamnă, în consecinţă, că există anumite 
riscuri biologice subsecvente modului nostru de a face diverse 
lucruri. Se poate totuşi întâmpla ca unele din aceste riscuri să fie 
sub-produse inevitabile ale sistemului nostru decizional bazat pe 
dorinţe: de exemplu, poate că e inevitabil ca oamenii să aibă 
dorințe extrem de puternice de a evita rănirile — si de aceea, 
inevitabil ca în anumite circumstanţe asta să-i facă să acţioneze 
împotriva intereselor lor biologice. În acest fel s-ar ajunge la 
situația în care selecția naturală ar interfera cu operația normală 
a sistemului decizional, furnizându-ne opinii care să ne determine 
să acționăm în maniere ce ar frustra propriile noastre dorinţe, dar 
ne-ar satisface nevoile biologice. 

Permiteţi-mi acum să rezum argumentul prezentat în această 
ultimă secțiune: anumite opinii au într-adevăr unele scopuri 
biologice, care le solicită să fie false față de dorinţe. Totuși, asta 
nu invalidează teoria teleologică a reprezentării. Căci putem să 
interpretăm teoria teleologică în sensul că ea s-ar concentra în 
mod specific asupra scopurilor normale ale opiniilor - anume, 
acelea de a garanta satisfacerea dorințelor. Iar aceste scopuri 
normale nu cer niciodată opiniilor să fie false ”. 


NOTE 


' Vezi Dennett (1969, Cap. 9), (1987, Cap. 8); Fodor (1984); Millikan (1984), 
(1986); Papineau (1984), (1986), (1987); McGinn (1989, Cap. 2). 

? Vezi Ramsey (1927, p. 159); Putnam (1978); Appiah (1986); Mellor (1988). 
Vezi, de asemenea, Stalnaker (1984, in special pp. 15-18), care sustine, asa cum 
voi face si eu, că abordarea în termenii garanţiei succesului este parte — dar numai 
o parte — a adevărului despre adevăr. 

> Field (1972) susţine că fizicalismul nu permite relaţii semantice primitive. 
Ideea aceasta nu este, totuși, specifică fizicalismului. 

* Vezi Papineau (1984), în special Secţiunea IX. Vezi, de asemenea, Field 
(1978) si McGinn (1982). 

* Este, oare, menţionarea adevărului esențială în astfel de explicaţii ale 
succesului? Există o vastă literatură asupra temei dacă explicaţiile precum (C) pot 
sau nu pot fi înlocuite cu explicaţii bi-stadiale care (a) să explice mijlocul s prin 
opinia și dorinţa relevantă, şi apoi (b) să explice succesul prin faptul că se produce 
t, si care, de aceea, nu fac nici o menţiune explicită asupra adevărului ca atare. 
(Vezi Loar, 1981, Devitt, 1984, Field, 1986). Cu toate acestea, dezbaterea respec- 
tivă nu prezintă o relevanţă imediată pentru preocupările mele actuale. Chiar 
dacă menţionarea adevărului nu este esențială pentru explicarea succesului în 
orice ocazie particulară, ea poate fi totuși revelatoare pentru considerarea 
explicatiei succesului ca instanță a modelului general, potrivit căruia opiniile 
adevărate produc acţiuni reuşite. În raport cu preocupările mele, întrebarea 
importantă nu este aceea dacă am putea să ne descurcăm cumva fără adevăr, în 
cazul că ar trebui s-o facem, ci, mai degrabă, ce rol joacă adevărul în gândirea 
noastră, dat fiind că nu suntem nevoiţi să ne descurcăm fără el. 

* Argumentul în sprijinul acestui principiu îl datorez lui Horwich (1987). 

” Cf. Mellor (1988, p. 86). 

* Acest aspect mi-a fost semnalat de Paul Horwich. 

? Acest răspuns la obiectia privitoare la incertitudine mi-a fost sugerat de 
Hugh Mellor. 

1% Ar putea încă persista senzaţia că există unele opinii care n-ar fi relevante, 
nici chiar contrafactual, pentru succesul unei acțiuni. Ce s-ar putea spune despre 
opinia că nu există agenți, sau despre opinia că toate acțiunile mele sunt sortite 
eșecului? (Aceste exemple mi-au fost oferite de David Owens și, respectiv, David 
Sanford). În acest punct trebuie să apelăm la ideea de compozifionalitate a 
opiniilor. Am putea recunoaşte că opiniile sunt făcute din componente 
(„concepte“), și să căutăm explicaţia semnificației reprezentationale a acestor 
componente în termenii contribuţiei lor sistematice la condiţiile de adevăr ale 
opiniilor in care intervin — adică, în termenii contribuţiei lor sistematice la 
condiţiile ce garantează succesul acţiunilor bazate pe acele opinii. În acest fel 
putem spera să fixăm semnificaţia reprezentaţională a unor asemenea concepte în 
termenii contribuţiei lor la opiniile care pot fi relevante pentru acţiune, iar apoi să 
folosim acele valori reprezentationale spre a construi condiţii de adevăr pentru 
asemenea opinii speciale, ca și cum nu ar putea fi relevante pentru acțiune. 

1 Vorbesc despre „opinia „“ mai degrabă decât de „opinia că p“, astfel încât 


să fie clar că nu presupun conţinutul reprezentaţional în explicarea ei. 

' Ce se poate spune despre îngrijorarea că extensionalitatea lui (E) si (F) va 
permite existenţa unor instanţe fără conţinut specificat? Astfel: opinia că zăpada 
este albă e adevărată dacă şi numai dacă iarba este verde. Sau, echivalent: opinia 
că zăpada este albă va genera acţiuni reușite dacă și numai dacă iarba este verde. 
Nu e aici locul să urmărim această temă, dar aș vrea să sper că acestei îngrijorări 
i se va răspunde imediat ce analiza reprezentării va fi fost extinsă astfel încât să 
poată stăpâni compozifionalitatea opiniei. (Cf. nota 10). 

Dacă ar fi să privim instanţele lui (F) pur și simplu ca truisme despre 
adevăr, neexplicate de o analiză reductivă precum (D), atunci generalizarea ne-ar 
oferi numai o expresie nelămuritoare de forma „Orice opinie va fi adevărată 
numai în cazul în care ea este adevărată“. 

* Acest element de corespondenţă distinge abordarea oferită aici de teoriile 
„necotabile“ (disquotational) ale adevărului, de felul celor apărate de Quine 
(1970), Leeds (1978) sau Horwich (1982). Teoriile necotabile sunt în acord cu teza 
redundantei, conform căreia nu există nimic care să poată face adevărată o opinie 
dată, mai degrabă decât o altă opinie p (unde p este orice enunţ cu același 
conţinut ca al acelei opinii), dar atunci neagă faptul că ar mai fi nevoie de o 
noţiune corespondentă a conținutului. Pentru o discuţie detaliată a dificultăților 
cu care se confruntă asemenea teorii, vezi Field (1986). 

'% Cf. Dummett (1974). 

'* Un corolar ar fi acela că dacă nu am fi niciodată interesaţi în explicarea 
finalităţilor, ci numai a mijloacelor, atunci nu am pierde nimic prin adoptarea unei 
noțiuni strict „înguste“, sau chiar „sintactice“, de conţinut al unei opinii. Remarcati, 
însă, că această observaţie se aplică numai dacă interesele noastre explicative se 
restrâng exclusiv la mijloace „de bază“, la lucruri pe care agentul le face potrivit 
voinţei sale, dar nu se extind la mijloace care nu sunt de bază, precum acţiunile t, 
care sunt mijloace pentru alte rezultate, însă pe care agentul le efectuează făcând 
ceva diferit, s. Chiar dacă o astfel de t non-bazică poate fi privită ca un mijloc 
pentru un rezultat ulterior, vom avea încă nevoie de implicarea conţinutului 
reprezentational al opiniei că s va produce t, pentru a explica în ce fel a reușit 
agentul făcând în primul rând t. 

" Vezi Papineau (1987, Cap. 4.2). Vezi, de asemenea, Dretske (1988), care 
nu numai că subliniază rolul învățării, dar susține că învăţarea respectivă este 
esenţială pentru tipul de teleologie implicat în reprezentările mentale pe deplin 
mature. 

'* Acest tip de argument în favoarea conţinuturilor generale este explicat în 
McGinn (1089, pp. 157-9). În legătură cu originea exemplului H2O - XYZ, vezi 
Putnam (1975). 

» Ned Block a susţinut această obiectie în fata mea. Vezi Block (1982), p. 5, 
pentru o observaţie înrudită. 

* Aş dori să mulțumesc lui Tom Baldwin, Ned Block, Paul Horwich, Hugh 
Mellor, Philip Pettit, Huw Price și Jamie White pentru că au discutat cu mine 
aceste teme. 


Traducere Gabriel NAGAT 

CAUZALITATEA MENTALA 


Tim CRANE 
(University College, Londra) 


O dificultate pentru fizicalism. Acest articol se referă la o 
dificultate situată în chiar centrul teoriilor fizicaliste contempo- 
rane asupra minții. Pe de o parte, fizicalismul a apărut initial din 
nevoia de a explica locul cauzării mentale în lumea fizică. Pe de 
altă parte, în ultima vreme fizicaliştii au ajuns să considere 
explicarea cauzării mentale una din problemele lor majore. Dar 
cum este posibil acest lucru? Cum este posibil ca teoriile fizicaliste 
să aibă încă o problemă explicând ceva pe care fizicalismul lor 
intenţiona să-l explice de la început? Dacă fizicalismul urmăreşte 
să fie o explicaţie a cauzării mentale, atunci de ce s-ar confrunta 
el încă cu problema cauzării mentale? 

Lămurirea acestei probleme va pune în lumină atât 
dezbaterea recentă asupra cauzării mentale cât și fizicalismul 
însuşi. Putem face o distincţie clară între acele forme de fizicalism 
care identifică elementele mentale cu cele fizice și cele care 
pretind că există o oarecare relație mai slabă de „constituire“ 
între mental și fizic. Cea de-a doua perspectivă este astăzi versi- 
unea ortodoxă a fizicalismului. Am să argumentez că problema 
cauzării mentale constituie o problemă numai pentru acest 
fizicalism ortodox, nu si pentru teoriile identităţii. Prin ea însăşi, 
aceasta nu este în mod particular o pretenţie neobişnuită. Dar am 
să argumentez, de asemenea, că adevărata lecţie care poate fi 
învățată din dezbaterea cauzării mentale este aceea că fizica- 
lismul ortodox este fie instabil, fie nemotivat. Este instabil pentru 
că (spre deosebire de teoriile identităţii) nu poate reconcilia 
cauzarea mentală cu celelalte presupozitii fizicaliste. Este 
nemotivat, pentru că în încercarea de a rezolva problema cauzării 
mentale fizicalismul abandonează într-o manieră caracteristică 
una (sau mai multe) dintre presupozitule care fac parte din 
motivarea inițială a fizicalismului. 

Pentru a întemeia această pretenție trebuie să explic (a) natura 
argumentelor care susțin fizicalismul, (b) problema cauzării 
mentale si (c) soluțiile standard ale problemei. Aceste trei obiective 
vor constitui substanța acestui articol. Am să încep cu câteva 
consideraţii preliminare despre fizicalism. 


II 


Fizicalismul. Prin „fizicalism“ înţeleg aici o teorie care 
pretinde că mentalul este esențialmente fizic. Îi urmez pe fizicalisti 
înțelegând prin „fizic“ tot ceea ce constituie obiect de studiu al 
fizicii sau al științei fizice. Deci, aici intră particulari fizici — cum ar 
fi atomii sau Cuarcii — $i proprietăţi fizice — cum ar fi mase specifice 
sau viteze — precum si entități din orice altă categorie ontologică 
atâta vreme cât ele cad în domeniul fizicii. (Exista o întrebare 
importantă referitoare la ce trebuie să fie „fizica“, dar această 
întrebare trebuie să o ignor aici). Fizicalismul este astfel o teorie 
relativ a posteriori, al cărei conţinut şi justificare se bazează pe 
descoperirile empirice ale fizicii. 

În literatura fizicalistă timpurie, expresia „este“ din propo- 
zitia „mentalul este esențialmente fizic“ era înțeleasă ca o 
identitate strictă. De curând însă, fizicaliştii înclină către înțelegerea 
lui „este“ca fiind ceva mai apropiat de o relaţie de constituire. În 
acest sens, a spune că totul este fizic înseamnă a spune că totul 
este fie o entitate fizică, fie este constituit de, sau compus din 
entităţi fizice. Acest tip de fizicalism acceptă că există obiecte 
care nu sunt fizice — dar acestea sunt constituite în mod exhaustiv 
sau compuse din obiecte fizice. 

Noţiunea de constituire sau compunere este o noţiune care se 
aplică cel mai clar la substanţe particulare — de pildă, pentru a 
descrie relaţia dintre o substanţă şi părțile ei. Cu toate acestea, de 
vreme ce fizicaliştii sunt interesaţi în primul rând de relaţia dintre 
proprietăți mentale si fizice, ei vor trebui să-şi exprime fizica- 
lismul în termenii unei noţiuni de constituire / compunere pentru 
proprietăți analoagă cu noțiunea de constituire / compunere 
pentru particulari.’ Cum încercările de a face acest lucru se află 
într-un stadiu incipient şi nu mi-am propus aici să le discut în 
detaliu, am să folosesc expresia „teoria constituirii“ (constitution 

theory) doar ca o etichetă pentru acest tip de fizicalism. Folosind 
această etichetă nu vreau să sugerez însă că există o teorie complet 
elaborată pe care ea o desemnează. 

Fizicaliştii au folosit de asemenea ideea de supervenien{a 
pentru a exprima relația dintre proprietăți mentale şi fizice. Dar, în 
pofida sofisticării diferitelor încercări de a defini o relaţie adecvată 
pentru raportul mental-fizic, s-a ajuns la recunoașterea — chiar de 
către multi fizicalisti — faptului că noţiunea de superveniență nu 
este suficient de tare pentru a caracteriza fizicalismul’. Din acest 
motiv, indiferent de meritele sau neajunsurile supervenienfei, am 
să ignor noțiunea în cea mai mare parte a articolului. 

Prin urmare, cele două mari tipuri de fizicalism sunt teoriile 
identității şi teoriile constituirii. Prefer să clasific teoriile fizicaliste 
în acest fel, mai degrabă decât în termenii unei distincții mult mai 
uzuale între fizicalismul „reducţionist“ şi ,nonreductionist“, 
pentru două motive. În primul rând, conceptul de reductie este el 
însuşi destul de controversat: există mai multe încercări de a 
explica ce este de fapt reductia si există chiar o dispută printre 
fizicalisti referitoare la faptul dacă poate exista cu adevărat un 
fizicalism nonreducţionist?. În al doilea rand, asa cum va reiesi mai 
târziu, clasificarea teoriilor fizicaliste în acest fel separă teoriile 
fizicaliste care întâmpină dificultăţi în problema cauzării mentale 
de cele care nu întâmpină astfel de dificultăți. Conform 
perspectivei standard din literatura curentă, cel care are astfel de 
probleme este fizicalismul „nonreducţionist“ şi se întâmplă asa 
tocmai datorită faptului că este nonreducfionist. Am să pun în 
discuţie acest aspect: distincţia dintre fizicalismul reductionist și 
cel nonreductionist nu ajută la formularea unui răspuns referitor 
la apariția problemei cauzării mentale. 


III 


Argumentele pentru fizicalism. Pionierii teoriei identității. 
U.T. Place si J.J.C.Smart erau preocupați în primul rând să arate 
că teoria nu poate fi eliminată a priori pe temeiuri semantice sau 
conceptuale *. Deși influent, acest argument are un caracter 
negativ și oferă puţine temeiuri pentru a crede în fizicalism. 

Singurul argument, explicit pozitiv, oferit de Smart se baza pe 
briciul lui Occam. Dar acesta nu i-ar impresiona pe dualistii 
cartezieni, dintre care mulți ar argumenta că postularea substan- 
telor mentale non-fizice este necesară pentru a explica anumite 
fenomene (e.g. experienţa conştientă). Este nevoie de un argu- 
ment independent. 

Putem identifica trei argumente independente în favoarea 
fizicalismului care au dominat disputa. Primul este argumentul 
avansat de David Lewis și D. M. Armstrong. Aşa cum îl prezintă 
Lewis, argumentul are două premise, o premisă a priori $i una 
empirică. Premisa a priori este aceea că proprietăţile mentale sunt 
definite de rolurile lor cauzale caracteristice: schemele lor sistematice 
de relații cauzale cu percepțiile, acţiunile şi alte stări mentale. 
(Sau, cum spune Armstrong, „conceptul unei stări mentale este 
conceptul unei stări a persoanei, capabilă să manifeste un anumit 
tip de comportament“ *.) Lewis apără această perspectivă 
„funcționalistă“ pe temeiul că ideea unei astfel de scheme siste- 
matice este implicită în perspectiva simțului comun asupra 
atribuţiilor psihologice ale stărilor mentale. 

A doua premisă, empirică, a lui Lewis este aceea că știința 
fizică este „adecvată din punct de vedere explicativ“: „există un 
corp unificat de teorii ştiinţifice de tipul celor pe care le acceptăm 
acum, care împreună oferă o explicaţie exhaustivă si adevărată a 
tuturor fenomenelor fizice. Ele sunt unificate în sensul că sunt 
cumulative: teoria care guvernează orice fenomen fizic este 
explicată de teorii care guvernează fenomenele din care acest 
fenomen este compus și modul în care el este compus din ele. 
Acelaşi lucru este valabil şi pentru acestea din urmă, şi așa mai 
departe, până la particulele sau câmpurile fundamentale, 
guvernate de câteva legi simple, concepute mai mult sau mai 
putin în maniera fizicii teoretice de astăzi.“ * 

Ideea este, aici, că orice efect fizic trebuie să fie explicabil 
în termeni pur fizici — în termenii unor fenomene pur fizice. 
Din aceasta şi din prima premisă decurge că proprietățile 
mentale sunt proprietăți fizice. Pentru că dacă ocupanții 
rolurilor cauzale mentale nu ar fi fizici, atunci, dată fiind a doua 
premisă, ei nu ar putea fi explicabili în termeni fizici si astfel nu 
ar putea avea nici un efect fizic. Dar, de vreme ce stă în natura 
lor să aibă efecte, ei trebuie să fie fizici. (Lewis nu elimină 
entitățile non-fizice, ci susține doar că ele nu pot avea efecte 
fizice și deci nu pot fi stări mentale). 

Al doilea argument îl voi numi argumentul supra- 
determinării. El a fost susținut în ultimii ani de James Hopkins. 
Christopher Peacocke, David Papineau şi alții”. Spre deosebire 
de argumentul lui Lewis, acest argument are în vedere mai degrabă 
particulari mentali (simboluri) decât proprietăți mentale (tipuri). 
El poate fi exprimat în felul următor. Să presupunem că un efect 
fizic simbolic E are o cauză mentală simbolică M şi că toate 
efectele fizice au cauze în întregime fizice. De aici decurge că E 
are O cauză simbolică complet fizică, să zicem P. Deci, fie M şi P 
îl determină pe E în mod independent — adică îl supradetermină 
pe E -— fie M este identic cu P. Dar cum nu există supra- 
determinare, M şi P sunt identice. 

Trăsătura distinctivă a acestui argument o constituie negarea 
supradeterminării. Dar este aceasta atât de ușor de legat? Ne 
putem imagina cu ușurință cazuri aparent posibile in care 
supradeterminarea are loc. Să presupunem că un om este ucis 
fiind simultan împuşcat și înjunghiat. Atât înjunghierea cât şi 
împuşcarea l-ar ucide, dar fiecare dintre aceste acţiuni ar avea 
acelaşi efect chiar dacă cealaltă nu s-ar petrece. Este oare acest 
gen de scenariu chiar imposibil? 

Opiniile sunt împărțite în privința faptului dacă supra- 
determinarea nu poate avea loc sau doar nu are loc. Jaegwon Kim 
o consideră „absurdă“. Cristopher Peacocke este mai precaut: el 
spune că posibilitatea unei astfel de supradeterminări este un 
lucru „pe care noi îl considerăm de obicei ca fiind fals şi nu este 
clar de ce ar trebui să ne schimbăm părerea“ *. Desigur, există o 
problemă specială în legătură cu supradeterminarea pentru 
analizele contrafactuale ale cauzării, dar dacă dăm de-o parte 
acest aspect, perspectiva standard printre filosofii minţii pare să 
fie aceea că supradeterminarea nu poate fi.o trăsătură comună a 
lumii actuale. Asa cum spune Stephen Schiffer, „este greu de 
crezut că Dumnezeu este un inginer atât de prost”. Am să mă 
întorc la supradeterminare. 

Ultimul argument pe care am să-l discut este celebrul argu- 
ment al lui Davidson, din „Mental Events“, care susține si el 
identitatea dintre evenimente mentale si fizice '. Davidson 
argumentează în felul următor: evenimentele mentale interactio- 
nează cu evenimentele fizice; atunci când două evenimente sunt 

legate în calitatea de cauză și efect, ele au descriptii sub care 
instantiaza legi „stricte“ ale naturii; și nu există nici o lege psiho- 
fizică strictă. Davidson reconciliază acest aparent conflict trăgând 
concluzia că toate evenimentele mentale sunt evenimente fizice. 
Căci, dacă un eveniment mental si unul fizic interacționează 
cauzal, ele au descriptii sub care instanfieaza legi stricte. Dar 
aceste legi trebuie să fie fizice de vreme ce nu există legi psiho- 
fizice stricte. Cu toate acestea, pentru a cădea sub o lege fizică, 
evenimentul mental trebuie să aibă o descripţie fizică, iar dacă un 
eveniment are o descripție fizică atunci este un eveniment mental. 
De aceea toate evenimentele mentale care interacționează cu 
evenimente fizice sunt ele însele evenimente fizice. 


;„Completitudinea“ fizicii. Toate aceste argumente se folosesc 
de o presupoziţie comună cu privire la structura cauzală a lumii 
fizice. Acest lucru apare cel mai clar în a doua premisă a 
argumentului lui Lewis: „adecvarea explicativă“ a fizicii. Ce 
înseamnă aceasta? Răspunsul depinde parţial de sensul în care 
luăm noțiunea de explicație. Dacă considerăm explicațiile ca fiind 
ceea ce ne oferă de fapt teoriile ştiinţifice, atunci premisa spune 
că fizica poate să dea o explicație pentru toate efectele fizice. 
Acest lucru pare neplauzibil chiar şi pentru un fizicalist — 
majoritatea fizicaliştilor de astăzi nu cred că doctrina are nevoie 
de ideea că fizica explică totul. Fizicalismul contemporan admite 
că există multe tipuri de explicaţii indispensabile, dar non-fizice, 
ale fenomenelor fizice. 

Putem întări argumentul lui Lewis interpretând această 
premisă în termeni de cauzare. Înţeleasă în acest fel premisa 
spune că toate efectele fizice au cauze fizice adecvate pentru a 
determina (sau a stabili) posibilitatea tuturor celorlalte fenomene. 
Ideea este că prin stabilirea cauzelor fizice (Şi a legilor fizice) sunt 
stabilite toate efectele fizice. Acesta este principiul pe care David 
Papineau îl numeşte „completitudinea fizicii“: „Toate efectele 
fizice sunt determinate sau posibilitatea lor este determinată de 
[cauze] fizice anterioare potrivit legilor fizice.“ " 

Am să-l urmez pe Papineanu in ce priveşte înțelesul terme- 
nului „completitudine“. Ideea care stă în spatele acestui termen 
nu este că fizica este o știință completă care cuprinde tot. Ideea 
este mai degrabă aceea că, cauzele sunt în întregime satisfăcă- 
toare pentru efecte fizice sau stabilesc posibilitatea lor: nu sunt 
necesare alte cauze pentru a determina efecte fizice. De aceea le 
numim „complete“. (De acum încolo am să ignor indeter- 
minismul de vreme ce nu este în mod direct relevant pentru 
argumentele pe care le discut). 

Argumentul supradeterminării foloseşte, de asemenea, ca 
premisă completitudinea fizicii. Și asta deoarece, probabil, 
motivul pentru a considera că un anumit efect fizic are o cauză în 
întregime fizică este că toate efectele fizice au cauze în întregime 
fizice. Am să consider că premisa conform căreia toate efectele 
fizice au cauze în întregime fizice este în mare măsură aceeași cu 
premisa lui Lewis — completitudinea fizicii. 

Este poate mai puţin evident faptul că, completitudinea fizicii 
reprezintă o premisă în argumentul lui Davidson. Dar, de fapt 
este o simplă consecinţă atât a caracterului nomologic al cauzării 
cât şi al anomismului mentalului. Fie un efect fizic E care este 
produsul unei cauze C. Caracterul nomologic al cauzării spune că 
C şi E au descrip{ii sub care instanţiază o lege strictă. Dar 
anomismul mentalului spune că această lege strictă nu poate fi o 
lege mentală de nici un fel — deci trebuie să fie o lege fizică, iar C 
trebuie să fie fizică. Prin urmare, orice efect fizic trebuie să aibă 
O cauză în întregime fizică — din nou completitudinea fizicii. 


Forma generală a argumentelor în favoarea fizicalismului. 
După ce am izolat această presupoziţie centrală în toate 
argumentele favorabile fizicalismului, forma generală a argu- 
mentelor ar trebui să fie de acum evidentă: reconcilierea cauzării 
mentale cu completitudinea fizicii prin identificarea elementelor 

mentale cu elementele fizicu. Argumentul lui Lewis face acest 
lucru atribuind stărilor mentale roluri cauzale tipice şi argumen- 
tând că aceste roluri cauzale sunt ocupate de stări fizice. Argu- 
mentul supradeterminării identifică datele mentale cu datele 
fizice pentru a bloca supradeterminarea prin cauze distincte — din 
nou, dată fiind completitudinea fizicii. lar Davidson identifică 
evenimentele fizice și mentale pentru a face cauzarea mentală 
consistentă cu negarea legilor psiho-fizice şi caracterul nomologic 
al cauzării, care împreună determină completitudinea fizicii ”. 

Există, desigur diferențe evidente între aceste argumente. 
Argumentul lui Lewis priveşte tipurile sau proprietăţile, celelalte 
două privesc simbolurile sau particulari. $i, în timp ce Lewis, 
Armstrong si apărătorii argumentului supradeterminării consideră 
că argumentele lor sunt a posteriori, argumentul lui Davidson are 
un caracter relativ a priori. Ceea ce vreau să subliniez totuși este 
structura comună a argumentelor: încercarea de a explica cauzarea 
mentală, dată find completitudinea fizicii, prin identificarea 
cauzelor mentale cu cauze fizice. Astfel că nu pot fi de acord cu 
John Searle atunci când susține că: „una din presupozitiile 
împărtăşite de majoritatea dualistilor tradiționali şi de fizicalisti este 
aceea că, prin recunoaşterea realității şi eficienței cauzale a 
mentalului trebuie să respingem orice relație de identitate între 
fenomenele mentale și creier“. Dimpotrivă, fizicaliștii identifică 
fenomenele mentale cu fenomene ale creierului tocmai pentru că 
vor să păstreze eficienţa cauzală a mentalului. Se pare, deci, că dacă 
există epifenomene mentale, atunci nu există nici un temei — in 
afară de considerațiile vagi si neconcluzive care ţin de briciul lui 
Occam — pentru a spune că ele sunt fizice. 

În aceste argumente se ascunde o presupozitie importantă. 
Am să o numesc „omogenitatea“ cauzării mentale si fizice. 
Adică, pentru ca argumentele să funcţioneze, trebuie să existe un 
conflict între cauzarea mentală şi completitudinea fizicii. Dar 
dacă este asa, atunci noţiunea de cauzare este aceeaşi noţiune 
aplicată fizicului şi mentalului deopotrivă. Deci, formula generală 
a argumentelor în favoarea fizicalismului nu este aceea că dacă 
există cauzare mentală aceasta trebuie să fie ceva atât de straniu 
ŞI sui generis încât trebuie, pe motive de parcimonie si simplitate 
teoretică, să o respingem. Pentru că răspunsul evident la aceasta 
este recunoaşterea faptului că noțiunea sui generis de cauzare 
mentală este la fel de stranie (sau nu) ca aceea de cauzare fizică. 

Nu există nici un conflict şi astfel nu este nevoie de o teză de 
identitate — dacă noţiunile de cauzare folosite sunt atât de 
diferite. Cu alte cuvinte, argumentele pentru fizicalism trebuie să 
plece de la presupozitia că etichetele „mental“ şi „fizic“ așa cum 
se aplică cauzării sunt într-adevăr epitete transferate — mentale 
sau fizice —, sunt relatele cauzării si nu cauzarea însăşi. 


VI 


Fizicalismul ortodox. Varianta fizicalismului, motivată de 
aceste argumente este într-o versiune sau alta) teoria identității. 
Este demn de observat totuşi faptul că doar câţiva fizicaliştii 
contemporani acceptă de fapt teoriile identității. Se consideră în 
general că aceste teorii sunt fie prea tari pentru a fi plauzibile, fie 
prea slabe pentru a fi explicative. În schimb, fizicaliştii sunt 
înclinați să susțină o versiune a teoriei constituirii menționată în 
paragraful II — teoria constituirii a devenit versiunea oficială a 
fizicalismului “. Cum apare această trecere de la identitate la 
constituire? 

Cea mai importantă cauză este influenţa obiectiei realizării 
variabile a lui Putnam la teoria identității de tip: pare nomologic 
posibil ca multe entități fizice diferite să poată fi toate în acelaşi 
tip de stare mentală. Deci, teoria identității de tip este mult prea 
tare pentru a fi plauzibilă empiric. Pe de altă parte, teoria iden- 
tității simbolice pare prea slabă pentru a fi satisfăcătoare: cum se 
explică de ce aceste simboluri mentale sunt identice cu acest 
simboluri fizice? Se presupune că o soluţie la problema minte- 
corp ar da un răspuns clarificator întrebării referitoare la relaţia 
dintre mental şi fizic. Dar este greu de spus cum poate realiza 
acest lucru teoria identității simbolice (Obiectia ar putea să apară 
mai clar cu ajutorul unei analogii: a susţine pur $i simplu pretenţia 
de „identitate simbolică“, că fiecare președinte al Statelor Unite 
este identic cu un anumit bărbat alb, poate cu greu fi considerată 
o explicaţie a faptului că toţi preşedinţii Statelor Unite au fost 
bărbați albi). 

În istoria recentă a fizicalismului intervine aici noţiunea de 
supervenien{a: proprietăţile fizice determină proprietățile menta- 
le, dar nu sunt identice cu acestea. Totuși, supervenienţa nu este 
suficient de tare pentru a explica relația mental-fizic — deci mai 
este nevoie de ceva pentru a face din supervenienţă o versiune a 
fizicalismului. Acest „ceva“ este dat de ceea ce am numit 
„constituire“. (Alți autori folosesc alți termeni: David Charles si 
Philip Pettit folosesc termenul de „compunere“ iar într-o 
examinare recentă a problemei supervenientei, Terence Horgan 
introduce cu optimism neologismul „ultrasuperveniență“ '5). 

Această evoluţie a teoriilor — de la teoriile identităţii via super- 
venienta, la teoriile constituirii poate fi cel mai bine apreciată ca 
o dezbatere internă între fizicalisti. Teoria constituirii capătă 
doar rareori o motivaţie independentă. Abordarea urmată de 
obicei de fizicalişti este: „cu toți ştim că trebuie să fim fizicalişti — 
întrebarea este, care este forma acceptabilă de fizicalism?“ '* 
(Importanţa acestui aspect va reiesi la final). 

În orice caz, nu se poate nega faptul că versiunea ortodoxă a 
fizicalismului este acum teoria constituirii: teoria conform căreia 
proprietățile mentale sunt constituite din proprietăți fizice. După 
cum am afirmat si în paragraful II, nu am de gând să discut în 
detaliu ce se înțelege prin „constituire“, dar, în parte, ideea este 
probabil aceea că proprietăţile fizice constituie proprietăți 
mentale în măsura în care sunt instantiate: Durerea mea de cap 
de acum este constituită din unele proprietăți fizice instantiate în 
creierul meu. Nu există nici O legătură cu ideea că universaliile 
mentale neinstantiate, în măsura în care asemenea lucruri există, 
sunt constituite din universalii fizice neinstantiate. Cu toate 
acestea, universaliile neinstantiate sunt totuşi universalii, iar 
aceasta înseamnă că teoria constituirii este o teorie a „identităţii 
simbolice“ în sensul cel mai „slab“. Să presupunem că eu instan- 
tiez proprietatea durere şi că, de asemenea, instanţiez o anumită 
proprietate cerebrală, B, presupusă a constitui durerea. Există 
deci două entități complexe: instantierea mea a proprietății 
durere Si instantierea mea a proprietății B. Desi unii filosofi (în 
special Kim) numesc astfel de entități complexe „evenimente“, 
eu le voi numi „fapte“ (ele mai pot fi numite si „Stări de fapt)”. 
Această teorie este o teorie a identității simbolice numai în sensul 
că individul care are proprietatea durere este același cu individul 

care are o proprietate a creierului. Adică eu. De vreme ce proprie- 
tatile durere si B sunt distincte, faptele care le încorporează 
trebuie să fie de asemenea distincte. Faptul că eu sunt constituit 
din aceste fapte împreună este desigur adevărat, dar acest lucru 
are foarte puţin de-a face cu problema fizicalismului și nu poate 
decât să conducă la denumirea în mod eronat a acestui punct de 
vedere — teoria identității simbolice *. 

Cu toate acestea, există o poziție, apărată de Graham si Cynthia 
MacDonald, care pretinde că identice nu sunt proprietăţile însele, ci 
instanţele proprietăților mentale și fizice (,,instante-proprietate“)”’. 
Ar putea să pară deci că această perspectivă nu se reduce doar la 
acea teorie slabă a „identității simbolice“. 

Ce reprezintă această poziţie depinde de felul in care inte- 
legem ,,instantele-proprietate“. Cei doi MacDonald nu înţeleg 
prin acestea nici lucruri care au o proprietate (particulari) nici 
tropi („particularii abstracţi“ pe care unii îi consideră elementele 
de bază ale realității)”. Prin instanțe-proprietate ei înțeleg 
„evenimente“ (Oarecum asemănător cu sensul lui Kim) ale căror 
„componente constitutive“ sunt obiecte, proprietăţi şi momente?. 
Deci se presupune că instanfele-proprietate sunt entități distincte 
de obiectele care au proprietăţi şi de proprietăţile (universaliile) 
pe care le instantiaz4 — chiar dacă aceste obiecte și proprietăți 
sunt „componente“ ale instantelor-proprietate. 

Acum este greu de spus cum diferă instantele-proprietate de 
fapte, după definiţia de mai sus: lucrurile au proprietăţi în 
anumite momente de timp. Aceasta pare să fie singura diferenţă. 
Pare plauzibil să spunem că faptul că Simt o durere la momentul 
t şi faptul că Am o stare a creierului B la momentul t sunt unul şi 
acelaşi fapt numai în cazul în care a simți o durere este aceeaşi 
proprietate ca B. Dar acest lucru nu este adevărat în privința 
instantelor-proprietate ale celor doi MacDonald. Perspectiva lor 
este aceea că o instanță confine ca elemente „componente“ pro- 
prietatea a simți O durere şi proprietatea B. Asta vor să spună ei 
prin aceea că proprietățile mentale şi fizice pot fi ,,instantiate 
într-o singură instanță“ 7”. Desi este corect să spunem că 
instantele-proprietate mentale şi fizice sunt identice, acest lucru 
ar putea să ne inducă în eroare — soții MacDonald vor să spună că 
o singură instanță-proprietate are drept „componente“ o pro- 
prietate mentală şi una fizică. 

Totuși, nu este clar de ce cineva care susține teoria faptului nu 
poate susţine că un fapt poate conţine drept „componente“ atât o 
proprietate mentală cât şi una fizică. Şi dacă lucrurile stau astfel, 
atunci nu prea avem de ales între „teoria faptului“ și “teoria 
instantei-proprietate“, iar perspectiva celor doi MacDonald nu 
este decât „teoria faptului“ fomulată în alti termeni”. Din acest 
motiv, am să tratez teoria lor ca O versiune a „teoriei constituirii“. 
Ceea ce merită atenţia în cadrul teoriei este ideea că proprietăţile 
mentale şi fizice sunt (într-un anumit fel) „unite“, dar nu identice. 

Trecerea de la identitate la constituire (si la noţiunile inru- 
dite) este privită uneori ca fiind inofensivă, fără consecințe onto- 
logice importante. Într-o încercare recentă de a defini fizica- 
lismul, de pildă, Philip Pettit tratează identitatea ca fiind doar un 
caz special al „compunerii“ %. Dar mie mi se pare că trecerea este 
foarte semnificativă, de vreme ce, odată acceptată, fizicaliştii tre- 
buie să se confrunte cu problema cauzării mentale. 


VII 


Problema cauzării mentale. Putem construi o explicație simplă 
a acestei probleme în felul următor. Cauzele au efecte în virtutea 
proprietăților lor. Dacă arunc cu o cărămidă în geam şi geamul se 
sparge, acest lucru se va întâmpla datorită unor proprietăţi spe- 
cifice ale cărămizii. (Nu contează aici dacă acestea sunt luate ca 
proprietăți ale cărămizii sau ale unui eveniment — evenimentul 
constând din lovirea geamului cu cărămida). Dar nu toate pro- 
prietăţile unei cauze sunt responsabile pentru efectele ei. Sparge- 
rea geamului nu se datorează culorii cărămizii sau strălucirii ei 
sau „proprietăţilor relationale“, cum ar fi faptul că este fabricată 
în Walthamstow, sau faptului că a fost aruncată exact la 4.05 pm. 

Să presupunem că stările mentale particulare nu sunt identice 
cu stările fizice particulare. În aceste condiţii ne putem întreba: 
sunt oare proprietățile mentale ale cauzelor responsabile pentru 
aceste efecte fizice? Se ridică astfel următoarea dilemă: dacă 

proprietăţile mentale sunt responsabile pentru aceste efecte şi 
efectele nu sunt supradeterminate, cum se împacă acest lucru cu 
completitudinea fizicii? Conform completitudinii fizicii, cauzele 
fizice (adică trăsăturile fizice ale cauzelor) sunt suficiente pentru 
a determina efectele fizice. Deci, cum pot avea proprietăţile 
mentale o răspundere cauzală? 

Pe de altă parte, dacă proprietăţile mentale ale cauzei nu sunt 
responsabile pentru efectele sale, atunci se pare că epifeno- 
menalismul este adevărat: mentalul nu joacă nici un rol din punct 
de vedere cauzal. Şi deci fizicalismul ortodox este fie inconsistent, 
fie epifenomenalist — aceasta este problema cauzării mentale 
pentru fizicalisti. 

Să observăm că acest argument presupune ceea ce am numit 
în paragraful V „omogenitatea“ cauzării mentale şi fizice. Dacă 
omogenitatea nu se susţine, atunci problema dispare. Să mai 
observăm că datorită felului în care este pusă problema -,,oare 
cauzele determină efectele în virtutea proprietăţilor lor mentale“ 
— este clar că problema nu se pune pentru teoreticienii care susțin 
identitatea de tip. 

Asa cum au observat unii autori, există de fapt două întrebări 
separate, referitoare la fenomenalism, implicate în această pro- 
blemă *. Prima este aceea dacă stările sau evenimentele mentale 
particulare sunt cu adevărat cauze. A doua este aceea dacă stările 
sau evenimentele mentale sunt cauze în virtutea proprietăților lor 
mentale. S-ar putea susţine că stările sau evenimentele mentale 
sunt cauze în virtutea proprietăților lor mentale — dacă, de 
exemplu, stările sau evenimentele mentale simbolice ar fi iden- 
tice cu stări sau evenimente fizice simbolice. Am să cercetez astfel 
de poziţii în secțiunea următoare. 

Trebuie să facem totuși o distincţie între problema cauzării 
mentale si problema „eficienţei cauzale a conţinutului“. Proble- 
ma referitoare la eficienţa conţinutului este problema modului în 
care conținuturile stărilor intentionale pot fi relevante pentru 
efectele acelor stări. Problema cauzării mentale se pune totuși 
pentru toate stările mentale, nu numai pentru acelea care au 
conţinut intentional. Mai mult, problema referitoare la conținut 
nu este aceea că ar fi mental — o astfel de idee nu prea are sens, 
oricum. Să presupunem, de dragul argumentului, că totul ar fi 

fizic si faptul că o stare posedă conţinut intenfional a fost redus la 
fapte pur fizice referitoare la starea respectivă si la relațiile sale cu 
mediul. În aceste condiţii se poate ridica totuși întrebarea: efectele 
unei stări intenționale se datorează oare faptului că are acest 
conţinut? Faptul că se poate pune această întrebare arată că, chiar 
dacă teoria „identităţii de tip“ ar fi adevărată, problema eficienţei 
conținutului ar rămâne încă nerezolvată. În schimb, în felul în care 
am construit problema cauzării mentale, această dificultate nu mai 
apare dacă teoriile „identității de tip“ sunt presupuse ca adevă- 
rate. Si nu mai apare problema dacă există explicații mentale 
adecvate — explicații care să invoce stăriisau evenimente mentale 
în explicarea comportamentului. Întrebarea este ce anume face ca 
aceste explicaţii să fie adevărate — în particular, sunt ele adevărate 
în virtutea faptului că stările sau evenimentele mentale se află 
printre cauzele care determină comportamentul? 

Tocmai din acest motiv (printre altele) problema nu se rezol- 
vă doar prin introducerea unui criteriu contrafactual al eficienţei 
mentale. Nu este de ajuns să spunem că eficiența mentală este 
asigurată de adevărul unor contrafactuali, cum ar fi „dacă 
proprietatea mentală nu ar fi fost instantiata, efectul fizic nu ar fi 
apărut“. Este bine-cunoscut faptul că astfel de contrafactuali pot 
fi adevărați fără ca antecedentul să desemneze o cauză a fenome- 
nului în discuţie. De exemplu, adevărul acestor contrafactuali 
este consistent cu proprietatea mentală si efectul fizic ca efecte 
ale unei cauze comune”. 

Deși aici disting între cauzare și explicaţie, nu trebuie să spun 
prea multe despre ceea ce presupune disputa referitoare la natura 
cauzării, de vreme ce, în mare parte, ea nu depinde de nici o 
teorie specifică a cauzării. (O excepție importantă este teoria lui 
Davidson, pe care am să o discut în secțiunea următoare). Toţi 
participanţii la dispută pot presupune, de exemplu, că toate 
cauzele deterministe sunt necesare şi suficiente (în circumstanţe) 
pentru efectele lor, sau că ele trebuie să sporească şansele 
efectelor lor — să facă astfel ca acele efecte să fie mai probabile 
decât ar fi fost altfel — sau că existența lor implică existența unei 
legi căreia i se supun. 

Există totuși o presupozitie referitoare la cauzare care este 
esențială argumentului. Anume, aceea după care cauzele își 

determină efectele în virtutea unora dintre proprietățile lor. 
Atunci când caracterizăm cauzele alegem anumite trăsături ale 
lor — „proprietăți eficiente cauzal“ — în virtutea cărora ele au 
efectele pe care le au”. Nu trebuie să apară aici această presupo- 
zitie de vreme ce ea este acceptată de aproape toţi participanţii la 
dispută. 

Dar cine sunt participanţii? Și cine ar trebui să-și facă griji 
referitor la problema cauzării mentale? 


VIII 


A cui este problema? Dezbaterea contemporană care se 
desfășoară în jurul problemei cauzării mentale a apărut în special 
prin criticismul monismului anomalistic al lui Davidson”. Criticii 
lui Davidson au ridicat de fapt tocmai întrebarea noastră — „oare 
evenimentele mentale își determină efectele în virtutea 
proprietăţilor lor mentale?“ şi au argumentat că, dacă Davidson 
susține că evenimentele mentale au efectele pe care le au în 
virtutea proprietăţilor lor fizice, atunci evenimentele mentale 
sunt redundante cauzal. Deci monismul anomalistic este fie 
inconsistent fie epifenomenalist. 

Cu toate acestea, în pofida discutării pe larg a acestei 
probleme în literatura de specialitate, ea nu constituie o dificultate 
pentru Davidson. $i asta deoarece pentru Davidson, cauzarea 
este o relaţie între evenimente particulare indiferent de proprie- 
tatile pe care le au — sau, pentru a folosi stilul nominalist al lui 
Davidson, indiferent de modul în care sunt descrise. Așa cum 
spune Davidson însuşi, „există evenimente care au cauze și efecte. 
Dată fiind perspectiva extensionalistă asupra relaţiilor cauzale, 
nu are literalmente nici un sens (...) că vorbim de un eveniment 
care cauzează ceva în virtutea faptului că este mental, sau în 
virtutea proprietăţilor sale mentale, sau în virtutea descrierii lui 
într-un fel sau celălalt “*. Acesta nu este, după Davidson, epife- 
nomenalism. Ar fi epifenomenalism dacă ar avea sens să spunem 

că trăsăturile fizice ale evenimentelor mentale ar fi mai eficace 
decât mentalul. Dar nu putem spune acest lucru: pentru că este 
de asemenea „irelevant pentru eficiența cauzală a evenimentelor 
fizice faptul că ele pot fi descrise într-un vocabular fizic“ *. 

Ideea centrală aici este aceea ca Davidson respinge principiul 
menționat în ultima secțiune şi anume: cauzele au efectele pe 
care le au în virtutea unora dintre proprietăţile lor. El respinge 
acest principiu nu pur si simplu pentru că respinge proprietăţile, 
ci pentru că susține despre cauzare că este o relaţie între 
particulari. Cu alte cuvinte, dacă unele proprietăţi ale unei cauze 
fac ca ea să fie „mai eficace“ decât altele, atunci unele modalități 
de a descrie cauza respectivă sunt mai bune decât altele — unele 
selectează trăsăturile relevante cauzal, altele nu. Dar, conform 
teoriei lui Davidson, nu există nici o modalitate de a descrie o 
cauză ca fiind „mai eficace“ decât în alte descrieri. Toate descrip- 
tile adevărate ale unei cauze descriu ceva eficient — altfel ele 
n-ar fi descripții adevărate ale cauzei. 

Aceasta nu înseamnă că Davidson nu poate da un răspuns la 
întrebarea „oare cărămida a spart fereastra în virtutea masei sale 
sau a culorii?“ Dar el va considera această întrebare o cerere de 
a da o explicație cauzală informativă şi nu o întrebare referitoare 
la proprietățile eficiente ale cauzei. Şi aşa cum am văzut în 
secțiunea precedentă, chestiunea explicatiei este in mare parte 
irelevantă pentru problema noastră. 

Cu toate acestea, se poate spune că Davidson trebuie să se 
confrunte cu problema dacă, contrafactualii care au următoarea 
formă sunt adevărați: „dacă o anumită descripție mentală a 
cauzei n-ar fi fost adevărată, atunci efectul nu ar fi avut loc“. Și în 
acest fel Davidson ar putea să se angajeze, cel puţin față de o 
înțelegere a cauzelor ca avându-și efectele „în virtutea“ anumitor 
proprietăţi: viz., faptul că y este P are loc în virtutea faptului că x 
este M; înseamnă că dacă „M“ n-ar fi fost adevărat despre y, 
atunci „P“ n-ar fi adevărat despre y (unde „M“ si „P“ sunt predicate 
mentale și fizice). Totuși, chiar dacă Davidson ar accepta acest 
„în virtutea a“, de aici nu ar decurge o problemă în privința 
cauzării mentale, de vreme ce această pretenţie de dependență 
contrafactuală nu intră în conflict cu completitudinea fizicii, așa 
cum o înțelege el”. 


104 


Dacă această interpretare a lui Davidson este corectă, ea 
ridică următoarea întrebare: de ce se consideră de obicei că 
Davidson se confruntă cu problema cauzării mentale? Eu cred că 
acest lucru se datorează, în parte, faptului că uneori ideea unei 
teorii a identității simbolice este definită în literatura filosofică 
independent de teoria cauzării a lui Davidson ”. Concepţia lui Kim 
despre „evenimente“ care cuprind proprietăți este de asemenea 
bine-cunoscută și acceptată, ca şi legătura dintre proprietăți si 
cauzare; dacă aceste idei constituie fundalul unei lecturi a lucrării 
lui Davidson („Mental Events“), atunci pare natural să ridicăm 
problema cauzării mentale pentru Davidson. Este ca si cum 
oamenii ar gândi: „Davidson a arătat cum să fii fizicalist fără să fii 
reductionist. Dar acum trebuie să decidem care „teorie a eveni- 
mentelor“ şi care „teorie a cauzănii“ să o acceptăm.“ Dar, dacă 
acceptăm nu numai concluzia lui Davidson, ci $i argumentul prin 
care el o susţine, nu ne mai putem întreba dacă să acceptăm sau 
nu teoria lui, referitoare la evenimente și cauzare. 

Mult mai important este, totuşi, faptul că există ceva foarte 
nesatisfăcător referitor la negarea (implicită) de către Davidson a 
tezei după care cauzele au efecte în virtutea unora dintre proprie- 
tatile lor. Scopul acestei teze este de a marca o distincţie crucială 
între acele proprietăţi a căror instanţiere produce o diferență cau- 
zală (într-un caz particular) de acele instantieri care nu produc o 
astfel de diferență *. Asa cum am arătat mai înainte, nu se poate 
spune că Davidson nu marchează această distincţie. Dar el o va 
marca ca o distincţie între explicaţii, și nu între proprietăţi ale 
lucrurilor. Problema este că teoria lui Davidson pare să nu fie 
capabilă să răspundă la întrebarea de ce anumite explicaţii sunt 
mai bune decât altele prin invocarea trăsăturilor eficace ale reali- 
tatu. Deci, perspectiva mea este că desi Davidson nu întâmpină 
dificultăţi în privința cauzării mentale, teoria sa are totuși 
probleme în altă parte. 

Cu toate acestea, faptul că Davidson nu are probleme cu 
cauzarea mentală este motivul pentru care nu vreau să-i caracte- 
rizez pe aceia care se confruntă cu problema cauzării mentale, ca 
„fizicaliști non-reductionisti“ — de vreme ce Davidson însuşi este 
un fizicalist non-reductionist proeminent şi totuși nu se confruntă 
cu această problemă. Cei care întâmpină dificultăți sunt cei care 

susțin „teoria constituirii“: să luăm un fapt sau un eveniment 
mental care pare să fie cauza unui anumit fapt sau eveniment 
fizic. Dacă „teoria identităţii de tip“ este falsă, completitudinea 
fizicii este adevărată și nu există supradeterminare, iar cauzarea 
depinde de proprietăţi ale lucrurilor, atunci problema este clară: 
faptul mental nu poate fi cauza *. 

Cea care are probleme cu cauzarea mentală este, prin urmare, 
„teoria constituirii“, oricum ar fi descrisă — în termeni de superve- 
niență, compunere, realizare sau dependenţă. Deci, Jerry Fodor 
nu se putea înșela mai mult atunci când spunea că ,,supervenienta 
minte-creier este cea mai bună idee pe care a avut-o cineva, 
vreodată, referitor la felul în care este posibilă cauzarea mentală“ *. 
În afară de cazul limitativ al „identităţii de tip“ — în care superve- 
nienta se susține trivial — teoria supervenienţei /constituirii / 
realizării nu ne dă nici o idee despre cum este posibilă cauzarea 
mentală. 


IX 


Presupoziţiile problemei. La prima vedere deci, fizicalismul 
ortodox nu poate fi susținut pentru că nu oferă nici o soluţie 
pentru a reconcilia cauzarea mentală cu completitudinea fizicii. 
Au existat, desigur, multe încercări de a realiza această recon- 
ciliere. Dar, se dovedeşte acum că toate aceste încercări sfârșesc 
prin a nega una din presupozifiile de bază ale fizicalismului. 

Pentru a înțelege de ce se întâmplă acest lucru trebuie să 
vedem care sunt presupoziţiile problemei cauzării mentale, asa 
cum am formulat-o mai sus. Acestea sunt următoarele: 


(A) Cauzele au efecte în virtutea (unora dintre) proprietățile lor. 
(B) Există cauzare mentală. 

(C) Completitudinea fizicii este adevărată. 

(D) Nu există supradeterminare. 

(E) Cauzarea mentală si fizică sunt „omogene“. 

Mie mi se pare că singura cale de a reconcilia toate aceste 
presupoziții este aceea de a susține „teoria identităţii de tip“: 
anume, de a identifica proprietăţile mentale cu cele fizice. (Acest 
lucru ar trebui să fie deja evident datorită asemănării dintre 
forma generală a argumentelor care susțin teoria identităţii si 
presupozitiile (A) - (E)). 

În schimb, dacă respingem „teoria identităţii de tip“, ceea ce 
fac majoritatea participanţilor la dispută, problema poate fi 
rezolvată numai prin respingerea uneia sau mai multor 
presupozifii (A) - (E). Asa cum am văzut în ultima secțiune, 
teoria lui Davidson o respinge pe (A). Ce se poate spune despre 
celelalte presupoziţii? Un epifenomenalist o va respinge pe (B). 
Dar aceasta este in mod sigur ultima presupozifie pe care ar 
trebui să o respingem — faptul că mințile noastre ne face trupurile 
să se mişte nu este o parte dintr-o teorie filosofică, ci un lucru pe 
care teoria ar trebui să-l explice. 

Filosofii contemporani se gândesc numai rareori la posibi- 
litatea de a respinge premisa (C), completitudinea fizicii. Unul 
din motive pare să fie acela că ei cred că respingerea comple- 
titudinii înseamnă angajarea față de dualismul cartezian ”. Mie mi 
se pare că aceasta este o greşeală, pentru că ignoră posibilitatea 
unei poziții, conform căreia efectele fizice pot avea mai multe 
feluri de cauze, nici una dintre acestea cu trăsăturile pe care le 
atribuie Descartes minții si fără să fie toate fizice ( „fizic“ în sensul 
precis de care are nevoie fizicalismul). 

Conform completitudinii fizicii, fiecare efect fizic este 
determinat de cauze pur fizice, în acord cu legile fizice. Cu alte 
cuvinte, (ignorând indeterminismul) cauzele pur fizice sunt 
suficiente pentru apariţia fiecărui efect fizic. Dar, orice altceva ar 
însemna „suficiente“, în cazul de față trebuie să însemne cel putin 
„suficiente în circumstanţe“ — chiar atunci când indeterminismul 
este în afara discuţiei. Aceasta este exact ideea familiară după 
care aprinderea unui chibrit (să zicem) este suficientă pentru 
aprinderea unui foc numai dacă există oxigen, material inflamabil 
și așa mai departe. La fel, prezenţa oxigenului este suficientă 
pentru aprinderea bățului de chibrit dacă acesta este folosit și 
dacă există material inflamabil — deci și aceasta este o cauză a 
aprinderii chibritului. 

În mod asemănător, să presupunem că cineva aruncă o 
cărămidă într-un geam pentru că vrea să facă asta și geamul se 
sparge. Sunt de acord cu fizicaliștii că, în aceste circumstanţe, 
starea creierului persoanei respective este suficientă pentru a-i 
pune în mișcare mușchii și pentru aruncarea cărămizii și pentru 
spargerea geamului. Dar, dacă circumstanţele includ și dorințele și 
opiniile persoanei în cauză, atunci şi acestea vor fi suficiente, dată 
fiind schimbarea circumstanțelor, pentru spargerea geamului. 
Deci, oricare ar fi sensul în care cauzele fizice sunt suficiente 
pentru efectele lor, cauzele mentale pot face acelaşi lucru. 

Dar asta înseamnă oare (așa cum susţin unii fizicalisti) că 
există „goluri“ în lanţul cauzării fizice pe care opiniile si dorințele 
trebuie să le „umple“? Ce înseamnă că există astfel de goluri? 
Așa cum observa Tyler Burge, a gândi în acești termeni 
înseamnă „a considera cauzele mentale un model fizic — care dă 
un „brânci“ in plus efectului“ *. Iar tendința multor fizicalisti de 
a vorbi în termeni de cauze care necesită „forțe“ sau „vigoare“ 
arată că ei gândesc deja în termenii unui model de cauzare care 
face să fie greu de înțeles cauzarea mentală autonomă ”. Acest 
model al cauzării poate să fie profund eronat: îmbrâncitul şi 
lovitul sunt doar cazuri speciale de cauzare, nu noțiuni care să 
clarifice cauzarea. Acelaşi lucru este valabil și pentru ideea că 
„golurile“ trebuie să fie umplute. 

Prin urmare, a respinge completitudinea fizicii nu înseamnă a 
respinge pretenția că, cauzele fizice sunt cauze suficiente pentru 
toate efectele fizice. Ci înseamnă a respinge pretenţia că numai 
cauzele fizice sunt cauze suficiente pentru efectele fizice. A 
susține că doar cauzele fizice sunt cauze suficiente pentru efectele 
fizice nu implică prin ea însăși pretenția implauzibilă că în asa- 
zisele cazuri de cauzare mentală, dacă fenomenul mental n-ar fi 
existat, efectele fizice ar fi apărut totuşi“. 

Deci, conform poziţiei pe care o descriu, efectele fizice, ca 
orice alte efecte, pot avea mai multe cauze — unele dintre ele sunt 
mentale, altele sunt fizice. Această pretenție inofensivă nu intră 
în conflict cu legile fizicii si nici cu principii metodologice perfect 
legitime — de pildă, principiul că ar trebui să căutăm mecanismele 
care se ascund în spatele fenomenelor. Acest principiu metodo- 
logic este uneori invocat ca motivaţia principală care stă în 

spatele completitudinii fizicii“. Dar, ar trebui accentuat că accep- 
tarea acestui principiu (care este o maximă regulativă folositoare) 
nu cere acceptarea completitudinii fizicii (care este o pretenţie 
empirică foarte tare). Este important să separăm completitudinea 
fizicii de acest principiu metodologic, pentru că altfel non- 
fizicalismul va primi, prin asociere, aceleaşi obiecţii. 

Aşa cum respingerea completitudinii fizicii nu duce neapărat 
la dualismul cartezian, susținerea completitudinii fizicii nu 
implică, neapărat fizicalismul. Pentru că şi (D) poate fi respinsă: 
acțiunile sunt supradeterminate de cauze mentale și fizice. Asa 
cum am văzut în paragraful III, supradeterminarea nu este 
eliminată de obicei pe temeiuri a priori. Este greu de crezut totuşi 
că ea are loc tot timpul, pentru că acest lucru ar implica o 
coincidență prea mare. Totuși, dacă noi considerăm că stările 
mentale si fizice sunt legate prin legi psiho-fizice — pretenție care 
poate fi apărată pe temeiuri independente — supradeterminarea 
nu ar mai fi O coincidenţă: ar fi o lege naturală faptul că efectul 
este determinat atât de cauze mentale cât și fizice. Să presu- 
punem că am o durere de cap ceea ce mă determină să mă duc la 
dulap şi să iau o aspirină. Durerea și starea creierului sunt ambele 
cauze reale ale deplasării mele către dulap si, cum ele sunt legate 
de o lege psiho-fizică, nu este o coincidenţă faptul că ambele 
cauze au ca efect faptul că eu mă îndrept către dulap. 

Să observăm că această perspectivă poate de asemenea înlă- 
tura consecinţa contra-intuitiva că m-aș fi îndreptat totuși către 
dulap chiar dacă nu aș fi avut o durere de cap. Pentru că nu ar fi 
adevărat că dacă nu aș fi avut acea durere m-aș fi dus totuși la 
dulap. Motivul este acela că, datorită faptului că durerea si starea 
creierului meu sunt legate de o lege psiho-fizică, cele mai apro- 
piate lumi în care n-am avut durerea sunt acelea în care n-am 
avut nici acea stare a creierului“. 

Acestea sunt două modalități non-fizicaliste de a rezolva 
problema cauzării mentale. Totuși, oricât de plauzibile sunt 
aceste opţiuni care nu se bucură de prea multă popularitate, 
răspunsul standard este respingerea lui (E), omogenitatea cauza- 
rii mentale si fizice. Astfel spus, dacă există cauze mentale ele nu 
sunt cauze „în acelaşi fel“ în care sunt cele fizice. Unii filosofi 
sunt mai expliciți decât alţii în privința respingerii lui (E). Cei mai 

expliciti sunt anumiţi teoreticieni fizicalisti care susțin eficiența 
conținutului intentional. Dretske, de pildă, distinge în mod expli- 
cit între modul în care stările intentionale sunt cauze „structu- 
rante“ ale comportamentului şi modul în care stările fizice sunt 
cauze „declanșatoare“. lar Frank Jackson si Philip Pettit disting 
între tipurile de explicații pe care le oferim fenomenelor intentionale 
— „explicaţii program“ — şi explicaţiile cauzale obișnuite ®. Dar, cum 
eficiența conținutului nu constituie tema acesui articol, nu am să 
discut aceste teorii. 

O explicaţie fizicalistă influentă a cauzării mentale este teoria 
lui Kim conform căreia cauzarea mentală este „cauzare superve- 
nientă“. În general, X îl cauzează în mod supervenient pe Y dacă 
și numai dacă X supervine pe X* şi Y supervine pe Y* si X* îl 
cauzează pe Y™*. În cazul mental, „un eveniment mental M 
cauzează un eveniment fizic P... pentru că M supervine pe un 
eveniment fizic P* si* îl cauzează pe P“ “. Oricare ar fi meritele 
acestei idei este clar că dacă completitudinea și respingerea 
supradeterminării sunt păstrate, atunci cauzarea supervenientă 
nu poate fi același lucru cu cauzarea fizică subsidiară. Din acest 
motiv poziția lui Kim implică o respingere a omogenității “. 

O altă încercare de a reconcilia presupozifiile (A) — (E) este 
teza susținută de Block și Papineau că proprietățile mentale sunt 
proprietăți de al doilea grad: o proprietate mentală M este 
proprietatea de a avea o anumită proprietate P, a cărei instan- 
țiere are anumite cauze și efecte“. Dacă se insistă, în pofida 
acuzaţiei de epifenomenalism, că M este totuși „responsabilă“ de 
aceste efecte, atunci trebuie să întrebăm: în ce sens? Dacă 
supradeterminarea și completitudinea fizicii sunt respinse, nu 
poate fi acelaşi sens în care P este responsabil pentru efectele în 
discuţie. Deci, omogenitatea este respinsă. 

Aceeași schemă generală se aplică şi ingenioasei sugestii 
recente a lui Stephen Yablo că proprietățile mentale ale căror 
realizatori fizici sunt determinate sunt determinabile (în sensul 
lui W. E. Johnson). De exemplu, aşa cum a fi colorat este un 
determinabil care are multe determinate (verde, roșu etc.), a 
simți O durere este un determinabil care are multe determinate — 
tipurile de proprietăţi ale creierului care sunt realizatorii durerii. 
Soluţia problemei cauzării mentale trimite deci la ideea că aşa 

cum nu există supradeterminare a efectelor unui obiect ca fiind verde, 
prin aceea că obiectele verzi sunt de asemenea obiecte colorate, nu 
există nici un risc de supradeterminare a efectelor proprietăților 
fizice de către proprietățile mentale pe care le realizează. Deter- 
minatele si determinabilele lor nu sunt „rivali cauzali“ ”. 

Yablo respinge ideea că faptele mentale și fizice sunt identice. 
Dar, de vreme ce el consideră că teza lui este compatibilă cu 
completitudinea fizicii — „tot ceea ce se întâmplă este o conse- 
cinta cauzală strictă a antecedentilor săi fizici“ “ — el trebuie să 
respingă și omogenitatea. Și face acest lucru distingând între 
„suficiența cauzală“ și „relevanţa cauzală“. O proprietate men- 
tală poate fi cauzal relevantă pentru efectele instanțelor sale, dar 
numai proprietăţile fizice sunt cauzal suficiente. 

Uneori se obiectează că aceste răspunsuri variate la problema 
cauzării mentale sunt într-adevăr doar forme, uşor mascate, de 
epifenomenalism. Este însă greu de judecat această problemă 
fără a intra în detaliile teoriilor cauzării pe care aceste răspunsuri 
le presupun. Mai mult, fizicalistii ortodocși înclină să răspundă ca 
(de exemplu) cauzele superveniente sunt, totuşi, cauze „într-un 
anume sens“ și că numai dacă avem o concepţie primitivă despre 
cauzare putem crede că, cauzele mentale trebuie să fie cauze în 
„acelaşi sens“ ca cele fizice ®. Din aceste motive, există tendința 
ca dezbaterea să degenereze într-un schimb nefertil de intuifii 
referitoare la ce înseamnă exact un „epifenomen“. Eu vreau să 
încerc o abordare diferită și să cercetez efectul pe care îl are res- 
pingerea omogenității asupra motivatiei fizicalismului ortodox. 

Fizicalismul ortodox, asa cum văzut, dă naştere aceleiaşi 
probleme pentru a cărei rezolvare a fost introdus la început fizi- 
calismul. Pentru a rezolva această problemă în termenii fizica- 
lismului ortodox, manevra tipică este aceea de a respinge omo- 
genitatea cauzării mentale şi fizice. Dar, problema legată de res- 
pingerea omogenității este aceea că este imposibil acum chiar şi 
numai să enunțăm motivaţia originală a fizicalismului: conflictul 
dintre cauzarea mentală și de completitudinea fizicii. Deci, nu 
exista nici un motiv clar pentru a spune că aceste fenomene 
mentale sunt „constituite de“ sau „realizate de“ fenomene fizice. 
Fizicalismul și-a pierdut din vedere motivaţia. 

Pe fapt acest aspect este implicit în articolul lui Lewis, din 
1900: numai atâta vreme cât stările mentale au efecte în exact 
același sens în care stările fizice au efecte, avem nevoie să le 
privim ca Stări fizice. Asa cum am văzut, fizicalismul ortodox 
respinge faptul că stările mentale au efecte „în exact același sens“ 
ca stările fizice. Pentru că el spune că există fenomene mentale 
care sunt cauze într-un mod propriu; şi există fenomene fizice 
care sunt cauze în alt fel. Indiferent dacă aceste distincţii între 
diferite tipuri de cauzare pot fi susținute sau nu, în ultimă 
instanță, pare clar că lucrurile nu se schimbă prea mult dacă 
spunem că aceste fenomene mentale sunt „în cele din urmă 
fizice“. Şi pare o decizie terminologică lipsită de conținut să 
numim poziţia care rezultă de aici „fizicalism“ — cu excepţia poate 
a consemnării diferenţelor fata de Descartes. Dar dacă asta este 
tot ce înseamnă fizicalismul, atunci nu mai este nevoie de formu- 
larea unei versiuni precise a doctrinei. 


Concluzie. Care este deci lecţia pe care ne-o oferă disputa 
recentă asupra cauzării mentale? Nu neg faptul că cineva ar putea 
aduce o explicație filosofică a relației dintre minte şi corp — pe linia 
constituire / realizare superveniență — pe care să o numească 
„fizicalism“. Părerea mea este, totuşi, aceea că aceste varietăţi de 
fizicalism nu au o motivaţie filosofică clară. Lecţia care decurge 
din disputa cauzării mentale este aceea că nu există o poziţie 
fizicalistă binemotivată care să nu fie o teorie a identității. 

Această concluzie rezolvă dificultatea noastră inițială. Dar 
rămâne, totuşi, o altă dificultate. În ultima vreme, filosofia minții 
a fost dominată de încercări de a descrie și apăra versiuni adec- 
vate ale „fizicalismului non-reductionist“. Aceste încercări sunt 
adesea răspunsuri la problema cauzării mentale, dar ele sunt 
propuse ca prezentând un interes filosofic independent. Ceea ce 
reiese clar din această dezbatere este că relaţia de cauzare mentală 
constituie o problemă numai pentru cei care resping teoria identității. 

Cu toate acestea, dat fiind răspunsul standard la această pro- 
blemă, nedumereste faptul că fizicalistii consideră că întrebarea 
„care este versiunea adecvată a fizicalismului?“ are încă nevoie 
de un răspuns. Că aceasta este o întrebare semnificativă, fizi- 
caliștii trebuie să explice, totuși, de ce“. 

NATURALISM SI PROBLEMA 
INTENTIONALITATII * 


John J. HALDANE 
(Universitatea St. Andrews, Anglia) 


ÎN MEMORIA LUI IAN McFETRIDGE 1948-1958 


Eseul’ se ocupă de problema dacă stările cognitive pot 
fi explicate în termeni naturalisti (adică fizicalisti). 
Argumentul prezentat în favoarea unui răspuns negativ 
derivă din ideea că stările cognitive implică moduri de 
prezentare ale căror condiţii de identitate si individualizare 
sunt în mod cert intentionale şi intensionale si, in 
consecinţă, nu pot fi explicate în termenii stărilor fizico- 
cauzale. În legătură cu tema este examinată și respinsă 
încercarea recentă a lui Robert Stalnakner de a realiza o 
teorie naturalist’ a intentionalitatii. În concluzie se 
sugerează că soluția mai radicală la problema modalităţii 
de a corela fenomenele cognitive şi cele materiale poate fi 
găsită în naturalismul pluralist al lui Aquinas (si probabil 
al lui Wittgenstein). 


Naturalismul filozofic este o abordare veche a temei descrierii 
și explicării acelor fenomene foarte generale a căror înțelegere 
cade în sarcina reflectiei a priori şi nu (sau nu numai) a științei. 
Ca urmare, există tot atâtea naturalisme câte câmpuri de cerce- 
tare filosofice şi este important să observăm că, dacă am putea fi 


* J. J. Haldane, „Naturalism and the Problem of Intentionality“ în Inquiry. 
An Interdisciplinary Journal of Philosophy 32/3 sept. 1989. 

satisfăcuţi de o explicaţie naturalistă a unui şir de fenomene, cele 
morale să zicem, s-ar putea, în același timp, şi pentru aceleași 
motive, să ajungem să preferăm o explicație non-naturalistă a 
elementelor în alt domeniu — mă gândesc la exemplul matematicii. 
Astfel, naturalismul, ca și realismul, nu este acelaşi lucru peste tot 
sau oriunde. Cele două abordări sunt și asemănătoare, prin aceea 
că ambele pot fi avansate ca generalități; si este posibil ca 
principalele motive care au dus la preferarea lor într-un domeniu 
anume să fie cele care se aplică global sau, mai puţin riguros spus, 
că succesul uneia sau alteia dintre abordări într-un câmp dat 
devine o bază pentru a o promova ca pe o posibilă poziţie general 
explicativă. Un prim exemplu pentru naturalism ar fi concepţia 
potrivit căreia singura abordare explicativă a cunoaşterii ar fi 
tratarea ei ca un fenomen cauzal, care implică receptarea emisi- 
ilor răspândite de entități fizice într-un mediu material sau 
versiunea actuală a epistemologiei atomiste care implică și 
procesele de cunoaştere. Dacă această supozitie ar fi adevărată, 
atunci s-ar părea că naturalismul global se impune nu întrucât 
toate exemplele de non-naturalism s-ar dovedi false (putem să ne 
întrebăm dacă există un domeniu platonic al obiectelor 
matematice de exemplu), ci pentru că ar lipsi o motivaţie majoră 
pentru non-naturalism. Problema cunoaşterii fiind rezolvată, ce 
altă problemă ar mai putea rămâne de rezolvat? Mediul cercetării 
filosofice este gândirea, indiferent care subiect particular al ei 
poate fi disponibil drept obiect al cunoașterii, actual sau posibil. 
Asa că, dacă naturalismul de tipul pe care l-am menţionat consti- 
tuie abordarea corectă a cogniţiei, atunci naturalismul global 
pare singura opțiune rezonabilă. 

Calea mai puţin riguroasă a naturalismului de la particular la 
general este sugerată de metodele de investigaţie inductive, mai 
precis de economia ontologică. Distincția între natural şi non- 
natural trebuie precizată, fiind foarte clar că unele lucruri aparțin 
primei categorii şi foarte evident care sunt ele. Așa stând 
lucrurile, naturalismul apare drept abordarea corectă pentru a 
înțelege anumite fenomene recunoscute ca generale. Depărtarea 
de el implică expansiunea ontologică și eşecul prezumtiei 
uniformitatii. În acest sens, deci, non-naturalismul aduce veşti 
rele susținând că povestea realității va include, în orice caz, 

varietatea calitativă si posibilitatea ca ea să nu poată fi încheiată 
ca O singură poveste. Din nou naturalismul dintr-un domeniu, 
oferă motive pentru acceptarea lui generală, desi, în cazul de fata 
soliditatea motivelor este mai puţin evidentă. 

Până acum nu am spus exact ce consider că este naturalismul, 
deși observaţiile mele sugerează o noţiune larg folosită, echi- 
valentă cu fizicalismul: punctul de vedere că realitatea sau, 
oricum, domeniul particularilor concreti, al proprietăților şi al 
relaţiilor sunt similare cu lumea cercetată de ştiinţele fizice. 
Punctul de vedere comun astăzi filosofilor de limbă engleză 
reprezintă un fel de ortodoxie. Deoarece deși în ultimul timp s-a 
scris mult despre, şi, împotriva reductionismului, de exemplu, în 
etică și în filosofia minţii, tezele atacate sunt de obicei cele 
conceptuale sau semantice, rareori exprimându-se îndoieli asupra 
faptului că la bază realitatea este fizică. Monismul anomalistic şi 
alte versiuni ale fizicalismului simbolic sunt larg acceptate 
datorită faptului că reconciliază fenomenele psihologice cu o 
ontologie naturalistă, adică fizicalistă. 

Înțelegerea actuală a naturalismului se cere deosebită de 
înțelegerile, asociate într-o oarecare măsură cu Aristotel și 
dezvoltate cu entuziasm de discipolii săi. Concepţia aristotelică 
derivă din insatisfactia față de dualismul platonic ca abordare a 
câmpului gândirii și experienţei, şi ca atare înclină către monism, 
dar nu este fizicalistă. În perspectiva lui Aquinas, de exemplu, 
naturalismul se extinde, insistând asupra unității omului — ca o 
unică substanță psihofizică ? si a lui Christos — ca o singură 
persoană theoanthropică. Naturalismul, în acest al doilea sens, 
este o abordare la care nu am nici o obiectie. Deşi se confruntă cu 
multe probleme, sunt înclinat să optez pentru el, întrucât 
reprezintă o alternativă atractivă la excesele platonismului si la 
restricțiile fizicalismului. 

După cum rezultă din ultima observație, eu mă opun natura- 
lismului în modul in care este conceput curent. Orice filosof ar. 
trebui să fie cel puţin suspicios în legătură cu el, deoarece, dacă 
naturalismul ştiinţific ar fi adevărat, ar implica și conceperea 
cunoașterii ca un fenomen cauzal de tipul menţionat anterior şi 
nu ar mai fi clar cum e posibilă filosofia ca o cercetare a priori. 
Naturalismul se află în spatele recentelor atacuri împotriva 

apriorismului, avansate de filosofii de orientare radical materia: 
listă. Dar naturalismul se poate la fel de ușor contrapune materia- 
lismului, tratându-l ca pe o infirmare a premizei privind cunoaste- 
rea drept fenomen natural în sens restrâns. 

Nu vom încerca să stabilim că filosofia reprezintă un studiu a 
priori si că aprioricul nu poate fi considerat cauzal, în vreme ce 
naturalismul ştiinţific este obligat la o abordare cauzală a cogni- 
tiei, ci ne vom restrânge de aici încolo la problema dacă stările 
cognitive, în genere, pot fi interpretate în termeni naturalisti si la 
respingerea unei încercări recente de a arăta că se poate. 


II 


Aşa cum folosesc eu termenul, o stare este „cognitivă“ dacă 
intrinsec se dovedeşte plină de conținut, adică, dacă fiind într-o 
astfel de stare o existență este, ipso facto, conştientă de unele 
elemente reprezentationale. Nu intenționăm o analiză reductivă ci 
doar introducerea unor noțiuni înrudite. Îndoielile asupra 
inteligibilității ideii de voinţă cognitivă nu vor fi anulate de 
menționarea „conţinuturilor“ sau a „reprezentărilor“, dar acestea 
din urmă indică cel putin felul lucrului care se află sub denumirea 
de stare cognitivă. Astfel, gândurile, cerinţele, percepțiile, imaginile 
și experienţele non-relationale de exemplu, durerile, impresiile de 
culoare etc. sunt toate cognitive, potrivit sensului acestui termen. 

Ceea ce nu intră aici, sunt pur si simplu stările care constau 
din sau sunt consecinţe cauzale ale reacțiilor fizice sistematice la 
mediu, ceea ce unii filosofi preferă să numească stări informa- 
tionale. În afară de materialismul radical, care nu acordă nici un 
loc intentionalitafii, in general este recunoscut faptul că există o 
diferenţă între stările informaţionale, ca de exemplu, temperatura 
fluctuantă a camerei (funcţie a temperaturii de afară si a căldurii 
corpurilor din interior) $1 stările cognitive, ca de exemplu, 
senzaţia de căldură sau credința că temperatura are variaţii 
sistematice. Ceea ce se dispută totuși, se referă la natura 

diferenţei. Unii autori o privesc ca pe o chestiune de grad de com- 
plexitate. Eu vreau să argumentez că este o diferenţă de calitate. 
Problema cognitivului nu poate fi solutionata la nivel informa- 
tional sau, ceea ce este acelaşi lucru, concepută ca simplă sensi- 
bilitate la mediu. Trecând la perspectiva istorică, pretenţia de 
diferență radicală poate fi pusă în termenii dezvoltării discontinue 
negând cognitivului (cu proprietăţile care îl însoțesc) posibili- 
tatea de a fi reprezentat ca derivând prin procese naturale din 
materia non-conştientă (si non-intentionala) pre-existentă, chiar 
dacă ea conţine stări informaţionale. 

Problema se leagă direct de aspectele fenomenologice ale 
evenimentelor mentale. Aici am să mă ocup de intentionalitate 
mai curând decât de „caracterul calitativ“ al stărilor şi proceselor 
psihologice care în literatura recentă mai mult decât conţinutul 
conceptual este privit drept o problemă insurmontabilă pentru 
teoriile fizicaliste ale minţii. Evit subiectul „qualia“ (calității) în 
primul rând, deoarece se dovedeşte irelevant pentru explicarea 
mentalității subconstiente, în timp ce intenfionalitatea caracte- 
rizează orice activitate cognitivă, şi în al doilea rând, deoarece nu 
sunt așa de sigur ca alții că am o idee clară despre ceea ce ar putea 
fi „qualia“. Mai mult, chiar dacă am o înţelegere reflectivă a 
naturii aspectelor senzoriale ale experienţei, nu îmi este încă clar 
dacă ele trebuie să reziste în sine la încadrarea într-o ontologie 
materialistă. Dimpotrivă, sunt chiar convins că puterile reprezen- 
tationale ale minţii sunt inexplicabile în termenii de care dispune 
materialismul. 


III 


Există desigur o legătură între cognitie şi conștiență, dar ea 
nu a fost suficient explorată. Pe de o parte, Descartes a sugerat 
eronat că toate stările cognitive sunt ipso facto conştiente (Nimic 
nu există în minte, în măsura în care este un lucru gândibil, care 
să nu fie conştient); iar la cealaltă extremă, Fodor, referindu-se 

la intentional, concepe drept accidental faptul că in noi puterea 
reprezentării mentale este acompaniată de conştiinţă („s-ar putea 
ca să scoţi din posibilitatea introspectiei, posibilitatea cogniţiei 
conștiente... / dar / nu avem o explicaţie clară etiologică... de ce 
acele lucrări care sunt conştiente, sunt conştiente şi celelalte nu 
sunt ““). Nici una din aceste atitudini nu se dovedeşte satisfăcă- 
toare pentru că nu toate stările intentionale sunt și conştiente, dar 
nici nu pare corect să privim legătura dintre gândire $1 conștiență 
ca fiind doar întâmplătoare. Pe de o parte, dacă ocolim ineismul 
avem nevoie de o explicaţie a genezei conţinutului gândirii în 
individ, adică de o explicaţie a formării conceptului şi este posibil 
ca ea să implice ideile atenţiei selective şi a instrucției sociale. Pe 
de alta, o mare parte din conţinutul gândirii se dovedeşte direct 
auto-referential si presupune un subiect cognitiv înzestrat cu 
putere de reflecţie. Aşa că, nu este deloc clar ce ar putea rămâne 
de sine stătător, dacă ar rămâne ceva, după ce conștiința ar fi 
îndepărtată de pe scena gândirii. 

Constiinta pare a fi legată de cogniţie în două feluri. Primul 
corespunde cazurilor deja menţionate si reprezintă formarea 
anumitor clase de conţinuturi, inclusiv cele evident experimentale 
si reflectorii. Al doilea apare drept o formă mai profundă de 
implicare. Mai înainte am comparat stările informaţionale cu cele 
cognitive și am propus să fie considerate calitativ diferite. Dar 
aceasta nu exclude posbilitatea ca stările cognitive să absoarbă pe 
primele în calitate de constituenți parţiali. Percepția s-ar părea că 
se prezintă în mod clar ca un astfel de caz. În dimensiunea sa 
vizuală, ochii, nervii optici şi alte aspecte neuroanatomice relevante 
răspund în modalităţi sistematice la schimbările mediului și, 
astfel, se poate spune că ele codifică informaţia despre mediu. 
Dar aceasta nu reprezintă încă percepţia. Stărilor astfel produse 
le lipseşte conținutul conceptual, caracterul fenomenologic şi 
conștiința persoanei; ele reprezintă sensibilitatea productivă 
ambientală, un fenomen în întregime cauzal, care poate fi 
caracterizat din punct de vedere non-cognitiv. În ce constă deci 
diferenţa dintre această stare şi percepţie sau mai bine spus: cine 
efectuează trecerea de la sensibilitatea organică la activitatea 
perceptuală? Se autoimpune ca răspuns: conștiința reflexivă. În 
virtutea prezenţei ei, acel lucru care altfel ar fi doar cauza unei 

stări informaţionale, este perceput ca obiect al experienţei. Motivul 
cheie al includerii reflexivităţii în această caracterizare a consti- 
inței este faptul că ea aduce recunoaşterea conștiinței de sine şi 
astfel a posibilităţii credinţei, valorizării, revizuirii şi a altor trăsături 
asociate cu gândirea rațională’. 

Observati şi faptul că, odată ce se introduce conştiinţa, incer- 
cările de a caracteriza stările nou instaurate, trebuie să specifice 
atât trăsăturile relevante ale mediului extern de care este legat 
subiectul cât şi modul în care se prezintă respectivele trăsături 
celui care le percepe. Adică, astfel de atribuiri de conţinut trebuie 
să fie sensibile şi la modurile cognitive de prezentare prin care 
este experimentată lumea. Implicaţia acestei cerinţe este că, in 
timp ce în împrejurările primare de producere a stărilor infor- 
mationale, relaţia dintre mediu și determinănile senzafiilor rele- 
vante a fost cauzală si extensională, relația cognitivă, ca relaţie de 
referință mediată prin conținutul conceptual (şi fenomenologic), 
este in mod clar ne-extensională *. 


IV 


Am remarcat anterior că ideea ireductibilitatii stărilor cognitive 
la cele informaţionale, poate apărea deghizată în perspectivă 
istorică sub forma imposibilității explicănii stărilor cognitive ca 
fiind formate prin procese naturale din cele informaţionale. Un 
argument în acest scop poate fi prezentat pe baza observaţiei 
recente cu privire la extensionalitatea descriptiilor relaţiilor cogni- 
tive. Există o dispută bine cunoscută care îşi are originile în scrie- 
rile lui Chisholm și Sellars cu privire la posibilitatea definirii feno- 
menelor mentale prin referință la non-extensionalitatea pretinsă 
a propoziţiilor psihologice si la problema dacă fenomenele 
mentale fiind intensionale, ar putea fi reduse la altele cu care sunt 
echivalente din toate punctele importante de vedere, dar care 
sunt extensionale în mod neproblematic’. Argumentul meu se 
corelează acestei perspective dar conectează intensionalitatea 

atribuirilor de conţinut cu problema dacă acel lucru de care de- 
pinde conţinutul, adică conştiinţa, s-ar fi putut dezvolta din mate- 
ria fără spirit. O astfel de posibilitate constituie o condiţie nece- 
sară, deși nu suficientă pentru succesul naturalismului ştiinţific. 

Există mai multe puncte de vedere filosofice despre ontologia 
si despre logica corectă a teoretizării ştiinţifice, dar cea care a fost 
si rămâne cea mai influentă este bine cunoscuta poziție derivată 
din pozitivismul logic, care combină teza extensionalitatii a lui 
Carnap* cu modelul de explicaţie „lege — de — acoperire“ — a lui 
Hempel (mai ales in varianta ei deductivă — problema legilor 
statistice nefiind relevantă pentru problema prezentă)”. Natura- 
lismul ştiinţific astfel conceput caută să dezvolte o descriere 
completă a realităţii, suficientă să explice apariţia tuturor feno- 
menelor. Idealizând, pornind de la împrejurările practic posibile 
sau reale, el susține că, date fiind, ca premise, o judecată despre 
condiţiile inițiale ale universului și setul de legi care determină ce 
se poate întâmpla în interiorul lui, se poate obține, deductiv, 
descrierea oricărui fenomen care apare ulterior şi prin aceasta 
explicarea lui. După cum s-a observat, teoria presupune un limbaj 
extensional. Totuşi, discuţia anterioară a clarificat faptul că o 
parte din descrierea psihologică a persoanelor trebuie să ţină cont 
de modalitățile experienţei lor: de conceptele prin care ele gândesc 
lucrurile si de caracterul fenomenal al perceptiilor lor. Asemenea 
descripfii sunt inevitabil intensionale. Nici o judecată în întregime 
extensională nu antrenează una intensională si deci, nu poate 
exista nici explicația deductivă a apariţiei stărilor intenţionale sau 
a evoluţiei a ceea ce presupun ele, adică a conștiinței reflexive. Pe 
scurt, deşi se presupune că psihologicul reprezintă o rezultantă 
cauzală a condiţiilor fizice antenoare, naturalismul ortodox este 
logic incapabil să explice apariția fenomenelor intentionale. Se 
poate obiecta că acest raţionament presupune că intentionalitatea 
este o notă distinctivă a mentalului, când de fapt, nu este nici 
necesară și nici suficientă pentru el. În ce priveşte prima condiţie, 
eu nu cred că toate fenomenele psihologice sunt intentionale 
(senzațiile nu au astfel de trăsături), şi apoi, descrierile intentionale 
nu interzic interferența existenţială şi substitutia salva verita ”. 
Desigur, dacă atribuirea de conţinut în genere vrea să fie fidelă 
conținutului stărilor psihologice ale subiectului — așa cum trebuie 

să fie dacă urmează să ne informeze despre ele şi astfel, să ne 
permită să raţionalizăm acţiunile lui — atunci intentionalitatea 
este de neînlăturat. 

La întrebarea dacă intentionalitatea reprezintă o condiţie 
suficientă pentru contextele mentale, este mai greu de răspuns. 
Un răspuns la argumentul anterior ar putea fi să admitem 
imposibilitatea psihologiei ştiinţifice de tip pozitivist, dar să 
propunem versiuni mai plauzibile ale naturalismului care să fie 
limitate la non-extensionalitate, independent de orice încercare 
de a acomoda fenomenele psihologice. Conchidem deci că, la 
urma urmei, nu există nici o prăpastie logică între propoziţiile 
care descriu realitatea eliminând conştiinţa şi acelea care o 
descriu incluzând-o. Modalitatea si judecăţile exprimând legile 
naturale şi relaţiile cauzale crează, în genere, contexte intensio- 
nale fără să implice intentionalitatea — cam asa se poate formula 
ideea care sprijină propunerea prezentă. (Desigur, judecatile de 
acest fel, sunt rostite de subiecţi psihologici, dar conținutul lor nu 
este necesar să se ocupe sau să presupună mentalul). 

Răspunsul introduce mai multe probleme decât pot fi tratate 
pe larg aici. Desigur, se poate arăta că eșuează încercarea de a 
submina argumentul împotriva psihologiei ştiinţifice. Pentru a 
vedea de ce, vom aborda pe scurt natura şi scopul extensiona- 
lismului şi vom examina cauza inadecvării lui în contexte cu 
atribuire de conţinut intentional. Pentru ca o teorie să fie exten- 
sională se cere ca semantica ei să fie dată în termenii noţiunilor 
corelative de referință si obiecte de referinţă. Desi, de obicei, poți 
fi extensionalist fără a fi fizicalist, nu e aşa de clar că poţi susține 
în mod coerent fizicalismul fără o constrângere subinteleasa la 
extensionalism — posibilă, cel puţin, în principiu. Oricum, 
extensionalismul este specific fizicalismului, deoarece acesta oferă 
perspectiva explicării deopotrivă a faptelor semantice şi a expli- 
caţiei însăşi, sub forma comportamentului de teoretizare lingvistică, 
recurgând numai la relaţiile fizice între obiectele fizice. 

Totuşi, un extensionalism pur ca cel de mai sus se confruntă 
cu o problemă cunoscută când explică semantica termenilor 
generali. Tratarea din perspectiva lui a predicatelor ca desem- 
nând colecţii de obiecte sau a indivizilor ca membri ai acestor 
colecții este inadecvată cel puţin din două motive. Mai întâi, 

predicatele coextensive pot să difere ca valoare semantică 
deoarece pot individualiza obiecte în cadrul aceleiași colecţii, dar 
prin intermediul unor trăsături diferite. Se știe bine că toate 
fiinţele care au inimi, au și rinichi, dar a avea o inimă nu este 
acelaşi lucru cu a avea un rinichi și, în consecinţă, există o dife- 
rență similară si între predicatele corespunzătoare. In al doilea 
rând şi, ca o consecință a primului punct, extensionalismul pur 
interzice descripfiile şi explicaţiile relaţiilor cauzale care implică 
propri-etăţi. Asa cum a avea o inimă diferă de / proprietatea de / 
a avea un rinichi, chiar dacă coincide cu ea, a produce sau a suferi 
un anumit efect în virtutea faptului că avem o inimă diferă de a 
acționa sau a suferi o acţiune, prin intermediul / proprietăţii de / 
a avea rinichi. Recunoasteea acestor adevăruri cere abandonarea 
extensionalismului pur în favoarea unei semantici care permite 
distincţii mai subtile între predicate. Totuşi, dacă este adevărat că 
o teorie ştiinţifică adecvată trebuie concepută altfel de cum o face 
pozitivismul ortodox, adică independent de felul în care privește 
el fenomenele psihologice, acest lucru nu serveşte la umplerea 
prăpastiei la care ne-am refent anterior. Deoarece singurul lucru 
pe care îl pretinde teoria termenilor generali de la un exten- 
sionalist este ca să-și revizuiască principiile de identitate şi indi- 
viduare pentru predicate, astfel încât să permită distincţia între 
proprietăţi diferite comatenalizate. Se susține deseori că acest 
lucru necesită introducerea unor entităţi care să aibă legătură cu 
mintea, ca semnificaţii, sensuri sau concepte, dar de fapt nu este 
necesar. Presupunând desigur că termenii implicaţi nu sunt ei 
înşişi descripții ale fenomenelor intenţionale, un extensionalism 
modificat ar fi încă posibil, prin individualizarea predicatelor 
extra-mentale de la extremitatea relației lume-limbaj. Astfel, se 
poate susține, de exemplu, că două elemente lingvistice sunt 
actualizări ale aceluiași predicat dacă şi numai dacă indică aceeaşi 
proprietate sau că sunt echivalente semantic dacă şi numai dacă 
sunt coextensive în mod necesar. Ambele propuneri au nevoie de 
suplimentare - în primul caz printr-un criteriu ne-lingvistic — al 
identităţii de proprietate ", în al doilea caz, de o interpretare a 
naturii necesităţii implicate. Totuşi, pentru scopul prezent, este 
destul să observăm că abandonarea unui extensioalism pur, care 
interpretează predicatele în mod simplu, prin referinţa la colecții 
de particulari nu trebuie să ajungă la adoptarea unei semantici 
bazate pe intenții, deja astfel echipată pentru a găzdui fenomenele 
psihologice. 

Prin contrast, problema intenţionalităţii nu poate fi rezolvată 
decât admițând existența unor entități de un tip absolut diferit 
decât cele recunoscute de adepții unui extensionalism pur sau 
modificat, care sunt modurile de reprezentare. Fenomenele 
intentionale sunt în mod esenţial, pline de conţinut din punct de 
vedere conceptual. Ele implică o caracterizare a obiectului prin 
ceea ce intenționează. A gândi un a este întotdeauna echivalent 
cu a-l gândi într-un mod sau altul — ca un F, sau ca fiind g deci ca 
actualizare a unui concept care îl tipizează sau îl caracterizează. 
Tocmai acest aspect conceptual al referintei mentale (si lingvistice) 
este cel care generează intensionalitatea specială, ireductibilă, a 
contextelor intentionale, şi care prezintă o problemă insurmon- 
tabilă pentru psihologia ştiinţifică. Chiar în forma ei îmbună- 
tățită, psihologia caută să explice realitatea prin intermediul unei 
teoni, a cărei semantică poate fi furnizată fără a recurge la alte 
elemente în afară de obiecte, proprietăţi şi relații naturale. Totuși, 
în interpretarea semnificației şi adevărului atribuirii de conținut, 
este necesar să recunoaştem existenţa unei alte clase de entităţi: 
conceptele. Desigur, conceptele sunt proprietăţi (mentale) dar 
ele diferă de atributele non-psihologice în două moduri 
importante. Mai întâi, ele sunt mai subtil individualizate; apoi ele 
sunt în mod esenţial (re) prezentationale. În ce priveşte prima 
diferenţă, trebuie să fie foarte clar că este nu numai imposibil să 
identifici sau să deosebesti conceptele prin exten-siunile lor reale, 
dar ele rămân nedeterminate chiar când sunt introduse și 
proprietăţile naturale. Două expresii pot fi coextensive în mod 
necesar sau să vizeze aceeaşi proprietate fiind, totuşi, distincte. 
Nici o încercare de a adăuga alte restricţii din partea lumii 
exterioare minţii, adică din domeniul non-intenţional nu ar putea 
să servească la individualizarea conceptelor, deoarece există un 
număr nelimitat de posibilităţi de reprezentare a aceluiași lucru. 
Aşa încât nici o acumulare de elemente non-intentionale în nici 
un mod neintentional de combi-nare nu este echivalent cu o stare 
conceptuală. 

Dacă revenim la a doua diferenţă între concepte, şi activități 
inspirate de concepte şi alte proprietăţi şi procese, ni se prezintă o 
trăsătură a celor dintâi care le face în întregime rezistente la orice 
cercetare empirică posibilă. Un concept este, intrinsec (re) 

prezentational. Conţinutul lui, /lucrul/ despre care el este, îi este 
constitutiv. Ceva similar cu aceasta se dovedeste valabil si despre 
celelalte trăsături. O proprietate este intrinsec atributiva, carac- 
terul ei fiind constitutiv pentru ea. Totuşi, paralela apare strict 
limitată, deoarece, în cazul unui concept, natura lui esenţială 
constă în referința la altceva; o proprietate sau un particular. Un 
concept reprezintă modul in care se prezintă minții /un lucrw/. 
Astfel, dacă ar fi posibil studiul naturii intrinseci a unui concept, 
acesta nu ar fi altceva decât studiul conţinutului lui, adică al acelui 
[lucru care se constituie/ drept concept. Dar întrucât un număr 
nelimitat de concepte pot viza acelaşi lucru — din perspective 
diferite — nu există o cale pe care cercetarea empirică a extensiunii 
conceptului s-ar putea constitui ca o cercetare ştiinţifică a concep- 
tului însuși. Desigur, se poate considera natura conceptelor, în 
genere, şi examina conţinutul conceptelor particulare, dar acestea 
sunt cercetări filosofice, nu empirice. 


Esenţa celor de mai sus constă în ideea că extensionalismul pe 
care îl solicită atribuirea şi descrierea atitudinilor psihologice se 
arată foarte diferit față de cel prezentat de descrierile altor 
fenomene non-intenţionale. Elaborând — o astfel de idee pentru 
a face față unor posibile contraexemple, doresc să fac unele 
consideraţii asupra recentei lucrări a lui Robert Stalnaker, în care 
se încearcă elaborarea unei teorii naturaliste a intentionalitatii !? 
Autorul spune şi susține că rezolvă in cadrul acestui proiect 
probleme similare cu obiecțiile prezentate mai sus. Comentariile 
mele intenționează să dea de asemenea şi un răspuns (limitat) la 
„soluţia“ lui Stalnaker. 

Conform punctului lui de vedere, principala problemă a 
intenționalităţii constă în modul cum se poate da o interpretare 
naturalistă relației dintre stările reprezentationale ale oamenilor 
și corespondentele (relata) acestor stări care ar fi (tot din punctul 

lui de vedere) propoziţiile. Stalnaker tratează această problemă 
în trei etape. Mai întâi își propune să arate cum pot exista relații 
naturale între ființele umane și entitățile abstracte non- 
propozitionale. În al doilea rând, să demonstreze cum pot exista 
relaţii neintentionale între persoane (şi alte obiecte) şi propoziţii. 
Și, in al treilea rând, să indice cum relațiile intentionale între cei 
care gândesc şi propoziții sunt pur şi simplu materializări mai 
complexe ale primului tip de relaţii. Este posibil şi necesar aici să 
considerăm numai partea acestui raționament, care corespunde, 
în principal, punctului II si III. În opoziţie cu punctul de vedere 
conform căruia stările intenţionale manifestă proprietăţi care nu 
se pot explica naturalist. Stalnaker oferă exemple de stări non- 
reprezentationale care au aceleaşi trăsături, dar care se presu- 
pune că sunt naturale in mod neproblematic”. 

Exemplele sunt: în primul rând, nevoia unui organism de a 
exista o anumită stare de lucruri, de exemplu, nevoia unei plante 
de a exista starea care presupune nitrogen în pământ. În al doilea 
rând, tendința unui sistem natural de a rămâne într-o stare de 
echilibru (dacă se află deja într-una) sau de a se reîntoarce la o 
astfel de stare dacă este scos din ea, de exemplu, tendința unui 
termostat de a menţine aceeaşi temperatură. In al treilea rând, 
capacitatea unui obiect de a înmagazina informaţie despre mediul 
său, de exemplu, creşterea inelelor din trunchiul unui copac care 
indică o anumită vârstă. Se susține că aceste exemple includ 
numai Stări si relații naturale, dar ele manifestă aspecte care, in 
mod tradițional, se presupune că aparțin doar fenomenelor 
intenfionale şi care devin, din acest motiv, inexplicabile pentru 
știință. Astfel, este adevărat poate, că o plantă are nevoie să 
obțină o anumită stare de lucruri, fără ca acest adevăr să implice 
$1 că această din urmă împrejurare va fi realizată. Lucrul de care 
are nevoie planta poate să nu existe, pur şi simplu. De asemenea, 
ea poate să aibă nevoie de hrană, fără ca să existe o anumită 
hrană de care are nevoie. Tot aşa, un sistem poate să tindă către 
o stare de echilibru fără să o atingă vreodată. Toate acestea vor 
să arate că primele două exemple crează contexte intentionale, 
cel puţin în măsura in care termenii relați (relata) specificaţi în 
descripţiile care îi privesc pot fi indeterminati şi chiar ne- 
existenţi. Al treilea tip de exemplu este oferit şi cu scopul de a 

prezenta un model de explicare a intenfionalitatii diferit de acela 
care ar prezenta-o ca pe un exemplu de fenomen natural obisnuit, 
fără mistere. Proprietatea de a înmagazina informatie despre 
mediul înconjurător, ca aceea a unui copac, sau alte modalităţi 
cunoscute, reprezintă o putere quasi-reprezentationala. Inten- 
tionalitatea, în această explicație, apare ca o varietate mai complexă 
de indicație naturală a unui lucru, prin altul“. 

Ce să facem deci, cu aceste exemple? Toate implică ideea 
cauzalitatii si a explicatiei prin referință la prezenţa sau absenţa 
unei condiţii naturale pentru ca ceva să intre într-un anumit tip de 
stare. Acest lucru sugerează că, probabil, non-extensionalitatea 
este o trăsătură comună a contextelor cauzale si deci, Stalnaker 
are dreptate în a susține că trăsătura atribuirii de context 
intentional există și în afara domeniului psihologiei. Desigur, 
chiar dacă am presupune că ar fi așa, numai acest lucru nu ar 
putea îndepărta orice piedică în elaborarea unei explicaţii 
naturaliste a minţii, decât dacă ar arăta şi că intensionalitatea 
contextelor non-psihologice ar fi neproblematică, cum presupune 
Stalnaker. De fapt, sunt multe de contestat în felul în care 
tratează el aceste probleme. Pentru început, nu este sigur că 
atitudinile propoziftionale trebuie privite ca relaţii cu propoziţiile. 
Ca explicaţie generală cred că o astfel de afirmaţie e falsă şi total 
sortită eșecului *. În al doilea rând, pretenţia lui Stalnaker că 
existenţa relațiilor între obiecte fizice şi abstracte este uşor de 
adoptat într-o ontologie naturalistă, nu este garantată de 
exemplele pe care le aduce. El oferă ca exemple reprezentarea 
mărimilor fizice, ca înălțimea şi greutatea, ca relaţii între 
purtătorii acestor proprietăți şi numere. Un copac care este înalt 
de 3 picioare şi o pisică, care cântărește 16 funzi sunt prin aceasta 
în legătură cu două entităţi abstracte: numerele 10 şi respectiv 16. 
Adecvarea unei teorii este relativ la scopul ei explicativ. Scopul lui 
Stalnaker constă în a arăta cum pot sta obiectele fizice în relații 
reale cu entitățile abstracte fără să compromită ontologia 
naturalistă. Dar dacă analiza semanticii expresiilor cantitative pe 
care o oferă se dovedeşte interesantă, în această sarcină el eșuează. 

„Ce se află în aceste proprietăţi fizice (de tipul proprietăţii de 
a avea o anumită greutate) care face ca ele să poată fi reprezen- 
tate corect ca relaţii între lucrul căruia i se atribuie proprietatea 

și un număr, se întreabă el. Putem înţelege astfel proprietăţile — 
cantităţi fizice — deoarece aparţin unor familii de proprietăţi care 
au o structură comună cu numerele reale. Deoarece familia de 
proprietăți — greutăţi ale obiectelor fizice — are o astfel de structură, 
putem (dată fiind o unitate fixată de un obiect standard) să 
folosim un număr pentru a alege din familie o anumită propri- 
etate. La aceasta cred că se reduce problema cu privire la ce 
înseamnă faptul că greutăţile şi alte cantităţi fizice sunt sau pot fi 
înţelese ca relaţii între obiecte fizice şi numere“ *. 

Acest citat oferă o rațiune fundamentală pentru utilizarea 
termenilor numerici în descrierea anumitor trăsături ale 
obiectelor fizice şi la tratarea acestor termeni ca semnificativi din 
“punct de vedere semantic, contribuind deci, în mod distinct, la 
semnificaţia şi adevărul propozitiilor în care apar ele. Totuşi, 
aceasta este cu totul altceva decât a arăta că astfel de termeni 
reprezintă relaţii pre-existente între obiecte şi numere. Ceea ce 
descrie Stalnaker reprezintă o procedură prin care cantităţile pot 
fi caracterizate prin referința la o schemă de măsurare care 
împerechează sistematic proprietățile non-relationale, fizice, cu 
entitățile abstracte. Ea lasă fără răspuns problema cum pot exista, 
dacă există, cumva, relaţii între înseși lucrurile fizice şi cele non- 
fizice; deşi indică felul în care predicatele — numere pot fi aplicate 
în mod corect la măsurare. Dar această explicaţie nu are nici o 
legătură cu proiectul lui Stalnaker deoarece, aşa cum arată 
citatul, ea reprezintă o explicaţie în termenii puterilor noastre 
reprezentationale şi a înţelegerii noastre. 

Revenind la cele trei exemple, este clar că al II-lea — acela 
despre indicatorii naturali — se sprijină pe distincţia pe care am 
făcut-o în secțiunea a II-a, între stările (intenfionale) cognitive si 
stările informaționale, sau, cum le-am mai numit pe cele din 
urmă, stări de sensibilitate ambientală. În interpretarea pe care o 
dă exemplelor oferite (care pe lângă inelele copacului, include 
mercurul din termometru corelat cu temperatura ambientală, 
umbrele cu formele obiectelor şi undele radio cu sunetele din 
corpul unui microfon), Stalnaker sovaie la întrebarea dacă ele 
implică intenţionalitatea în sensul obișnuit, rezervat pentru 
reprezentarea mentală, dar este hotărât să susțină că relaţiile cauzale 
de tipul celor descrise nu sunt, mai putin reprezentationale. 

Adică stările obiectelor în cauză se reprezintă în propoziţii despre 
cauzele lor din mediu, totuşi, concluzia nu este garantată de 
evidență. Relaţia materializată în cele câteva exemple este o 
relație de dependenţă cauzală în contexte în care starea indusă nu 
ar fi posibil să apară altfel. În concluzie, ea serveşte ca un 
indicator de încredere pentru altceva. Cineva care cunoaşte o 
astfel de corelaţie poate să o utilizeze ca pe o sursă de informație, 
dar stările, ele însele, nu devin din acest motiv, reprezentative. 
Indiciul, informaţia şi reprezentarea apar numai acolo unde 
există un subiect cognitiv angajat în interpretare sau comunicare. 
Pentru cine are ochi să vadă şi minte să înțeleagă, iarba culcată 
poate “indica“ pe unde a luat-o animalul în fuga lui şi urma lui 
poate „furniza informație“ cu privire la specia respectivă. Dar 
fără un interpret inteligent nu există nici indiciu, nici informatie, 
nici ceea ce presupune aceste activităţi, adică un conţinut repre- 
zentativ. Condiţia unui fir de iarbă poate fi invocată în sprijinul 
unui număr infinit de ipoteze despre mediul lui, ca de exemplu că 
are în conţinut fosfor, că este locuit de animale, că există o fabrică 
de ciment în apropiere, că a avut loc păşunatul săptămâna 
trecută, etc. Dar nu trebuie să ne batem capul să cercetăm pe care 
dintre stări din infinitatea lor potențială, o astfel de propoziţie o 
reprezintă în mod real, deoarece nu este vorba despre niciuna 
dintre stările de lucru. Desigur, există o corelaţie între ele care 
poate fi exploatată cu folos de cercetători, dar aceasta este pur şi 
simplu o relație de dependenţă cauzală. 

Ajungem astfel la trăsătura comună a tuturor exemplelor lui 
Stalnaker şi la sugestia că, oricare ar fi condiţiile necesare pentru 
intenționalitate, nu putem spune că numai ea manifestă non- 
extensionalitate şi deci, că limbajul psihologiei nu este logic 
independent de cel al teoriei ştiinţifice. Am făcut deja distincţia 
între extensionalismul pur, care nu permite o individualizare mai 
fină de predicate decât cea furnizată de referinţa la clase de 
particulari, şi extensionalismul modificat, care este sensibil la 
diferente între proprietățile obiectelor. Daţi-mi voie să adaug la 
aceasta distincţia între contextele identificării cauzale şi acelea 
ale explicației cauzale. Fără îndoială că ultimele sunt non-exten- 
sionale, si în sensul slab definibil în termenii extensionalismului 
pur — Care se datorează nevoii de a identifica în explicaţie 
proprietăţile eficace cauzale ale lucrurilor — și în sensul tare, care 

este caracteristic contextelor intentionale. Adică, in contextele 
explicatiei cauzale, substituţia predicatelor coexistente poate să 
nu păstreze valorile de adevăr nu numai când expresiile substi- 
tuite nu identifică aceleaşi proprietăţi, ci şi când ele nu identifică 
proprietăţile prin aceleași moduri de prezentare sau aceleaşi 
caracterizări conceptuale prin care au fost identificate în jude- 
căţile explicative inițiale, chiar dacă substituţiile permise sunt 
restrânse (ca în extensionalismul modificat) doar la predicate 
echivalente în mod necesar, sau la cele care semnifică aceleași 
proprietăți, obiective. 

Şi pentru a da astfel de explicaţii nu este suficient să se 
identifice corect trăsăturile relevante cauzal, deoarece există și o 
dimensiune euristică în acest exercițiu. Forma în care se oferă o 
explicaţie trebuie să fie inteligibilă receptorilor avufi în vedere. 
Conţinutul ei conceptual trebuie să se încadreze (in mare 
măsură) în spațiul competenţei cognitive a audienței. Ceea ce 
înseamnă că intentionalitatea este categoric prezentă în conți- 
nutul explicatiei cauzale. Prin contrast, în contextele identificării 
cauzale (care nu sunt menite a fi şi explicative) nu există un astfel 
de element intentional. Extensionalismul pur poate fi susținut sau 
nu în funcţie de termenii relaţiei cauzale: dacă sunt indivizi sau 
proprietăţi. Totuşi, chiar acolo unde se poate demonstra că este 
inadecvat, adică acolo unde este necesar să ne referim la trăsături 
ale lucrurilor, identificarea cauzală nu implică referința de 
neînlăturat la modurile în care sunt prezentate gânditorilor 
trăsăturile obiective, la felul în care le gândesc ei (cu excepţia, 
desigur, a situaţiei în care cauzalitatea însăşi este intențională). În 
consecinţă, judecăţile cauzale de acest fel nu sunt în mod radical 
non-extensionale în maniera contextelor intenfionale şi nu 
reprezintă o punte între ştiinţele lumii exterioare minții şi 
psihologie. În plus, prăpastia nu este doar logică, ci este expresia 
unei dezbinări ontologice în care doar de o parte se află entităţi 
intentionale ca ideile şi conceptele. 

Dacă ne întoarcem la primele două exemple date de Stalnaker 
şi, care implică nevoi şi tendinţe non-psihologice, rămâne de 
arătat cauza pentru care ele nu prezintă o obiectie la teza că 
intentionalitatea nu este explicabilă prin naturalismul ştiinţific. 
Ambele tipuri de cazuri privesc relaţiile cauzale între stările 
obiectelor si trăsăturile mediilor lor și pot crea, de aceea, o 
problemă pentru extensionalismul pur. Este important să vedem 

de ce nu fac mai mult decât atât. Mai întâi, deci, condiţiile de 
adevăr pentru atribuire ale acestor tipuri implică si stări de lucru 
intrinseci si relaţii între acestea. Astfel de condiții au o com- 
plexitate care nu este reprezentată în discuţia despre „nevoi“ si 
„tendinţe“. Într-adevăr, foloasele aduse de economie oferă un 
motiv pentru a utiliza asemenea concepte teleologice în caracteri- 
zarea structurilor necesare ale relaţiilor cauzale. Aici apare o 
întrebare în legătură cu implicaţiile ontologice ale acestor atribuiri. 
Eu nu am o opinie formată în această problemă și consider că 
Stalnaker nu vrea să sugereze că ele impun recunoaşterea 
cauzalitatii finale. În afară de alte neajunsuri, teoria sa nu se 
împacă nici cu cazurile în care obiectele nevoilor şi tendinţelor 
formulate nu există. Şi el apelează tocmai la astfel de cazuri 
pentru a argumenta că intentionalitatea nu există sui generis (In 
orice caz, cauzele finale care nu sunt rafiuni-scop nu ar putea da 
naştere unui non-extensionalism tare). 

Totuşi, inexistenţa obiectului unei nevoi sau tendințe arată 
că, ori de câte ori este adecvat să atribuim unui sistem o astfel de 
stare aparent relationala, condiţia de adevăr a acestei atribuiri 
poate fi dată în termeni Care se referă doar la stări existente şi 
relaţii reale. În plus, o descriere a naturii intriseci a unei stări de 
altfel extrinsecă caracterizată ca o stare care are nevoie de p, sau ca 
fiind o consecinţă a lui c, sau o cauză a lui e, nu va fi nici măcar 
aparent relationala. Astfel, dacă este adevărat că o plantă are 
nevoie ca nitrogenul să fie prezent în țesuturile ei, sau că un 
termostat trebuie să facă în așa fel încât să se ajungă la o anumită 
temperatură ”, atunci există descriptii complete ale caracterului 
intrinsec al acestor stări fără referinţe la cauze anterioare si la 
efecte posibil de realizat. Pe scurt, astfel de atribuiri teleologice 
ca cele prezentate de Stalnaker sunt adevărate în virtutea stărilor 
intrinseci şi a cauzelor lor eficiente. Şi se pot da descripţii ale 
primelor care nu fac referință la alte entități. În consecinţă, exem- 
plele prezentate nu au condiții de adevăr non-extensionale, de 
neînlăturat, exceptând probabil sensul slab care derivă din faptul 
că au principii mai înguste de individualizare pentru predicate 
decât coextensionalitatea de facto. 

Abordând atribuirile-de-conţinut psihologic, două lucruri au 
devenit clare. Mai întâi, că explicația adevărului lor implică 

recunoaşterea entităților încă mai îngust individualizate decât 
proprietățile naturale, asa cum au fost concepute, tradiţional. $i, 
în al II-lea rând că, întrucât conţinutul este intrinsec stărilor 
psihologice, nu se poate da o descriere completă a naturii lor esen- 
tiale, fără a se recurge la referinţa intentionala, adică, referința la 
obiecte şi proprietățile posibil non-existente. Mai puţin formal 
exprimat: un gând este tocmai acel ceva despre care el este şi acel 
ceva despre care el este, poate să nu existe în realitate. Stările 
intentionale sunt astfel puternic, şi incontestabil non-extensionale, 
deosebindu-se prin aceasta de obiectele cercetării ştiinţifice *. 


VI 


Ca urmare a argumentelor şi concluziilor expuse în cele de 
mai sus, apar două întrebări. Mai întâi, care ar fi relația dintre 
fenomenele intenfionale şi cele non-intenţionale, sau, mai 
general, între minte şi materie? Cea de a doua şi care are legătură 
cu prima: care poate fi relaţia dintre psihologia intenţională (fie 
ea neformală sau teoretică) si ştiinţele naturale? Argumentul 
meu anterior împotriva încercărilor de a explica cognitivitatea şi 
conştiinţa în termeni evolufionisti a introdus ruptura între 
materia lipsită de spirit şi conținuturile reprezentationale, într-un 
context temporal, pentru a demonstra imposibilitatea unei 
explicaţii naturale a apariției conştiinţei de sine şi a trăsăturilor 
mentale care o acompaniază, drept consecinţe cauzale ale unor 
condiții anterioare, pur fizice. Legat de aceasta reiese că psiholo- 
gia intenţionalistă nu poate fi pur şi simplu un caz special al 
științelor empirice de nivel inferior. Ceea ce o deosebeşte nu este 
doar faptul că ar conține concepte specializate (ca, de pildă, 
credință, afecţiune, înțelegere etc.) care nu apar în teoriile subsu- 
mate — așa cum poate fi adevărat şi despre ecologie în raport cu 
biologia, biologia fata de chimie si despre chimie în relaţie cu 
fizica. Mai curând, discontinuitatea radicală dintre psihologie (şi 
alte arii de cercetare intentionalista) si ştiinţele naturale este 


135 


marcată de non-extensionalitatea remarcabilă a primelor. $i 
această diferenţă logică, se bazează pe prăpastia ontologică dintre 
proprietăţile fizice ale obiectelor şi atributele conceptuale ale 
gândirii. Cu privire la problema dezvoltării istorice a intelectului 
pot fi puse în evidență două posibilități. Panpsihismul sau o 
formă de mentalism emergent care susțin: fie că trăsăturile 
mentale au existat dintotdeauna, dar cu timpul au devenit mai 
complexe, astfel că, la un anumit punct, s-a ajuns ca structurile 
non-mentale să manifeste proprietăţi radical diferite; fie că, au 
fost supraadăugate, astfel că au apărut în mod misterios. Eu înclin 
să adopt mentalismul emergent, şi, aş adăuga, nu ca o teorie, ci 
pur si simplu ca descriere a fenomenului care trebuie explicat. Şi 
la acest punct înclin către ceea ce a însemnat naturalismul aristo- 
telic asa cum a fost el prezentat de scolastica medievală. 

O explicaţie filosofică completă a intenfionalitafii ar indica şi 
cum se leagă ea de constituţia unor lucruri care o posedă şi, de 
asemenea, cum este posibil că matena, anterior lipsită de intelect, 
a început să manifeste gânduri. Dualismul de proprietăţi 
parcurge în ultimii ani, o perioadă de renaştere, întrucât oamenii 
au ajuns să recunoască inadecvarea behaviorismului si a teoriilor 
identităţii. Totuşi, în acelaşi timp s-a ignorat în mare parte o 
problemă dificilă care ar explica cum pot fi conectate proprietăți 
atât de diferite categorial cu obiectul fizic căruia aceste teorii i le 
atribuie. Apoi, dualismul de proprietăţi, în special în versiunile 
neo-homunculariste, preferate în mod curent, se confruntă cu 
dificultăţi grave de ordin epistemologic — privind sorgintea conți- 
nutului cognitiv şi atribuirea de trăsături mentale altor oameni. 
El moşteneşte astfel câteva dintre obiectiunile aduse, în mod 
tradițional, cartezianismului clasic. 

La Aquinas, şi, dacă interpretez bine şi la Wittgenstein, se 
propune o soluție mai radicală. Purtătorii stărilor psihologice 
poartă în același timp stări fizice. Dar ei nu sunt obiecte mate- 
riale, nu sunt, desigur, nici obiecte imateriale. Ce urmează din 
aceasta? Fiinţele umane, cum ar adăuga Aquinas, sunt animale 
raționale, adică, substanţe psihofizice. Această idee nu este ferită 
de incoveniente şi are nevoie de elaborare ”. Totuşi, în încheiere, 
vreau pur si simplu s-o pun în legătură cu problema mai veche a 
relației dintre psihologie şi ştiinţele empirice. Nu există o 

posibilitate de a deriva descrierile stărilor intentionale ale per- 
soanelor numai din descrierile obiectelor şi relațiilor fizice. Această 
concluzie pune capăt ambiţiei apariţiei în viitor a psihologiei 
științifice în sensul în care a fost gândită tradițional. Ea arată şi 
limitele explicatiei naturaliste — bazată pe supoziţia că s-ar putea 
face apel doar la o ontologie materialistă. Dar acum s-ar cuveni 
să ne întrebăm. De ce trebuie să se facă această supozifie? 
Argumentele de mai sus indică falsitatea materialismului ca teo- 
rie generală a realității. Dacă ele sunt bune, atunci concluziile lor 
trebuie să fie eliberatoare, întrucât reaşează psihologia acolo 
unde a plasat-o bunul simţ, adică dincolo de domeniul mecanisme- 
lor fizice încurajând o concepție mai largă despre natural, care 
include şi lucruri care nu pot fi investigate şi înţelese întotdeauna 
drept configurații de obiecte şi forțe în spaţiu. Iată un drum 
înapoi către un punct de vedere mai vechi şi mai înţelept asupra 
relaţiei dintre umanism şi cercetarea ştiinţifică care le vede pe 
ambele ca fiind preocupate de aspecte ale ordinii naturale şi prin 
aceasta meritând în egală măsură numele de Naturalism”. 


NOTE 


' Acest eseu datează din perioada unei vizite Fellowship la Centrul de 
Filosofie a Ştiinţei, Universitatea din Pittsburg în primăvara și vara lui 1987. Sunt 
recunoscător Centrului pentru invitaţia de a petrece timpul acolo si pentru ospi- 
talitate. Mulţumesc de asemenea Academiei Engleze şi Universităţii St. Andrews 
pentru alt sprijin financiar. O versiune a acestui eseu a fost lecturat în Stirling, 
Bradford, Edinburgh, Londra şi Lampeter; o alta ca „an invited address“ la cel de 
al 7-lea Simpozion de filosofie InterNordic la Reykjavik, în Mai, 1988. Sunt 
recunoscător și acolo gazdelor mele pentru găzduire generoasă. Textul prezent 
extinde și dezvoltă temele discutate în J. Haldane, „Psychoanalysis, Cognitive 
Psychology and Self-Consciousness“, în P. Clark and C. Wright (ed.) Mind, 
Psychoanalysis and Science (Oxford Blackwell, 1988). 

Vezi Summa Theologiae I-a, 1976 şi Summa Contra Gentiles, 11, 68-72. 

* „Discurs asupra Metodei“, IV, in M. Haldane and G. Ross (trans), The 
Philosophical Works of Descartes (Cambridge, Cambridge University Press 
1912), vol. 1, p. 101. 

* Din discuţiile cu J. Miller in J. Miller, States of Mind (Londra BBC 
Publication, 1983) p. 9495. 

* Continuarea discuţiei asupra reflexivităţii și a distinctiei între aceasta si 
introspectie se află in Haldane, „Psychoanalysis, Cognitive Psychology and Self- 
Consciouness“, op. cit., p. 129, 134. 

* Astfel, nu este sigur că substitutiile predicatelor coextensive și ale 
expresiilor coreferentiale cu cele care apar în raza verbelor psihologice și care 
înregistrează modul si conţinutul constientei (awareness) reflexive păstrează 
adevărul unei specificaţii originare de conţinut, din simplul motiv că este posibil 
ca ele să nu capteze caracterul stării subiectului. Interferenţa existenţială din 
asemenea contexte poate astfel eșua deoarece nu răspunde la conţinutul 
experienţei. 

? Vezi „Intentionality and the Mental“, în H. Feigl et al. (eds.), Minnesota 
Studies in the Philosophy of Science, vol. 2 (Minneapolis: University of Minnesota 
Press, 1958). 

* Vezi „Psychology in Physical Language“ în A. J. Ayer (ed.), Logical 
Positivism (Glencoe, Illinois: Free Press, 1959). 

* Vezi „Explanation in Science and History“ în R. G. Colodny (ed.), 
Frontiers of Science and Philosophy (Pittsburg: University of Pittsburg Press, 
1962; reprinted New York: University Press of America, 1983). 

În această problemă s-a scris mult si s-ar putea scrie încă. Pentru o 
dezbatere interesântă scrisă înainte de afluxul de publicaţii privitoare la ideea că 
gândirea implică lumea, vezi L. Chipman, „Psychological Verbs and Referential 
Attitudutes“, în Philosophical Quarterly. 31 (1981). 

" Pentru sugestii în această problemă vezi P. Achinstein „The Identity of 
Properties“ în American Philosophical Quarterly 2 (1974); S. Shoemaker, 
Identity, Cause and Mind (Cambridge: Cambridge University Press, 1984); and R. 
Swinburne, The Evolution of the Soul (Oxford: Clarendon Press, 1986), p. 46-51. 
Ultimul articol prezintă o critică a teoriilor cauzale avansate în primele două 
studii și oferă un criteriu semantic al identității proprietăţii, i. e. unul intensional. 

" Inquiry (Cambridge, Mass: MIT Press, 1984). 

» Ibid, cap. I, „The Problem of Intentionality“. 

'* Relaţia de indicare este definită astfel de Stalnaker: „obiectul indică P dacă 
și numai dacă, pentru un a din setul relevant al stărilor alternative ale obiectului, 
mai întâi obiectul se află în starea a, și apoi, propoziţia că mediul se află în starea 
f (a) antrenează p“ (Ibid. p. 13). Pentru temerile utilizării acestei noțiuni într-o 
interpretare non-circulară a intentionalitatii, vezi S. Schiffer, Stalnaker’s 
„Problem of Intentionality“, în Pacific Philosophical Quarterly 67 (1986) p. 92-96. 

' Pentru o discuţie asupra defectelor acestor puncte de vedere si 
posibilitatea unei alternative, vezi J. Haldane; „Brentano's Problem“, Grazer 
Philosophische Studien 34 (1989). 

% „Inquiry“, op. cit., p. 9. 

” Formulările curioase ale acestor exemple sunt menite să se acomodeze cu 
sugestia lui Stalnaker că termenii acestor stări sunt propoziționali. 

'* Am observat înainte că răspunsurile la ideea că intensionalitatea 
atribuirilor de conţinut semnifică rezistenţa intenţionalităţii la explicaţia științifică 
poate porni de la sugestia că naturalismul este deja constrâns la non-extensio- 
nalitate, independent de orice încercare de a acomoda fenomene psihologice. Ca 
exemple, erau date modalitatea, judecatile despre legile naturale si cauzalitatea in 
genere. Cea din urmă este acum tratată în detaliu, asa cum este necesar. În ce 
privește primele două exemple, se cuvine un răspuns scurt. Mai întâi, formularea 
legilor ştiinţifice este posibil să nu necesite utilizarea modalitatilor aletice 

deoarece capacitatea legilor de a susține / propoziţiile / contrafactuale este expli- 
cabilă în maniera preferată de Ramsey si (David) Lewis (adică, legile pot fi privite 
drept consecinţe logice ale acelor propoziţii pe care ar trebui să le luăm ca axiome, 
dacă am cunoaşte tot ce este de cunoscut și le-am organiza într-un sistem deduc- 
tiv). Apoi, în orice caz, realismul modal nu generează intensionalitate, deoarece 
necesitatea este de ce și aceasta este modalitatea extensională. Modalitatea de 
dicto, prin contrast, reprezintă într-adevăr o problemă pentru naturalistul 
științific, dar numai întrucât este un caz special al intentionalitatii psihologicului 
care apare din caracterizările noastre conceptuale. Sinonimia de exemplu, este 
tocmai echivalenta intenţională sau asemănarea modului de prezentare 
conceptual. 

” Pentru continuarea discutării acestei probleme așa cum apare ea în 
legătură cu natura acţiunii — de fapt problema agent-corp, vezi J. Haldane, „Folk 
Psychology and the Explanation of Human Behaviour“, în Proceedings of the 
Aristotelian Society Suppl. Vol. 62 (1988). 

* Sunt recunoscător pentru sfaturile multor persoane și în special, ale lui 
Adolf Griinbaum, Nicholas Rescher și Moris Eagle care m-au încurajat să extind 
implicaţiile argumentului împotriva psihologiei ştiinţifice. $i articolul citat 
anterior: „Psychoanalysis, Cognitive Psychology and Self-Consciousness“ şi un 
studiu nepublicat intitulat „Intentionality and Consciousness“ (versiuni ale lor au 
fost citite la Scotish Philosophical Club și la Universitatea din Rice, Pittsburg şi 
York, Toronto), S-au prezentat si au apărut variante ale acestui argument într-o 
formă care a putut face ca unii să creadă că eu am făcut o breșă în structura 
explicatiei ce ar putea fi umplută doar apelând la surse supranaturale - mai precis 
cele teologice. Răspunsul nefiresc este sugestia că naturalismul nu trebuie 
identificat cu ştiinţa pozitivă și dacă este dezvoltat în mod adecvat se poate explica 
în cadrul lui intentionalitatea și alte fenomene până în prezent problematice. Sper 
să apară însă clar cititorilor eseului de fata că nu exclud nici cea de a doua 
posibilitate. Dar trebuie să fie clar, în același timp, că este o posibilitate incom- 
patibilă cu fizicalismul. Aceasta nu înseamnă numai că explicaţiile psihologice şi 
conceptele mentale nu pot fi reduse la acelea ale fizicii, ci că ontologia 
corespunzătoare includ fenomenele non-fizice. În ce priveşte ușoara iritare cu 
privire la teologie, cei menţionaţi nu greşesc presupunând că eu găsesc în 
existenţa ființelor rationale (care se aseamănă prin a avea capacitatea gândirii 
conceptuale, dar care diferă în perspectivele specifice ale fiecăruia) ceva care 
încurajează speculatia teologică. Ceea ce nu face parte totuşi din argumentul 
dezvoltat în prezentul studiu. 


- Traducere Mana VORNICU şi Angela BOTEZ 

EXPLICAȚIA ȘI INTERPRETAREA ACŢIUNII * 


Lars BERGSTROM 


(Universitatea din Stockholm) 


1. EXPLICATIILE PRIN MOTIVARE RAȚIONALĂ** 


De multă vreme, dar în special în ultima jumătate a secolului 
al 19-lea, filosofii, istoricii și oamenii de știință au discutat 
problema dacă explicaţiile acţiunilor umane individuale ( în isto- 
rie si psihologie) sunt şi trebuie să fie, sub aspectele lor principale 
diferite de explicaţiile evenimentelor fizice din ştiinţele naturale. 
Această discuţie s-a referit uneori la problema explicatiei şi inte- 
legerii, la controversa Erklăren-Verstehen, controversă care 
rămâne încă foarte aprinsă; literatura din domeniu fiind vastă si 
în creştere. Nu se întrevăd semne de consens în viitor. 

Acţiunile sunt explicate în moduri diferite. În unele cazuri 
explicăm o acţiune arătând unele dintre cauzele externe ale ei, ca 
de exemplu, atunci când spunem că cineva a comis un viol 
deoarece, copil fiind, a fost tratat într-un anumit fel de mama sa. 
În alte cazuri, explicăm cum s-a făcut o acţiune descriind-o în deta- 
liu, ca de exemplu, atunci când spunem că hoțul a intrat în casă 
utilizând un speraclu, pentru a deschide uşa din faţă. În altele, si, 
probabil, de cele mai multe ori, explicăm o acţiune descriind 
motivele pe care le-a avut agentul când a efectuat-o. Explicatiile 
de acest tip pot fi numite „explicații-rațiuni“. 

Toată lumea este, în genere, de acord că explicaftiile-ratiuni 
apar, şi pot fi explicaţii perfecte cel puţin în viaţa obişnuită şi în 
științele umaniste. Mai mult, că ratiunile la care se face (mai mult 
sau mai putin explicit) referință în tipul acesta de explicaţii, constau 

* „Explanation and Interpretation of Action“ în International Studies in the 
Philosophy of Science vol. 4 nr. 1/1990. 

Reason explanation — a fost tradus cu trei expresii care acoperă toate, după 
părerea noastră, sensurile sintagmei englezești: „explicaţii prin motivare 
rațională“ explicatii-ratiune“, „explicaţii-motiv“ (n.t.) 

din credinţe si dorinţe (sau atitudini-pro). O explicatie-ratiune tip 
poate suna aproximativ astfel: „Spărgătorul a intrat în casă, deoarece 
a dorit un loc de dormit“, sau, mai explicit: „Spărgătorul a intrat în 
casă, deoarece a căutat un loc de dormit şi a crezut că intrând cu 
forța în casă ar găsi într-adevăr un loc de dormit“. Cu alte cuvinte, o 
„explicaţie — rațiune“ indică motivul pentru care s-a făcut acțiunea. 

O ,,explicatie-motiv“ poate face să crească înțelegerea de către 
noi a acţiunii. Acelaşi lucru este adevărat şi pentru explicaţiile în 
termenii cauzelor externe pentru explicaţiile date prin descriptu 
mai detaliate. Nici un participant la dezbaterea problemei 
explicatie-intelegere nu ar nega (si nu ar trebui să nege) acest lucru. 

Altă observaţie este că, ceea ce par ar fi explicaţiile acţiunii în 
termenii cauzelor externe sunt mai degrabă explicații ale 
motivelor (sau ale credințelor sau dorințelor) decât ale acţiunilor. 
De exemplu, putem spune că spărgătorul a intrat în casă deoa- 
rece soţia lui l-a încuiat afară şi nu a avut unde să doarmă. Apoi, 
putem spune că el a spart casa deoarece cineva i-a spus că este 
goală. Dar, probabil, că lucrul cel mai rezonabil de spus aici este 
că prima dintre aceste explicații arată dorinţa hotului, iar a doua 
credința lui si că ceea ce explică acţiunea lui, (adică motivul ei) 
este mai curând o combinaţie a acestor două explicaţii decât a 
cauzelor externe lor. De aceea ,,explicatiile-motiv“ par să aibă de 
jucat un rol central în legătură cu acţiunile. 


2. POZITIVISM ȘI HERMENEUTICĂ 


Controversa explicatie-intelegere poate naşte polemici 
diferite, dar, cel putin in parte, ea se ocupă de statutul logic sau 
metodologic al explicatiilor-motiv. În mare, există aici două 
poziţii în conflict. Pentru scopurile noastre ele pot fi numite 
poziţia „pozitivistă“ şi poziţia „hermeneutică“. Pozitiviştii susțin 
că toate explicaţiile — incluzând „explicaţiile-motiv“ — au în 
comun o anumită structură logică. Această structură este descrisă 
de J. Stuart Mill după cum urmează: „Spunem că un fapt 

individual este explicat prin arătarea cauzei lui adică, prin formu- 
larea legii sau a legilor cauzale, pentru care producerea lui este o 
dovadă. Si, in mod similar, spunem că o lege sau o regularitate a 
naturii este explicabilă, atunci când este indicată o altă lege sau 
legi, pentru care acea lege însăşi este doar un caz şi din care poate 
fi dedusă (1862, Cartea 3, Cap. 12, Par. 1)“. 

Această teorie este deseon numită teoria explicaţie prin „legi 
de acoperire“ (covering law). În secolul nostru ea a fost 
dezvoltată şi apărată în primul rând de Carl G. Hempel. În 
particular, deci, pozitiviştii (în sensul meu) cred că „explicaţiile- 
motiv“ sunt cauzale si nomologice în sensul indicat de Mill si 
Hempel. De exemplu, Hempel spune că „explicaţiile date prin 
ratiunile care motivează au un caracter larg dispozitional“ şi că, 
de aceea, „ele se conformează concepţiei generale despre o expli- 
caţie ca subsumare a explanandumului legilor de acoperire (legile 
pot avea formă strict universală sau statistică şi subsumarea va fi, 
în consecință, deductivă sau inductiv-probabilistică) (1962, p. 18, 
de asemenea 1965, p. 487)“. 

Potrivit poziției hermeneutice trebuie să facem o distincţie 
metodologică importantă între ştiinţele naturii, pe de o parte, si 
ştiinţele sociale şi umaniste, pe de altă parte. Din acest punct de 
vedere, ştiinţele naturii sunt „nomotetice“ (preocupate de legi) 
iar ştiinţele umaniste sunt ,,ideografice“ (preocupate de cazuri 
individuale), de aceea teoria explicaţiei prin „legi de acoperire“ 
(subsumare la legi) este aplicabilă doar în științele naturii, nu şi în 
ştiinţele umaniste. Protagoniştii cunoscuţi ai poziţiilor herme- 
neutice (în sensul meu) sunt Wilhelm Dilthey, William H. Dray, 
G. H. von Wright si Karl-Otto Apel’. Conform punctului de 
vedere hermeneutic, „explicaţiile-motiv“ sunt similare cu 
interpretările textelor, ele explică sensul acţiunilor; ele nu sunt 
nici nomologice nici cauzale, şi furnizează mai curând înțelegerea 
( Verstehen) decât explicaţia (Erklären). 

În ultimii aproximativ 25 de ani, o mare parte din dezbaterea 
filosofică privind ,,explicatia-motiv“ a fost influențată de lucrările 
lui Donald Davidson. Se pare că Davidson ocupă o poziţie de 
mijloc între pozitivism şi hermeneutică. El susţine, pe de o parte, 
că „explicaţiile-motiv“ sunt cauzale si, (deci) nomologice (1980, 
pp. 3, 262); iar, pe de altă parte, că există o diferenţă ireductibilă 

între explicaţiile psihologice care implică atitudinile propozi- 
tionale și explicaţiile din ştiinţe ca fizica si fiziologia (1987, p. 35) 
Davidson crede (1980, p. 262) despre concepţia lui că ar fi foarte 
apropiată de cea a lui Hempel. Într-o oarecare măsură această 
părere este adevărată deşi, după cum observă un comentator (Kim, 
1985, p. 383) psihologia, așa cum o înfățișează Davidson, apare mai 
curând „ca o cercetare hermeneutică decât ca o ştiinţă predictivă“. 

Acest lucru ar putea sugera faptul că diferenţa dintre pozi- 
tivism si hermeneutică nu se dovedeşte atât de dramatică cum 
apare la prima vedere. În ceea ce urmează, voi încerca să arăt că 
este posibilă chiar o anumită reconciliere. 


3. RAJIUNILE ÎNŢELEGERII 


Punctul de vedere pozitivist, după care „explicaţiile-motiv“ 
sunt nomologice a fost atacat în două feluri. Un tip de obiectie 
este acela că acţiunile umane nu sunt guvernate de legi, cel puţin 
nu de legi exacte. Voi reveni la această idee în secțiunea următoa- 
re. O altă obiectie este că legile şi relaţiile cauzale sunt pur și 
simplu irelevante în contextul explicaţiilor — prin motivare rațio- 
nală, adică, din punct de vedere al ştiinţelor umaniste (incluzând 
ştiinţele sociale hermeneutice). Voi încerca acum să arăt că 
această a doua obiectie nu este o obiectie care se susține. 

Obiectia pe care o am în minte postulează faptul că ştiinţele 
naturale si ştiinţele umaniste au interese principale de cunoaste- 
re“ diferite. Se spune că ştiinţele naturii vizează explicaţia cauzală, 
predicția, controlul etc., in timp ce ştiinţele umaniste au ca scop 
interpretarea, comunicarea şi înţelegerea intersubiectivă. S-ar 
părea că Dray are în vedere tocmai această diferență atunci când 
scrie: „Principala mea obiectie la acceptarea doctrinei legilor de 
acoperire în istorie nu este dificultatea de a opera cu ele fie în 
forma total deductivă fie în cea parţială, ci mai curând faptul că 
ea fixează un fel de barieră conceptuală pentru o istoriografie 
orientată umanist (1963, p. 133)“. 

Presupusa diferență se poate ilustra cel mai bine printr-un 
exemplu: Să considerăm uciderea lui Cezar de către Brutus. Este 
posibil să ne intereseze ceea ce s-a întâmplat în mintea lui Brutus 
chiar înainte de a-l înjunghia pe Cezar. Care erau credinţele şi 
dorințele lui? Apoi este posibil să vrem să ştim ce credea Brutus 
însuşi că ar fi motivul lui pentru a-l ucide pe Cezar (în măsura în 
care el avea o idee clară despre acesta). Poate că am dori să 
cunoaștem şi dacă acţiunea lui Brutus era raţională, date fiind 
credinţele şi dorinţele lui la acea dată. Dacă am avea un răspuns 
la toate aceste întrebări am sti foarte mult despre Brutus. Într-un 
sens, am putea afla şi care era „motivul lui“. Deocamdată nu ştim 
însă dacă acela a fost motivul adevărat care l-a facut pe Brutus să 
acționeze asa cum a acționat. Nu stim dacă Brutus a facut ce a 
făcut din cauza respectivă. Deci, nu avem încă o expli-catie a 
acţiunii lui Brutus. 

Să presupunem că Brutus dorea reinstaurarea unei guvernări 
republicane la Roma şi că el credea că moartea lui Cezar ar duce 
la împlinirea dorinţei. Să presupunem că aceasta era şi ceea ce 
gândea Brutus însuşi despre motivul său de a-l ucide pe Cezar. 
Totuşi nu urmează de aici că Brutus a făcut ce a făcut deoarece 
avea această dorinţă şi această credință. Nu putem presupune că 
Brutus era un expert infailibil în ceea ce priveşte propriile lui 
motive. (Majoritatea dintre noi nu suntem). Poate motivul lui 
real era dorinţa lui de a obţine mai multă putere şi credinţa lui era 
că uciderea lui Cezar era un mijloc pentru a atinge acest scop. Sau 
poate pur şi simplu îl ura pe Cezar si dorea să-l vadă mort. 

Dacă nu mă insel, susţinătorii tradiţiei hermeneutice ar fi de 
părere că: până acum deţinem înţelegere, dar nici o explicaţie. 
Dar ei ar merge un pas mai departe, şi ar pretinde că din punct de 
vedere hermeneutic numai de înțelegere (Verstehen) avem 
nevoie. Explicaţia (Eklăren) se află dincolo de scopul nostru. 
Explicaţia are de a face cu cauzalitate si legi, dar acest lucru pur 
şi simplu nu interesează din punct de vedere hermeneutic. 

Poziţia pare stranie. Desigur, este un truism faptul că dacă nu 
te interesează explicaţiile, nu te interesează motivele. Totuşi, dacă 
te interesează atât de mult ce s-a întâmplat în cazul lui Brutus în 
momentul crimei, este ciudat să fii indiferent la cunoaşterea moti- 
vului pentru care a comis el crima (motiv care se deosebeşte de 
propriul său răspuns la întrebarea asta, dacă a avut unul). 

În plus, se pare că trebuie să te intereseze si explicaţia, daca 
e interesează înţelegerea (Verstehen), interpretarea. Deoarece 
e pare că nu ai nici o bază pentru a atribui credinţe şi dorințe 
inei persoane, decât dacă aceste credinţe şi dorinţe explică nişte 
late sau o dovadă pe care o ai. În cazul lui Brutus, aceste date pot 
1 frazele pe care se spune că le-a spus sau scrisorile pe care le-a 
scris lui Cezar etc. Vrei să găseşti o interpretare care explică toate 
datele de care dispui cât se poate de bine, în consecinţă, înțe- 
legerea apare drept rezultat al procesului de interpretare care nu 
este altceva decât obişnuita (ineference to the best explanation) 
„ineferenţă la cea mai bună explicaţie“. Deci înţelegerea 
presupune explicaţia. Contrar la ceea ce se pretinde deseori, 
Verstehen presupune şi implică Erklăren. Pe de altă parte, şi 
Erklăren pare să presupună şi să implice Verstehen. Deoarece 
datele care sprijină o interpretare nu pot fi deduse, formal, din ea. 
Mai curând, relaţia se prezintă astfel: informaţiile sunt „lucrul la 
care te-ai aştepta“ sau „ceea ce ar fi firesc“, dacă interpretarea ar 
fi corectă. În cazul lui Brutus, am putea rationa astfel: dacă el ar 
fi dorit să reinstaureze republica, frazele sale ar trebui să conţină 
o judecată in acest sens; dacă da, şi nu există probe contrarii, 
(probabil) că el asta a dorit. Dar pentru a şti la ce să ne așteptăm, 
dat fiind că o anumită interpretare este corectă, trebuie să utili- 
zăm un fel de empatie sau Verstehen trebuie să înțelegem cum s-ar 
manifesta o credință dată sau o atitudine în diverse condiţii. De 
exemplu ar trebui să ne imaginăm că suntem în situația lui Brutus 
şi să ne imaginăm ce i-am fi spus lui Casius şi altor oameni şi ce 
altceva am mai fi făcut. 

Susținătorii lui Verstehen au dreptate deci, când zic că Verste- 
hen are un loc nu numai în contextul descoperirii (aşa cum recu- 
nosc Hempel şi alti pozitivisti), ci şi în contextul justificării?. 

În unele situaţii, credinţele şi dorinţele se pot manifesta în 
stări şi evenimente observabile care nu sunt acţiuni (de exemplu 
într-o îmbujorare sau într-un tremur). Dar mult mai mult se 
manifestă în acţiuni. În general, deci, înţelegem pe oameni în 
măsura în care putem da explicaţii rezultate prin motivarea 
rațională a acţiunilor lor. În plus, dat fiind că simptomele sunt 
legate cauzal cu lucrul pentru care sunt simptome, se pare că 
aceste explicaţii-raţiuni trebuie să fie cauzale $i deci, nomologice. 
Este ceea ce sutin pozitivistii’. 

4. ACŢIUNI GUVERNATE DE LEGI 


Totuşi, aşa cum am spus, mai există o obiectie plauzibilă la 
punctul de vedere pozitivist că explicaţiile prin motivare raţională 
sunt nomologice, şi anume că acţiunile umane nu sunt guvernate 
de legi. Această obiectie are câteva versiuni. 

(1) O versiune porneşte de la supoziţia că noi suntem liberi si 
ca atare am fi putut acţiona altfel, deci acţiunile noastre nu sunt 
guvernate de legi naturale. Nu vreau să mă refer aici la vechea 
problemă dacă libertatea este compatibilă cu determinismul. 
Totuşi, se poate susține că „explicaţiile-motiv“ sunt pur şi simplu 
imposibile dacă acţiunile nu sunt guvernate de legi. Dacă 
dorinţele si credinţele lui Brutus nu sunt legate legic de acţiunea 
sa atunci ele nu ne furnizează nici un temei pentru a ne aştepta ca 
acţiunea să se producă, ele nu explică acţiunea. Problema de ce a 
apărut acţiunea rămâne deschisă. 

Desigur, argumentatia de mai sus demonstrează că pozitivistii 
ar avea dreptate in problema explicaţiilor-motiv. Se pare însă că 
acestea nu explică acțiunile în realitatea lor. Anti-pozitivistii pretind 
că „explicaţia-motiv“ nu explică o acțiune în sensul de a arăta că 
acţiunea era de aşteptat, ci doar descrie starea mentală a agentului 
la momentul acţiunii. Rămâne neclar cum o astfel de descriere, dacă 
nu explică acțiunea, poate să sporească înțelegerea ei de către noi. 
Ea poate ajuta la înțelegerea agentului, dar nu a acțiunii. 

(2) O versiune diferită a obiectiei este că „omul nu are o 
natură generală“ în sensul că nu există legi universal valabile care 
să guverneze toate acţiunile lui. Legile sociale au caracter istoric, 
ceea ce înseamnă că ele sunt valide doar pentru societăți parti- 
culare în perioade de timp specifice”. Nu este însă suficient să arăţi 
că teoria legii de acoperire este inaplicabilă în cazul acţiunilor 
umane pentru a nega existența oricăror legi. Aceasta arată cel mult 
că legile implicate în explicatiile-motiv ar trebui să fie „istorice“. 

(3) Altă versiune spune că acțiunile umane sunt unice şi deci 
nu pot fi privite ca exemple de structuri regulate de compor- 
tament care ar putea fi descrise prin legi. Împotriva acestei poziții 
se subliniază deseori că toate fenomenele individuale, inclusiv 

venimentele fizice, sunt unice. Nu pot exista două fenomene 
are să fie absolut la fel din toate punctele de vedere. Dimpotrivă, 
ouă evenimente sunt similare în unele privinţe si diferite în 
ltele. Legile nu cer similaritate deplină, mai curând ele spun sau 
mplică că evenimentele similare într-un anumit mod sunt simi- 
are şi în alte moduri. Acest lucru s-ar putea să fie adevărat şi în 
‘azul legilor privitoare la acţiuni. 

(4) Versiuni mai sofisticate ale obiectiei pretind că dacă 
2xist4 anumite „legi“ care leagă motivele şi acțiunile, acestea nu 
sunt legi clasice riguroase şi exacte. 

Problema poate fi ilustrată cu ajutorul unui exemplu. Să 
presupune că acţiunea lui Brutus de injunghiere a lui Cezar este 
explicată prin referinţa la dorinţa lui de a-l ucide pe Cezar şi prin 
credinţa lui că injunghierea lui Cezar este un mod de a-l ucide. 
Dacă un teoretician al legii de acoperire ar detalia această expli- 
caţie el ar ajunge la un raționament asemănător cu cel de mai jos: 


1. Brutus a dorit să-l omoare pe Cezar. 
2. Brutus a crezut că înjunghiindu-l îl va ucide. 
3. Brutus a fost în împrejurarea de tip C. 
4. Oricine este în împrejurarea de tip C 
și care vrea să realizeze ceva X 
si care crede că făcând Y e un mod de 
a realiza X, va face Y 
5. Deci, Brutus l-a înjunghiat pe Cezar. 


Ceea ce avem aici este o inferenţă în care concluzia urmează 
din premize şi unde nişte premize (1, 2 şi 3) formulează „condiţiile 
inițiale“ şi o premiză (4) are aparenţa unei legi generale. Aşa ar 
putea arăta o explicație conform modelului lege de acoperire. Mai 
mult, pentru ca explicaţia să fie corectă, premizele trebuie să fie 
adevărate. De aceea avem nevoie de o referință la împrejurări 
specifice C, deoarece, în mod clar, nu este adevărat că oricine ar fi 
cel care doreşte X şi crede că a face Y este o cale de a realiza X va 
face Y. De exemplu, Y poate fi prea costisitor. Totuşi, până acum 
C nu a fost specificat. Pentru scopurile modelului legii de acoperire 
e nevoie să specificăm tocmai o condiţie C care este astfel încât: 

n) face adevărate premizele (3) si (4), 
b) face ca premiza (4) să fie asemănătoare unei legi, 
c) dă conţinut empiric premizei. 


Acum problema este dacă poate să nu existe nici o condiţie C 
care să satisfacă simultan toate aceste cerințe. (In orice caz, este 
foarte sigur că nu putem şti niciodată cum ar arăta în detaliu o 
astfel de condiţie C). Probabil că C, ar trebui să includă ceva de 
felul următor: agentul crede că poate face Y şi, nu există o 
alternativă la Y despre care el să creadă că ar fi la fel de eficientă 
sau mai eficientă în satisfacerea dorințelor lui. Dar doar atât nu 
este destul. Premisa (4) poate fi falsă deoarece în unele cazuri 
agentul pur şi simplu leşină sau moare înainte de a avea timp să 
producă acţiunea. Şi dacă astfel de cazuri nu se întâmplă şi (4) 
devine de fapt adevărat, aceasta pare să fie numai din întâmplare. 
Deci (4) nu poate fi asemănătoare legii. 

Apoi, dacă C este înlocuit de condiţia ceteris paribus „alte lucruri 
fiind neschimbate“ atunci (4) nu ar avea un conţinut empiric clar. În 
cazul în care credința şi dorința sunt prezente dar acţiunea nu apare, 
am putea spune că lucrurile nu au stat la fel. La fel s-ar petrece 
lucrurile dacă am reuşi să detaliem o condiţie foarte complicată care 
înregistrează negația a orice s-ar putea concepe că merge rău si care 
astfel îl face pe (4) să înlăture orice contraexemplu posibil. În ambele 
cazuri noi l-am fi făcut pe (4) imun la revizie $i astfel l-am fi lipsit de 
conţinut empiric şi de valoarea explicativă. 

Există cel putin două modalităţi în care am putea încerca să 
tratăm această dificultate. Mai întâi, am putea încerca să înlocuim 
premiza (4) printr-o lege statistică. În acest caz, alegerea lui C 
poate să nu pară a fi o problemă aşa de mare. Putem pur şi simplu 
să alegem pe C astfel încât să existe o probabilitate mare să fie 
adevărat consecventul lui 4 când antecedentul este adevărat. Totuși, 
dacă noua noastră premiză statistică specifică o probabilitate 
numerică avem o problemă asemănătoare cu cea dinainte: este 
greu să ne dăm seama cum putem obține şi asemănarea cu legea 
si adevărul. Dacă (4) nu dă o probabilitate precisă, dar conţine un 
calificativ ca „în majoritatea cazurilor“ atunci nu are un conţinut 
clar şi poate nici să nu semene cu o lege. 

In al doilea rand, se poate pretinde că premizele 1 si 2 sunt 
suficiente să explice 5, dată fiind o specificare plauzibilă a lui 3, 
sau dată fiind existența unei condiţii C care să satisfacă 3 şi 4, 
deoarece, în afară de a fi adevărate şi empirice, ele sunt asemă- 
nătoare legii. În acest caz, nu contează dacă premiza (4) este o 
lege empirică, deoarece conţinutul empiric al explicaţiei, ca şi 
caracterul ei nomologic poate fi conţinut în 1 şi 2 mai curând 
decât în (4). Punctul principal apare deoarece atribuirea de cre- 
dinte şi dorinţe implică dispoziţii (sau tendinţe sau propensități) 
care se vor manifesta în, sau vor cauza, anumite tipuri de acţiuni 
în anumite condiţii. Acesta nu este tocmai felul în care Hempel a 
dorit să aplice modelul lege de acoperire la explicaţiile prin moti- 
vare rațională dar este ceea ce sugerează de exemplu Davidson, 
care pretinde că punctul lui de vedere este foarte apropiat de cel 
al lui Hempel. Davidson scrie: „Hempel a început prin a arăta că 
explicatiile-rafiuni nu diferă prin caracterul lor logic general, de 
explicaţiile din fizică sau din alte domenii. Meditaţiile mele întă- 
resc acest punct de vedere. Totuşi într-o problemă nu sunt con- 
vins: legile implicate in explicaţiile-rațiuni mi se pare că privesc 
doar individuali, ele sunt generalizările prezente în atribuiri de 
atitudini, credinţe şi trăsături (1980, p. 274)“. 

Am sugerat că Davidson ocupă o poziție de mijloc între 
pozitivism și hermeneutică. Citatul de mai sus ne sprijină părerea, 
deoarece el arată că Davidson privește explicaţiile-rațiuni ca 
fiind, şi nomotetice şi ideografice; ele implică legi, dar se ocupă de 
cazuri individuale. Totuşi, Davidson, mai susține si că legile 
implicite în explicaţiile-raţiuni nu sunt cele mai potrivite, ele nu 
sunt destul de „grave“ sau „stricte“ si în consecinţă, sunt 
insuficiente pentru explicaţie. Voi cerceta acum această idee. 


5. LEGI ȘI CAUZALITATE 


Potrivit lui Davidson, explicatiile-rafiuni sunt cauzale. 
Motivele explică acţiunile doar dacă le cauzează. Pe de altă parte, 
Davidson afirmă însă că relaţiile cauzale presupun legi stricte şi 


149 


că legile psihologice si legile psihofizice nu pot fi stricte. (Legile 
psihologice nu pot fi stricte deoarece mentalul nu este un sistem 
închis, legile psihofizice nu pot fi stricte deoarece există aici un 
element normativ ireductibil în atribuirea atitudinilor care nu 
joacă nici un rol în fizică). Legile care sunt implicite în 
explicatiile-motiv sunt fie psihologice fie psihofizice. Ele sunt 
generalizări aproximative care nu pot fi modelate în legi stricte. 
Urmează că ele prin ele însele, nu reuşesc să susțină relaţiile 
cauzale. De aceea, dacă motivele cauzează acţiuni — si, în 
consecinţă, dacă motivele explică acţiuni — aceasta poate fi numai 
în virtutea altor legi, adică a legilor fizice *. 

Aici am două întrebări. Mai întâi, cum ştim că relaţiile 
cauzale între motive şi acţiuni cer legi stricte mai curând, decât 
legi non-stricte? De ce nu sunt suficiente legile psihologice apro- 
ximative care, potrivit lui Davidson, sunt implicate în explicațiile- 
motiv? A doua, cum stim că există, într-adevăr, legi stricte care 
leagă motivele cu acţiunile, în cazurile în care credem că avem o 
explicatie-motiv corectă? 

Desigur că există şi alte posibilităţi. Una ar fi să admitem că 
deşi cere legi, cauzalitatea, nu care neapărat legi stricte. Alta este 
că ar exista două feluri de cauzalitate: strictă şi non-strictă. 
(corespunzând tipului de lege implicat) si că motivele cauzează 
acțiunile doar în sens non-strict. 

Dagffin Follesdal observă că Davidson nu ne-a dat nici un 
argument pentru punctul de vedere că relaţiile cauzale ar cere 
legi stricte (1985, p. 318). Şi este greu să vedem cum ar arăta un 
astfel de argument. Cineva ar putea pretinde, urmându-l pe 
Hume, că toate cazurile în care credem că un eveniment il 
cauzează pe altul reprezintă o lege strictă care acoperă cazul dat. 
Apare clar că lucrunle nu stau aşa când credem că un motiv 
cauzează o acţiune. Deoarece în astfel de cazuri noi nu am găsit 
o lege strictă care să subsumeze cazul. Noi nu ştim şi nici măcar 
nu putem ghici care ar fi legea relevantă, dacă există vreuna. De 
aceea, nici nu putem crede că o anumită pereche de evenimente 
reprezintă o materializare a legii. Davidson ar putea spune că 
pentru început am găsit doar generalizări aproximative, dar că în 
unele domenii, în special în cadrul ştiinţelor naturii, am fost in 
stare să le transformăm în legi stricte. Probabil este adevărat. Dar 

chiar asa fiind nu putem conchide că oriunde există cauzalitate (sau 
oriunde e o gencralizare aproximativă este şi aproximativ 
adevărată) există la îndemână o lege strictă care subsumează cazul. 
Ca exemplu de inducţie afirmaţia se dovedeşte prea riscantă. 

Davidson susţine că s-ar putea stabili „standarde foarte ridicate“ 
pentru ceea ce el numeşte „legi stricte“ şi anume să nu conţină 
propoziţii „Ceteris paribus“ şi „să ajungă atât de exacte, încât să 
permită predicția necondiționată a evenimentului în cauză, tot 
aşa cum permite caracterul probabilistic ireductibil al fizicii (1987, 
p. 44). Perfect, Davidson e liber să folosească expresia „lege strictă“ 
cum vrea. Dar el mai spune şi că generalizările aproximative 
furnizează probe pentru existenţa legilor stricte (1980, p. 16). 
Aceasta apare însă deja cam îndoielnic. Pentru a explica 
generalizările nu trebuie să presupunem nici o lege strictă. Este 
absolut suficient să presupun că există anumite puteri cauzale, sau 
relaţii de tipul legilor între universalii (adică legi non-stricte) care se 
manifestă în moduri care pot fi descrise prin generalizările 
respective. 

Totuşi, dacă nu există legi stricte care să conecteze motivele 
și acțiunile, nu înseamnă că motivele nu cauzează acţiunile. Nu 
înseamnă nici că modelul-lege de acoperire este nepotrivit în 
cazul explicaţiilor-raţiuni. De aceea nu este evident că modelul- 
lege de acoperire şi cauzalitatea impun legi care apar stricte în 
sensul lui Davidson. 

O ilustrare simplă poate fi folositoare aici. Să considerăm un 
calculator electronic: numerele expuse sunt cauzal determinate 
de butoanele pe care se apasă, deci calculatorul nu este un sistem 
închis deoarece factori din afara lui determină care butoane să fie 
apăsate şi, pe lângă aceasta, care ar putea face să se închidă curentul 
sau să se dezintegreze calculatorul întrerupându-se legătura între 
butoanele pe care se apasă şi numerele expuse. Astfel, nu mai 
apare ca lege strictă, (în sensul lui Davidson), ca ori de câte ori 
se apasă pe butoanele „On“, „2“, „X“, „3“, şi „=“ în această 
ordine, să apară numărul „6“. Desigur, există aici o generalizare 
aproximativă şi pare foarte clar că tocmai presiunea pe butoane 
este aceea care cauzează apariția numărului „6“. Calculatorul 
fiind construit în asa fel încât la diferite butoane sunt ataşate 
anumite tendinţe, dispoziţii sau puteri cauzale. 

Similar, aş spune, că un agent uman: el sau ea, dacă are 
anumite credinţe si dorinţe, va acționa în anumite feluri, în anumite 
condiţii, restul rămânând neschimbat. Cu cuvintele lui Davidson: 
„faptul că pot cauza anumite acţiuni în condiţii adecvate 
reprezintă un aspect fundamental al unei credințe sau dorințe“ 
(1985, p. 246). Hempel are un punct de vedere similar. El susține 
că „a atribui cuiva o anumită credință sau scop avut în vedere, 
înseamnă a implica faptul că în anumite condiţii va tinde să se 
comporte în anumite feluri“ (1965, p. 473). 

Astfel, a avea o credinţă sau dorință, este analog, în cazul calcula- 
torului, cu „a avea anumite butoane pe care se apasă“. Ceea ce se 
întâmplâ în ambele cazuri este guvernat de legi non-stricte. 
Agenţii umani ca şi calculatoarele electronice sunt sisteme 
deschise tuturor tipurilor de perturbări venite din mediile lor. 
Fără îndoială, ceea ce fac ele este cauzat şi poate fi explicat prin 
referință la stările lor interne (care pot fi la rândul lor cauzate 
parțial de factori externi). 


6. MOTIVUL ÎN CALITATE DE CAUZĂ 


Totuşi , dacă asa se prezintă relaţia între motive si acţiuni, se 
pare că poziția hermeneutică ar putea să fie corectă. De exemplu, 
dacă am dat o interpretare suficient de detaliată dorințelor si 
credințelor lui Brutus când l-a omorât pe Cezar, incluzând, o 
descriere a puterilor lor relative, atunci nu trebuie adăugat nimic 
pentru a explica această acțiune. În particular, nu mai trebuie să 
adăugăm că un motiv a cauzat acţiunea, deoarece acest lucru se 
găseşte deja implicat în descrierea dorințelor şi credințelor, ce 
explică faptul că a apărut acțiunea. 

Rămâne totuși adevărat că este posibil ca cineva să aibă un 
motiv pentru a acționa într-un anumit mod, si nu acel motiv să 
cauzeze acțiunea respectivă. La o primă aproximaţie, pot exista 
trei feluri diferite de explicaţie a acestui lucru. Mai întâi, agentul 
poate avea un alt motiv, mai puternic (sau la fel de puternic) 

pentru a performa acțiunea. Acest alt motiv este atunci cauza (sau 
principala cauză) pentru performarea acţiunii. În al doilea rând, 
agentul poate avea un motiv mai puternic (sau la fel de puternic) 
pentru a nu performa acţiunea. În acest caz, el poate să nu 
performeze. În al treilea rând, ar putea exista o barieră externă 
care se dovedeşte suficient de puternică pentru a-l împiedica să 
performeze acţiunea. Spunând că un motiv dat a cauzat acțiunea 
afirmăm, implicit, că nici unul dintre aceşti trei factori nu a fost 
prezent. Faptul poate fi formulat şi explicit. Susținerea că nu 
existau alte motive mai puternice poate face parte dintr-o 
descriere sau interpretare hermeneutică. În cazul în care se 
impune o explicație a absenței barierelor externe care ar fi putut 
împiedica acţiunea, ea poate fi găsită în studierea contextului. 
Dacă astfel de afirmaţii sunt corecte, ar fi posibil să acceptăm 
şi pretenţia lui Dray că o explicatie-motiv (adică, în terminologia 
lui „o explicaţie rațională“) prezintă acţiunea în cauză ca fiind, 
într-un sens, adecvată sau justificată în împrejurările date, sau ca 
„un lucru de făcut pentru raţiuni date“ (1957, p. 124) De exem- 
plu, să considerăm explicația că Brutus l-a omorât pe Cezar 
deoarece dorea să reinstaureze republica în Roma. Explicaţia 
indică un motiv. Dacă el a fost într-adevăr cauza acţiunii lui 
Brutus, înseamnă că Brutus nu ar fi putut avea un motiv mai 
puternic nici pentru a-l omori nici pentru a nu-l omori pe Cezar. 
De aici, explicaţia sugerează că acţiunea lui Brutus a fost 
rațională sau justificată din punctul de vedere al credințelor şi 
dorințelor lui Brutus la acea dată. (Dar, desigur nu este nevoie ca 
aceste credinţe şi dorinţe să fie, la rândul lor, raţionale în sine. 
Brutus însuşi poate să fi fost irațional din anumite puncte de 
vedere. De exemplu, o dorință puternică a lui s-ar fi putut baza 
pe foarte puţină evidență). Asa că, se pare că explicaţia noastră 
cauzală bazată pe motivarea rațională a acțiunii lui Brutus poate 
fi în acelaşi timp o explicaţie rațională în sensul lui Dray. 
Hempel a argumentat că o explicaţie rațională în sensul lui 
Dray nu poate arăta de ce un agent a acţionat într-un anumit fel, 
ea nu poate decât să ofere teren pentru a crede că ar fi fost 
rațional ca agentul să acționeze în acest fel (1965, pp. 470-471). 
Aici mi se pare că Hempel greseste. Am văzut deja că o explicaţie 
cauzală bazată pe motive este în același timp rațională. În schimb, 

se pare că o explicație rațională ar trebui să fie cauzală. O expli- 
catie rațională trebuie să ofere motivele agentului de a face ceea 
ce a făcut. Desigur, acestea trebuie să includă motivele lui cele 
mai puternice pentru a face ceea ce a făcut. Deoarece el a făcut 
ce a făcut, motivele lui cele mai puternice trebuie să fi fost 
eficiente cauzal. De aceea explicaţia este cauzală. De fapt, mi se 
pare că accentul lui Dray pe raționalitate nu diferă mult de 
punctul de vedere al lui Davidson după care atunci când un motiv 
cauzează o acţiune, motivul reprezintă o „cauză rațională“, ceea 
ce înseamnă „desemnarea cauzei“ drept o credinţă şi o dorință in 
lumina căreia acţiunea apare ca rezonabilă (1980, p. 233). 


7. GENERALITĂȚI 


Să ne întoarcem, pentru moment, la diferenţa dintre punctele 
de vedere ale lui Davidson şi Hempel. Davidson spune că diferen- 
ta dacă există vreuna, priveşte tipul de legi prezente implicit în 
explicatiile-motiv. Potrivit propriei sale concepții, legile sunt 
personale, în sensul că ele privesc numai persoana a cărei acţiune 
o explicăm, în timp ce pentru Hempel, ele sunt generale, si privesc 
pe toți agenţii sau pe toţi agenţii rafionali (Davidson 1980, pp. 
273-74). In termenii exemplului nostru din paragraful (4) de mai 
sus, am putea spune că pentru Hempel este esenţial ceva de genul 
punctului (4) iar pentru Davidson, premiza (4) ar putea fi foarte 
bine îndepărtată, deoarece (1) şi (2) sunt nomologice. Unii ar 
putea afirma că este esenţial pentru modelul lege-de-acoperire, ca 
legile implicate să fie generale. Urmează ca acest model să fie 
abandonat sau măcar mult modificat de către cei care cred că ceea 
ce fac legile nomologice, poate fi făcut si de legile personale. 

Totuși, în exemplul nostru, dacă premiza (4) poate să cadă, 
acest lucru se poate întâmpla numai întrucât ceva asemănător ei 
este inclus deja în celelalte premize. In orice caz, ceva de tipul lui 
(4) trebuie să fie adevărat, altfel explicaţia este dovedită greşită. 
În particular, dacă Brutus nu satisface un set de condiţii, astfel 
încât, oricine ar fi acela care ar satisface acele condiţii, ar acţiona 
ca Brutus, atunci, desigur, rămâne un mister de ce Brutus a 

acţionat cum a acţionat, ne mai fiind posibilă nici o explicaţie. In 
consecință, toate explicaţiile-raţiuni par să presupună adevărul 
unei generalizări ca (4). (În ce măsură o astfel de generalizare 
trebuie să aibă forma legii şi să fie empirică, rămâne un lucru 
controversabil). 

În practică, se pare că cerința de generalitate apare în ideea, 
de obicei atribuită tradiției hermeneutice, că înțeleg acțiunea lui 
Brutus — Verstehen — când recunosc că as fi făcut acelaşi lucru 
dacă as fi fost în locul lui. Deoarece ceea ce recunosc nu repre- 
zinta doar ceva comun mie şi lui Brutus, rezultă că ceea ce as fi 
făcut eu dacă as fi fost în locul lui Brutus, ar fi făcut oricine (sau 
orice ființă rațională) dacă ar fi fost în locul lui. Nu este vorba 
despre ceva special în legătură cu mine, ci de ceva ce trebuie să 
fie adevărat pentru mine dacă este adevărat pentru oricirie. Aşa 
că într-o astfel de situaţie diferența dintre pozitivism $i hermeneutică 
apare mult mai puţin substanţială decât se consideră de obicei. 

Mai mult, nu sunt așa de sigur nici că există într-adevăr, o 
diferență între Davidson si Hempel. Cred că Davidson ar fi de 
acord că trebuie să fie (aproximativ) adevărată o generalizare ca 
(4), dacă motivul lui Brutus furnizează o explicaţie a acţiunii lui 
Brutus. Hempel ar înlocui pe „oricine“ din (4) (sau acolo unde este 
specificat) cu „orice agent raţional“ și ar include în C condiţia ca 
Brutus să fie un agent raţional (1965, p. 471). Dar raționalitatea 
implicată se dovedeşte aceeași ca şi raționalitatea din modelul lui 
Dray, fiind compatibilă si cu o cantitate considerabilă de iratio- 
nalitate. Davidson a accentuat deseori faptul că, pentru a interpreta 
alte persoane şi a le explica acțiunile, trebuie să presupunem că 
sunt, în mare măsură, raţionale“. Hempel are un argument similar. 
El mai susţine şi că „raționalitatea acțiunii umane nu poate fi 
garantată de convenții implicite în criteriile care guvernează 
atribuirea de scopuri şi credințe agenţilor umani. (1965, p. 477). 
Sunt sigur că $i Davidson şi Dray ar accepta acest lucru. 

Este adevărat că Davidson îi obiectează lui Hempel faptul că 
explicatiei în termenii rationalitatii aşa cum o susține el, „i-ar lipsi 
forța explicativă“ (1987, p. 43). Cred că el înţelege prin aceasta 
tocmai faptul că o premiză ca (4) din exemplul nostru (dar restrânsă 
la agenţi rațional) nu reprezintă o generalizare empirică, ci mai 
curând o definiție a ,,rationalitatii“’. Aceasta ar fi o mutare posi- 
bilă pentru cineva care dorește să tragă o linie clară de demar- 

catie între generalizările empirice şi definiţii (sau între propoziţii 
„sintetice“ şi „analitice“). Totuşi, nici Davidson nici Hempel nu 
par doritori să accepte o astfel de distincţie“, de aceea şi eu cred 
că diferenţa dintre ei este măcar din punctul respectiv de vedere 
neglijabilă. 


8. LEGI PSIHOFIZICE 


Totuşi, există un alt mod în care Hempel si Davidson sunt în 
dezacord. După Davidson, „explicațiile — rațiune“ implică legi 
psihofizice, legi, în mod special, problematice. Nu există nici o 
teză similară cu aceasta în lucrările lui Hempel așa că, probabil, 
aici se află punctul în care cei doi sunt într-adevăr, în dezacord. 
Oricum, se dovedește indicat să cercetăm mai în detaliu ideea lui 
Davidson despre legile psihofizice. 

După cum am văzut, Davidson susține că există o „diferență 
ireconciliabilă“ între explicațiile prin motivare rațională și 
explicaţiile fizice. În același timp, el crede ca şi Hempel, că cele 
două tipuri de explicaţie sunt similare din multe puncte de vedere 
fiind si cauzale si nomologice. Diferenta apare in vocabular. 
După Davidson conceptele mentale nu pot fi reduse sau legate 
prin legi stricte de concepte fizice’. El scrie: „Diferenţa esen-tiala 
care cred că există între explicaţiile rațiunii și explicaţiile în 
ultimă instanță fizice poate fi expusă astfel: legile care leagă 
mentalul și fizicul nu sunt la fel cu legile fizicii, şi nu pot fi reduse 
la ele“ (1987, p. 45). 

Se pare că problema importantă pentru Davidson nu constă 
doar în faptul că legile psihofizice ar fi non-stricte, nici că ele ar fi 
personale (non-generale). Mai curând, se pare că deranjează 
faptul că ele sunt legi mixte în sensul că au de a face cu două 
vocabulare distincte, care nu se potrivesc şi nu se pot potrivi unul 
cu altul. Iată o idee pe care nu am luat-o încă în consideraţie. 

Vocabularul psihologic sau mentalist, relevant aici, reprezintă 
vocabularul pe care îl folosim pentru a atribui oamenilor acţiuni 
şi atitudini propoziţionale, precum si credințe si dorinţe. 

Davidson susţine că acest vocabular are un caracter „normativ“ 
(1987, p. 46). Înseamnă că trebuie să folosim propriile norme sau 
standarde privind consistenţa, corectitudinea și raționalitatea 
pentru a identifica rafiunile şi acțiunile altor oameni. Pe de altă 
parte, vocabularul nostru fizical nu are un caracter normativ. 
Deci, cele două vocabulare nu se potrivesc“. 

Nu pare asa ușor să înţelegi acest lucru. S-ar putea presupune 
că raționamentul sună, în linii mari, astfel: (1) normele sunt 
necesare pentru a identifica fenomenele mentale; (2) dar dacă ar 
exista legi psihofizice stricte, acestea ar putea fi folosite pentru a 
identifica stările mentale pe bază de dovezi pur fizice, fără norme; 
(3) deci, nu pot exista legi strict psihofizice. Jaegwon Kim este cel 
care interpretează raționamentul lui Davidson în felul de mai sus 
(1985, pp. 378-381). 

Totuşi, în acest construct raționamentul nu este convingător 
deoarece (2) nu este adevărat. Legile psihofizice pot exista chiar 
dacă nu vom sti niciodată care sunt ele, dar dacă e asa, noi nu 
putem să le folosim pentru a identifica stările mentale. Deci, 
existența unor legi stricte psihofizice poate fi compatibilă cu 
caracterul normativ al conceptelor mentale. 

Cred că avem posibilitatea să găsim o interpretare mai bună 
pentru raționamentul lui Davidson luând în considerare că el 
susține că aceasta este în legătură cu doctrina indeterminării 
traducerii a lui Quine (1980, p. 222, 257, 1985, pp. 245). Potrivit 
acesteia în cadrul unei anumite arii de posibilități diferite nu 
există o esenţă reală pe care o semnifică propoziţia. Mai mult, 
acelaşi lucru este adevărat şi despre ceea ce crede sau doreşte o 
persoană, întrucât credinţele şi dorinţele sunt identificate prin 
intermediul propozitiilor. Deci argumentul lui Davidson poate fi 
rezumat astfel: (1) Este o realitate că o stare fizică anume se 
obține într-o situaţie dată (2) Astfel, dacă ar exista legi psiho- 
fizice stricte, ar exista $1 o realitate anume de la care stările 
mentale să derive;(3) Dar nu există o realitate definită a stărilor 
mentale; (4) În consecință nu pot exista legi psihofizice. Pentru ca 
acest raționament să fie valid, legile menţionate în (2) trebuie să 
fie de un anumit tip. Să presupunem, de exemplu, că există legi 
psihofizice, dar că toate au forma: 


V,[ Hx = (ox > ,x)| 

unde Ø si y sunt predicate psihofizice şi x este un predicat fizic. 
Lucrul pare posibil dacă mentalul este un sistem deschis afectat 
de fizic, după cum arată Davidson. Legile de acest tip pot fi 
numite slabe. Dar legile slabe, nu ar fi suficiente pentru a 
determina stările mentale, date fiind stările fizice. Asa că pentru 
ca raţionamentul să fie valid, trebuie să presupunem că cel puţin 
unele dintre legi sunt tari în sensul că ele au forma 


V, (Ox — Px) 


Legile tari ar determina stările psihologice, date fiind stările fizice. 
Pe de altă parte, nu este clar dacă explicatiile-rationale presupun 
legi tari. 

Totuşi, cu condiția ca cel puțin unele dintre legile în cauză să 
fie tari, raționamentul pe care i l-am atribuit lui Davidson pare să 
fie valid. Probabil că el este mult mai îndoielnic când premisele 
(1) si (3) sunt adevărate. Totuşi sunt înclinat să le accept. În orice 
caz, în această interpretare, problema esențială a lui Davidson 
poate fi pusă mai simplu. după cum urmează: explicatiile-motiv 
nu pot fi adevărate în mod obiectiv, in aceeasi măsură în care sunt 
adevărate explicațiile fizice. Nu ştiu dacă Hempel ar accepta 
acest lucru, dar pentru tradiția hermeneutică el ar putea fi 
potrivit. 

Oare Davidson însuşi ar accepta această versiune a rationa- 
mentului său? Nu pot fi sigur. El spune că nu ar fi de „bun simț“ 
să gândeşti că atribuirile de atitudini făcute de noi sunt „mai 
puțin decât obiective“ şi că o astfel de atribuire, dacă repre-zintă 
cea mai bună atribuire „este obiectivă pe cât poate fi“ (1986, p. 
205). Interpretarea mea nu neagă că explicatia-motiv poate fi 
„atât de obiectivă cât e posibil să fie“. Sugerez doar că din punctul 
lui Davidson de vedere, ea este mai puțin corectă în mod obiectiv 
decât apare posibil în cazul explicațiilor fizice. 

Brian McLaughlin menționează o interpretare a raționa- 
mentului lui Davidson, foarte asemănătoare cu a mea, dar el susține 
că nu acest lucru l-ar fi avut în minte Davidson. Totuşi, motivul 
invocat de McLaughlin pentru interpretarea sa nu este convin- 
gator. El indică numai ca pot exista fapte reale care sunt relative 
la o alegere arbitrară din schema de interpretare. Nu as nega 

acest lucru, dar relativitatea implicată aici reprezintă tocmai ceea 
ce distinge explicatule-motive de explicaţiile fizice, în versiunea 
dată de mine pentru raționamentul lui Davidson. 

Dacă versiunea propusă se dovedeşte acceptabilă și dacă este 
corectă doctrina lui Quine despre indeterminarea traducerii, pare 
adevărat să vorbim despre o diferență între „explicaţie“ (în ştiinţele 
fizice) şi „interpretare“ (în științele umane). În această privință 
doctrina hermeneutică pare corectă. Totuşi, diferența este mai 
curând ontologică decât logică sau epistemologică si nu implică 
că modelul-lege-de-acoperire nu ar putea fi aplicat la explicaţiile 
—motiv, sau că ar fi ceva greşit în poziţiile pozitiviste. Doar 
elementul adițional al subiectivităţii $1 interdeterminării prezent 
în interpretare o deosebeşte pe aceasta de explicaţie. 


9. CONCLUZIE 


Am văzut că abordările pozitiviste şi hermeneutice ale explicatiei- 
motiv pot să nu se contrazică, în fapt, una pe alta. Desigur, adepții 
fiecărei tradiții resping ideile celeilalte, şi pot fi în dezacord şi în 
alte moduri, dar părerea mea este că afirmaţiile lor pozitive 
despre natura explicatiilor-motiv pot fi, toate, acceptate. In 
privința aceasta, lunga dezbatere-—explicaţie sau intelegere—poate 
că este o pierdere de timp. 


Mulţumiri 


Sunt recunoscător lui Akeel Bilgrami, Dagfinn Follesdal, 
Hans Mathlein, Paul Needham, Peter Pagin, Philip Pettit, 
Wlodek Rabinowics, Folk Tersman, Torbjörn Tännsjö şi lui Tom 
Wartenberg, pentru comentarii făcute la prima versiune a acestui 

studiu. Multumesc de asemenea lui Marx Wartofsky, pentru 
invitaţia de a-l prezenta la Baruch Collogium for Philosophy, 
Politics and the Social Sciences, in Aprilie 1989. 


NOTE 


' Vezi, Apel, 1977, p. 167. 

? Pentru poziţia pozitivistă, vezi Hempel, 1965, pp. 239-240. Pentru punctul 
de vedere hermeneutic, vezi Markovic, 1972, p. 34. Un rationament similar cu al 
meu este prezentat in Putnam, 1978, pp. 71-75 

Vezi Markovici, 1972, p. 31. 

Vezi Davidson, 1980, pp. 15-17, 222-223 și 230-233. 

* Vezi Davidson 1987, pp. 46, unde acesta obiectează justificat la o afirmaţie 
mai veche a mea, pe care o retrag. 

* Vezi Davidson 1980, p. 221-223. Pentru un argument similar, vezi Hempel, 
1965, p. 476. 

” Vezi Davidson 1980, pp. 267, pp. 43. 

* Vezi Davidson 1985, pp. 245 si Hempel, 1965, pp. 113-116 si 459-462. 

* Vezi Davidson 1980, pp. 214, 241, 243; 1987, pp. 35 si 46. 

1 Vezi si Davidson 1980, pp. 222-223 şi 231. Este greu de înţeles de ce 
Davidson susține că poziţia sa este incompatibilă cu punctul de vedere al lui 
Follesdal, conform căruia „teoria noastră despre mental și teoria despre natură 
sunt, ambele, părţi dintr-o teorie mai largă“ (1987, p. 44). Putem considera de la 
sine înţeles că o teorie mai cuprinzătoare a mentalului și a naturii să includă legile 
psihofizice. Dacă nu este așa, ele reprezintă, în cel mai bun caz, o pereche de teorii 
separate. Potrivit lui Davidson, legile psihofizice nu pot fi stricte (în sensul lui). 
Dar el arată şi că Follesdal „are un punct de vedere mai putin strict despre legi“ 
(1987, p. 44), asa încât teoria cuprinzătoare la care se gândeşte Follesdal nu 
trebuie să conțină legi psiho-fizice stricte (în sensul lui Davidson). Dacă este asa, 
opinia lui Davidson este compatibilă cu cea a lui Follesdal. 

FILOSOFIA ANALITICA SI TEORIA 
PSIHANALITICA * 


Graham J. LOCK 


(Universitatea din Oxford) 


Articolul de față tratează teme de intersecţie, cum ar fi relația 
între filosofie şi teoria psihanalitică, critica lui Wittgenstein asupra 
lui Freud, abordarea filosofică post-wittgensteiniană a concepției 
lui Freud, filosofia post-wittgensteiniană a limbajului în lumea 
anglo-saxonă şi relația ei cu opera lui Frege; paralela între 
filosofia anglofonă a limbajului, pe de o parte, şi anumite tendinţe 
ale gândirii franceze în domeniu, pe de altă parte. 

Mulţi filosofi din Anglia şi America sunt interesaţi de 
psihanaliză. Dacă îl considerăm pe Ludwig Wittgenstein ca filosof 
al lumii anglofone ' trebuie să spunem că dezbaterea în jurul 
doctrinei lui Freud ocupă un loc semnificativ în lucrările filosofice 
de acolo. Ca si Freud, Wittgenstein a fost vienez. El era famili- 
arizat mai mult sau mai puţin cu lucrările lui Freud, sora sa 
Margarette a fost pacienta şi prietena lui Freud. Wittgenstein a 
scris puţin despre Freud, dar s-a referit frecvent la lucrările 
acestuia în cursuri şi conversații cu studenții şi prietenii. 

În Lecturi și conversații asupra esteticii si în Psihologie și 
credință religioasă el vorbeşte despre „ceva ce Freud susţine şi 
mie mi se pare total greşit“. Problema se referă la natura 
explicaţiei psihanalitice. Freud, spune Wittgenstein, sugerează ca 
uneori comportamentul poate fi explicat prin descoperirea, 
dedesubtul motivului conştient, a motivului adevărat și 
inconştient. Dar, pe baza cărui criteriu se determină că cel de al 
doilea motiv şi nu primul este cel eficient? Ar fi ca şi cum Freud a 


E 
Din articolul „Analytic Philosophy, Psychanalytic Theory and Formalism“, 
Revue de synthese, nr. 2/1987. 

facut o descoperire şi, în acelaşi timp, tot el a introdus o metodă 
pentru aplicarea ei la cazuri individuale. Wittgenstein consideră 
că nu există o descoperire la Freud, ci mai degrabă un proces de 
persuadare — a pacientului de către analist — care de multe ori 
funcţionează: pacientul fiind convins că în fapt acţionează din 
motive diferite de ceea ce credea el înainte că stă în spatele 
acţiunii sale. În acest sens, psihanaliza oferă pacientului o nouă si 
diferită perspectivă asupra lumii, nu cu mult mai adevărată decât 
cea dinainte, dar cu valoare potenţială morală sau terapeutică. 
Acest argument este tipic pentru o anumită linie a criticii aduse 
interpretării „ştiinţifice“ dată de Freud însuşi operei sale, dar 
este, în acelaşi timp, bazată pe o cunoaştere superficială a textelor 
lui Freud. Wittgenstein pare să creadă, judecând după comen- 
tariile sale din 1938, că teoria lui Freud este un pansexualism şi, 
chiar că ea ar susține faptul că anxietatea este întotdeauna expli- 
cabilă ca urmare a unei traume din naştere. Dar aceasta reprezintă 
mai degrabă concepţia „eretică“ a lui Otto Rank. 

Wittgenstein pare a fi fascinat de întreaga chestiune a „semnifi- 
cației“ viselor şi de lucrările lui Freud în acest domeniu. Imaginile 
de vis, notează el, par a avea „o anumită asemănare cu semnele 
limbajului“. Dar, dacă ele sunt într-adevăr simboluri, cum susține 
Freud, şi pot fi traduse în limbajul vorbirii obişnuite, „atunci 
traducerea trebuie să fie posibilă în ambele direcţii“. Până acum, 
după cum recunoaşte, chiar Freud, nimeni și nici analistul in 
particular nu este capabil să traducă „gânduri obișnuite“ în „limbajul 
viselor“. Ceea ce se poate face reprezintă traducerea viselor post 
facto, în limbaj obişnuit. Deci, nu există în realitate un limbaj al 
viselor. 

Dar critica merge mai departe. Freud caută nu numai tradu- 
cerea sau interpretarea visului, a unei remarci sau a unui simptom, 
ci „interpretarea lor corectă“. De ce ar crede el că există doar o 
singură interpretare corectă? La această întrebare ar trebui să se 
răspundă cu o altă întrebare: „Îmi cereti să cred că există ceva 
care se întâmplă fără o cauză?“ a identifica o cauză înseamnă a da 
adevăratul răspuns la întrebarea relevantă „de ce“? Dar acesta, 
obiectează Wittgenstein, ar fi un răspuns irelevant, pentru că noi 
nu trebuie să căutăm cauza în „sensul unui eveniment trecut“ 
conectat într-un mod potrivit cu visul, remarca, sau simptomul. 
Tehnicile psihanalitice (cum ar fi asociaţia liberă) ne dau posi- 
bilitatea să descoperim anumite lucruri despre noi înşine dar nu 
„ne explică de ce apare un anumit vis (etc). 

Se pare că Wittgenstein a recitit Interpretarea viselor în 1946, 
și a ajuns la câteva concluzii cu privire la doctrina lui Freud. Una 
ar fi că Freud a propus, fără a admite şi fără a fi conştient de acest 
lucru, „un nou mit“ care este de fapt adevăratul statut al psihanalizei. 
Trăgând o astfel de concluzie nu înseamnă să condamni teoria lui 
Freud, pentru că mitul are funcţii sociale utile. Se ridică însă din 
nou problema statutului ştiinţific al teoriei. În jurul întrebării: 
Este psihanaliza o ştiinţă şi dacă da, în ce sens? se poartă de multi 
ani dezbateri în cercurile filosofice anglosaxone — dezbateri care 
au şi astăzi o considerabilă răspândire. 

În 1948, Wittgenstein se reîntoarce la chestiunea interpretării 
viselor. Ceea ce intrigă cu privire la un vis, scrie el, nu este 
„conexiunea lui cauzală cu evenimentele vieții mele, ci mai 
degrabă impresia pe care mi-o dă că ar fi un fragment al unei 
povestiri... care rămâne în rest obscură. Şi această poveste visată 
are „un sarm al ei propriu“?. În Investigaţii filosofice? îşi 
îndreaptă din nou atenţia spre aplicabilitatea conceptului de 
„cauză“ la anumite feluri de explicaţie a comportamentului, — dar 
acum comentariile sale sunt mai favorabile metodei lui Freud. 

Să presupunem, spune el, că am ieşit să mă plimb afară din oraş 
şi după ce am hoinărit o vreme îmi imaginez că orașul este undeva 
la dreapta mea. „Deşi nu am nici un motiv rațional să cred asta, mi 
se pare totuşi că există anumite cauze psihologice pentru aceasta: 
în particular anumite asociaţii şi amintiri... Va trebui să încerc să 
„descopăr psihanalitic cauza convingerii mele nefondate“. 

Mult mai înainte, în „Cursurile de la Cambridge“ din 
1932-1935, Wittgenstein afirmase că a identificat la Freud „O 
confuzie... între cauză şi rațiune: A fi clar de ce râzi nu înseamnă 
că este clară şi cauza... Noi putem găsi cauze ale râsului“; care pot 
fi descoperite experimental, pe când calea psihanalitică a descope- 
ririi motivului pentru care cineva râde nu implică experimentul, 
ci doar procedura prin care acea persoană ajunge să fie în final de 
acord cu rațiunea pentru care a râs. Iar acest tip de procedură nu 
este ştiinţă, este pur şi simplu, o (nouă) „modalitate de reprezen- 
tare“ a lucrurilor. Şi G.E. Moore, susținea Wittgenstein, a apărat 
distincția între cauză şi rațiune în contextul discutăni teoriei freudiene. 

În Carnetul Albastru din 1933-1934, Wittgenstein caracteri- 
zează folosirea de către Freud a noțiunii de „idei inconștiente“ ca 

pe o inovaţie mai ales terminologică. Cineva ar putea fi abătut de 
la calea cea bună prin imaginile şi analogiile sugerate de noua 
terminologie, spune el. Prin comparaţie, să presupunem că cineva 
a introdus fraza „durere de dinţi inconștientă“, frază care poate 
avea un sens. Reacţia noastră poate fi însă de negare a oricărei 
posibilități a unui astfel de lucru, dar putem fi şi coplesiti de 
prodigiozitatea descoperirii. De fapt, este vorba de o simplă 
alegere a modului de descriere cel mai folositor şi avantajos. Un 
psihanalist poate, în mod similar, greşi deplin, dacă presupune că 
a descoperit „gânduri conştiente care au fost (de fapt) inconsti- 
ente sau ceva confuz de acest fel. 

Pe de o parte, Wittgenstein pare a fi sceptic cu privire la 
tezele ştiinţifice ale psihanalizei, considerându-le periculoase în 
practica clinică. El îi spunea studentului său Norman Malcolm, în 
1945, că psihanaliza a produs o enormă stricăciune şi foarte putin 
bine. Pe de altă parte, el se consideră totuşi un discipol al lui 
Freud, oferind de fapt trei explicații pentru popularitatea teoriei 
acestuia. Prima: în existența umană se manifestă o fascinafie a 
„nefirescului““ care este satisfăcută de psihanaliză. A doua: oamenii 
au o tendință iconoclastă, flatată de practica si teoria care 
îndrăzneşte să vorbească despre tabuuri sexuale. A treia se referă 
la faptul că atracția psihanalizei constă, în parte, şi în mod 
paradoxal, în caracterul său „respingător“. O explicaţie de acelaşi 
tip poate fi găsită încă la Platon, în Republica (IV, 439-44). Se 
menționează o poveste privind pe Leontin fiul lui Aglaion, care 
împiedicându-se de nişte cadavre umane, a simțit dorința să se 
întoarcă să se uite la ele, în acelaşi timp fiind oprit de dezgust. În cele 
din urmă dorinţa a învins şi el a venit la cadavre şi le-a deschis ochii. 
Platon si Wittgenstein acceptă amândoi existența fenomenului pe 
care unii dintre filosofii de limbă engleză par a-l nega. Mary Midgley, 
de pildă, în lucrarea sa Wickedness susține că nu este plauzibil să 
presupui că moartea ar putea fi un obiect al dorinței şi, mai general, 
că numai motivele sănătoase pot fi inteligibile. 

Anthony Kenny notează * că există, dincolo de atracția lui 
Wittgenstein spre psihanaliză, o asemănare între metoda psih- 
analitică şi practica filosofică a lui Wittgenstein. Filosofia, a crezut 
Wittgenstein, este folositoare numai oamenilor care sunt într-un 
anume fel bolnavi, aceia care au în interior o filosofie rea. Dar 

aceasta este adevărat pentru noi toți. Filosofia poate fi deci 
denumită „terapeutică“. Wittgenstein însuşi o compară cu medicina. 

Morris Lazerowitz încearcă să dezvolte această idee într-un 
număr de lucrări, în special în Structura metafizicii (1955), Studii 
de metafilosofie (1964), Filosofie și iluzie (1968), şi Limbajul 
filosofiei: Freud și Wittgenstein (1977). 

Filosofia, susține Lazerowitz, este ca un sanctuar unde ceva ce 
sună ca un discurs aberant, poate fi acceptat ca un discurs rațional. 
Wittgenstein susține aceasta în lucrarea sa Asupra certitudini 
(On Certainty). El ne spune povestea unui filosof care stând în 
parc arată un pom şi afirmă: „Eu știu că acesta este un pom“ iar 
către un trecător care îl aude: „Nu sunt un tip bolnav, doar 
făceam filosofie“. O filosofie rea, avea să observe Wittgenstein în 
altă parte, se găseşte sub formă de mitologie în limbajul de zi cu zi”. 
Dar aceasta nu înseamnă că scopul filosofiei trebuie să fie crearea 
unui limbaj ideal. Aici atingem un punct de o oarecare importanță. 
Interesul lui Wittgenstein pentru psihanaliză pare în parte 
inspirat din dorinţa de a „trata“ oamenii de boala filosofiei rele. 
Un alt exemplu de filosofie rea ar fi căutarea limbajului ideal — un 
proiect foarte vechi. Printre filosofii din epoca modernă care l-au 
susținut se numără şi Leibniz. Astăzi cercetările au luat un nou 
avânt datorită orientării calcului logic, care — se speră — va putea 
elimina în final defectiunile logice inerente limbajului natural. 
Acest proiect a fost respins de Wittgenstein in mai multe lucrări”. 

Oare Freud nu ne îndemna împotriva aceleiaşi tentaţii, în 
lucrarea sa Noi lecturi introductive, când scrie: „Filosofia nu este 
opusă ştiinţei, ea se comportă ca și ştiinţa $i lucrează în parte prin 
aceleaşi metode, dar se depărtează de ştiinţe prin iluzia de a fi 
capabilă să prezinte o imagine coerentă a universului fără Jacune. 
Ea merge aiurea prin supraestimarea valorii epistemologiei a 
operaţiunilor noastre logice““?. Este dificil de a înțelege exact ce inten- 
ționează să exprime Freud cu aceste cuvinte. Ele sunt probabil 
congruente cu poziţia lui Wittgenstein şi includ o opoziție hotărâtă 
fata de ceea ce se cheamă uneori „perspectivă calculatorie“ a 
limbajului şi față de repercursiunile ei asupra filosofiei si a altor 
întreprinderi intelectuale. Astăzi, această poziţie are consecințe 
importante asupra problemelor teoretice, inclusiv aceea a naturii 
explicatiei psihanalitice... 

„Să ne întoarcem in Franţa. Cum am arătat deja’, şi aici 
Frege a reînceput să joace un rol în istoria intelectuală recentă, 
fapt care are legătură cu încercările lui Lacan de fundamentare 
filosofică a „întoarcerii lui Freud“ E. Roudinesco remarcă faptul 
că Lacan a avut dorinţa de a găsi o cale pentru finalizarea doctri- 
nei psihanalitice. Cercetarea sa a luat prin 1969 forma studiului 
intensiv al Tratatului lui Wittgenstein, dar faptul dacă el a înțeles 
sau nu sensul acestei lucrări a rămas neclar. fn orice caz, Lacan $1 
colaboratorii săi intimi au fost inspirați de Leibniz şi Frege în 
încercarea de a produce un adevăr universal, o teorie ştiinţifică 
(formalizată) a Inconstientului. În Franţa, ca și în Anglia şi SUA 
interesul reînnoit pentru aceşti gânditori se leagă de dezvoltarea 
teoriei limbajului. Roudinesco a rezumat comparativ situaţia la 
mijlocul anilor 1966: „Prin contrast cu situația din țările anglo- 
saxone, unde moştenirea fregeeană domină scena epistemologică, 
Franţa epocii acesteia este în urmă pe terenul logicii. In 1965, 
lucrările lui Frege si ale succesorilor săi rămân prost cunoscute de 
o intelectualitate marcată de o altă tradiţie în materie de istorie a 
ştiinţelor. Totuşi odată cu explozia structuralistă se produce şi o 
nouă interogare asupra logicii, în măsura în care studiul struc- 
turilor lingvistice tinde spre cercetarea fenomenelor generale ale 
gândirii şi limbajului '. In această situație Lacan, influențat de 
lecturile sale din Saussure şi Jakobson a decis să-şi intensifice 
studiile de teorie socială şi lingvistică. Urmându-l pe Jakobson el 
a respins abordarea chomskiană. A introdus apoi o anumită 
interpretare, diferită însă, pentru a-şi legitima doctrina finalistă. 
El pare să fi gândit ca Wittgenstein din perioada Tratatului, pe de 
o parte şi ca Frege, pe de alta. Cei doi par a fi fost surse comple- 
mentare pentru proiectul lacanian dar de fapt, au rămas departe 
de el”. In seminarul său din 1969-1970, „L'Envers de la 
psychanalyse“, au fost puse fundamentele pentru formalizarea 
teoriei psihanalitice. Un prim pas, probabil inspirat de Leibniz şi 
a sa mathesis universalis, este căutarea unor matheme psihanalitice 
ceva asemănător unui set de ecuații sau formule care să permită 
formalizarea teoriei psihanalitice (si prin aceasta, trecerea dincolo 
de tratamentul analitic, în universalitate, de exemplu). 


` În traducerea de faţă a fost redusă partea despre logica lui Frege si ca atare 
şi notele respective. 

Lacan a negat intotdeauna nofiunea de ,,ego“ cartezian. 
Noţiunea de „mathemă“ vine să umple golul lăsat de aceasta. Ea 
a introdus, cel puţin în principiu, posibilitatea unei transmisii 
non-conflictuale a unei doctrine. Astfel, spiritul lui Leibniz a 
reuşit, gradat, să obțină dominaţia asupra şcolii lui Lacan. 
Închizând uşa cartezianismului Lacan a permis unei versiuni a 
formalismului logic să intre pe usa din dos. Cuvintele lui F. Gadet 
si M. Pécheux sunt relevante cu privire la sensul sintagmei „critica 
limbajului“. Ei se referă la un demers destinat a controla limbajul 
în scopul de a-l elibera de elemente iraționale pentru a-l reforma 
şi transforma în limbaj conform cu principiile rațiunii. Această 
tendință bazată pe filosofia logistică care reinnoieste legătura cu 
concepția leibniiană caută un limbaj ideal cu caractenstici universale 
şi este în fapt o versiune a neopozitivismului ”. Roudinesco merge 
mai departe şi afirmă că logicismul „mathemelor“ este maniera în 
care neo-pozitivismul (dominant de cealaltă parte a Atlanticului) 
s-a infiltrat în Franţa în discursul psihanalitic ”. 

Există deci o paralelă între naşterea, în lumea intelectuală de 
limbă engleză şi în cea franceză, a neoleibnizianismului si a neo- 
fregeianismului. Onentări de tipul celei lacaniene sunt supuse 
criticii, ca de exemplu cea specifică lui Wittgenstein. Vreau să 
subliniez pe scurt motivele pentru care cred eu că această 
doctrină este vulnerabilă. 

Lacan redescrie procese fizice identificate de Freud: ca de 
pildă, de cathesis, cathesis liber şi re-cathesis care înseamnă că o 
cuantă de energie psihică este detaşată de la o idee dată si 
reatasatd la o nouă idee (de obicei se vorbeşte de acest proces în 
cazul fobiilor), deşi Lacan preferă să vorbească de procesul 
metaforic. După părerea lui Lacan ceea ce se întâmplă face ca un 
semnificator să fie înlocuit cu altul, primul fiind trimis în 
inconştient. Aici își pierde funcţia originală de semnificare şi 
devine o „imagine neverbalizată“, ceea ce Freud numeşte „idee 
concretă“. Nu este vorba de faptul că inconştientul ar impune o 
nouă structură. La Lacan inconştientul este structurat ca un limbaj. 
Structura sa sintactică nu are istorie sau caracter cultural specific, 
fiind universal prezentă la toate societăţile şi persoanele. 

Tot ceea ce este psihanalitic interesant despre comportamentul 
oamenilor va putea fi exprimat în termenii „limbajului inconsti- 
entului“ şi a legilor lui. Aici încep însă dificultățile. Pentru ce tip 

de explicatie se va opta, pentru una de tip cauzal? Pe baza celor 
spuse mai sus, legile lingvistice ale inconştientului nu pot să 
devină reguli ale limbajului, pe care o persoană să le urmeze sau 
nu. Persoana nu poate nici să le aplice, nici să le violeze, pentru 
că îi sunt necunoscute, chiar dacă îi determină comportamentul. 
Vorbind totuşi de legi universale, pe care nimeni însă nu le poate 
învăța, Lacan crede că ar reuşi să le formuleze în limbajul 
artificial formalizat al mathemelor. Limbajul formal al 
inconştientului nu poate însă avea legi, dacă ar fi avut ar trebui să 
existe un agent care să le aplice sau nu. Dacă el ar funcţiona în 
acord cu legile cauzale ar însemna că posedă un mecanism cauzal 
pe care teoreticianul în psihanaliză ar putea încerca să-l descopere. 

Abordarea lui Lacan invocă o concepţie comparabilă cu filoso- 
fiile limbajului, devenite populare în spaţiul de limbă engleză în 
ultima vreme, dar care au fost aspru criticate (în particular de 
G.P. Baker and P.M.S. Hacker). Unul din punctele centrale 
atacate de critici '* se referă la faptul că este un nonsens să 
vorbeşti de un limbaj care funcționează în acord cu reguli despre 
care nimeni nu este conștient. Nu poţi urma reguli pe care nu le 
înţelegi. Un savant nu poate descoperi că cineva a urmat o lege în 
mod inconștient, dacă legea îi era necunoscută. Regulile nu sunt 
ipoteze explicative. Există teorii dar numai pentru a explica 
comportamentul guvernat de reguli. Alternativa ar consta în 
abandonarea ideii că „limbajul inconştientului funcționează în 
acord cu un mecanism cauzal“, dar atunci acesta nu mai poate fi 
numit limbaj. Putem, de asemenea, asa cum sugerează Wittgenstein, 
să extindem conceptul de limbaj, astfel încât să acopere lucruri 
noi, cum ar fi „limbajul computerului“ si „limbajul naturii“. Dar, 
atunci, sensul conceptului de limbaj se schimbă chiar în aspectul 
care ne face să înțelegem cum funcţionează el, astfel încât poate 
fi învățat printr-un proces de încercări şi erori şi prin aplicarea sa 
corectă sau incorectă de către cel care-l practică. 

Ceea ce Lacan pare a încerca este tocmai ceea ce acest argu- 
ment exclude. Concepţia sa asupra inconştientului pare să fie 
asupra a ceva care funcţionează „ca un limbaj“ pe baze de reguli, 
dar care, în fapt, operează ca un mecanism cauzal. Un astfel de 
mecanism nu se dovedește potrivit pentru explicarea comporta- 
mentului intentional şi finalist, conştient sau inconştient. Aceasta 
este concluzia pe care poate să o tragă cineva care urmează linia 
generală a lui Wittgenstein „cel târziu“. 

Să ne întoarcem, în încheiere, la Wittgenstein ca autor al 
Investigaţiilor filosofice. Scopul său aici a fost să se opună 
concepţiei calculatorii asupra limbajului. El încearcă nu numai să 
arate greşelile acestei viziuni, dar să şi explice popularitatea ei. 
Cum arată Brian McGuinness, într-un comentariu asupra lui 
Wittgenstein, oamenii cred că dacă dau nume lucrurilor le şi 
stăpânesc. Ei obțin iluzia grijii unui „înger al cunoaşterii“ şi le 
place. „Trebuie însă rezistat acestui fals paradis, eliberându-ne de 
limbajul indus de imaginea mitologică în primele noastre reflecții 
asupra lumii“. Prin astfel de afirmaţii, scrie McGuinness, 
Wittgenstein se declară discipol al lui Freud în ideea că omul se 
lasă flatat de sensuri aparente si captivat de mitologie '. Dacă 
Wittegenstein este un discipol al lui Freud, care nu a făcut altceva 
decât să-i facă obiecţii, Lacan este un discipol care a cerut 
întoarcerea la ortodoxia freudistă. Problema-care dintre ei a fost, 
în spirit, mai aproape de Freud-rămâne deschisă. Putem spune că 
raportat la Lacan-ul anilor 1970 Wittgenstein (care a murit în 
1951) poate fi numit anti-Lacan „avant la lettre“. 


NOTE 


' Născut si crescut în Austria, a lucrat exclusiv în Anglia. 

Cf. A. Janik, St. Toulmin, Wittgenstein’s Vienna, New York, Simon si 
Schuster, 1973. 

? În Culture and Value, Oxford, Blackwell, 1980, pp. 68 — 69. 

* Philosophical Investigations, Oxford, Blackwell, 1953 p. 215. 

* Vezi Lectures and Conversations, Oxford, Blackwell, 1966 p. 25, 

Cf. cu articolul lui Freud „Das unheimliche“ tradus ca „Un canny“, în Ediţia 
standard, Londra, Hogarth, 1974. 

* Wickedness: A Philosophical Essay, Londra, Routledge 1984. 

* „Wittgenstein on the Nature of Philosophy“ în Brian McGuinness (ed) 
Wittgenstein and his Times, Oxford Blackwell, 1982. 

' În Manuscript 213, p. 115 (Pentru informaţii asupra manuscriselor lui 
Wittgenstein si numărul lor, vezi G.H. von Wright „The Wittgenstein Papers“ în 
Wittgenstein, Oxford, Blackwell, 1982). 

* Vezi, de exemplu, Blue and Brown Books, Oxford Blackwell, 1958, p. 28; 


Philosophical Investigations secţia 132. 
* Conferinţa XXXV, în Standard Editions, op. cit. 4, 1964, vol. XXII. 

” E, Roudinesco, Histoire de la psychanalise en France, 2, 1925 — 1985, Paris, 
Seuil, 1986, p. 401. 

© Cf. cu G.P.Baker, P.M.S.Hacker in, Language, Sense and Nonsense, 
Oxford, Blackwell 1984, pp. 373 — 374. 

„Wittgenstein a criticat concepţia adevărului logic prezentă la Frege şi 
Russell (...) Aceşti filosofi care au fost convertiți la concepţia semantică modernă 
a validității sunt direct influenţaţi de Tratat, nu de Frege“. La pag. 380: Întreaga 
concepţie a condiţiilor de adevăr (...) a stârnit un mare interes când a fost 
publicată de Wittgenstein, dar ea este foarte departe de concepţia ce se poate 
identifica în lucrările lui Frege. Conceptul (de condiţie a adevărului, explicat de 
Wittgenstein în Tratat ) nu coincide cu concepţia despre sens a lui Frege ş.a.m.d. 

" Françoise Gadet, Michel Pécheux, La langue introuvable, Paris, Maspero, 
1981, p. 114. 

» E. Roudinesco, Pour une politique de la psychanalise, Paris, Maspero, 
1977, p. 113. 

În particular, de către G.P.Baker, P.M.S.Hacker, op. cit. 

» Cf. cu Freud and Wittgenstein, în B McGuinness (ed) op. cit. pp. 42 - 43. 
Vezi, de asemenea, Jacques Bouveresse „Wittgenstein face â la psychanalise“ 
Austriaca. (Univ. de Haute-Normandie) 21 nov. 1985, pentru clarificări ale unor 
probleme ridicate de acest articol 37. 

'* Acest articol se bazează în parte pe seminarul ţinut la Universitatea din 
Oxford, Subfacultatea de Filosofie si la Colegiul international de filosofie de la 
Paris, instituţii cărora le mulțumesc pentru ospitalitate. 


Traducere Angela BOTEZ 

CONSTIINTA DE SINE SI CUNOASTERE 
MORALA 


Liubomira MIROS 
(Institutul de filosofie, Bucuresti) 


Constiinfa de sine morală reprezintă un stadiu superior, 


calitativ deosebit, al dezvoltării conştiinţei de sine. 
Noţiunea conştiinţei de sine a căpătat sensuri diferite, atât în 


dezvoltarea ştiinţei cât şi în istoria gândirii filosofice. 

Încă în 1799, medicul şi filosoful francez F.X. Bichat distinge 
două tipuri de conştiinţă: 1) o conştiinţă exprimabilă în gândire 
precisă şi limbaj, ca o conştientizare a situaţiei individului în 
lume; 2) o conştiinţă vagă, ca afirmare originară a unei sponta- 
neit&ti biologice constitutive. În cadrul neurobiologiei, cercetările 
ulterioare urmăresc explicarea interrelatiei dintre cele două 
tipuri de conștiință, în strânsă conexiune cu caracteristicile celor 
două sisteme nervoase — central şi neurovegetativ — şi cu rapor- 
turile dintre ele. Tendinţa manifestată în ştiinţă se caracterizează, 
în general, prin încercarea de a privi fenomenul conştiinţei de 
sine în ansamblul organismului, în perspectiva unității persoanei. 
În secolul XIX, cercetările empirice privind conştiinţa de sine 
s-au efectuat în cadrul psihologiei personalităţii. Cercetările 
descriptive sunt, în această perioadă, slab legate de teorie. O 
dezvoltare accelerată a cercetărilor are loc în secolul nostru. Între 
anii 1940-1970, au apărut aproximativ 2 000 de lucrări de 
psihologie dedicate cercetănii problematicii „eului“. Obiectul 
cercetărilor îl constituie, în special, structura şi componentele 
imaginii „eului“, procesele şi operaţiile psihice prin care individul 
se cunoaşte pe sine, se apreciază $1 se controlează, comporta- 
mentul său: funcțiile psihologice ale conştiinţei de sine (gradul de 
adecvare a imaginii eu şi a aprecierilor izolate, ca si rolul pe care 
acestea îl deţin în autoreglarea comportamentului individual). 

Prin relaţia stabilită de Hegel între datoria pură şi sensibilitate, se 
delimitează cadrul global al structurii conştiinţei de sine. 
Urmează elementele şi nivelele structurii, care reprezintă 
momente integrate în procesul constituirii sale, drept cunoaştere 
de sine și reflectare de sine morală. Este vorba, în linii mari, de 
nivelele: biologic — instincte, impulsuri şi trebuinţe vitale; 
biopsihologic — schema cnrporală sau conştiinţa biologică 
globală; psihologic — eul şi conştiinţa de sine ca reflectare asupra 
eului; psihomoral — imaginea eu. Ultimul nivel le integrează pe 
cele anterioare, reprezentând nivelul care sintetizează condiţiile 
de posibilitate pentru trecerea la conştiinţa de sine morală. 
Calitatea conştiinţei de sine morale depinde de natura, funcţia şi 
modalitatea constituirii și ființării imaginii eu, sau imaginii de 
sine. Aceasta constituie condiţia sa psihologică fundamentală. 

Eul prezintă trei determinări principale: identitatea, care se 
păstrează şi în condiţiile schimbării mediului; subiectivitatea, care 
cuprinde mecanismele de reglementare şi autoreglementare ale 
comportamentului și motivafiilor interioare; „imaginea eu“, care 
corectează comportamentul personalității şi reprezintă gradul de 
adecvare a autoaprecierii’. 

Asigurarea adecvării autoaprecierilor prezintă dificultăți 
datorate însuşi specificului acestora. ,,Autoaprecierile -— 
consideră I. S. Kon — sunt scheme cognitive proprii, care 
generalizează experienţa trecută şi organizează, structurează noua 
informaţie privitoare la determinarea dată a eului“?. Procesul de 
structurare $i organizare nu se reduce însă numai la un proces de 
cunoaştere, ci presupune valorizare, cu determinările sale subiective 
și valorice specifice. Cu alte cuvinte, conținutul și modul în care 
se structurează schemele cognitive, în care sunt organizate şi 
lerarhizate elementele acestora, presupun cu necesitate selecția 
informaţiei, în funcție de emoţii, aspirații, valori, model de persona- 
litate, pretenţii şi succese, eșecuri şi renunţări, comparaftia cu alții 
etc. In această intervenţie a subiectivităţii şi afectivității, constă în 
esență, posibilitatea readecvării autoaprecierii la conținutul 
obiectiv supus cunoaşterii și autocunoasteril. 

În procesul autoaprecierii se realizează, astfel, unitatea dintre 
identitate, dintre ceea ce este persoana şi schimbarea, sau ceea ce 

devine sau vrea să devină persoana. Un aspect important al 
procesului îl reprezintă măsura in care sunt constientizate insu- 
sirile individului, câte şi care anume dintre ele, ca şi gradul constien- 
tizării lor. Un rol si mai important în formarea imaginii-eu, îl 
deţine conştientizarea relaţiei dintre felul în care individul 
încearcă să apară în proprii săi ochi şi în ochii celorlalți. pe de o 
parte, şi adevăratul său fel de a fi, pe de altă parte. Dificultatea 
constă în posibilitatea, în general redusă, a individului, de a 
adecva ceea ce posedă ca dat natural, moștenit sau asimilat 
anterior și modelat în experienţa de viata, pe de o parte, la ceea 
ce dorește să devină, la modelul ales de personalitate, pe de altă 
parte. Pe plan moral, acest lucru se exprimă în jocul dintre 
sinceritate şi luciditate, pe de o parte si duplicitate şi autoamăgire, 
pe de altă parte, între exprimarea a ceea ce este individul si 
încercarea de apărea aşa cum ar don să fie sau cum ar fi bine și 
util să apară în ochii celorlalți. Abilitatea de a stăpâni regulile 
jocului, de a stabili echilibrul dintre constanţă si fluiditate, de a 
sesiza măsura exactă sau măcar aproximativă în care autosugestia 
deţine în același timp şi o funcţie de automodelare, de a marca 
limita dincolo de care dorința exprimată în comportament, de a 
părea altfel, ca mijloc de a deveni în mod obiectiv mai bun, se 
transformă în ipocrizie şi autoinselare, reprezintă un aspect 
esenţial al funcţiei de control a autodezvoltării, exercitat de 
conştiinţa de sine morală. 

Jinandu-se seama de caracterul eterogen şi complex al elemen- 
telor şi factorilor care contribuie la formarea autoaprecierilor, se 
poate formula o problemă cheie de a cărei rezolvare depinde 
cunoaşterea lor şi anume definirea condiţiilor în care poate fi 
realizată adecvarea dintre momentele cognitive și cele valoriza- 
toare în procesul formării unei reprezentări adecvate, adevărate, 
despre sine. 

Modul în care individul „se vede“ pe sine, depinde de: 1. ce 
anume şi cât cunoaşte și alege din propria sa individualitate; 2. ce 
relație stabileşte între sine şi lume, societate, familie, colegi de 
școală, muncă etc.; 3. cum valorizează si după ce criterii, datele 


obținute în raport cu propriul său eu. 
In ceea ce priveşte datele supuse valorizării, acestea provin 


din informațiile interioare şi cele exterioare. Primele privesc starea 
organismului în unitatea structurilor sale, care determină moti- 

vatia interioară a autoaprecierii. Aceasta poate fi conștientă şi 
inconştientă. Cunoaşterea de sine poate fi, la rândul său, 
adevărată sau falsă, falsitatea fiind determinată fie de o 
cunoaştere incompletă, fie de una greşită sau denaturată. 
Caracterul denaturat provine nu atât si nu numai din cunoașterea 
denaturată, greşită a componentelor biopsihologice şi a interre- 
latiei dintre ele, ci si de o modalitate inadecvată a relației dintre 
cunoaşterea $1 valorizarea lor. Cu alte cuvinte, în procesul complex 
cunoastere-valonizare, starea, locul şi funcţia unui element sau al 
altuia al structurii individualităţii, pot fi fals cunoscute şi 
apreciate, datorită criteriilor după care el este supus judecății: 
modelul omului, concepția despre om, idealul moral si sensul 
vieţii etc. Ideea este surprinsă, în esenţa sa, de M. Merleau Ponty 
— într-un alt context problematic, care, pornind de la constatarea 
că omul este ființa care nu se mulţumeşte să coincidă cu sine ca 
un lucru, ci se reprezintă pe sine, se vede, se imaginează, consideră 
că orice schimbare în reprezentarea despre om constituie o 
schimbare a omului ?. Ideea pote fi interpretată într-un dublu 
sens: pe de o parte, schimbarea omului şi necesităţile practicii 
sociale şi implicit morale duc la noi solicitări față de om şi de aici 
la schimbarea concepției despre om, teoriei revenindu-i sarcina 
de a surprinde şi explica modificările obiective survenite şi conse- 
cinfele lor pe diferitele planuri ale existenței umane şi, pe de altă 
parte, orice nouă concepţie influențează imaginea despre sine a 
omului, determinând o altă atitudine fata de sine, un alt 
comportament şi alte relații umane, stimulând si încurajând 
dezvoltarea unor trebuinfe și aspirații noi, care aduc după sine 
modificări în structura omului ca şi în relaţiile şi mecanismele 
care o determină. | 

În contextul problematic care ne interesează, un loc deosebit 
îl dețin concepțiile privitoare la natura corporală şi spirituală a 
omului, la relaţia dintre ele şi valoarea lor în definirea personali- 
tății umane. Merită subliniate şi concepțiile mai puţin cunoscute 
(în literatura de specialitate filosofică şi istoria artelor acordându-se 
o atenție deosebită momentului Antichității si Renașterii), şi 
anume cele ale apologetilor creştinismului timpuriu, ca primi paşi 
spre o valorizare integrală a omului. Dintre ele se remarcă cu 
deosebire cele ale lui Tertulian si Lactanţiu. Aceştia combat atitu- 

dinea agresiv negativă față de trup şi trebuintele sale — ca o 
reacţie la excesele manifestate în această direcţie în antichitatea 
târzie — proprie în special dualistilor orientali, gnosticilor şi unor 
gânditori ai creştinismului timpuriu. Tertulian susține ideea 
dependenţei sufletului, a forţei active si eficienţei acestuia, de 
bunăstarea trupului, ca și cea a conlucrării şi colaborării lor in 
asigurarea calităţii vieţii umane. Trupul nu este considerat, în 
această viziune, un simplu mijloc şi o condiţie a sufletului, ci una 
din cele două părţi constitutive ale omului, având, deci, aceeaşi 
valoare cu sufletul. De aici, ideea etică prezentă în concepția lui, 
după care nu numai în trup, ci şi în suflet rezidă cauza păcatului. 
Idee cu consecinţe deosebit de importante pentru conștiința de 
sine şi conștiința de sine morală, asa cum se va vedea în continuare, 
cu deosebire prin sublinierea contrastului prezent în structura 
„imaginii“. 

La argumentele de ordin ontologic şi etic, un alt apologet, 
Lactanţiu adaugă temeiuri estetice aprecierii rolului pozitiv al 
trupului în îmbogățirea si perfecționarea creaţiei. Elogiul 
trupului prin descrierea frumuseţii și perfecțiunii fiecăreia din 
părţile sale componente se înscrie, in opera lui Lactanţiu, ca o 
încercare de a valoriza calitățile corporale, alături de cele spiritu- 
ale, ca elemente ale valorii estetice, ca determinare esenţială a 
ordinii universale. 

Ideile menţionate sumar contribuie la delimitarea unor caracte- 
ristici specifice proprii sensului conștiinței de sine și conștiinței de 
sine morale. In primul rând, în aprecierea modalităţii de 
raportare şi integrare a individualității în armonia universului 
intră, ca parte cu posibilităţi şi consecinţe egale — deşi diferite — și 
trupul, alături de spirit. Omul participă activ la perfecțiunea si 
perfecționarea lumii nu numai prin spiritul şi valorile acestuia, ci 
și cu cele materiale, legate de natura sa corporală. 

De aici o anumită înţelegere a relaţiei dintre datorie și sensi- 
bilitate ca determinare a conştiinţei de sine morale. În lumina ei, 
imoralitatea, căderea omului în păcat, nu mai pot fi atribuite 
manifestării sensibilităţii în forma sa carnală, simplei ei prezenţe 
— ca în concepţia unor apologeti şi în atitudinea practică proprie 
ascezei —, ci considerate ca o necunoastere sau nerespectare a 
necesităţii de a stabili o relaţie între datorie si sensibilitate, care 

să tind seama de specificul şi cerinţele concrete, individuale ale 
fiecăreia dintre ele, de concordante sau discordanţa lor. Condiţia 
împlinirii datoriei pure, nu rezidă, în acest caz, în ruşinarea de 
cerințele trupului $1 reprimarea lor, ci în înnobilarea si folosirea 
acestora, prin valorizarea contribuţiei lor reale la dezvoltarea 
armonioasă şi deplină a omului. Datoriile concrete, care specifică 
datoria pură, printre care datoriile față de sine ocupă un loc 
important, vor număra astfel la rândul lor şi datoriile fata de trup, 
faţă de componentele, trebuintele şi capacităţile acestuia, 
manifestându-se în acțiunea pentru cunoașterea, valorizarea şi 
satisfacerea acestora. 

Această poziţie, susținută cu argumente de ordin filosofico- 
ontologic şi etico-estetic, este prezentă si în secolul XX. Concep- 
tiile despre om, care se remarcă printr-o reevaluare a corpului și 
a cărnii (vezi în special Nietzsche în filosofie, Gide în litera- 
tură ş.a.) folosesc datele oferite de dezvoltarea neurobiologiei, 
neuro-fiziologiei, psihanalizei, psihologiei, care evidenţiază 
valoarea acestora pentru dezvoltarea echilibrată, normală a omului. 
Ele sunt completate cu teorii care încearcă să demonstreze rolul 
funcţional activ al gândirii și rațiunii în procesele biologice şi 
psihologice. Poate fi citată în acest sens, teoria interacţionistă 
schițată de K.R. Popper si J. K. Eccles‘. În etică, A. Edel 
recomandă includerea persoanei în judecata etică, in unitatea 
structurilor sale, odată ce raționalitatea cuprinde toate nivelele 
individu-alităţii umane * în sprijinul acestei idei vin şi teoriile 
moderne privind natura şi rolul emofiei în dezvoltarea persona- 
lității, asa cum se manifestă în cunoașterea şi evaluarea lumii, in 
motivația, alegerea şi manifestarea comportamentului. (Vezi 
teoria fiziologică, teoria cognitivistă, teoria conativă, teoria 
contextualistă, behaviorismul) . 

Aspectele menţionate până în prezent privind relaţia dintre 
momentele cognitive si cele apreciative în formarea „imaginii 
eu“, se referă la importanţa criteriilor de valorizare — oferite, in 
special, de punctul de vedere filosofic general asupra omului — în 
determinarea adevărului sau falsului cunoaşterii de sine. Este 
vorba mai mult de o atitudine culturală a individului faţă de sine, 
cu efecte asupra gradului de cuprindere a sferei cunoaşterii de 
sine şi a ponderii factorului senzorial, afectiv şi a celui rațional în 
autocunoastere. 

Un aspect al relaţiei menţionate, îl reprezintă intrepatrunde- 
rea dintre senzorial si rațional, dintre gândire şi afectivitate in 
procesul formării „imaginii eu“. Relaţia este prezentă atât în 
structurile interioare ale eului, pe care „imaginea eu“ le cuprinde 
ca momente integrate ale procesului constituirii sale, cât şi în 
elementele separate ale structurii acesteia. Ponderea senzo- 
rialului şi a rafionalului este diferită în funcţie de etapele proce- 
sului, ca şi de formele sub care ele se manifestă. 

Un prim moment al întrepătrunderii dintre senzorial şi 
rațional îl reprezintă procesul cunoaşterii de sine ca o descoperire 
a valorilor vitale. Prin valori vitale se înţelege, în acest context, 
sistemul exigențelor care exprimă şi asigură unitatea, pleni- 
tudinea si dinamismul vieţii, al unei trăiri intense, în care sunt 
dezvoltate potentele, capacităţile specifice individului si stimulată 
dezvoltarea şi funcționarea armonioasă, normală a impulsurilor 
vitale — instincte şi trebuinte biologice si psihologice funda- 
mentale. Într-un cuvânt, valorile vitale exprimă bunăstarea şi 
vigoarea organismului individual, sănătatea lui corporală, ca o 
condiţie a celei spirituale. Prin însăși natura lor, ele sunt strâns 
legate de valorile morale. Referindu-se la raporturile de fundare 
reciproc indisolubile a valorilor vitale și a celor morale, Vasile 
Morar consideră că ele sunt impuse „în numele necesarei 
solidarități active a tuturor elementelor de ordin existential cu 
omul, ca valoare primară, cu afirmarea vieții ca voință activă, 
sănătoasă si trăită în pace“”. 

Cunoaşterea de sine ca descoperire a valorilor vitale se 
exprimă, la un prim nivel — care nu este totdeauna depăşit într-un 
nivel superior —, într-o conştiinţă vagă, imprecisă, neexprimabilă 
în limbaj, care priveşte afirmarea originară a unei spontaneitati 
biologice constitutive, fiind mai direct legată de existenţa 
biologică a omului?. La un nivel superior, relația dintre valorile 
vitale şi gândire se constituie pe planul unei conștiințe precise, 
exprimabile în limbaj. La acest nivel, relația menționată se reali- 
zează, pe de o parte, prin prezenţa conștientă a valorilor vitale ca 
motivație în modul de gândire, în raționalitate, ca modalitate de 
a semnifica şi cuprinde în câmpul acţiunii raţionale anumite 
domenii ale realităţii şi ale raporturilor cu ceilalți, si, pe de altă 
parte, prin prezența lor ca element care oferă baza materială bio- 
fizico-psihologică a gândirii şi, în același timp, ca factor 
constitutiv şi tonus al acesteia. 

În ceea ce priveşte raționalitatea sensibilităţii, ea constă la 
acest nivel, tocmai într-o anumită structură a valorilor vitale, 
construită prin intervenţia gândirii, ca și în stimularea, pe baza 
unei cunoașteri rationale, a dezvoltării lor plenare, a emancipării 
lor de orice împiedică manifestarea lor optimă. Atingerea acestui 
nivel al întrepătrunderii gândirii și a valorilor vitale, asigură 
calitatea superioară a fiecărui termen în parte, aflat în relaţie 
organică cu celălalt, ca si calitatea umană a individului, fiind un 
indicator al progresului realizat în umanizarea omului. 

Un alt nivel important, elementar pentru formarea imaginii 
despre sine, îl constituie schema corporală globală, ca imagine a 
unităţii dintre părţile corpului si a relaţiei lor în spaţiu. Ea se află 
la baza activității motrice şi constituie o condiţie a oricărei experi- 
ente. Mai mult decât atât, schema corporală determină o anumită 
viziune spaţială a lumii, o imagine a ei determinată şi o anumită 
relație spaţială cu lucrurile exterioare, controlând poziţia şi 
experienţa corpului propriu, contactul echilibrat cu realul. Ea nu 
reprezintă însă numai o condiţie a echilibrului motric şi senzorial, 
ci are o importanță mult mai însemnată, asigurând realizarea 
exigenţelor instinctelor fundamentale, ale valorilor vitale, în 
raport cu condiţiile existenței spatio-temporale. Asa cum preci- 
zează G. Gusdorf, ea exprimă sensul corpului propriu, posesia 
sinelui, care asigură securitatea intimă şi sentimentul ei, repre- 
zentând conştiinţa biologică globală”. 

Pe lângă schema corporală definită mai sus, un alt element 
integrat al „imaginii eu“ îl constituie imaginea corporală estetică, 
sau felul cum se vede individul în funcţie de alcătuirea normală, 
sănătoasă sau nu a părţilor corpului său, a înfățișării sale estetice. 
Orice dezechilibru şi dizarmonie a imaginii corporale în cele două 
sensuri menţionate, stare patologică şi anormală, infirmitate etc., 
produc efecte negative pe plan psihologic si moral: sentimentul 
frustrănii, al neîncrederii în forțele proprii, timiditate — sau 
expresia ei camuflată manifestată în aroganță — izolare, anxietate 
și complex de inferioritate, cu toate consecinţele ce decurg pentru 
comportament si relaţiile interumane. Toate acestea constituie 
motive conştiente sau inconștiente ale conduitei, care poate 
prezenta un pronunțat caracter deviant, care poate ajunge de 
multe ori până la delincventa. Pentru a preîntâmpina fenomenele 

negative, există încercări de a elabora mijloace de educare a 
conștiinței privind posibilitatea unei vieți demne chiar şi în condi- 
tiile infirmităţii, ale unor defecte corporale care scad capacitatea 
fizică sau aspectul estetic, dar nu exclud compensarea prin educarea 
si manifestarea unor aptitudini spirituale deosebite". 

Cunoastere morală. Problema întrepătrunderii elementelor 
senzoriale cu cele raţionale, a celor cognitive cu cele apreciative, 
se complică la nivelul structurii „imaginii eu“, datorită 
complexității acesteia. Însăşi „imaginea eu“ reprezintă o unitate 
structurală dinamică de imagini, fiecare dintre ele având compo- 
nentele sale cognitive şi valorice. Dintre încercările de a le 
delimita merită oferită, ca exemplu, clasificarea lui M. Rosenberg, 
după care există „eul real (aşa cum se vede individul în realitate, 
la un moment dat), „eul dinamic“ (asa cum și-a propus individul 
să devină), „eul fantastic“ (aşa cum se vede individul în 
perspectiva însușirii normelor morale şi a modelelor), „eul viitor“ 
sau „eul posibil“ (aşa cum se vede individul ca tip de perso- 
nalitate ce poate fi realizată), „eul idealizat“ (aşa cum se vede 
individul pe sine cu plăcere), o serie de „imagini eu“ cu funcţie de 
măști pe care individul le expune pentru a ascunde slăbiciunile 
eului real”. 

În literatura de specialitate „imaginea eu“ este analizată ca o 
formaţie socială, cu componentele sale cognitive, emoționale şi 
comportamentale, care se constituie într-un sistem ierarhic de 
dispoziţii: nivelul 1, format din dispoziții elementare, inconștiente, 
care se formează pe baza trebuinfelor vitale, în situaţiile cele mai 
simple şi se manifestă în dispoziţia spre acţiuni consolidate de 
experiența anterioară; nivelul 2 reprezentat de dispoziţiile 
sociale, care se formează pe baza aprecierii situaţiilor sociale; 
nivelul 3, constituit din dispoziții sociale de bază, care determină 
direcţia generală a activismului individului; nivelul 4, superior, 
format din sistemul orientărilor valorice, spre scopurile si 
mijloacele activității, determinate de condiţiile sociale generale 
de viata ale individului ”. 

S-a încercat si o delimitare a stadiilor formulării „imaginii 
eu“, precizându-se stadiile: 1. al complexității și diferenţierii cogni- 
tive; 2. al semnificației subiective pentru individ a „imaginii eu“; 
3. al integrităţii, consecvenfei interioare a „imaginii eu“, 4. al 
stabilităţii, fermității „imaginii eu“”. 

Din rezuitatele cercetărilor de până acum reies unele 
particularități proprii „imaginii eu“. În primul rând, se remarcă 
atât complexitatea structurii sale şi a factorilor care o determină, 
cât şi caracterul său dinamic, deschis. În al doilea rând, se impune 
caracterul său contradictoriu. Posibilitatea si existența contra- 
dictiilor este dată de complexitatea mecanismelor interacțiunii 
dintre diferitele nivele și elemente ale structurii „imaginii eu“, ale 
treceri unuia în celălalt, condiţiile în care fiecare dintre ele îşi are 
autonomia sa funcțională și propriile sale contradicții, fiind 
alcătuite, la rândul lor, din nivele şi elemente dinamic structurate, 
aflate în interacţiune şi conflict posibil. Contradictiile pot avea 
atât un rol disfunctional, cât si unul de forță motrică. Astfel, 
anumite contradicții dintre componentele cognitive şi cele 
emoţionale ale eului, sau dintre interior şi exterior, pot duce la 
disfuncţii şi forme patologice de manifestare a individualităţii. La 
acelaşi rezultat duc contradicţiile determinate de reprimarea 
trebuintelor vitale la nivelul cunoașterii de sine şi a cunoaşterii de 
sine morale, în virtutea unor concepții şi modele care le valori- 
zează negativ. În rândul contradictiilor cu rol de forță motrică 
poate fi inclusă contradictia dintre eul real si cel ideal, tensiunea 
dintre ele determinând perfecționarea „imaginii eu“ în ansamblul 
său şi creşterea efortului moral şi a calității comportamentului 
corespunzător. 

O particularitate a formării „imaginii eu“ ca proces specific 
de cunoaştere, o reprezintă prezența si importanţa factorului 
subiectiv-afectiv-sentimente, emoţii, autoaprecieri încărcate de 
subiectivism, dominate de dorinţe, trebuinţe, ambiţii, impulsuri, 
interese personale. În aceste condiţii, un loc important îl deţine 
opinia, credinţa, certitudinea sensibilă. Autoaprecierea nu este 
deci bazată numai pe o cunoaștere rațională, adevărată sau falsă, 
ci şi pe acțiunea unor instincte fundamentale, ca instinctul sau 
trebuinta de afirmare și personalizare". Acest lucru este firesc, în 
măsura în care autoaprecierea nu este numai cunoaştere și valori- 
zare, ci $i exigent4, nu numai stabilirea unei coincidenţe între 
cunoaştere si existență, ci şi schitarea liniilor de depăşire a 
existentului în posibil. Prin aceasta nu se neagă importanţa 
elementului cognitiv în autoapreciere. Dimpotrivă, aşa cum preci- 
zează I.S.Kon, autoaprecierile sunt scheme cognitive proprii, care 

generalizează experiența trecută şi organizează, structurează, 
noua informatie cu privire la un anumit aspect al eului ”. Dar, 
trebuie să adăugăm informaţia, organizarea ei, depinde de 
atitudinea emoțională față de sine, de respectul de sine, de tendința 
de a se vedea în lumina cea mai bună etc. 

În concluzie, se poate afirma că îmbinarea, întrepătrunderea 
dintre elementul cognitiv şi cel apreciativ, preponderența în 
unele stadii ale formării „imaginii eu“ a elementelor subiecti- 
vităţii, determină specificul cunoaşterii ca fiind cunoaștere morală. 

Cunoastere de sine si autoapreciere. Pe ce căi se ajunge la 
descoperirea de sine şi la autoapreciere? Dintre cele mai 
importante, care implică, în continuare, conștiința de sine morală, 
pot fi menţionate câteva principale. 

1. Există o experienţă a trainlor, a manifestării sensibilităţii, 
care își poate găsi momente de înaltă intensitate. O întâmplare 
dramatică în copilărie, o decepţie în dragoste etc., pot marca 
puncte nodale în contactul cu sensibilitatea profundă si valorile 
care schiteaza atitudinea globală fata de sine si fata de viata in 
general. De aceea, in consti-tuirea „imaginii eu“ un rol de 
importanță hotărâtoare il deţine biografia individului, cu 
evenimentele şi experienţele sale decisive pentru orientarea în 
viitor, în atitudinea față de rostul si sensul vieții, față de 
momentele ei cruciale, față de moarte. Ele influeteaza, în grade 
diferite, conştient sau inconştient, comporta-mentul, exigenta 
fata de sine, în situațiile concrete. 

2. Individul se descoperă, se cunoaşte pe sine, în mod 
hotărâtor, în situaţiile de viață şi experiența cotidiană. El se con- 
fruntă pe sine cu cerinţele care i se impun în activitatea zilnică, 
răspunde unor solicitări, este pus în situaţia de a se conforma 
unor norme, de a rezolva probleme. În aceste condiţii, el îşi 
descoperă calități şi defecte, compară succesele cu eșecurile, isi 
verifică capacităţile şi posibilităţile. Experienţa cotidiană deține 
un rol important în modul de a fi al eului şi al „imaginii eu“ în 
special, ca unitate structurală complexă dinamică. Relaţia dintre 
eul real si eul ideal sau eul viitor nu se constituie numai în funcție 
de ideal şi aspirații, ci, în primul rând, ca un rezultat al verificării 
măsurii proprii, al capacităţii de a răspunde exigenţelor vieții 
cotidiene. De asemenea, gradul în care se face apel la un „eu 
mască“, ca şi numărul măştilor, depinde, cu deosebire, de relaţiile 
cotidiene, de situaţiile de viață concrete, în care individul este pus 

în situaţia de a se conforma, manifestându-se în concordanţă sau 
în contradicţie cu eul său adevărat. G. Gusdorf surprinde acest 
fenomen atunci când stabileşte diferenţa dintre eul profund și eul 
cotidian '. Într-adevăr, nu întotdeauna individul se poate 
manifesta deplin în experienţa cotidiană, în concordanţă cu eul 
său profund. Decalajul dintre ele poate fi determinat, printre 
altele, de neconcordanfa dintre cerințele profunde, valorile vitale 
personale ale structurii intime proprii individului şi cerinţele 
impuse da familie, grup etc., care pot avea uneori un rol de 
reprimare. În asemenea situaţii, contradictia dintre eul profund şi 
eul cotidian poate duce la o falsă cunoaştere de sine şi o auto- 
cunoaştere denaturată ca forme ale conştiinţei false sau la ipocrizie 
si duplicitate. 

3. O altă cale prin care individul se cunoaşte pe sine si se 
autoapreciază, isi formează o imagine despre sine, constă în relația 
sa cu altul. În afara consideratiilor general filosofice si etice privind 
importanţa si rolul altuia în autodezvoltarea individului, psihologia 
și psihologia socială oferă date concludente în explicarea științifică 
a relației eu-altul, eu-ceilalți, eu-noi. Ele trebuie încadrate în 
contextul cunoaşterii relațiilor sociale si al rolului acestora in 
dezvoltarea existenţei naturale a omului. Cu alte cuvinte, relația eu- 
altul, ca relaţie socială interindividuală, se integrează în ansamblul 
relaţiilor sociale prin intermediul relaţiilor umane. 

In cadrul unor diferenţe sau conflicte între interese, manifestate 
pe plan social, diferența dintre eul autentic şi eul cotidian, aşa 
cum se exprimă față de altul, se adânceşte. Se creează, adesea, in 
aceste condiţii, necesitatea şi deprinderea afişării unor măști, care 
ascund eul autentic, influențând, prin purtare îndelungată, sau 
prin abilitatea formată de a le schimba, însăși autenticitatea 
acestuia, natura lui adevărată, ca şi posibilitatea autocunoaşterii 
și a cunoașterii lui de către altul şi de ceilalți. În procesul conştient 
sau inconştient de elaborare a unor „euri-măști“ utile, eficiente în 
realizarea unor scopuri impuse de o situație de viață concu- 
rentiala, se constituie conştiinţa falsă despre sine şi o „imagine 
eu“ falsă. Distanţa şi înstrăinarea dintre eu şi altul, duc astfel, la 
îndepărtarea şi înstrăinarea eului de sine însuşi, ca modalitate şi 
formă esenţială a înstrăinării de sine. Eul-mască, se substituie, 
astfel, eului real, exprimând un aspect fundamental al conştiinţei 
false, în condiţiile unor raporturi sociale şi interumane bazate pe 
interese antagoniste. 

Dimpotrivă, in cadrul unor relaţii bazate pe interese mutuale, 
care fac posibile şi necesare raporturi echitabile între indivizi, 
reglementate de principiul echităţii, relaţia transparentă, sinceră, 
bazată pe respect reciproc si încredere, exigen{4 şi atitudine 
constructiv-critică față de altul devine o necesitate morală. În 
măsura în care înflorirea tuturor capacităţilor creatoare ale 
individului reprezintă o condiţie esenţială pentru participarea sa 
optimă la realizarea unor scopuri si interese comune, auto- 
cunoaşterea şi cunoaşterea adevărată a celuilalt constituie o nece- 
sitate socială. În aceste condiţii, este posibilă şi necesară dezvă- 
luirea eului, concordanța dintre nivelele sale, ca şi dintre diferitele 
elemente ale structurii „imaginii eu“. 

Pe fondul social general, se înscriu modalităţile specific 
psihologice ale relației dintre eu şi altul, care contribuie la 
formarea „imaginii eu“. Ele au fost studiate și delimitate atât de 
psihologie, cât şi de psihologia socială şi sociologie. De o impor- 
tanta deosebită s-a dovedit a fi părerea altuia în procesul auto- 
aprecierii, ca aspect al formării „imaginii eu“. Ea influențează atât 
reprezentarea modului în care eul apare în ochii altuia, este 
apreciat de altul, cât şi autoaprecierea, însoțită de sentimentul 
mândriei, rusinii, umilinţei etc., în funcţie de raporturile cu altul 
şi părerea altuia. 

Orientarea interacționistă inițiată de G. H. Mead in psiho- 
logia socială, stabileşte relația dintre eu şi noi, constituită într-o 
practică comună, în care „noi“ reprezintă altul generalizat. Auto- 
reflectia reprezintă, în această lumină, capacitatea de a se situa în 
locul altuia fapt ce presupune nu numai înțelegerea si cunoaşterea 
altuia, dar şi identificarea cu altul. 

Relaţia eu-altul este importană pentru modul si gradul 
cunoașterii de sine, cât şi în procesul şi calitatea autoaprecierii. 
Dorinţa de a fi bine văzut şi apreciat de altul, ca o condiţie a 
prestigiului personal, a afirmării valoni proprii in fata altuia, 
constituie un imbold pentru dezvoltarea acelor însușiri care au mai 
mult pret în ochii acestuia. Exigenta fafa de sine, ca si încrederea 
în sine şi chiar alegerea de sine, sunt, deci, în mare parte, 
determinate de părerea altuia. Intr-un fel, altul are rol de mediator 
între mine şi mine, atât în ceea ce priveşte procesul cunoaşterii si 
aprecierii de sine — mă văd cu ochii altuia — cât şi ca arbitru în 
judecata între ceea ce sunt şi ceea ce pot sau trebuie să fiu. 

4. Psihologia socială descoperă o altă cale prin care individul 
isi creează „imaginea eu“ si anume interiorizarea rolului social. 
Descrierea dialecticii individualului şi socialului prin intermediul 
rolului se realizează pe trei nivele: sistemul impersonal macro- 
social (nivelul sociologic); interacțiunea interpersonală directă 
(nivelul socio-psihologic); motivaţia individuală. Toate nivelele, 
în interacțiunea lor, fiecare cu o pondere mai mare sau mai mică, 
influențează gradul şi calitatea interiorizării rolului ca parte a 
„imaginii eu“. Individul se apreciază, îşi acordă o valoare deter- 
minată şi, sau chiar în primul rând, după rolul pe care îl deţine în 
societate, prestigiul social al acestuia etc. Rolul are, în acest caz, 
funcţia de criteriu al autoaprecierii în ansamblul său. El este, in 
acelaşi timp, un criteriu de selectare a însușirilor necesare pentru 
îndeplinirea sa optimă, cu alte cuvinte, reprezintă un factor de 
autodezvoltare a „imaginii eu“. Forţa dinamizatoare a interiorizarii 
rolului crește în cazul în care există un conflict între diferite roluri 
ale individului, sau alternative de opţiune între roluri diferite. În 
această situaţie, individul este obligat să-şi cunoască bine capacităţile, 
să-şi compare aptitudinile, să se aleagă pe sine, alegând între 
roluri. Intervine în acest caz responsabilitatea pentru afirmarea 
valoni proprii şi alegerea mijloacelor corespunzătoare. Rolul 
poate determina însă si stări conflictuale cu efect negativ, care 
pot duce la contradicții între diferitele imagini constitutive ale 
structurii „imaginii eu“, la înstrăinare de sine, duplicitate etc. 
Aceste disfuncţii şi contradicții ale „imaginii eu“, cu consecinţe in 
comportament, sunt prezente, cu deosebire, în cazul unui rol 
nepotrivit, nedorit, străin de aptitudinile, aspiraţiile şi idealul 
individului. 

În structura subiectivitatii, „imaginea eu“ reprezintă nivelul 
de trecere de la conștiința de sine, la conștiința de sine morală, 
deoarece îmbină, în procesul formării si manifestării sale, 
momentele cognitive cu cele valorizatoare, ultimele presupunând 
o apreciere cu conţinut moral. Ea nu mai este numai o cunoaştere 
de sine, o simplă constatare a unui fapt dat, o dată ce conţine în 
sine stimulentele si forțele necesare pentru o dezvoltare pe linia 
satisfacerii unor exigente psihologice sau morale, a unui mod dorit 
de a fi sau a apărea în fața celorlalți. Ea nu este încă o conştiinţă de 
sine morală, pentru că elementele valorizatoare privesc valoarea 
individului — în ultimă instanţă şi în general — prin prisma 
interesului său personal exclusiv, autoaprecierea fiind o valori- 
zare pentru sine. 

Trecerea de la „imaginea eu“ la conștiința de sine morală se 
realizează prin ridicarea exigenţelor formării unei „imagini eu“ 
adecvate, la situația morală elementară. Reiese, că trecerea 
menționată, poate să nu aibă loc, autoaprecierea $i valorizarea să 
se oprească la nivelul „imaginii eu“. Conștiinţa de sine morală 
este rezultatul unei conștiințe morale proprii persona-lităţii, care 
presupune problematizarea și controlul auto-cunoașterii în 
lumina situației morale elementare. Prin situație morală 
elementară, proprie unei societăți democratice, înţelegem 
asumarea de angajamente şi responsabilităţi pentru valorizarea și 
manifestarea plenară a omului ca scop ultim şi valoare funda- 


mentală a societății. 


NOTE 


' I. S. Kon, Descoperirea eului, Moscova, 1978, p. 9. 

* Ibidem, p. 10. 

Vezi Maurice Merleau-Ponty, L'homme et I’adversité, în La connaissance 
de l’homme au XX-éme siècle, Editions de la Braconniere, Neuchâtel, 1952, p. 52. 

Vezi R.K. Popper, J.K. Eccles, The Self And Its Brain (1977), în care 
subliniază influenţa inversă a conştiinţei asupra proceselor neuronale. 

> Vezi A. Edel, Ethical Judgement. The Use Of Science In Ethics, The Free 
Press of Glencoe, New York, 1964, p. 55. 

* Cf. Ronald de Sousa, The Rationality Of Emotion, The MIT Press, 
Cambridge, Massachusetts, Londra, 1990, pp. 36-46. 

” Vasile N. Morar, Etica și mutafiile valorice, Editura Ştiinţifică si 
Enciclopedică, București, 1985, pp. 66-67. 

* Vezi, în această problemă, Georges Gusdorf, La découverte de soi, P.U.F., 
Paris, 1948, p. 301 și urm. 

* Vezi G. Gusdorf, op. cit., p. 353, 2. Foarte interesante pentru formarea 
„imaginii eu“ sunt cazurile patologice cinestezice, când locul normal al unor părți 
corporale este senzorial schimbat: fruntea se simte în locul ochilor, fesele în locul 
capului etc. Aceste stări patologice produc mari tulburări în relaţia și echilibrul cu 
lumea exterioară. La fel de relevante pentru cunoașterea caracterului bio-fizico- 
psihologic al schemei corporale, sunt cazurile în care imaginea eului corporal în 
integritatea sa persistă, chiar atunci când una din părţile sale lipseşte, de exemplu 
perceperea unui membru amputat (membrul-fantomă), sau „amputarea 
psihologică“, când nu există conștiința și nu este perceput un element corporal 
existent (mână, ochi etc.). 

' Există în ţările anglo-saxone, în special in America, o medicină morală — 
Christian Science — care încearcă să educe în spiritul acceptării și depășirii stărilor 
patologice sau anormale, determinate de infirmităţi corporale. Despre aceste 
probleme, vezi P. Janet, Médications Psychologiques, vol. 1; Dr. Paul Tournier, 
Medicine de la Personne, Delacheux et Niesle, 1941, citați de G. Gusdorf, op. cit. 
p. 359. 

" M. Rosenberg, Society and the Adolescent Self-Image, Princeton, 1965, 
citat de I. Kon, op. cit. pp. 65-66. 

2 Vezi I. S. Kon, op. cit., pp. 68-69. 

» Idem, pp. 70-71. 

“ Dintre formele patologice de manifestare a personalităţii, pot fi citate 
depersonalizarea, care deregleaz4 aspectele emoţionale ale conştiinţei de sine, 
dar nu tulbură claritatea celor cognitive, manifestându-se în sindromul 
automatismului psihic, în care senzațiile, mişcările etc., par străine; dedublarea 
personalității sau pluralitatea eului, când apare dublura. 

* I. S. Kon, op. cit., p. 55. 

i Vezi G. Gusdorf, op. cit., p. 393. 

PROBLEMA UNITATII STIINTEI 
SI INTELIGENTA ARTIFICIALA 


Mircea MALITA și Mihaela MALITA 


(Academia Română, București) 


1. Filosofia luminilor ne-a lăsat moştenire ideea unității științei. 
Unitatea este prima din trăsăturile ce caracterizează de obicei știința: 
unitate, generalitate, certitudine, obiectivitate, fundamentare 
metodică, dezvoltare progresivă, predictie. Stiinta a fost considerată 
unitară în secolul luminilor pentru că o singură rațiune şi un singur 
demers rațional permiteau cunoaşterea fenomenelor naturii. Baza 
unității ştiinţei era astfel epistemologică. Omul și societatea făcând 
parte din natură, deosebirile între fenomene nu păreau să tulbure 
acest demers, mai ales că dualismul cartezian si disfunctia între 
spirit și materie erau în declin. Deci unitatea ştiinţei avea si un 
fundament ontologic. Consecințele asupra formării si dezvoltării 
științelor sociale şi umane au fost mari: ideea unității ştiinţei legitima 
modelul metodelor newtoniene pentru domeniile în curs de 
emancipare de sub tutela tradițională: științe juridice, ştiinţe 
istorice, ştiinţe sociale si psihologice. Toate au adoptat de la înce- 
puturile lor limbajul științei mecanice: forte, cauze, legi, ipoteze, 
verificare experimentală. 

Raţionaliştii şi empiristii au concurat în susținerea tezei 
unității ştiinţei. Descartes scrisese că „ştiinţele sunt în prezent 
mascate şi e de ajuns să le ridicăm masca pentru ca inlantuirea lor 
să fie tot asa de uşor de reținut ca şi seria numerelor“. Iar scoala 
empiristă ilustrată de David Hume si John Stuart Mill susţinea că 
logica formării conceptelor, construirea teoriilor şi verificarea 
ipotezelor sunt comune tuturor ştiinţelor. Diferențe pot exista în 
procedurile de a descoperi faptele relevante (contextul desco- 
peririi), dar nu în metodele de explicaţie (contextul justificări). 
Științele naturale şi sociale sunt astfel legate, in principal, după 
empiristi, de o unitate metodologică. 

2. Este uşor de înţeles de ce în secolul al XIX-lea apare 
ontestarea tezei unităţii științei sub forma curentului care 
ubliniază specificul fiecărei ştiinţe şi diferenţele ireductibile între 
‘le. Ştiinţele sociale resimţeau constrângerile si limitele metodelor 
lominante în ştiinţele naturii şi pledau pentru metode proprii. 

Nu este suficient să observi din afară o structură socială ca pe 
an fapt fizic, spuneau sociologii, ci este necesar să vezi cum ea 
intelege realitatea şi să interpretezi modul în care se conceptua- 
lizează. De aceea, poziţia lor a fost numită interpretafionism. 
Cercetarea socială a început să se delimiteze de ştiinţele naturii 
atât în ce priveşte explicaţia cât si metodele. Max Weber cu 
conceptul său „Verstechen“ si Emile Durkheim cu efortul său de 
a construi o ştiinţă socială cu concepte teoretice proprii se înscriu 
în această tendință. Putem adăuga pe R. G. Collingwood cu a sa 
„metodă istorică“, conform căreia faptele istorice nu pot fi 
investigate cu metodele ştiinţelor naturale si pe Wilhelm Dilthey, 
care a stabilit o autonomia metodologică pentru „Geisteswis- 
senschaften“. 

Următorul pasaj al lui Dilthey, filosoful care a spus că „noi 
explicăm natura, dar înțelegem viata psihică“, este concludent 
pentru afirmarea de către el a bresei între ştiinţele naturii şi ştiinţele 
omului, simultan cu susținerea unităţii celor din urmă: „Alături 
de ştiinţele naturii s-a dezvoltat spontan pornind de la sarcinile 
vieţii însăşi, un grup de cunoştinţe care sunt legate de un obiect 
comun. Acestea sunt ştiinţe ca istoria, economia politică, ştiinţele 
juridice şi politice, arhitectura şi muzica, concepțiile asupra lumii 
şi sistemele filosofice, în sfârşit, psihologia. Toate aceste ştiinţe se 
ocupă de unul si acelaşi fapt: genul uman. Ele descriu şi relatează, 
formează judecăţi, concepte şi teorii referitoare la acest fapt... 
Astfel apare posibilitatea de a determina. acest grup de ştiinţe 
prin relaţia lor comună cu unul si acelaşi fapt — umanitatea — şi de 
a le separa de ştiinţele naturii.“ 

Cu toate curentele care subliniază diversitatea şi specifi- 
citatea ştiinţelor, teza unității ştiinţei este reafirmată în secolul 
XIX de Karl Marx atât pe baze ontologice (unitatea materiei), 
cât şi epistemologice (metoda dialectică). 

Este de amintit că Auguste Comte, deşi initial a susținut că 
între ştiinţe sunt bariere de netrecut („vom privi ca temerar să 

aspirăm vreodată, chiar pentru viitorul cel mai îndepărtat, a le 
reduce la una singură“ (vol. I.), în Cursul de Filosofie pozitivă 
(ultimul volum) urmărea să arate toate ştiinţele ca ramuri ale 
unui trunchi unic. 

3. În secolul nostru, momentul cel mai patetic al proclamării 
unităţii științei l-a constituit şcoala neopozitivistă de la Viena. 
Congresul de la Paris, organizat în principal de protagoniștii 
acestei şcoli în 1935 s-a numit chiar Congresul Internaţional 
pentru Unitatea Ştiinţei şi şi-a propus elaborarea unei enciclo- 
pedii internaţionale a ştiinţei unitare. După Rudolf Carnap, ,.... 
analiza logică, cu procedurile logicii noi, duce la o știință unitară. 
Nu există diferite ştiinţe, cu metode esențial diferite sau cu 
izvoare cu totul diferite de cunoaştere; nu există decât Știința. 
Toate cunoştinţele găsesc aici locul lor si aceste cunoștințe sunt 
toate de aceiaşi natură. Diversitatea lor aparentă nu este decât 
efectul diversităţii limbajelor întrebuințate în părțile ştiinţei“. 

Unificarea științelor ar presupune adaptarea limbajului 
științelor fizice ca limbaj universal, ceea ce a dat numele de fizi- 
calism acestui curent. Critica acerbă pe care au adus-o deceniile 
următoare neopozitivismului si reductionismului (reducerea 
tuturor fenomenelor la cele fizice) explică, şi îndoiala cu care a 
fost privit proiectul unificării, aşa cum a fost conceput în 1935. 

Această sumară incursiune istorică ne permite să înțelegem 
că difentele ştiinţe în dezvoltarea lor au pendulat între nevoia de 
a sublinia fie caracterul unitar al tuturor ştiinţelor, fie caracterul 
distinct şi autonom al fiecărei ştiinţe. În același timp aruncă o 
lumină asupra situației actuale. 

4. Este îndeobşte cunoscută poziția cardinală pe care la 
mijlocul secolului nostru au dobândit-o cibernetica, teoria 
sistemelor, modelarea matematică şi abordarea interdisciplinară, 
precum și înrâurirea lor asupra dezvoltării tuturor ştiinţelor. 
Aceste teorii şi şcoli, care ca şi disciplinele matematicii, logicii, 
semioticii, praxeologiei, au vocaţie unificatoare, se prevalează 
într-o formă sau alta de ideea unităţii ştiinţei. Cibernetica a scos 
în relief procesele comune de comunicare şi control care există în 
natură, societate și organismele vii, justificând astfel tratarea lor 
cu aceeaşi familie de metode. Folosirea modelelor matematice 
presupune legitimitatea transferului lor dintr-un domeniu de 
cercetare în altul, iar interdisciplinaritatea priveşte granițele dintre 
științe ca nişte delimitări convenţionale de arii, orice metodă 
născută într-o arie putând fi preluată si insusita în alta. 


190 


In ce priveste teoria sistemelor, ea isi propune direct si deschis, 
obiectivul de a oferi o unificare a ştiinţei pe noi baze, diferite de 
cele propuse de mecanismul secolelor al XVIII-lea si al XIX-lea 
sau de fizicalismul mai recent. „Nu putem reduce toate nivelele 
biologice, comportamentale şi sociale, la cel mai de jos nivel, 
acela al construcţiilor şi legilor fizicii... Principiul unificator 
constă în faptul că găsim organizarea la toate nivelele“, scria L. 
von Bertalanffy. „Suntem cu siguranţă capabili, să stabilim legi 
ştiinţifice pentru diferitele nivele sau straturi ale realității. Și aici 
găsim... o corespondenţă sau izomorfie a legilor şi schemelor 
conceptuale în diferite ştiinţe, garantând unitatea ştiinţei“. 
Viziunea sistemelor asupra lumii se pronunţă astfel explicit în 
favoarea unităţii: „Realitatea, în concepția modernă, apare ca o 
uriaşă ordine ierarhică de entități organizate, care duc, într-o 
suprapunere de multe nivele, de la sistemele fizice şi chimice la 
sistemele biologice şi sociologice. Unitatea ştiinţei e garantată, nu 
de o utopică reducere a tuturor ştiinţelor la fizică şi chimie, ci de 
uniformităţile structurale ale diferitelor nivele ale realităţii.“ 

„Lumea noastră e o lume de sisteme“, va preciza Bunge. 
„Numim sistemică, scrie el, mulțimea teoriilor care se ocupă de 
caracteristicile structurale ale sistemelor şi care pot deci trece 
barierele mai degrabă artificiale dintre discipline“. 

5. Cel mai recent capitol al culturii ştiinţifice dominante în 
vremea noastră după cibernetică, sisteme, modele, interdiscipli- 
naritate este inteligenţa artificială. Din primele sale tentative de 
a modela operațiunile inteligente pe calculator se degajă afini- 
tatea cu premizele celorlalte domenii amintite. „Se poate vedea 
că această abordare, scriu Newell şi Simon, nu face nici o presu- 
punere că structurarea computerelor şi a creierelor ar fi similare, 
în afara presupunerilor că ambele sunt masini cu scopuri generale 
de manipulat simboluri şi că, un calculator poate fi programat să 
execute procese elementare de informaţie funcțional asemănă- 
toare cu cele executate de creier“. În această afirmaţie, alături de 
izomorfismul modelelor, despre care am vorbit mai sus, este cuprinsă 
caracterizarea minţii ca proces de simboluri cu scop general. 
Intr-adevăr, prima fază a inteligenţei artificiale caută procedee 
generale, aplicabile la rationamentele şi problemele oricărui 
domeniu de investigație si deci ale întregii ştiinţe, privite ca un tot 
unitar. În 1957, programul numit LOGIC THEORIST (LT) al lui 

Newell, Simon si Shaw a demonstrat 38 de teoreme din Principia 
Mathematica. (Celelalte teoreme au fost demonstrate ulterior tot 
pe cale automată de Wang, dar cu o altă metodă). Rezolvatorul 
general de probleme (GPS) al lui Newell, Simon şi Shaw reflectă 
ca si predecesorul său LT adeziunea la o ştiinţă a cărei unitate 
rezidă în unicitatea metodei. Prima lor ipoteză de lucru este: „Un 
sistem de simboluri fizice posedă mijloacele necesare şi suficiente 
pentru acţiune inteligentă generală“. A doua ipoteză este aceea a 
cercetării euristice. „Soluţiile la probleme sunt reprezentate ca 
structuri de simboluri. Un sistem de simbo-luri fizice exercită 
inteligență în rezolvări de probleme prin căutări, adică generând 
si modificând progresiv structuri de simboluri până când produce 
structura soluției“. 

Optimismul manifestat în 1957 la naşterea GPS nu a fost 
confirmat de aplicaţiile practice ale metodei generale şi unice. 
Simon prezisese în acel an că în 10 ani: a) un computer ve deveni 
campionul mondial de sah; b) un computer va descoperi şi demonstra 
o teoremă matematică nouă și c) cele mai multe teorii în psihologie 
vor avea forma programelor de calculator. Deși programele de 
inteligență artificială au progresat mult în domeniile amintite, 
suntem încă departe de performanţele prezise (cu toate că peste 25 
ani maşinile de sah din comerț băteau 99% din amatorii de sah). 

6. Este interesant de semnalat faptul că cele mai mari 
progrese ale inteligenţei artificiale au fost realizate după părăsi- 
rea ipotezei unui singur procedeu unic, în favoarea unor proce- 
dee specifice fiecărui domeniu al cunoaşterii şi al ştiinţei. Aceasta 
este faza „sistemelor expert“. 

Sistemele expert sunt programe care simulează capacitatea 
de a rezolva probleme a unui expert într-un domeniu (medicină, 
geologie, construcții etc.). Ele cuprind a) faptele domeniului 
b) regulile, dominant euristice, ale practicii și rationamentului, 
specifice acestui domeniu, aşa cum sunt folosite de un expert 
uman. Sistemele expert consistă dintr-o bază de cunoştinţe si o 
procedură de inferență. Întrucât cunoștința este baza acestor 
sisteme, problemele construirii lor sunt reprezentarea cunoa- 
şterii, utilizarea $i achiziţia ei. Un exemplu îl constituie MYCIN — 
un program de diagnoză medicală şi terapie în bolile infecțioase, 
în special ale sângelui şi meningitei. Programul are 500 de reguli 
constând din formula „dacă... atunci“, prima parte definind 
condiții care, întrunite, fac să urmeze o concluzie. În alte sisteme 


192 


expert, cunoaşterea este reprezentată de reţele semantice. In 
toate sistemele expert, există o scară a credibilitatu faptelor regulilor: 
de exemplu 1 este certitudinea, 0,9 evidenţa puternică, 0,6 evidenţa 
sugestivă etc. Felul de acţiune al programului este o secvenţă de 
reguli care conclude din teste şi din istoria pacientului, prezenţa 
unei maladii. 

„Medicina este probabil cel mai mare câmp neutilizat de aplicaţii 
pentru tehnicile deciziei, atât tradiționale, cât $1 cele bazate pe 
cunoaștere“ a spus un specialist. 

Sistemul expert MYCIN este în fond un sistem de decizie, dar 
spre deosebire de tehnicile tradiționale, de exemplu un model de 
decizie care pe baza simptomelor (evidențe sau fapte) oferă o 
concluzie (indicarea maladiei), are următoarele caracteristici 
remarcabile: permite interacţiunea utilizatorului cu calculatorul 
și comunicarea în limbaj natural; sistemul oferă explicaţii asupra 
deciziilor sale; este versatil (face lucruri în moduri diferite); este 
flexibil (recunoaşte o orientare greșită şi recuperează); învaţă; 
foloseşte cunoaştere explicită (spre deosebire de modelele cantita- 
tive tradiționale). 

Inflorirea sistemelor în medicină (sistemul INTERNIST 
controlează 500 de boli cu 35 000 simptome), în chimie (DENDRAL 
decide structura chimică pe baza datelor fizice — chimice), în 
detectarea zăcămintelor de petrol, în finanțe, management etc. 
este la ordinea zilei. 

Caracterizarea tendinței actuale de a crea programe și sisteme 
inteligente se rezumă la faptul că ipoteza fundamentală a anilor 
'60, anume că există o singură schemă de funcţionare a cunoaşterii 
$1 gândirii, este părăsită în favoarea tezei, că fiecare problemă 
trebuie judecată în Contextul unei situații specifice si pe baza 
cunoştinţelor şi regulilor proprii unui domeniu, teză care subminează 
unitatea metodologică a ştiinţei. 

7. Nu înseamnă că succesul acestei orientări a eliminat cu 
totul tendința metodologiei unice semnalată anterior. În 1984, 
după cinci ani de cercetări, Simon a revenit pe scenă, şi împreună 
cu Bradshaw şi Langley a lansat programul BACON, apt să 
degajeze legi matematice dintr-o mulțime de date şi să detecteze 
deci regularitatile în procese. Astfel, fiind confruntat cu datele de 
care dispunea Kepler asupra distanțelor dintre planete si a mișcă- 
rilor lor, programul a produs legea a 3-a a lui Kepler: P = KD ™ 
(unde P este perioada şi D distanţa de soare). Cu acelaşi aparat 


193 


euristic programul a stabilit, pe baza datelor experimentale cores- 
punzătoare, legea lui Ohm privind curentul electric şi legea lui 
Black referitoare la propagarea căldurii. Legile obținute cu unul 
si acelaşi program aparțin unor domenii depărtate ale ştiinţei. 
Simon crede că „BACON oferă o ipoţeză asupra felului în care se 
face o descoperire ştiinţifică“. Procesele pe care BACON le 
foloseşte sunt cele care rezultă din alte cercetări asupra rezolvării 
problemelor şi care sunt descrise ca procese de căutări euristice 
selective în spaţii de soluţii posibile“. Pentru prezentul articol, nu 
atât dezbaterea aprinsă care a urmat asupra pretenţiei modelului 
BACON de a arunca o lumină asupra genezei teoriilor ştiinţifice 
este relevantă cât faptul că din nou euristica folosită este indepen- 
dentă de domenii, sugerând o metodologie comună şi o ştiinţă 


unitară. 
Reflectia pe care o propunem în concluzie este următoarea: 


— istoria îndelungată a ştiinţei demonstrează existenţa unei 
oscilații între tezele extreme ale unității și diversităţii 
științei, care joacă rolul a doi poli; 

— filosofia ştiinţei se apropie de un rol sau altul, după cum 
științele au nevoie pentru dezvoltarea lor de un teren comun, 
care să propage metodele de la ştiinţele care înregistrează 
succesele cele mai mari la ştiinţele mai puţin avansate sau 
simt necesitatea elaborării unei metodologii proprii; 

— scurta istorie a inteligenţei artificiale manifestă și ea o 
oscilație între ipoteza procedeului unic sau a procedeelor 
diverse ale operaţiilor inteligente, iar pendularea este 
determinată în mare măsură de succesul practic al aplica- 
țiilor permise de o abordare sau alta. 

PARTEA A II-A PROBLEMA MIND-BODY SI 
EXPERIMENTUL MENTAL 


PROBLEMA MINTE-TRUP * 


Karl R. POPPER 


(Londra) 
I. LUMEA A 3-A ȘI PROBLEMA MINTE-TRUP 


Una din ipotezele centrale in The Self and Its Brain este aceea 
că problema minte-trup poate apărea într-o lumină nouă din 
perspectiva lumii a 3-a. Am să enunț pe scurt trei argumente in 
acest sens. 

Primul argument este următorul: 

(1) Obiectele lumii a 3-a sunt abstracte (chiar mai abstracte 
decât forțele fizice) dar nu mai putin reale; ele sunt unelte puternice 
pentru transformarea lumii. (Nu vreau să sugerez că acesta este 
singurul motiv pentru a le considera reale sau că ele nu sunt altceva 
decât unelte). 

(2) Obiectele lumii a 3-a au un efect asupra lumii 1 numai 
prin intervenţia oamenilor, intervenţia celor care le-au creat mai 
ales prin faptul de a le fi înţeles (grasped), care este un proces al 
lumii a 2-a, un proces mental, sau mai precis un proces în care 
interacționează lumea a 2-a cu lumea a 3-a. 

(3) Prin urmare trebuie să admitem că atât obiectele lumii a 
3-a cât şi procesele lumii a 2-a sunt reale — chiar dacă s-ar putea 
să nu ne placă acest lucru din respect, să zicem, față de marea 
tradiție a materialismului. 

Cred că primul argument este acceptabil — deşi se poate nega, 
desigur, oricare din asumpfiile sale. Se poate nega, de pildă, faptul 
că teoriile sunt abstracte, sau că au ca efect asupra lumii 1, sau 
chiar pretenţia că teoriile abstracte pot afecta direct lumea fizică. 
(Cred totuşi că oricare din aceste critici ar fi dificil de susținut). 

Al doilea argument depinde partial de primul. Dacă admitem 
interacţiunea dintre cele trei lumi şi astfel realitatea lor, atunci 


* The Mind-Body Problem, Popper's Selection, David Miller (ed.), 
Princeton, Princeton University Press, 1985. 

interacțiunea dintre lumea a 2-a şi lumea a 3-a, pe care, într-o 
anumită măsură, o putem înțelege, ne poate ajuta să înțelegem 
mai bine şi interacțiunea dintre lumea 1 şi lumea a 2-a, o chestiune 
care face parte din problema minte-trup. Pentru că una din in- 
teractiunile existente între lumea a 2-a şi lumea a 3-a (înțelegerea) 
poate fi interpretată ca o fabricare de obiecte ale lumii a 3-a şi ca 
o combinare a lor prin selecție critică; acelaşi lucru pare să fie 
valabil si în cazul percepţiei vizuale a unui obiect al lumii 1. 
Aceasta sugerează că ar trebui să considerăm lumea a 2-a ca fiind 
activă — productivă şi critică (fabricare şi combinare). Dar avem 
motive să credem că același lucru este realizat şi de unele procese 
neurofiziologice inconștiente. Astfel, devine mai ușor de înțeles 
faptul că procesele conştiente pot acționa de-a lungul unor 
coordonate similare: este 'de înțeles’, până la un punct, faptul că 
procesele conștiente realizează sarcini similare celor realizate de 
procesele nervoase. 

Al treilea argument în legătură cu problema minte-trup se 
referă la statutul limbajului uman. 

Capacitatea de a învăţa un limbaj — $1 chiar nevoia puternică 
de a învăța un limbaj — aparțin, se pare, structurii genetice a omului. 
Pe de altă parte, învățarea efectivă a unui limbaj particular, desi 
este influenţată de nevoi şi motive înnăscute inconștiente, nu este 
un proces reglat genetic şi deci nu este un proces natural, ci un 
proces cultural, un proces al lumii a 3-a. Astfel, învăţarea limba- 
jului este un proces în care dispoziţiile genetice, dezvoltate prin 
selecție naturală, se suprapun şi interacționează cu un proces 
conștient de învăţare şi explorare, bazat pe evoluţie culturală. 
Acest fapt susține ideea unei interacțiuni între lumea 1 şi lumea a 
3-a ŞI, din perspectiva argumentelor anterioare, susține existenţa 
lumii a 2-a. 

Relaţia dintre evoluţia genetică si evoluţia culturală a fost 
discutată de o seamă de biologi eminențţi '. Putem spune că evo- 
lutia culturală continuă evoluţia genetică cu alte mijloace: cu 
ajutorul obiectelor lumii a 3-a. 

Se spune adesea, în mod justificat, că omul este un animal 
care fabrică unelte. Dacă prin unelte înțelegem corpuri materiale, 
atunci este foarte important să observăm că nici una dintre 
uneltele umane nu este determinată genetic, nici măcar băţul. 

Singura unealtă care pare să aibă o bază genetică este limbajul. 
Limbajul este non-material şi apare în cele mai variate forme fizice 
— adică în forma unor sisteme foarte diferite de sunete fizice. 

Unii behaviorişti preferă să nu vorbească de „limbaj“ ci numai 
de vorbitori ai unui limbaj particular. Şi totuşi limbajul înseamnă 
mai mult decât atât. Toţi oamenii normali vorbesc; şi acest lucru 
este extrem de important pentru ei; atât de important încât până 
și O fetiță surdă, mută şi oarbă ca Helen Keller a dobândit, cu 
entuziasm şi rapiditate, un substitut pentru vorbire prin 
intermediul căruia a ajuns să stăpânească efectiv limba engleză. 
Din punct de vedere fizic, limbajul ei era foarte diferit de engleza 
vorbită; dar avea o corespondenţă de unu la unu cu engleza scrisă 
sau tipărită. Fără îndoială că ea ar fi putut dobândi în același fel 
oricare altă limbă în afara englezei. Ea resimțea, deşi in mod 
inconştient, nevoia de limbaj — limbaj în sens abstract. 

Aşa cum reiese din numărul şi varietatea lor, limbajele sunt 
fabricate de om: ele sunt obiecte culturale ale lumii a 3-a, deşi 
posibilitatea lor depinde de abilităţi, nevoi şi țeluri care au devenit 
o moştenire genetică. Fiecare copil normal dobândeşte un limbaj 
printr-o muncă activă intensă, plăcută, poate şi dureroasă. 
Achiziţia intelectuală obţinută astfel este însă imensă. Acest efort 
are un puternic efect feedback asupra personalității copilului, 
asupra relaţiilor sale cu alte persoane şi cu mediul său material. 

Astfel, putem spune că într-o anumită măsură copilul este 
produsul acestei realizări proprii. El însuşi este, partial, un produs 
al lumii a 3-a. Așa cum adaptarea copilului la mediul său material 
și conştiinţa sa despre această adaptare sunt extinse prin abili- 
tatea nou dobândită de a vorbi, acelaşi lucru se petrece şi cu con- 
știința sa de sine. Eu-l, personalitatea copilului, apare în interacțiune 
cu alte eu-ri, cu artefactele şi celelalte obiecte din mediul său. 
Toate acestea sunt profund afectate de însuşirea limbajului; mai 
ales atunci când copilul devine conştient de numele său, când 
învaţă să denumească diferitele părți ale trupului şi, cel mai im- 
portant, când învaţă să folosească pronumele personal. 

A deveni o ființă umană normală depinde de un proces de 
maturizare în care dobândirea limbajului joacă un rol extrem de 
important. Copilul învaţă nu numai să perceapă şi să-şi inter- 

preteze percepțiile, dar învaţă şi să fie o persoană, să fie un eu. În 
acest sens, concepţia potrivit căreia percepțiile noastre ne sunt 
„date“ este, cred, greşită: ele sunt „fabricate“ de noi, sunt rezultatul 
unei munci active. La fel de greșită consider şi ignorarea faptului 
că celebrul argument cartezian „gândesc, deci sunt“ presupune 
limbajul şi abilitatea de a folosi pronumele (ca să nu mai vorbim 
de formularea problemei, foarte sofisticată de altfel, pe care se 
presupune că argumentul o rezolvă). Kant pare să nu se fi gândit 
la starea pre-lingvistică sau pre-filosofică a unui copil (sau a lui 
însuşi) atunci când spune că acest „eu gândesc“ însoţeşte toate 
percepțiile şi experienţele noastre ?. 


II. MATERIALISMUL ȘI AUTONOMIA LUMII A 3-A 


Cum arată însă lumea a 3-a dintr-un punct de vedere materialist? 
Existenţa avioanelor, aeroporturilor, bicicletelor, cărților, clădirilor, 
mașinilor, computerelor, gramofoanelor, cursurilor, manuscriselor, 
picturilor, sculpturilor şi telefoanelor nu prezintă o dificultate 
pentru nici o formă de fizicalism sau materialism. În timp ce 
pentru un pluralist acestea sunt exemplificări materiale, întrupări 
ale unor obiecte ale lumii a 3-a, pentru materialist ele sunt pur şi 
simplu părți ale lumii 1. 

Dar ce spune materialismul în legătură cu relaţiile logice 
obiective care există între teorii (scrise sau nu), cum ar fi incom- 
patibilitatea, deductibilitatea reciprocă, suprapunerea parţială, 
etc.? Materialistul radical înlocuieşte obiectele lumii a 2-a 
(experienţe subiective) cu procese ale creierului. Între acestea, de 
o deosebită importanță sunt dispoziţiile pentru comportamentul 
verbal: dispoziții de a aproba sau respinge, de a susține sau a 
combate; sau pur si simplu de a discuta — de a folosi argumente 
pro şi contra. Ca majoritatea celor care acceptă obiectele lumii a 
2-a (,,mentalistii“), materialiştii interpretează de regulă conți- 
nuturile lumii a 3-a ca și cum ar fi „idei în mintea noastră“: 

materialistii radicali încearcă însă mai mult, anume să inter- 
preteze aceste „idei în mintea noastră“ — şi deci şi obiectele lumii 
a 3-a — ca dispoziţii ale creierului pentru comportamentul verbal. 

Si totuşi nici mentalistul nici materialistul nu pot să justifice în 
acest fel obiectele lumii a 3-a, în special conținuturile teoriilor şi 
relaţiile logice obiective dintre acestea. 

Obiectele lumii a 3-a nu sunt nici „idei în mintea noastră“, 
nici dispoziţii cerebrale pentru comportamentul verbal. Si nu 
schimbăm cu nimic situația dacă la aceste dispoziţii adăugăm si 
întrupările lumii a 3-a menționate în primul paragraf al acestei 
secțiuni. Pentru că nici una din aceste concepţii nu poate explica 
adecvat caracterul abstract al obiectelor lumii a 3-a și mai ales 
relațiile logice care există între ele °. 

De pildă, Grundgesetze a lui Frege a fost scrisă şi partial 
publicată atunci când el a dedus, dintr-o scrisoare a lui Bertrand 
Russell, că există o contradicție în fundamentele teoriei sale. 
Această contradicţie s-a aflat acolo, obiectiv, ani de zile. Frege 
n-a observat-o: ea n-a fost „în mintea lui“. Russell a semnalat-o 
(în legătură cu un manuscris diferit) într-un moment în care 
manuscrisul lui Frege era complet. Astfel, ani de zile a existat o 
teorie a lui Frege (şi una similară, mai recentă, a lui Russell) care 
era în mod obiectiv inconsistentă fără ca cineva să aibă cea mai 
vagă bănuială despre acest lucru, sau fără ca starea creierului 
cuiva să-l determine să fie de acord cu afirmaţia „Acest manuscris 
conţine o contradicţie“. 

Rezumând, putem spune că obiectele lumii a 3-a, proprietățile 
și relțiile lor nu pot fi reduse la obiecte ale lumii a 2-a. Și nu pot 
fi reduse nici la stări sau dispoziţii ale creierului; nici chiar dacă 
am admite că toate stările şi procesele mentale pot fi reduse la 
stări şi procese ale creierului. Si asta în pofida faptului că putem 
considera lumea a 3-a ca fiind produsul minţii umane. 

Russell n-a inventat şi n-a produs el însuşi inconsistenta, ci 
doar a descoperit că exista. (El a inventat sau a produs o 
modalitate de a arăta sau de a dovedi că inconsistenta există). 
Dacă teoria lui Frege n-ar fi fi fost în mod obiectiv inconsistentă 
nu i s-ar mai fi aplicat dovada de inconsisten{a a lui Russell si 

Frege însuși n-ar mai fi fost convins de această inconsistență a 
teoriei sale. Astfel, o stare a minţii lui Frege (şi fără îndoială o 
stare a creierului său) a rezultat, parţial, din faptul obiectiv că 
această teorie era inconsistentă: el a fost foarte afectat de 
descoperirea inconsistenţei. Acest lucru l-a determinat să scrie 
apoi (un eveniment al lumii 1) următoarele: „Die Arithmetik ist 
ins Schwanken geraten“ („Aritmetica este nesigură“). Astfel, 
există o interacțiune între (1) evenimentul fizic sau parţial fizic al 
primirii de către Frege a scrisorii lui Russell; (2) faptul obiectiv, 
neobservat până atunci, aparținând lumii a 3-a, că există o 
inconsistenţă în teoria lui Frege; si (3) evenimentul fizic sau partial 
fizic al scrierii de către Frege a comentariului său asupra 
statutului aritmeticii (lumea a 3-a). 

Acestea sunt câteva dintre motivele pentru care susțin că 
lumea 1 nu este închisă cauzal şi pentru care afirm că există o 
interacţiune (desi indirectă) între lumea 1 si lumea a 3-a. Si mi se 
pare clar că această interacțiune este mediată de evenimente 
mentale şi parţial consistente ale lumii a 2-a. 

Dar un fizicalist nu poate admite, desigur, nici una din aceste 
afirmaţii. 

Si cred că el se mai loveşte şi de altă problemă: nu poate 
justifica funcţiile superioare ale limbajului. 

Această critică a fizicalismului se leagă de analiza funcţiilor 
limbajului care a fost introdusă de profesorul meu, Karl Biihler. 
EI a distins trei funcţii: (1) funcţia expresivă; (2) funcția de semna- 
lizare sau de transmitere şi (3) funcţia descriptivă. Am discutat 
teoria lui Biihler în diferite locuri si am adăugat la cele trei funcţii 
ale sale o a patra funcţie — (4) funcţia argumentativă. Am argu- 
mentat în altă parte * că fizicalistul poate explica numai primele 
două funcţii. Ca rezultat, atunci când se confruntă cu funcţia 
descriptivă şi cu cea argumentativă ale limbajului, fizicalistul vede 
întotdeauna numai primele două funcţii (care sunt de asemenea 
prezente întotdeauna) şi acest lucru are consecinţe dezastruoase. 

Pentru a vedea care este problema, este necesar să discutăm 
pe scurt teoria funcţiilor limbajului. 

În analiza actului vorbirii, Bühler face distincții între vorbitor 
(sau, cum îl mai numeşte el, expeditor) şi persoana căreia i se 

vorbeşte, ascultătorul (sau destinatarul). În anumite cazuri 
speciale (.,degenerate“) destinatarul poate să lipsească sau poate 
să fie identic cu expeditorul. Aceste patru funcţii (există şi altele, 
cum ar fi funcția de comandă, de consiliere — de asemenea, 
enunturile performative ale lui Austin *) se bazează pe existenţa 
unor relaţii între (1) expeditor, (2) destinatar, (3) alte obiecte sau 
stări de lucrui care, în cazuri degenerate, pot fi identice cu (1) sau 
(2). Am să expun în continuare un tabel al acestor funcţii, pe 
marginea căruia pot fi făcute următoarele observaţii: 

(1) Funcţia expresivă constă într-o exprimare exterioară a 
unei stări interioare. Chiar şi instrumente simple cum ar fi un 
termometru sau lumina unui semafor isi „exprimă“ stările în 
acest sens. Animalele (şi uneori plantele) își exteriorizează stările 
interioare prin intermediul comportamentului. La fel procedează 
si oamenii. De fapt, orice activitate pe care o desfăşurăm, nu 
numai folosirea limbajului, este o formă de auto-exprimare. 

(2) Funcţia de semnalizare (Biihler o mai numește și „funcţia 
de transmitere“) presupune funcţia expresivă şi este deci la un 
nivel mai înalt. Termometrul ne poate semnala că este foarte frig. 
Semaforul este şi el un instrument de semnalizare (deşi poate 
continua să funcţioneze chiar şi atunci când nu circulă automobile 
pe stradă). Animalele, în special păsările, emit semnale de primejdie; 
chiar şi plantele emit semnale (de pildă, pentru insecte); şi atunci 
când comportamentul nostru (lingvistic sau nu) determină o 
reacție, la un animal sau la un om, putem spune că a fost luat ca 
un semnal. 

(3) Funcţia descriptivă a limbajului presupune cele două funcţii 
anterioare. Caracteristica acestei funcţii este aceea că, dincolo de 
exprimare şi comunicare (care în anumite situaţii pot să fie aspecte 
lipsite de importanță) odată cu ea sunt introduse enunturile adevărate 
sau false: adică sunt introduse standardele adevărului si falsitatii. 
(Putem distinge o parte inferioară a funcției descriptive unde 
descriptiile false depăşesc puterea de abstracţie a animalelor (sia 
albinelor?). Aici poate intra şi un termograf, pentru că descrie 
adevărul cu condiţia să nu se deterioreze). 

(4) Funcţia argumentativă adaugă argumentul la celelalte 
trei funcţii, cu valorile sale — valid / nevalid. 


(4) funcţia valid / nevalid 


argumentativă 
(3) funcţia adevăr / fals omul 
descriptivă 
poate (2) funcţia de | eficienţă / 
și albinele * semnalizare | ineficiență 
animalele (1) funcţia relevant / 
plantele expresivă irelevant 


Funcţiile (1) şi (2) sunt aproape întotdeauna prezente în 
limbajul uman; dar ele sunt, de regulă, mai puţin importante, cel 
putin în comparaţie cu funcţia descriptivă şi cea argumentativă. 

Si totuşi, atunci cand fizicalistul radical şi behavioristul radical 
se ocupă de analiza limbajului uman, ei nu pot trece de primele 
două funcții ’. Fizicalistul va încerca să dea o explicaţie fizică — o 
explicaţie cauzală — fenomenelor limbajului. Acest lucru este 
echivalent cu interpretarea limbajului ca o formă de exprimare a 
stării vorbitorului şi deci cu reducerea lui la funcţia expresivă. 
Behavioristul, pe de altă parte, va fi interesat şi el de aspectul 
social al limbajului — dar numai din perspectiva felului în care 
acesta afectează comportamentul altor persoane; sub aspectul 
„comunicării“, ca să folosim un cuvânt la modă; ca modalitate în 
care vorbitorii își răspund reciproc la „comportamentele lor 
verbale“. Aceasta înseamnă că limbajul este redus doar la expri- 
mare şi comunicare. 

Consecințele acestei perspective sunt însă dezastruoase. Dacă 
limbajul este redus numai la funcția expresivă şi comunicativă, el 
pierde tocmai ceea ce îl deosebeşte de limbajul animal: abilitatea 
de a formula enunturi adevărate sau false şi de a produce argu- 
mente valide sau nevalide. Drept consecință, fizicalistul nu mai 
este capabil să facă diferenţa între propagandă, intimidare verbală 
şi argumentare rațională. 

III. EPIFENOMENALISMUL 


Dintr-un punct de vedere darwinist, putem să ne întrebăm, 
care este contribuţia proceselor mentale la supraviețuirea speciei. 
De pildă, putem considera că durerea este un semnal de avertizare. 
La un nivel mai general, darwinistii trebuie să privească „mintea“, 
adică procesele mentale si dispoziţiile pentru acțiuni şi reactiuni 
mentale, ca fiind analoagă cu un organ corporal (legat strâns de 
creier, probabil) care s-a dezvoltat sub presiunea selecţiei naturale. 
Funcţia sa ar fi aceea de a sprijini adaptarea organismului *. Pers- 
pectiva darwinistă este, pe scurt, următoarea: conştiinţa şi 
procesele mentale în general, trebuie să fie privite (şi, dacă este 
posibil, explicate) ca rezultat al evoluției prin selecţie naturală. 

Perspectiva darwinistă este necesară in special pentru infele- 
gerea proceselor mentale intelectuale. Acţiunile inteligente sunt 
acțiuni adaptate unor evenimente previzibile. Ele se bazează pe 
anticipare şi expectatie; de regulă, pe aşteptarea de lungă şi scurtă 
durată și pe compararea rezultatelor aşteptate ale mai multor 
acţiuni $i reactiuni posibile. Aici intervine preferința şi odată cu 
ea luarea deciziilor, dintre care o mare parte au o bază instinctuală. 
Aceasta este poate calea prin care emoțiile intră în lumea a 2-a, a 
experienţelor şi proceselor mentale și motivul pentru care uneori 
ele „devin conştiente“, iar alteori nu. 

Perspectiva darwinistă explică, de asemenea, cel putin parțial, 
prima apariție a unei lumi a 3-a de produse ale minţii umane: 
lumea uneltelor, instrumentelor, limbajelor, miturilor şi teoriilor 
(Acest lucru poate fi admis şi de către cei care şovăie sau ezită să 
atribuie „realitate“ unor entități cum sunt problemele si teoriile, ca 
si de cei care consideră că lumea a 3-a este o parte a lumii 2 şi / sau 
a lumii a 2-a). Existenţa lumii culturale (lumea a 3-a) şi a evoluţiei 
culturale, ne poate atrage atenția asupra faptului că există o 
coerenţă sistematică foarte mare atât în cadrul lumii a 2-a cât şi 
în cadrul lumii a 3-a; acest lucru poate fi explicat — partial — ca 
fiind rezultatul sistematic al presiunilor selecției. De pildă, evo- 
lutia limbajului poate fi explicată, se pare, numai dacă ne asumăm 
faptul că şi un limbaj primitiv poate fi de folos în lupta pentru 
existență şi ca apariţia limbajului are un efect feedback: capaci- 

tăţile lingvistice sunt competitive; ele sunt selecționate pentru 
efectele lor biologice; ceea ce conduce apoi la niveluri tot mai 
înaite pe scara evoluției limbajului. 

Putem rezuma toate acestea sub forma următoarelor patru 
principii dintre care primele două cred că trebuie să fie acceptate 
în special de cei care sunt înclinați spre fizicalism sau materialism. 

(1) Teoria selecţiei naturale este singura teorie cunoscută 
până acum care poate explica apariţia proceselor cu scop şi în 
special a formelor de viață superioare. :* 

(2) Selecţia naturală se ocupă de supraviețuirea fizică (de 
frecvenţa distribuţiei genelor competitive într-o populaţie). Este 
deci legată în primul rând de explicarea efectelor lumii 1. 

(3) Dacă teoria selecţiei naturale trebuie să explice apariția 
lumii a 2-a, lumea experimentelor mentale si subiective, atunci 
trebuie să explice şi modul în care evoluţia lumii a 2-a (şi a lumii 
a 3-a) ne oferă în mod sistematic mijloace de supravieţuire. 

(4) Orice explicaţie în termeni de selecţie naturală este parțială 
şi incompletă. Aceasta pentru că trebuie să asume întotdeauna 
existența mai multor mutații competitive și a unei variaţii de 
presiuni de selecţie care sunt partial necunoscute. 

Aceste patru principii pot fi numite, pe scurt, punctul de 
vedere darwinist. Am să încerc să arăt că el este incompatibil cu 
concepţia numită de obicei „epifenomenalism“. 

Epifenomenalismul admite existența evenimentelor sau 
experienţelor mentale — adică existența lumii a 2-a — dar susţine 
că aceste experienţe mentale sau subiective sunt produse secun- 
dare ineficiente cauzal ale proceselor fiziologice, singurele care 
au o eficiență cauzală. În acest fel epifenomenalismul poate 
accepta atât principiul fizicalist al compactității lumii 1, cât şi 
existenţa lumii a 2-a. El trebuie doar să insiste că lumea a 2-a este 
irelevantă; că numai procesele fizice sunt importante. Dacă un 
om Citeşte o carte, nu este decisiv faptul că acest lucru îi 
influențează opiniile şi îi îmbogățește cunoştinţele. Acestea nu 
sunt decât epifenomene irelevante. Ceea ce contează este numai 
schimbarea care se produce în structura creierului sau şi care îi 
afectează dispoziția de a acţiona. Aceste dispoziţii, va spune 
epifenomenalistul, sunt de cea mai mare importanță pentru su- 
pravietuire: numai aici intervine darwinismul. Experiențele 

subiective, cum sunt cititul si gândirea, există într-adevăr, dar ele 
nu au rolul pe care li-l atribuim de obicei. Această atribuire 
greşită este un rezultat al faptului că nu reusim să facem distincția 
între experiențele noastre şi impactul crucial pe care cititul, de 
pildă, îl are asupra proprietăţilor dispozitionale ale structurii 
creierului. Aspectele experientiale subiective ale percepfiilor 
noastre în timp ce citim o carte sunt mai puţin importante; la fel 
și aspectele emoţionale. Ele sunt fortuite, cazuale mai degrabă 
decât cauzale. | 

Este clar că această perspectivă epifenomenalistă nu este 
satisfăcătoare. Ea admite existenţa lumii a 2-a dar îi neagă orice 
funcţie biologică. De aceea nu poate explica, în termenii darwinisti, 
evoluţia lumii a 2-a. În plus, este silită să nege faptul cel mai 
important — impactul enorm al acestei evoluţii (şi al evoluţiei 
lumii a 3-a) asupra lumii 1. 

Cred că acest argument este decisiv. 

În termeni biologici, există în organismele superioare o seamă 
de sisteme de control strâns legate între ele: sistemul imunitar, 
sistemul endocrin, sistemul nervos central şi ceea ce putem numi 
„sistemul mental“. Este aproape sigur că ultimele două sunt 
strâns legate între ele. La fel se poate spune şi despre celelalte, 
chiar dacă legătura dintre ele este mai putin strânsă. Sistemul 
mental are în mod sigur propria istorie funcţională şi evoluționistă, 
funcţiile sale au sporit odată cu evoluţia de la organismele 
inferioare la cele superioare. Prin urmare, el este inevitabil legat 
de punctul de vedere darwinist. Epifenomenalismul nu oferă însă 
nici O legătură. 


NOTE 


' Vezi, de pildă, J. Huxley, Evolution. The Modern Synthesis, 1942; P.B. 

Medawar, The Future of Man, 1960; T. Dobzhansky, Mankind Evolving, 1962. 
Vezi Immanuel Kant, Critique of Pure Reason, ediția a doua, 1787. 
* Pentru o discuţie mai largă, vezi The Self and its Brain, partea I, secţiunea 21. 
* Vezi, Conjectures and Refutations, capitolul 12. 

* Vezi J.L. Austin, How to Do Things with Words, 1962. 

* Albinele dansatoare transmit poate o informaţie factuală sau descriptivă. 
Un termometru sau un barometru face acelaşi lucru prin intermediul cifrelor. 
Este interesant că în ambele cazuri este exclusă problema minciunii — desi cel care 
fabrică termometrul ar putea să-l folosească pentru a ne da o informaţie greșită. 
(Pentru albinele dansatoare vezi K von Frisch, Bees: their Vision, Chemical 
Senses.. and Language, 1950; The Dancing Bees, 1955; si M. Lindauer, 
Communication Among Social Bees, 1961). 

” Vezi nota 4. 

* Vezi discuţia despre evoluţia organică din The Self and Its Brain, partea I, 


sectiunea 6. 


Traducere Laurenţiu STAICU 


MINTE SI TRUP (MIND-BOD Y)* 


Kathleen V. WILKES 
(Universitatea din Oxford) 


1. INTRODUCERE 


Cred că toţi cititorii cunosc vechea şi banala glumă: “ What is 
matter? Never mind? What is mind? No matter (Ce este materia? 
Niciodată mind. Ce este mind? Nu materie) ©. La fel de veche ca 
și această glumă este însă şi interesanta problemă constând în aşa 
numita dihotomie minte-trup (mind-body), problemă care a fost 
aproape sanctificată în filosofia post-carteziană şi de care nu este 
deloc uşor să te aperi sau să o evifi. Aceasta înseamnă, desigur, că 
problema minte-trup este la fel de dificil de a fi descrisă şi 
rezolvată, cât si, ceea ce mi se pare preferabil, de a fi înlăturată. 

Vom începe prin a analiza conţinutul distinctiei „mental/fizical“. 
Aceasta va constitui prima parte a articolului. Apoi, în a doua 
parte, voi încerca să ofer o scurtă descriere a principalelor 
premise ale înţelegerii relației dintre „mental şi fizical“, sau 
dintre minte (mind) şi creier (brain). 


2. „MENTAL“ ȘI „FIZICAL“ 


a) Mentalul 


Ar fi dificil de explicat termenul „mental“ unui grec antic. La 
o lectură foarte grăbită a lui Aristotel, de exemplu, vom găsi 


* „Mind and Body“, în Revue Roumaine de Philosophie, 35/3-4/1991. 


** Joc de cuvinte, intraductibil în româneşte: Ce este materia? Nu contează? 
Ce este spiritul? N-are importanţă. 

termenul psyché, care in mod obişnuit, dar foarte greşit, este 
tradus prin suflet (si care este stramosul termenului psihologie). 
Aristotelicul ,,psyché“ nu se reduce la acele fenomene pe care noi 
le desemnăm prin termeni ca „minte“ sau „mental“. Pentru 
Aristotel ! tot ceea ce este viu are „psych&“ — tot atât artarii, cât 
și {antarii, şoarecii şi oamenii. „Psyche“ include printre funcţiile 
sale vederea, gândirea, imaginaţia, dar și alte funcții ale vieţuitoarelor 
ca digestia, creşterea, mișcarea, metabolismul. 

„Mentalul“, asa cum îl concepem astăzi, isi datorează sfera 
unor două surse foarte diferite. Prima este cartezianismul: 
intelectul este suma tuturor lucrurilor de care suntem direct si 
imediat conştienţi. Astfel, reprezentarea mea actuală a unei 
cafenele vieneze este mentală ca şi durerea din picior sau amin- 
tirea unei furtuni la Sofia. Fenomenele mentale sunt înţelese ca 
fiind toate acele lucruri de care suntem imediat şi incorigibil 
conştienţi; noi avem un acces direct, nemijlocit şi privilegiat la 
ele: ,,Constiinta nu înşeală niciodată“ proclamă Hume?, 
urmându-l aici pe Descartes, aşa cum o făcuseră înaintea sa şi 
Locke şi Berkeley. Astfel, de exemplu, o insusire ca percepţia 
este inclusă într-un anumit sens în conştiinţă, dar nu ca „percepţie 
a unui copac“, cât mai curând ca experienţa, simtirea, senzaţia 
vederii unui copac, indiferent de ceea ce este comun între 
vederea actuală a unui copac şi iluzia acestuia. 

Această definiție a mentalului, care îl face co-extensiv cu 
intelectul conştient a fost revoluţionară. Înaintea lui Descartes 
nimeni nu se îndoia că sunt mai multe acele lucruri despre psihicul 
uman pe care nu le cunoaştem decât acelea de care nu suntem 
conştienţi. Cerinta vechilor greci ,,cunoaste-te pe tine însuţi“ ar fi 
fost lipsită de sens dacă faimoasa cunoaştere de sine ar fi fost atât 
de facilă. Heraclit spunea că nicicând nu vom putea descoperi 
profunzimile sufletului, oricât de departe şi de insistent vom 
încerca. Scriitorii, poeţii şi filosofii mărturisesc cu toţii, de secole, 
că suntem deosebit de confuzi, auto-amăgiţi, ignoran{i cu privire 
la noi înșine şi'la ceea ce se petrece în mintea noastră. Într-adevăr, 
este insuficient amintit faptul că primul scop al lui Descartes era 
de a combate scepticismul şi nu de a oferi o descriere a intelec- 
tului (mind); interpretarea pe care el a dat-o lui mens a fost 

estompata de strategia sa epistemologica. El gandea ca singurul mod 
de a învinge scepticismul este de a găsi acele fundamente constante 
ale cunoaşterii, acele fapte pe care nici cel mai aprig sceptic nu le-ar 
putea contesta. Descartes, credea că singurii candidaţi apți să joace 
rolul acestor fundamente de nezdruncinat sunt aserfiunile de tipul 
lui cogito — generalizate în raport cu orice conținuturi curente ale 
conştiinţei lucide aflate la orice persoană întâi, timpul prezent. 
Aceste conținuturi trebuie să fie cât mai evidente, astfel de motivații 
epistemologice devenind teze metafizice sau ontologice: „gândirea 
nu este altceva decât conştiinţa lucidă“. 

Evident aceasta nu se va realiza, deşi ea face cu adevărat 
parte din poveste. Foarte cotidianul fapt al auto-decepţiei ne 
arată că ne putem înșela cu privire la noi înşine: nu orice este 
deschis privirii veşnic treze a Ochiului Tainic al introspectiei consti- 
ente. Să analizăm, de asemenea, un alt fenomen cotidian: aţi ajuns 
la capătul unei scări. Dacă vă împiedicaţi si cădeţi veţi spune: 
„Mă gândeam (sau, poate „Trebuie că mă gândeam“) că mai era 
o treaptă“. Dar ceea ce se afla în conștiința voastră lucidă în acel 
moment, erau, să presupunem, gânduri cu privire la sănătatea iubi- 
tului vostru canar. Pare adevărat că acest gând („încă o treaptă“) 
explică accidentul pe care l-aţi avut, dar, orice ar reprezenta el, 
acest gând nu se afla în conştiinţa voastră lucidă. În plus, fie că 
suntem sau nu de acord cu Freud, cu toții admitem astăzi că 
factorii de care nu suntem conştienţi constituie multe dintre itele 
ascunse ale caracterului, personalităţii, motivatiilor noastre (Aşa 
cum se vede, Freud nu a „descoperit“, inconştientul iar Descartes 
mai curând, l-a acoperit, echivalând „intelectul“ cu vârful acelui 
iceberg care este „conştiinţa lucidă“ (conscious mind). 

Fără îndoială, Descartes a lăsat o moştenire bogată. Importanța 
ideii conform căreia noi avem un fel de acces special, privilegiat 
$i incorigibil, cel puţin la unele dintre stările noastre mentale, este 
încă actuală şi dă naştere celui mai tulburător aspect al problemei 
trup / suflet, aşa cum vom vedea. Cu alte cuvinte, as spune că 
„dilema trup / suflet“ este mult mai dificil de rezolvat atunci când 
este privită mai întâi ca problemă a raportului dintre fenomenele 
mentale conștiente şi fenomenele fizice. Deocamdată această 
afirmaţie este doar un gaj care va fi achitat un pic mai târziu. 

Înainte de a continua analiza noțiunii „carteziene“ a intelec- 
tului, vom examina a doua sursă a actualei sfere a termenului 
„mental“. Aceasta se află şi mai în trecut, în scolastica medievală, 
dar a fost cu cea mai mare claritate formulată de Brentano (cu 
care, accidental, Freud a studiat un timp). Este ceea ce medievalii 
numeau „inexistență intenţională“ (intentional inexistence); 
astăzi noi o numim „intensionalitate“ (intensionality) cu s şi nu cu 
t la mijloc, pentru a o distinge de acea stare mentală specifică, 
starea de a intenţiona să faci ceva. 

În sens larg, o stare intensională este o stare care are conţinut, 
care este despre ceva. Acest ceva poate să nu existe (altfel, puteţi 
avea credinţa în Mos Crăciun, grecii credeau în Zeus), sau poate 
să nu fie adevărat (puteţi crede că se află o pasăre dodo în baie). 
De asemenea, conţinutul stării dumneavoastră mentale poate să 
existe sau să fie adevărat. Nu aceasta contează, ceea ce este 
adevărat este că aveţi asemenea gânduri, dorinţe, etc. indiferent 
dacă obiectul lor există sau nu. Un alt fel de a descrie intensio- 
nalitatea este următorul. Să presupunem că omul în haină maro 
este primarul Londrei. Voi aveţi o anume părere despre acel om 
— credeţi că este agent KGB. Aceasta nu înseamnă că dumnea- 
voastră credeţi că primarul Londrei este agent sovietic (nu ştiţi că 
omul în haină maro este primarul); de fapt, dumneavoastră ştiţi că 
primarul este un fanatic anti-sovietic. Există o însuşire pe care 
omul în haină maro o are — fiind bănuit de dumneavoastră a fi 
agent sovietic — dar pe care primarul nu o are, chiar dacă este una 
și aceeaşi persoană. Vom numi aceasta „absenţă a substitu- 
tivității“ („failure of substitutivity“), deoarece, dacă eu spun 
despre dumneavoastră că bănuiți că omul în haină maro este 
spion KGB, eu nu pot înlocui expresia „omul în haină maro“ prin 
expresia „primarul Londrei“ atunci când relatez despre credinţa 
dumneavoastră. Absența pe scară largă a substitutivității nu 
înlocuiește însuşiri non-mentale: dacă omul în haină maro are 
însuşirea de a avea un pantof scâlciat sau înălțimea de 1,80 m, 
atunci aceste însușiri le va avea și primarul. Vom reveni la 
aceasta; ea amintește de definiția leibniziană a identităţii: dacă a 
este identic cu b, atunci, desigur, tot ceea ce este adevărat despre 
a va fi adevărat şi despre b. Fenomenele mentale par să încalce 
acest principiu: „a fi suspectat de Kathy Wilkes ca agent KGB“ 

este adevărat despre omul în haină maro, dar nu si despre primar. 
Brentano acordă intensionalităţii o imensă importanţă, ca fiind 
cea mai profundă modalitate de a introduce o delimitare în sfera 
existenţei, distingând mentalul de fizical. 

Această distincţie este, de asemenea, centrală pentru carac- 
terizarea contemporană a mentalului. Ea este mai largă decât 
restrângerea carteziană la ceea ce este conştient, din moment ce 
include cu uşurinţă gânduri, dorinţe, etc., non-constiente. Pe de 
altă parte, însă, această distincţie isi are propriile neajunsuri; de 
fapt, acolo unde considerafiile „carteziene“ au succes, intensiona- 
litatea eșuează adesea si invers. Se pare că intensionalitatea nu 
reuşeşte să dea seama de unele fenomene mentale paradigmatice: 
„Mă doare“ nu se conformează pe deplin criteriului intensionalitatii 
dar este uşor de acomodat cu echivalența dintre mental si 
conștient. Invers, intensionalitatea pare să includă prea multe. 
Astfel, unii neuropsihologi descriu un anumit lob al creierului 
sobolanului ca pe un „comparator“ care compară „recompensele 
şi pedepsele primite cu cele aşteptate. „Aşteptarea“ este o perfectă 
noțiune intensională, dar vrem noi cu adevărat să descriem 
informațiile din creierul unui şobolan drept stări mentale? Apoi, 
termeni intensionali sunt folosiţi pentru a descrie, într-o manieră 
liberă, operaţii realizate de computere; dar este cel puţin o 
problemă deschisă: în ce măsură putem accepta ideea după care 
computerele au o viață mentală. 

Ceea ce reținem este că nu există o caracterizare unică şi 
unanim acceptată a ceea ce este mental şi a ceea ce deosebește 
mentalul de non-mental sau fizical. Cele două alternative 
analizate sunt foarte diferite: prima este motivată epistemologic 
și se bazează pe o noţiune — „conştiinţă“ care nu a fost utilizată în 
limba engleză (sau franceză, sau germană) cu sensurile sale 
actuale până în a doua jumătate a secolului al XVII-lea. Cea de a 
doua constă dintr-un criteriu logic care se sprijină pe diferenţa 
dintre condiţiile de adevăr ale enunţurilor cu privire la stări 
mentale si cele ale enunturilor cu privire la stări fizicale. Noi le 
putem utiliza împreună, construind astfel un fel de noțiune 
hibridă care, pe de o parte, acoperă cele mai multe elemente pe 
care am vrea ca termenul „mental“ să le acopere şi, pe de altă 
parte, nu include prea multe din cele pe care am vrea să le 

excludă. Oricum, este posibil ca sursa problemei să constea in 
aceea că nu există câtuşi de putin o graniță precisă şi astfel 
„dihotomia“ analizată nu este nici limpede și nici prea importantă. 
Voi dezvolta această idee în a doua parte a articolului; pentru 
moment vreau doar să arăt că atunci când dorim să descriem alte 
persoane, noi folosim un mare număr de termeni a căror aparte- 
nenţă la sfera mentalului, respectiv „fizicalului“, nu este evidentă: 
„are o durere de dinţi“, „doarme“, „este obosit“, „este nervos“, 
„este un extrovertit“. De asemenea, există un mare număr de 
termeni „mentali“ care sunt folosiți în mod obişnuit de 
neuropsihiatri sau programatori pentru a descrie operaţii ale 
creierului sau programe. 


b) Fizicalul 


În timp ce dificultatea de a defini „mentalul“ este larg recuno- 
scută, multi consideră că nu există nici o dificultate în ceea ce 
priveşte „fizicalul“. Altfel spus, filosofii adoptă o atitudine facilă, 
conform căreia „fizicalul“ este identic cu „tot ceea ce reprezintă 
obiect al discursurilor savanților naturaliști“. Când este vorba 
despre raportul dintre gândire şi creier, atunci fizicalul constă în 
toate acele elemente despre care vorbesc neurofiziologii: neu- 
roni, sinapse. Dar, adesea, o asemenea atitudine conduce la 
eliminarea a ceea ce este de o importanţă crucială. 

Există desigur celule nervoase în creier, miliarde de asemenea 
celule, dar fiecare celulă are o alcătuire internă deosebit de 
complexă şi trebuie desfăcută în microconstituentele sale. 
Desigur, există un nivel chimic al descrierii fiecărui neutron 
dincolo de care există un nivel atomic, iar atomii au ei înşişi O 
înfricoşător de complexă alcătuire internă. În consecinţă, pur și 
simplu noi nu ştim în ce măsură a explica operaţiile gândirii ne 
obligă să examinăm operaţiile sub-celulare ale creierului. 
Echivalent şi reciproc: de ce să mergem la un nivel atât de 
„micro“ cum este neuronul. S-ar putea ca acest lucru să nu fie 
necesar: se pare că multe dintre explicaţiile anumitor trăsături ale 
vieţii noastre mentale derivă din operaţii ale unor Janfuri de 

elule, sau ale unor colecții de asemenea lanțuri, sau din 
roprietati ale unor reţele neuronale. Mai mult, neurologii vorbesc 
lespre funcții realizate de componente „macro“-cerebrale: 
1ipotalamus, lobul temporal, emisfera dreaptă. 

Este un fapt evident, dar prea adesea ignorat de filosofi, că 
>xistă numeroase nivele de descriere a fizicalului. (Filosofii 
adesea suprasimplifică aria a ceea ce cunosc prea putin; este aici 
un comentariu simpatic al lui Austin *: „suprasimplificarea este 
ceea ce am putea numi ocupaţia preferată a filosofilor, dacă nu 
chiar Singura lor ocupaţie“). Dacă ne referim doar la creier 
putem așeza la un capăt al spectrului „creierul“, iar la celălalt 
capăt quarc-uri şi neutroni“. Orice alegere intermediară, cum ar 
fi „neuronul“ sau „emisfera stângă“ este arbitrară și necesită o 
justificare care adesea eşuează. Trebuie să abandonăm ideea că 
„fizicalul“ este ceva substantial. „Creierul“ poate fi substantial, 
dar „proprietăţile manifeste ale excitaţiei neurale“ reprezintă o 
noțiune abstractă, iar quarcurile nu au nimic substanţial. De 
asemenea, trebuie să ne eliberăm de ideea că există un nivel 
privilegiat de descriere a creierului la care „mentalul“ trebuie, 
într-un fel sau altul, raportat. Cred că este pe deplin adevărat că 
cea mai bună descriere a „fizicalului“ este tot ceea ce se înțelege 
din terminologia pe care savanții naturalisti o utilizează în teoriile 
lor. Dar atunci, trebuie să recunoaştem că există o mulțime 
ierarhică de nivele despre care neurologii vorbesc și că ei nu 
vorbesc doar despre entități substanţiale, ci şi despre funcții 
fizicale. Aceste funcţii nu includ doar procesele de la nivelul 
sinapselor, ci şi „aşteptările“ şobolanului sau capacitatea de a 
„recunoaşte imagini“ a subsistemelor aparținând emisferei drepte. 


c) Distincția 


Deci: care este valoarea dihotomiei mental-fizical? Sugestia 
mea este următoarea: „Mentalul“ (echivalent din perspectiva a 
ceea ce ne interesează cu „psihologicul“) este cel mai bine definit 
astfel: „tot ceea ce este selectat din terminologia științelor psiholo- 
gice“. „Fizicalul“ — în măsura în care este implicată ştiinţa 

creierului — va fi: „tot ceea ce este selectat din terminologia neu- 
rologiei“. Aceasta înseamnă că nu există nici o graniţă între cele 
două realităţi, asa cum nu există nici o graniță dată de Dumnezeu 
între mușuroiul de pe pajiştea mea și Alpi. Există, de obicei, o 
diferență: neurofiziologii vorbesc rar despre nevroze, iar 
psihanaliştii au, în mod obișnuit, puţine de spus despre neutron. 
Tot asa, eu pot să sar cu ușurință peste mușuroiul de pe pajistea 
mea, dar prefer să-i las pe alţii să se cafere pe vârfurile Alpilor. 
Dar, dacă nu există o graniţă absolută, un punct de demarcaţie — 
asa cum nu există nici între deal şi munte — trebuie să admitem că 
există o mulțime de termeni nedeterminati, aparţinând în egală 
măsură „mentalului“ si „fizicalului“. Există astfel o ramură a 
științei pe care o numim „neuropsihologie“ (sau, ceea ce este 
acelaşi lucru: „psihofiziologie“). Această disciplină îşi are 
propriul aparat conceptual care, inevitabil încalcă aşa-numita 
diviziune între neural și psihologic. Iată şi un exemplu luat direct 
din literatura de specialitate: „sistemul septal-hipocampal trimite 
un semnal prin fornix către centrul de decizie din hipotalamusul 
medial“. 

Lecţia care trebuie reţinută, o lecție mult deosebită, cred, de 
orice altă examinare a problemei gândire-creier, este aceea că nu 
trebuie să vorbim despre două entităţi net distincte. În schimb, 
avem de analizat o complexă şi încâlcită ierarhie de interrelafii 
gandire-creier. 


3. RELAŢIILE GANDIRE-CREIER 


a) Două surse principale ale complexităţii 


Dacă cele arătate mai sus sunt corecte, atunci problema 
suflet-trup nu există, iar noi nu putem spera să găsim nici o relație 
între entităţi de tip mental şi entităţi de tip fizical. Atât mentalul 
cât şi fizicalul sunt extrem de eterogene. Puţine lucruri sunt mai 


216 


puțin asemănătoare decât complexul lui Oedip si senzaţia unei 
infepaturi sau percepţia subliminală si o stare de iritabilitate. 
Stejarii şi cuarcii sunt în egală măsură „fenomene fizicale“, ca si 
grămezile de aur și proprietăţile rețelelor atomice. Această 
eterogenitate — vizând atât „mentalul“ cât si „fizicalul“ — conferă 
problemei noastre un caracter încâlcit, dar are însuşirea de a fi 
deosebit de plauzibilă. 

O altă foarte importantă sursă a încurcăturii constă în 
problema dacă vrem să punem în relaţie tipuri de entități mentale 
cu tipuri de entităţi fizicale, sau simboluri cu simboluri, sau ceva 
intermediar. Pentru a înţelege importanţa distinctiei să comparăm 
„toţi bărbaţii sunt fii“ cu „bărbatul care fine pusca este fratele 
meu“. Toţi bărbaţii, Adam fiind singura excepţie, sunt identici cu 
fiul cuiva; tipul bărbat este în mod sistematic legat de clasa fiilor. 
Această relaţie este deci una tip-tip, în exemplul nostru una de 
identitate. Dar nu toţi frații mei ţin o puşcă și nu toți bărbaţii care 
{in o puşcă sunt frați cu mine; „bărbatul care tine o pușcă este 
fratele meu“ — fiind un exemplu de relație simbol-simbol, si în 
acest caz tot una de identitate. Astfel că atunci când analizăm 
relațiile mental-fizical trebuie să decidem dacă și când ne 
aşteptăm la o relaţie mai tare tip-tip sau la forma mai slabă 
simbol-simbol. Este probabil adevărat că aproape toate felurile 
de durere fizică implică (printre altele) inflamarea fibrelor c din 
trunchiul cerebral. S-ar putea deci să existe o relaţie tip-tip între 
durerea fizică şi inflamarea fibrelor c (chiar dacă nu o relaţie de 
identitate, din moment ce durerea implică şi multe altele, nu doar 
inflamarea fibrelor c). Dar „gândul meu din 12.01 că mi s-a 
terminat cafeaua“ poate avea puţine sau chiar nici o corelaţie 
sistematică cu ceea ce se petrece în capul. vostru când aveţi un 
asemenea gând, astfel spus, s-ar putea să nu existe nici un tip de 
stare cerebrală care să însoţească mai curând gândul — cafea, 
decât gândul — ceai, sau gândul — pastă de dinţi. Acel gând din 
12.01 ar putea fi identic cu un anume proces cerebral complex, 
dar într-o manieră simbol-simbol. 

Dată fiind această complexitate pe care ne-am asumat-o, să 
examinăm câteva teorii care candidează în competiţia elucidării 
relației mental-fizical. 


217 


b) Câteva teorii alternative 


Cea mai simplă imagine asupra relaţiei gândire-creier este cea 
a identităţii: durerea este chiar o anume stare a creierului, gândul 
meu că trebuie să cumpăr o altă cafea, alta. Dar aceasta necesită 
o examinare prudentă. 

(i) Dacă a este identic cu b atunci — întrucât identitatea este 
simetrică — b este identic cu a. O precizare banală poate, dar ea 
înseamnă că dacă toate evenimentele mentale sunt fizicale, atunci 
unele elemente fizicale sunt mentale; relația de identitate nu are 
favoriți. Desigur, anumiţi autori, care se auto-denumesc „teore- 
ticieni ai identităţii“, vor ca fizicalul să fie într-un fel mai important, 
mai fundamental decât mentalul. Vom reveni imediat. O a doua 
complicatie a oricărei teorii a identităţii este cea care rezultă din 
legea lui Leibniz, mai sus menţionată: toate însușirile (atât cele 
intensionale, cât şi altele) adevărate pentru a trebuie să fie 
adevărate şi pentru b. Astfel dacă imaginea mea mentală este cea 
a siluetei unui cal, sau dacă durerea mea este cea de înțepătură 
ele nu pot fi identice cu nici o stare cerebrală, din moment ce 
acestora le lipsesc asemenea însușiri. Dar această dificultate 
poate fi evitată printr-o scamatorie: putem decide să identificăm 
nu imaginile sau durerile, ci starea de a avea imagini sau dureri cu 
anumite stări cerebrale. Desigur „a avea imaginea unui cal“ sau — 
ceea ce este echivalent — „a vizualiza un cal“ nu este totuna cu 
ceea ce am putea numi „formă cabalină“ iar „a avea o durere“ nu 
este identic cu „a fi împuns“. O a treia complicaţie este dacă ne 
aşteptăm la identități de tipuri, sau la identități de simboluri sau 
lă identități mixte tip-simbol. 

Cum am putea proba sau imagina ipoteza unor asemenea 
identități? Un test empiric ar fi neconcludent dintr-un motiv 
foarte simplu: orice evidenţă în favoarea identității este într-o 
măsură egală o evidenţă în favoarea paralelismului dualist. Dacă 
un om de ştiinţă stabileşte faptul că oricând cineva simte o durere 
aceasta este legată de o secvenţă de procese cerebrale oarecare, 
adeptul dualismului poate cu ușurință să replice că aceasta arată 
doar că oricând există durere există $i secvenţa respectivă; el nu 
poate fi forțat să admită că ele sunt identice. „Oricând A, apoi B“ 

este la o distanță respectabilă de „A este B“. Oricând există o 
inimă atunci acolo este si un rinichi, dar inimile nu sunt rinichi. 

Partial din acest motiv, cel mai dezbătut si celebru argument 
în favoarea identităţii este unul care nu se bazează pe evidenţa 
empirică, ci încearcă o demonstrație a priori: este unul din 
argumentele lui Donald Davidson. El se raportează la trei 
premise. Prima, mentalul şi fizicalul interacționează cauzal. A 
doua: oriunde există cauzalitate există si o anumită lege — orice 
stări cauzale singulare reale presupun o anume lege generală. A 
treia: nu există legi care să relaţioneze fenomene mentale cu orice 
altceva, mental sau fizical; orice lege trebuie să relationeze doar 
evenimente descrise cu termeni fizicali. Ei bine, nu este aici 
momentul să evaluăm cele trei premise; cel puţin a treia necesită 
un mare efort pentru a fi examinată şi apărată. Dar dacă 
premisele sunt acceptate, atunci concluziile decurg astfel: să 
presupunem că un eveniment fizical — sirena unei ambulante — 
produce un fapt mental — dumneavoastră auziti zgomotul. Dacă 
primul fapt îl cauzează pe al doilea, atunci, aici trebuie să existe o 
lege (orice stare cauzală singulară presupune o anumită lege). 
Dar nici o lege nu relationeaz4 fenomene mentale (senzaţia de 
zgomot) cu nimic altceva. Toate legile sunt de tip fizical-fizical. 
Deci, faptul mental al senzatiei de zgomot trebuie să fie simbolic 
— identic cu un fapt fizical. (Retineti, doar o identitate simbolică: 
dacă nici o lege nu relaționează mentalul cu fizicalul atunci nu pot 
exista corelaţii tip-tip între acestea). Pentru că acesta este un 
aspect important îl voi întări analizând un caz analog. Să 
presupunem că spuneţi: „faptul relatat în pagina 3 din The Times 
a cauzat faptul relatat în pagina 4, din The Morning Star“. Să 
presupunem apoi că primul fapt a fost un cutremur de pământ 
într-o zonă populată, iar al doilea, distrugeri de bunuri şi vieţi 
omeneşti. Desigur, nu există legi care să reunească faptele 
descrise în pagina 3 din The Times cu faptele descrise în pagina 4 
din The Morning Star. Murdoch nu a preluat încă $i The Morning 
Star. Oricum, un fapt constă dintr-un cutremur, celălalt dintr-o 
distrugere de bunuri; dacă există o judecată adecvată a condiţiilor 
date atunci vom ajunge la o lege care leagă cutremurele de o 
anume forță de distrugere a clădirilor aflate într-o anumită stare 
în zona acelui cutremur. 

Din nefericire problema nu poate fi asa grăbit rezolvată din 
moment ce nu oricine poate accepta premisele lui Davidson. Mai 
mult, tezele sale nu trebuie considerate teze despre identitate. 
Ele ne oferă o concluzie monistă: nu există două feluri de lucruri 
sau stări, ci doar unul. 

(ii) Monism fără identitate (A): materialism eliminativ. 
Oricum, am putea prefera să gândim fenomenele mentale ele nu 
sunt identice cu fenomenele fizicale, ci mai curând sunt făcute 
din, constituite din nimic altceva decât din fenomene fizice, la fel 
cum o masă este făcută din, constituită din nimic altceva decât 
molecule. Să reținem că relația „x este făcută din y“ nu este 
simetrică: moleculele nu sunt făcute din mese. Prin urmare, nu este o 
relație de strictă identitate. Relaţia dintre mental şi fizical este o 
relaţie pe care am putea-o exprima astfel: „x nu este altceva decât 
y‘; de exemplu: „durerea nu este altceva decât inflamarea 
fibrelor c“. Această relație nu este simetrică, deci nu trebuie să 
acceptăm şi reciproca. 

Această poziţie generează o versiune moderată şi una 
extremistă. Aderenţii moderați consideră că afirmaţiile conform 
cărora „macrofenomenele“ (mese sau dureri) sunt descrise ca 
fiind „făcute din“ sau „nimic altceva decât“ microfenomene (aglo- 
merări de molecule sau procese cerebrale) sunt astfel susţinute si 
validate: există realmente astfel de lucruri ca mese sau dureri, iar 
această analiză ne arată exact ceea ce ele sunt. Aderenţii extremiști 
ai acestei interpretări vor susţine că relaţia „nimic altceva decât“ 
permite următoarea afirmație: „deci x nu există cu adevărat“, în 
felul în care afirmaţia „vrăjitoarele nu sunt nimic altceva decât 
femei nevrotice“ permite concluzia: „deci vrăjitoarele nu există cu 
adevărat“. Imaginea pe care am oferit-o este deci aceea că, într-un 
viitor „splendid şi imprevizibil“, nu vom mai auzi copii strigând 
„Mamă, mamă, mă doare piciorul“, ci copii care vor striga: „Mamă, 
mamă, sunt în starea cerebrală B.531.c“. 

As fi dispusă să le răspund extremistilor: ei bine, poate: vom 
trăi şi vom vedea. Mai serios vorbind, s-ar putea să existe anumite 
fenomene mentale pe care într-o zi le vom accepta ca fiind „nimic 
altceva decât stări sau procese cerebrale; mai mult, s-ar putea ca 
în viitor să abandonăm descriptia „mentală“ a acestor fenomene, 
utilizând în schimb una fizicală. Oricum, pentru ca aceasta să se 
întâmple, trebuie să descoperim relații tip-tip între „vechile“ 

fenomene mentale si „noua“ descriere fiziologică; altfel, nu vom 
putea elimina cu uşurinţă vechea terminologie: s-ar putea să fie 
„nimic altceva decât“ o stare cerebrală diferită ori de câte ori 
același fenomen mental se produce. Pentru marea majoritate a 
lucrurilor despre care vorbim, şi trebuie să vorbim, materialismul 
eliminativ extremist este foarte plauzibil. „Durere“ şi „masă“ 
sunt cuvinte simple, scurte, uşoare. În schimb, seriile de 
evenimente în şi prin care creierul este implicat în experienţele de 
durere şi aglomerările de molecule din care este făcută o masă 
sunt incredibil de complexe si ar lua mult timp pentru a fi 
descrise. Acest aspect apare mai limpede dacă vom lua un 
exemplu diferit: este ridicol să ne imaginăm că am putea găsi 
vreodată un proces cerebral care să se coreleze neproblematic şi 
sistematic cu ideea mea, a dumneavoastră şi a oricui altcineva, că 
lampa cu gaz este mai romantică decât cea electrică. 


Paranteză: nu este nimic jignitor la adresa psihologiei în cele 
arătate. Nu este nimic ciudat sau caraghios în faptul brut care ne 
spune că unele fenomene mentale au, în cel mai bun caz, doar 
explicaţii de tip simbol-simbol în neurofiziologie. Acest lucru este 
la fel de adevărat şi pentru lumea fizicală. Este clar că nu există 
nici un fel de corelaţii sistematice între garduri, scrumiere şi 
ornamente, pe de o parte și microstructura lor, pe de altă parte. 
Științele — psihologia şi fiziologia inclusiv — cercetează mai întâi 
obiecte naturale — clase de obiecte care sunt guvernate de legi 
sistematice cum sunt aurul, apa, tigrii şi nu scrumiere, garduri, 
uniforme de poliție. Astfel, relaţii sistematice psiho-fizicale vor 
apare doar între ceea ce aceste clase mentale şi fizicale se 
dovedesc a fi; este mai posibil că asemenea categorii vor include 
mai curând „recunoaşterea imaginii“ decât „opinia că lămpile cu 
gaz sunt mai romantice decât cele electrice“. 

(iii) Monism fără identitate (B): funcfionalism. Până acum am 
schițat printr-un număr de enunturi ce este monismul: presupozitia 
că fenomenele mentale nu sunt nimic altceva decât fenomene 
fizicale. Teoria identităţii nu are favoriţi; teoriile de tipul: „compus 
din“, „nimic altceva decât“ acordă preferință si prioritate 
fizicalului. Să ne întoarcem acum spre o abordare diferită a (unei 
parti a) problemei relaţiei gândire-creier. Aceasta este perspec- 
tiva numită functionalism pe care o vom putea analiza mai bine 

dacă vom lua mai întâi în considerare behaviorismul clasic, din 
moment ce functionalismul poate fi privit ca un „behaviorism reiterat“. 

Behavioristii au hotărât să interzică orice discuție despre 
mental (unii au negat că fenomenele mentale există, alții au 
considerat că referirile la ele nu sunt necesare). Organismul este o 
mare cutie neagră, iar comportamentul (output-ul) este o funcţie 
a stării sistemului, şi a stimulului (input-ul). Orice comportament 
poate fi în principiu explicat ca o funcţie a acestor două variabile. 

Ei bine, aceasta a fost o manieră prea simplistă de lucru, chiar 
dacă a putut avea o lungă carieră. În cele din urmă ea s-a dovedit 
incapabilă să explice comportamentul unui șoarece, cu atât mai 
putin al unui singur om. Într-un fel, functionalismul a cules ideea 
esenţială şi a dus-o mai departe. El nu s-a mulțumit cu singura 
mare cutie a behavionismului, ci a descris-o şi a introdus în ea o 
serie de alte cutii. Fiecare dintre aceste cutii mai mici are propriul 
său „comportament“, output-ul său este funcție de starea sa dată 
şi de input (care poate fi din lumea externă sau de la o altă cutie; 
cutiile / funcţii ulterioare se conectează, sau se alimentează, sau 
se sprijină pe cutiile / funcţii anterioare). 

Deci, fiecare cutie îşi are propriul input şi output: input-ul 
poate proveni din lumea externă (de exemplu, cutia f, din 
diagramă care primește informaţii din afară şi le transmite ca 
inputuri (către alte funcţii); alte cutii pot trimite semnale spre 
„cutia output“ (f în diagramă) care, să spunem activează muşchii 
pentru a produce sau opri o mișcare (mersul, vorbitul). Cele de la 
mijloc primesc input-uri de la şi trimit output-uri spre celelalte 
funcții (f — f, f, în diagramă). 

Ceea ce am arătat este foarte abstract $1 ar putea la fel de bine 
să descrie o fabrică de tractoare sau un sistem bancar, ca şi un 
organism inteligent. Dar noi putem „îmbrăca“ acest model 
formal notând că aceste „cutii“, aceste funcţii pot fi echivalente 
cu fenomene psihologice. Ele ar putea fi teorii pentru explicarea 
comportamentului. Astfel, o cutie poate fi etichetată „dorință“, 
alta „credință“, alta „memorie“, alta „percepţie“. Sau, pentru a 
lua un exemplu actual din neuropsihologie, etichetele ar putea fi: 
»clasificator“, „generator de așteptări“, „comparator“, „ampli- 
ficator“. Aceste etichete indică funcții mentale, iar schema 

încearcă să arate cum acestea interacționează pentru a explica 
comportamentul. De exemplu, dacă vedeţi o viespe pe mâna 
dumneavoastră veți dori să scuturati mâna pentru a o goni 
datorită credinţei că viespea ar putea să vă intepe şi dorinţei de a 
evita durerea. Dar dacă, în plus, știți că vă aflați pe marginea unei 
prăpastii, atunci acea informaţie, împreună cu informaţia 
memorizată despre efectele unei asemenea mişcări în situația 
unui echilibru precar poate avea ca efect suprimarea mişcării. 


System S 


Input 


(stimulus) (currently in state p,, P,- -Or p,) (response) 


Fig. 1 


Metoda poate fi, desigur, reiterată. Să presupunem o cutie, o 
funcţie numită „memorie“. Ei bine, să presupunem că putem 
deschide aceată cutie şi introduce o serie de cutii care contribuie 
la funcția dată: memoria de scurtă durată, memoria de lungă 
durată, memoria mediului, a propozițiilor, memoria iconică. 
Înseamnă că am creat o serie de sub-functii (etichetate „s-f“ în 
diagramă). Apoi: să considerăm doar memoria de scurtă durată şi 
să presupunem că ea este cutia centrală în diagrama 3, cutie pe 


care am numit-o ,,sub-functia sfm“. Cum se realizează această 

funcție? Am putea avea nevoie de sub-sub-functiil ca „meca- 
nisme de re-aducere a informaţiei“ (numite s-s-f în diagramă). 
Iarăşi o nouă serie subordonată de cutii. Ideea de bază este că, in 
principiu, cineva ar putea continua multă vreme să desfacă 
funcţiile psihologice complexe în comportamente tot mai simple 
până când — în principiu — ajungem la funcţii suficient de simple 


Fig. 2 


ca „percepția limitelor“ pentru care am putea căuta corespon- 
dente neurofiziologice. 

Această perspectivă oferă o informaţie suplimentară asupra 
problemei identităţii. Într-adevăr, ea ne spune că: „identitatea“ 
este o categorie falsă: nu pot fi echivalate funcţiile cu lucrurile 
care realizează acele funcţii, aşa cum nu putem identifica deschi- 
derea sticlei cu tirbusonul. Deschiderea sticlei este ceea ce tirbusonul 
face, nu ceea ce tirbusonul este. Similar, „detecția limitelor“ este 
ceea ce fac celelalte tactici, nu ceea ce ele sunt. Dar aceasta nu 
este o poziție dualistă. Unul şi acelaşi lucru poate fi descris sau 
prin funcţiile sale, sau prin structura sa; astfel un grup de celule 
poate fi numit „detector de margini“, aşa cum tirbuşonul poate fi 
numit „deschizător de sticle“. Sau, să privim lucrurile altfel: 
Distincția functie/structura poate fi — şi adesea este — comparată 

în cazul unui computer cu distincţia dintre software si hardware, 
dar această distincţie nu este absolută, ci relativă față de nivelul 
la care vă raportați la computerul dumneavoastră. Scriind în 
limbajul cod-maşină cineva scrie un program software; la un nivel 
mai înalt avem limbajul de asamblare, care este un alt program, 
dar în raport cu care limbajul cod-maşină apare ca echipamentul, 
hardware-ul, cu care se lucrează. Mai sus, lucrând cu ADA, PASCAL 


Input 
from 
other 

functions 


functions 


Fig. 3 


sau BASIC programamtorul le tratează pe cele anterioare ca 
echipamente. 

A caracteriza functionalismul constituie o adevărată 
scamatorie pentru că el este de prea multe feluri. Sunteţi acum în 
măsură să banuifi că apare o mare diferenţă între versiunea sa 
științifică şi cea corespunzătoare simțului comun: depinzând de 
faptul că funcţiile, cutiile selectate sunt mai curând asemenea apei 
sau aurului — aflate în relaţii sistematice (tip-tip) cu mecanismele 
fiziologice care le explică în ultimă instanţă, sau sunt mai curând 
asemenea scrumierelor şi gardurilor pentru care avem în cel mai 
bun caz relaţii simbol-simbol. Pe de altă parte, savantul neurolog 
rus Sokolov * explică obisnuintele la şobolani, postulând existența 

unor funcţii pe care le-a numit: „generatoare de aşteptări“, „com- 
paratoare“, „amplificatoare“ — aceştia nefiind termeni „mentali“ 
— tipici, aşa cum îi gândim noi. Dar filosofii, care de regulă sunt 
tentaţi să examineze psihologia simțului comun, pot folosi 
terminologia cotidiană, familiară a „credințelor“, „amintirilor“, 


„dorințelor“. l l 
(iv) Probleme pentru funcfionalism. Se poate spune că 


functionalismul reprezintă un pas înainte in problema minte-trup; 
el afirmă despre creier că este capabil (într-un fel oarecare) să 
producă software-ul stărilor mentale. Sper însă că nu veți fi 
surprinşi să aflați că funcționalismul — indiferent de forma pe care 
o îmbracă — nu este un panaceu universal. Mulți autori cred că în 
acest fel „pot fi mânuite multe noțiuni intensionale de tip 
„Brentano“ — gândurile noastre, dorințele, credințele, amintirile. 
Acestea sunt însuşirile psihologice pentru care — la fiecare nivel 
de descriere — structurile cerebrale sunt ultimele responsabile. 
Dar multe aspecte rămân neexplicate. În particular, functio- 
nalismul pare să eludeze la fel ca și „mentalul“ cartezian: „durerile 
noastre, experienţele vizuale şi celelalte. Pentru a pune problema 
mai clar să presupunem un computer care are toate „cutiile“ pe 
care bănuim că le avem în cap pentru a explica experiența 
vizuală. Deci, la fel ca şi noi, el poate să spună când ceva este roşu 
sau albastru şi așa mai departe. Dar o întrebare rămâne: are 
computerul experiența calității de a fi roșu? El poate discrimina, 
dar există aici, ca să folosesc celebra întrebare a lui Tom Nagel, 
ceva care „este ca şi“ vizualitatea culorii roşu? Sau, pentru a pune 
această problemă generală într-un alt fel, mai direct: cunoștințele 
de robotică ne permit să concepem un robot care să aibă ceva 
similar fibrelor c, care să poată fi „stimulate“ cu o „informaţie 
stocată“, astfel încât să poată evita acele situaţii care i-ar pune în 
primejdie integritatea fizică; un robot sare şi {ipa când este 
zgaltait, are săculeți cu apă care să-i alunece din „ochi“ pe obrajii 
săi humanoizi, dar nimic din comportamentul său nu dă înțelesul 
de durere. Nagel crede că există „ceva care este ca şi un om sau 
un liliac, dar nimic care să fie ca şi un computer, asa cum nu există 
nimic care să fie ca un hamburger“. 

Poate avem nevoie de o mică portie din ambele: o mică portie 
din discuția „clasică“ asupra identităţii $i una din functionalism. 

Aceasta ar putea fi într-un deplin acord cu primele menţiuni 
conform cărora mentalul si fizicalul sunt eterogene: de ce să ne 
aşteptăm să existe o singură strategie de alăturare a lor? Am 
putea specula, de exemplu, că procesele vederii necesită o 
interpretare funcționalistă a diferitelor funcții subordonate, care 
să explice abilitatea noastră perceptivă; aceasta ar putea explica 
cu succes capacitatea noastră de a discrimina culori şi forme. Dar 
aspectul subiectiv sau „experimental“ al lucrurilor ne poate obliga să 
identificăm experiența vizuală cu ceva ca „frecvenţa înaltă a 
relației neurale“. Poate în prezent noi nu putem înțelege cum 
ceva ca senzația de a vedea roșu poate fi identificată cu o 
„frecvenţă înaltă“. Dar atunci cum se face că ne-fizicienii înțeleg 
identificarea materiei cu energia? Ne-fizicienii tind să o accepte — 
deoarece Scientific American sau suplimentul său duminical 
ilustrat le-o spune — chiar dacă, în felul ei, identitatea materie- 
energie este pentru profani tot atât de stranie. 


4. CONCLUZIE 


Problema relaţiei minte-corp trebuie mai curând clarificată 
decât rezolvată. Cu cât aflăm mai multe despre felul în care 
creierul este organizat spre a susţine însuşirile noastre mentale, 
cu atât vom fi mai puţin înclinați să simplificăm relația mental- 
fizical. De exemplu, ceva ca „detecția limitărilor“ este într-un fel 
ceva „mental“, dar neurofiziologii au descoperit deja multe în 
legătură cu felul in care oamenii — sau şoarecii, sau țânţarii — 
detectează marginile şi, astfel, tot mai puțini cred că am putea 
avea o problemă filosofică profundă în legătură cu această sub- 
funcţie psihologică legică şi non-conștientă şi cu relaţia sa fata de 
fizical. Altfel spus, computerele pot fi programate să detecteze 
contururi. Stările psihologice mai „sexy“, mai impresionante, ca 
sentimentul Weltanschaung-ului, al euforiei, al bucuriei transcen- 
dente sunt mult mai departe de orice explicaţie neuro-scientistă 
pentru că sunt mult mai complicate. Aspectele conştiente, 

subiective, experientiale ale vieţii noastre mentale vor părea 
întotdeauna mai problematice, deoarece ne este foarte greu să 
acceptăm ideea că ele pot fi în principiu disecate, desfăcute în 
operaţii automate ale neuronilor si sinapselor. Oricum, rămâne 
adevărat faptul că un enunţ cum ar fi: „«Cina cea de taină» a lui 
Leonardo da Vinci nu este altceva decât o colecție de molecule de 
vopsea pe o pânză“ constituie o pierdere a tot ceea ce este, cel puţin 
virtual, semnificant. 


NOTE 


' Aristotel, De Anima, cartea II, III, Oxford, Clarendon Press, ediţia 1968. 

? D. Hume, An Enquiry Concerning Human Understanding, Oxford. 
Clarendon Press, 1963, cap. VIII, partea I, § 52, p. 66. 

> J.L. Austin, How to Do Things with Words, Oxford; Clarendon Press, 1962. 

+ D. Davidson, „Mental Events“ în Experience and Theory (ed. L. Foster si 
L.W. Swanson), Universiy of Massachusetts Press, 1970, p. 79-101. 

* Pt. teoria lui Sokolov, vezi J.A. Gray, Elements of a Two-Process Theory 
of Learning, Londra: Academic Press, 1975, p. 22. 

* T. Nagel, Mortal Questions, Cambridge University Press, 1979, cap. 12 


“What is it Like to be a Bat? 


Traducere Mana VORNICU si Angela BOTEZ 

EXPERIMENTELE MENTALE: O IPOTEZA 
PLATONISTA ` 


James R. BROWN 


(Universitatea din Toronto) 


Metaforele despre cartea naturii scrisă in limbajul mate- 
maticii sugerează o legătură strânsă între matematică şi fizică. 
Dar puțini filozofi contemporani, dacă există vreunii, consideră 
aceasta drept opinia lor fermă. Bănuiesc că marea majoritate 
susține o concepție cam de acest fel: matematica este o teorie a 
sistemelor formale; ea nu are nimic de a face cu lumea fizică, deşi 
problemele din ştiinţele fizice pot sugera piste pentru cercetarea 
matematică. Rezultatele matematicii sunt în întregime cunoscute 
a priori prin derivarea lor din axiome luate ca adevărate prin 
convenţie sau în virtutea intelesului termenilor cuprinși în acestea. 

În opoziţie, imaginea obișnuită a fizicii şi a altor ştiinţe ale 
naturii este aproximativ aceasta: Fizica este o încercare de a 
descrie lumea fizică. Matematica furnizează instrumente utile, în 
sensul că teoretizarea presupune folosirea metodelor matema- 
tice, iar aceste modele matematice sunt date a priori. Dar cunoas- 
terea noastră a faptului că lumea fizică este în acord cu unele 
structuri matematice particulare este, ea însăşi, a posteriori şi 
deci, spre deosebire de matematică, este failibilă.! 

În bună măsură, această idee este rezumată într-o remarcă 
des citată a lui Einstein: ,,... în măsura în care propoziţiile 
matematicii se referă la realitate, ele nu sunt certe; și în măsura în 
care ele sunt certe, nu se referă la realitate“?. Einstein continuă 
prin a explica de ce susține acest punct de vedere. Bănuiesc că 
motivele sale sunt îndeajuns de universale. 


* Thought Experiments: a Platonic Account. O parte a acestui eseu este 
extrasă din cartea mea, în curs de apariţie, despre acest subiect. Pentru o discuţie 
completă despre experimentele mentale, cu o mulţime de exemple, vezi The 
Laboratory of the Mind: Thought Experiments in the Natural Sciences, 
Routledge, 1991. 

„... claritatea deplină asupra acestei stări de lucruri 
devine un loc comun numai prin acea tendință în 
matematică, cunoscută sub numele de „axiomatică“. 
Progresele obținute cu ajutorul axiomaticii, constau în 
aceea că s-a separat net forma logică de conţinutul său 
obiectiv sau intuitiv; conform axiomaticii, numai formalul 
logic alcătuieşte obiectul matematicii, obiect care nu are 
nimic comun cu conținutul intuitiv sau de alt gen asociat cu 
formalul logic. 


Pe scurt, metodele şi ontologia matematicii sunt în întregime 
diferite de metodele si ontologia fizicii; fizica este empirică si este 
despre lumea materială, în timp ce matematica nu este nici una, 
nici alta. Şi mai scurt: matematica și fizica sunt extrem de diferite. 


INTUITIA MATEMATICĂ 


Într-un articol foarte influent în filosofia matematicii, Paul 
Benacerraf’ formulează o dihotomie şi o dilemă. El remarcă două 
abordări principale ale matematicii: cea combinatorială si cea 
semantică. Concepţia schițată mai sus este combinatorială, în 
timp ce platonismul este exemplul paradigmatic al unei abordări 
semantice. Dilema lui Benacerraf este aceasta: virtuțile unei 
abordări semantice sunt păcatele celeilalte. De exemplu, plato- 
nismul este foarte bun în a face inteligibilă ideea de adevăr 
matematic — propoziţiile matematice sunt adevărate în acelaşi 
mod în care sunt adevărate propoziţiile fizicii. În opoziţie, orice 
gen de abordare combinatorială va avea de conexat adevărul cu 
demonstrabilitatea, ceea ce se va dovedi a fi extrem de proble- 
matic dintr-o mulțime de motive. (De exemplu, teorema lui 
Gödel arată foarte clar că adevărul si demonstraţia sunt noţiuni 
distincte). Pe de altă parte, abordarea combinatorială face drep- 
tate cunoaşterii noastre — noi ştim ceea ce ştim deoarece avem o 
demonstraţie. Platonismul, dimpotrivă, pare să se folosească de 
unele procese foarte misterioase pentru a da seama de modul cum 


230 


noi, oamenii, care existăm in spațiu şi timp, putem ajunge să 
cunoaștem câte ceva despre entităţi abstracte în afară de spaţiu şi 
timp. Deci, putem avea o epistemelogie acceptabilă sau o semantică 
acceptabilă, potrivit lui Benacerraf, dar nu şi ambele. 

Prin „demonstraţie“, în abordarea sa combinatonală, Benacerraf 
înțelege o derivare. Adică, avem o demonstrație a lui P atunci 
când derivăm P dintr-o mulțime de axiome acceptate. Deci, 
atunci când demonstrăm P, arătăm, de fapt, că ,, [| Axiome 2 P“ 
este un adevăr logic. Nu mă îndoiesc nici un moment că o 
asemenea relaţie logică are loc, dar putea avea realmente 
dreptate Benacerraf, atunci când considera că această relație de 
derivare este temeiul pentru cunoașterea noastră că P? 

Să considerăm acest exemplu simplu. Ni se dă o tablă de şah 
cu două colțuri opuse înlăturate. Ni se dă de asemenea, un număr 
nelimitat de piese de domino, fiecare putând acoperi două 
pătrate ale tablei. Problemă: poate fi acope-rită tabla de șah cu 
piese de domino, astfel încât fiecare pătrat să fie acoperit şi să nu 
existe nici o suprapunere? Răspunsul este nu. Voi da două 
demonstrații. 


domino tile 


y 


<J opposite corners removed 


Fig. 1 


Prima demonstrație nu este în nici un fel combinatorială. Se 
desfăşoară după cum urmează: tabla nu poate fi acoperită, 
întrucât fiecare piesă acoperă un pătrat colorat si unul necolorat. 
Astfel, o acoperire completă cere un număr egal de pătrate 
colorate si necolorate, ceea ce nu avem pe această tablă. Deci, 
acoperirea tablei este imposibilă. 

Iată o a doua demonstraţie, care este combinatoriala. Se eti- 
chetează fiecare pătrat cu literele P,Q,R etc., însemnând ,,P este 
acoperit“, „Q este acoperit“ ş.a.m.d. 


Fig. 2 


O piatră care acoperă P, acoperă, de asemenea, un pătrat şi 
numai unul în afară de P. O descriere completă a acoperirii din 
jurul lui Peste: 
P&Q v P&R v P&S v P&T & 

P&Q > ~ (P&R v P&S v P&T) & 

P&R — ~ (P&Q v P&S v P&T) & 

P&S — ~ (P&Q v P&R v P&T) & 

P&T — ~ (P&Q v P&R v P&S) 


Aceasta este descrierea numai pentru un pătrat. Descrierea 
completă pentru întreaga tablă de sah va fi de şaizeci şi patru de 
ori mai lungă. Conjunctia tuturor acestor propoziţii este o contra- 
dictie. Astfel, negația sa este o tautologie si, deci, este derivabilă 
în orice sistem complet de logică propozițională. 

Dar are cineva încredere în teorema acoperirii datorită 
acestei demonstraţii? Mă îndoiesc. Si, în mod sigur, nimeni nu 
ajunge mai întâi să cunoască rezultatul, derivându-l realmente 
într-un sistem de logică propozițională. Demonstrația succintă 
- noncombinatorială — este cea care ne face să avem încredere in 
teorema acoperirii. 

Doar pentru cazul in care exemplul cu tabla de sah obisnuita 
nu este convingător, să observăm cât de incomodă devine 
explozia combinatorială dacă mărim suprafaţa tablei. Totuși, 
demonstraţia succintă funcţionează la fel de bine pentru orice 
tablă nx n (cu două colțuri opuse înlăturate), indiferent de 
mărimea lui n. 

Acest exemplu ne trimite înapoi la latura platonistă a dihoto- 
miei lui Bencerraf. Cunoaşterea noastră a teoremei acoperirii nu 
se bazează pe o derivare. Abordarea combinatoriala nu numai că 
eșuează în a face dreptate adevărului, dar nu-şi atinge nici 
scopurile de cunoaștere. Într-o anumită măsură, cunoaşterea 
noastră se bazează pe accesul intelectual la un gen de model. Este 
vorba despre un gen de relationare care există în mod obiectiv, 
independent de noi şi pe care, într-un fel sau altul, o putem sesiza. 
Roger Penrose exprimă aceasta cu strălucire: ,,... ori de câte ori 
mintea percepe o idee matematică, ia contact cu lumea lui Platon, 
a conceptelor matematice... Când cineva „sesizează“ un adevăr 
matematic, conştiinţa acestuia pătrunde în această lume de idei şi 
ia contact direct cu ea...“*. 

Platonismul contine mai multe ingrediente. (1) Obiecte 
abstracte existând în afara spaţiului și timpului. (2) Felul in care 
sunt aceste obiecte este ceea ce face enunturile noastre 
matematice adevărate sau false. (3) Mintea poate sesiza sau intui 
(unele dintre) aceste obiecte. (4) Cunoaşterea matematică este a 
priori, în sensul că este independentă de simţurile fizice; dar nu 
este nevoie să fie infailibilă. 

Prezentarea schitata este similară cu cea a lui Gödel, cel mai 


important platonist al zilelor noastre, care scria: 


. în ciuda îndepărtării lor de experienţa sensibilă, noi 
avem ceva asemănător unei percepții a obiectelor teoriei 
mulțimilor, după cum reiese din faptul că axiomele ni se 
impun ele însele ca fiind adevărate. Nu văd nici un motiv 
pentru care ar trebui să avem mai puţină încredere în acest 
gen de percepţie, adică în intuiţia matematică, decât în 
percepţia sensibilă. 


233 


... presupunerea existenţei unor asemenea obiecte este tot 
atât de îndreptăţită ca si presupunerea existenţei corpu- 
rilor fizice şi avem tot atâtea motive să credem în existența 
acestora. Ele sunt necesare pentru obținerea unui sistem 
de matematică satisfăcător, în acelaşi sens în care corpurile 
fizice sunt necesare pentru o teorie satisfăcătoare a 
perceptiilor noastre sensibile...“ 


Desigur, platonismul pe care l-am schițat se confruntă cu 
aceleaşi obiecţii care i-au fost făcute lui Gödel; anume, cum este 
posibilă o asemenea „sesizare“ sau „percepție“, atâta timp cât obiec- 
tele abstracte, fiind în afara spaţiului și timpului, nu pot inte- 
ractiona cauzal cu noi? Respingerea acestei obiecţii este echiva- 
lentă, în sens larg, cu demonstrarea faptului că teoria cauzală a 
cunoaşterii este greșită. Întrucât am arătat aceasta în altă parte”, 
voi trece la subiectul meu principal. 


EXPERIMENTELE MENTALE 


Experimentele mentale se desfăşoară în laboratorul minții. 
Dincolo de acest crâmpei de metaforă este greu de spus exact ce 
sunt ele. Le recunoaştem atunci când le vedem: ele sunt 
reprezentabile; ele presupun manipulări mentale; ele nu sunt 
numai consecinţe ale unui calcul teoretic; ele sunt adesea (dar nu 
întotdeauna) imposibil de executat ca experimente reale, sau 
pentru că ne lipsește tehnologia relevantă, sau pentru că ele sunt 
pur şi simplu imposibile în principiu. 

Să examinăm acum cel mai frumos exemplu de experiment 
mental imaginat vreodată: admirabilul argument al lui Galilei din 
Discoursi, care arată că toate corpurile, indiferent de greutatea 
lor, cad cu aceeași viteză*. Argumentul începe prin menţionarea 
concepției lui Aristotel, conform căreia corpurile mai grele cad 
mai repede decât cele mai uşoare (H > L). Ni se cere apoi să ne 

imaginăm că un proiectil greu de tun este ataşat de un proiectil 
uşor de muschetă. Ce s-ar întâmpla dacă ele ar fi lansate împreună? 


O ©) Q) 


Fig.3 


Rationarea in manieră aristotelică duce la o concluzie absurdă. 
Mai întâi, proiectilul uşor îl va încetini pe cel greu (acţionând ca 
un fel de frână), astfel încât viteza sistemului combinat va fi mai 
mică decât viteza proiectilului greu, atunci când acesta cade 
singur (H>H+L). Pe de altă parte, sistemul combinat este mai 
greu decât proiectilul de tun, asa că ar trebui să cadă mai repede 
(H+L>H). Obfinem acum consecința absurdă conform căreia 
proiectilul greu cade deopotrivă mai repede şi mai încet decât 
sistemul combinat care este mai greu. Astfel, teoria aristotelică 
despre corpurile în cădere este distrusă. 

Dar întrebarea rămâne: „Care cade mai repede“? Răspunsul 
corect este acum limpede ca lumina zilei. Paradoxul este rezolvat 
egalizând vitezele: toate cad cu aceeași viteză (H = L = H + L). 

Nu toate experimentele mentale funcţionează în acest mod. 
Unele vizează numai distrugerea. Numesc experimentele 
mentale din această categorie, distructive. În mod tipic, experi- 
mentul mental distructiv este un gen de reductio ad absurdum al 
unei teorii preexistente. 

Tânărul Einstein se imagina pe el însuși urmărind o rază de 
lumină şi se întreba cum ar arăta aceasta dacă el ar putea alerga 
atât de repede. O rază de lumină este un câmp electromagnetic 
oscilant. Câmpul magnetic există din cauza unui câmp electric 
variabil, iar câmpul electric există din cauza unui câmp magnetic 
variabil — un fel de efect săritură-de-broască, în care broastele 
există numai atâta timp cât sar. Dar dacă Finstein ar fi alergat 
alături de o astfel de undă, aceasta ar fi apărut ca fiind staţionară, 
caz în care unda nici nu ar putea exista. Acest experiment mental 
este un splendid reductio ad absurdum al teoriei combinate a 
mecanicii clasice şi electrodinamicii lui Maxwell. 

Pisica lui Schrödinger este încă un exemplu de experiment 
mental pur distructiv. In acest caz ținta lui Schrodinger era inter- 
pretarea de la Copenhaga a mecanicii cuantice. Desigur, acest 
experiment mental nu arată că interpretarea de la Copenhaga 
este logic inconsistentă, aşa cum procedează multe experimente 
mentale în raport cu ţintele lor, ci mai curând că această 
interpretare violează flagrant redutabilul bun simţ. 

Multe experimente mentale fac parte dintr-o categorie complet 
diferită. În loc să joace un rol de respingere, ele furnizează dovezi 
în sprijinul unei teorii. Numesc experimentele mentale din 
această categorie, constructive’. 

Newton imagina o găleată cu apă într-un spațiu in alte privinţe 
gol. În primul moment apa este nemișcată față de găleată, iar 
suprafața sa este plană; în al doilea moment există o mișcare 
relativă a apei şi găleţii; în al treilea moment apa şi găleata sunt 
din nou nemiscate una fata de alta, dar de data aceasta suprafața 
apei este concavă. Care este diferenţa dintre momentul unu şi trei? 
Newton oferea următoarea explicaţie: în cel de-al treilea caz, dar 
nu si în primul, apa si găleata sunt în mişcare față de spaţiul 
absolut. Prin urmare, spaţiul absolut există. 

Maxwell a fost campionul teoriei statistic-cinetice a căldurii, 
dar a trebuit să se confrunte cu problema de a nu putea să obțină 
a doua lege a termodinamicii într-o formă riguroasă, ci numai 
într-o versiune probabilistică. El nu putea să conchidă decât că 
este foarte puţin probabil, de exemplu, ca de la sine căldura să 
poată trece de la un corp rece la unul cald. Pentru unii, orice 
posibilitate ca aşa ceva să se întâmple mirosea a absurditate. 
Experimentul mental cu demonul lui Maxwell a arătat că este 
într-adevăr posibilă trecerea căldurii de la un corp rece la unul 
cald. Demonul controlează o uşă care desparte două camere 
alăturate, una caldă, cealaltă rece. Viteza medie a moleculelor 
este diferită în cele două camere; câteva molecule rapide se află, 
de exemplu, în camera rece. Demonul le lasă pe acestea să 
pătrundă în camera caldă, în timp ce lasă moleculele lente să 
treacă din camera caldă în cea rece. În acest fel căldura a trecut 
din camera rece în cea caldă, deoarece viteza medie a 
moleculelor a crescut în camera caldă şi a descrescut în cea rece. 

Ca un exemplu final de experiment mental constructiv, să 
considerăm ascensorul lui Einstein. Observatorul este complet 
închis într-un ascensor și nu poate spune dacă ascensorul este 
nemișcat într-un câmp gravitational sau se mișcă accelerat, în sus, 
într-un spațiu liber de forte. Principiul echivalentei* spune că nu 
există nici o diferenţă între aceste două stări. Să presupunem că 
ascensorul se află de fapt în mișcare accelerată si că o rază de 
lumină pătrunde printr-o mică gaură practicată într-unul din 
pereţi. Razei de lumină îi va trebui un timp finit pentru a traversa 
ascensorul, în timp ce acesta se mişcă în sus. Astfel, pentru observa- 
tor, raza de lumină va apărea ca fiind curbată în jos. În consecinţă, 
conform principiului echivalentei, raza de lumină s-ar curba în 
acelaşi fel într-un câmp gravitațional. 

Fizica este plină de experimente mentale care sunt sau 
distructive, sau constructive. Dar, oricât ar fi acestea de minu- 
nate, există o categorie mai deosebită de exemple. Numesc experi- 
mentele mentale din această ultimă categorie, platonice. Aceste 
experimente mentale sunt simultan constructive și distruc-tive. 
Ele distrug vechiul şi creează noul dintr-o singură suflare. 


LON 

Există doar un mic număr de exemple din acest gen deosebit 
de experiment mental. Consider că argumentul lui Einstein, Podolsky 
si Rosen este un candidat posibil. Acest experiment mental a fost 
atât un reductio ad absurdum al concepţiei de la Copenhaga, cât 
și un argument pozitiv pentru teoriile cu parametri ascunși. (În 


* Dintre un câmp gravitational și un corp inerţial (n. trad.). 

acest punct aş sublinia caracterul failibil al experimentelor 
mentale. Faptul că teoriile cu parametri ascunși sunt acum cunos- 
cute ca fiind lipsite de speranţă nu afectează analiza modului în 
care funcţionează experimentele mentale). Totuşi, un alt posibil 
candidat este argumentul lui Leibniz pentru vis viva. În același 
timp, acest argument distruge concepția carteziană despre ceea 
ce se conservă și stabilește o nouă perspectivă. Dar cel mai 
important exemplu dintre toate este admirabilul experiment 
mental al lui Galilei despre căderea liberă, pe care l-am schițat 
mai sus. Pentru exemplificare, mă voi opri la acesta. Deşi rationa- 
mentul în experimentul mental al lui Galilei este failibil, el nu 
este un fragment de cunoaștere a posteriori, ipotetică, empirică 
standard. Mai curând suntem îndreptățiți să numim aceasta un 
caz de cunoștință a priori. Iată de ce: În primul rând, nu am avut 
nici o informație empirică. Presupun că acesta este aproape un 
adevăr prin definiţie; fiind un experiment mental, se exclud noi 
intrări empirice. Nu este vorba de faptul că experimentul mental 
nu înglobează deloc informaţii empirice. Accentul este pus pe noi 
intrări senzoriale; aceasta este ceea ce lipseşte în experimentul 
mental. Ceea ce încercăm să explicăm este tranziția de la vechea 
teorie la cea nouă şi aceasta nu este uşor de explicat în termenii 
intrării empirice, decât dacă există o nouă intrare empirică. 

În al doile rând, noua teorie a lui Galilei nu este dedusă logic 
din informaţiile vechi. Și nici un gen de adevăr logic nu este astfel 
dedus. O a doua cale de a face noi descoperiri — o cale care nu-l 
deranjează pe empirist — este de a le deduce din informaţii vechi. 
Poate că experimentul mental al lu: Galilei este într-adevăr un 
argument. Este acesta plauzibil? Cred că nu. Premisele unui 
astfel de argument puteau include toate informațiile care erau 
admise în teoria lui Aristotel. Din acestea, Galilei deriva o 
contradicţie. (Până aici, totul este în regulă; avem un argument 
direct pentru acest punct). Dar putem noi să derivăm teoria lui 
Galilei, conform căreia toate corpurile cad cu aceeaşi viteză, din 
aceste aceleaşi premise? Ei bine, într-un sens da, deoarece putem 
deriva orice dintr-o contradicție; dar aceasta pare greu de 
acceptat ©. Mai mult, orice am putea deriva din aceste premise 
este imediat discutabil, deoarece pe baza contradictiei conside- 
ram acum cu îndreptăţire că încrederea noastră în premise este 
subminată. 

Ar putea fi adevărată teoria lui Galilei numai în virtutea 
logicii? Pentru a vedea că teoria după care toate corpurile cad cu 
aceeaşi viteză nu este un adevăr logic, este suficient să remarcăm 
că, aşa cum s-a pretins recent", corpurile ar putea să cadă cu 
viteze diferite în funcţie de culoarea lor sau de compoziţia lor 
chimică. Aceste consideraţii subminează perspectiva argumen- 
tativă a experimentului mental”. 

În al treilea rând, tranziţia de la teoria lui Aristotel, la teoria 
lui Galilei nu este doar un caz de efectuare a celor mai simple şi 
generale ajustări asupra teoriei vechi. Poate fi foarte bine cazul ca 
tranziția să fi fost cea mai simplă, dar nu acesta a fost motivul 
pentru a o face. (Mă îndoiesc că simplitatea sau alte consideraţii 
estetice joacă vreodată un rol util în ştiinţă, dar, de dragul argu- 
mentului, să admitem că pot juca un asemenea rol). Să presu- 
punem că gradul de încredere rațională în teoria lui Aristotel 
despre căderea corpurilor este r, unde 0 < r < 1*. După ce a fost 
efectuat experimentul mental şi a fost adoptată noua teorie, 
gradul de încredere rațională în teoria lui Galilei este r’, unde 
O<r<r< 1**. Cu alte cuvinte, emit pretenţia istorică după care 
gradul de încredere raţională în teoria lui Galilei exact după 
experimentul mental a fost mai mare decât gradul de încredere 
rațională în teoria lui Aristotel exact înainte de acest experiment 
(Remarcaţi timpii de evaluare. Evident, gradul de încredere 
rațională în teoria lui Aristotel după ce a fost descoperită 
contradicfia se apropie de zero). Apelurile la noţiunea de revi- 
zuire minimă a încrederii n-ar duce nici măcar la un început de 
explicaţie a acestui fapt. Noi nu avem doar o nouă teorie — noi 
avem o teorie mai bună. 

Pe lângă acestea, sunt şi alte motive care amintesc de exem- 
plul dat de cunoaștere” a priori a naturii, dar probabil cel mai 
interesant şi mai speculativ are de-a face cu posibilele sale 
conexiuni, cu abordarea realistă a legilor naturii, propusă recent 
de Armstrong, Dretske si Tooley ™. 

Noua concepţie porneşte de la o insatisfactie legată de teo- 
riile empiriste $i nominaliste ale regularitatii. Hume și urmaşii 


* Corect: 0S r< 1 (n. trad.). 
** La fel OS r<r’s 1 (n. trad.). 

săi moderni susțin că o lege a naturii este o regularitate. „Este o 
lege că toţi corbii sunt negri“ este analizată ca fiind de forma (Vx) 
(Cx > Nx). Desigur, se recunoaște imediat că lucrurile nu stau 
chiar asa, deoarece există o mulțime de regularități care, cu 
siguranţă, nu sunt legi ale naturii. „Toate persoanele din aceasta 
cameră au monede de argint în buzunare“ corespunde modelului, 
dar cu greu am accepta că este o lege. Teoreticienii regularitatii, 
precum Ayer, Braithwaite şi mulți alții, adaugă o a doua condiţie 
pentru a marca diferenţa. Pentru a fi o lege, un enunţ trebuie să 
fie mai întâi universal şi apoi trebuie să joace un rol central în 
schema noastră conceptuală. Exemplul cu monedele-în-buzunar 
ceşuează pentru acest din urmă motiv. 

Cea mai evidentă obiectie se referă la subiectivitatea totală a 
concepției despre legi ca regularitafi. Pentru a fi o lege, din punctul 
de vedere al empiristului, cineva trebuie să o fi recunoscut ca 
atare; în consecinţă nu au existat legi înainte de a fi existat oameni. 
Persoane diferite pot avea diferite legi pur și simplu deoarece ele 
plasează diferite enunturi universale (adevărate) în centrul 
țesăturii lor de opinii". 

Perspectiva realistă este în mai mare măsură în acord cu 
bunul simţ; se spune că încrederea în aceste legi există indepen- 
dent de noi. Dar această perspectivă implică o angajare fata de 
entităţi abstracte, adică fata de universalii. Alături de corbi indivi- 
duali şi lucruri negre există universalii abstracte, proprietatea 
a-fi-corb (ravenhood), C, şi proprietatea a-fi-negru (blackness), 
N, şi acestea se află într-o relaţie de necesitate naturală, A(C,N). 
Această relație între universalii implică enunţul cuantificat 
universal care exprimă regularitatea, dar nu este implicat de 
acesta. Avem: 

N(C, N) > (Vx) (Cx > Nx) şi totuşi, (Vx) (Cx > Nx) 4 N(C,N) 

După Armstrong, Dretske si Tooley, această concepţie despre 
legile naturii este metafizică pură. Ea dă socoteală despre natura 
legilor si explică regularitatile obținute. Dar modul în care 
învăţăm noi despre legi este acelaşi ca şi cel al empiristilor înve- 
deraţi: privim la instanţele individuale ale regularitatii; vedem 
corbii, niciodată proprietatea a-fi-corb. 

Doresc să adaug un aspect epistemologic la această abordare 
metafizică a legilor. Sugestia mea este pur si simplu aceasta: în 
unele experimente mentale sesizăm legile relevante — nu regula- 
ritățile, ci universaliile însele. Dat fiind adevărul platonismului în 
matematică (adică, putem sesiza unele entități abstracte) şi dat 
fiind că Armstrong ş.a. au ajuns la interpretarea corectă a legilor 
naturii (adică, legile sunt entități abstracte), n-ar trebui să ne 
aşteptăm să întrezărim efectiv aceste legi? De fapt, nu ar fi puțin 
surprinzător dacă noi n-am fi apți să percepem, într-un fel sau 
altul, cel puţin unele din aceste legi? 

În concluzie, să punem succint în contrast această formă de 
platonism despre fizică cu forme mai vechi de raționalism. Spre 
deosebire de Platon, Descartes, Leibniz etc., cunoaşterea a priori 
în concepţia mea nu este nici sigură, nici înnăscută. Ea nu a fost 
pusă acolo de Dumnezeu; nu este reamintire și nici nu este 
infailibilă. Dar, la fel ca rationalistii tradiţionali, susțin că tărâmul 
abstract este perfect real şi că putem cunoaşte câte ceva despre el. 
De asemenea, spre deosebire de raționaliştii tradiționali, concepția 
mea, conform căreia uneori dobândim cunoaştere a priori despre 
lumea fizică, nu este ea însăşi a priori. Descartes, în opoziţie, 
oferea un argument a priori pentru concepția sa după care cunoa- 
sterea noastră este a priori. (Era clar şi distinct pentru el că ideile 
noastre clare şi distincte trebuie să fie adevărate). Platonismul pe 
care îl apăr este o ipoteză — declar doar că această ipoteză este 
cea mai bună explicație a remarcabilului fenomen al experi- 
mentelor mentale. Acesta este un stil de argumentare pe care cei 
mai mulți filosofi contemporani îl găsesc acceptabil. Cu toate 
acestea, mi-am dat seama că ipoteza, în sine, este departe de a fi 
socotită astfel. 


NOTE 


' Vezi, The Laboratory of Mind, Routledge 1991. 
Albert Einstein, „Geometry and Experience, retipărit în Ideas and 
Opinions, New York: Benanza Books, 1954, 275 

> Paul Benacerraf, „Mathematical Truth“ retipărit in Benacerraf si Putnam 
(eds) The Philosophy of Mathematics, 2nd ed., Cambridge, 1983. 

* Roger Penrose, The Emperor’s New Mind, Oxford, 1989, p. 428. 

* Kurt Gâdel, „What is Cantor’s Continuum Problem?“, retipărit în 
Benacerraf și Putnam (eds) Philosophy of Mathematics, Cambridge, 1983, p. 484. 

* Kurt Gödel, „Russell's Mathematical Logic“, retipărit in Benacerraf si 
Putnam (eds) Philosophy of Mathematics, Cambridge, 1983, 456. 

? Vezi J.R. Brown, „n in the Sky“, in A. Irvine (ed) Physicalism in Mathe- 
matics, Kluwer, 1989, şi The Laboratory of the Mind: Thought Experiments in the 
Natural Sciences. 

* Galileo Galilei, Discourse on Two New Sciences, University of Wisconsin 
Press, 1974, 66f (Vezi Dialoguri asupra științelor noi, Bucuresti, Editura 
Academiei, 1961). 

” Sunt posibile multe variaţii înăuntrul categoriei experimentelor mentale 
constructive, dar nu le voi urmări aici. O taxonomie completă este dată în The 
Laboratory of the Mind: Thought Experiments in the Natural Sciences. 

° Altfel aş putea realiza experimentul acum și aş deriva „Luna este făcută 
din brânză verde“. 

"1 De exemplu de către Fischbach s.a., „Reanalysis of the Eötvos Experi- 
ment“, Physical Review Letters (Ian.) 1986. Bănuiesc că motivele pentru care 
experimentul mental al lui Galilei funcţionează pentru usor/greu, dar nu si pentru 
culori este că primele sunt aditive sau extensive, în timp ce ultimele nu (adică, 
prin combinarea a două obiecte roşii nu se obţine un obiect de două ori mai roşu). 

2 Am fost prea grăbit si poate chiar incorect în respingerea perspectivei 
argumentative a experimentului mental. John Norton prezintă perspectiva 
argumentativă cu mai multă plauzibilitate. Examinez mai atent concepţiile sale în: 
The Laboratory of the Mind: Thought Experiments in the Natural Sciences. 

» Termenul ,,Cunoastere“ poate fi prea tare, întrucât implică adevărul; 
„încredere raţională“ ar putea fi mai bun deoarece, în concepţia mea, ceea ce este 
a priori poate fi fals. 

'* Vezi David Armstrong, What is a Law of Nature?, Cambridge, 1983; Fred 
Dretske, „Laws of Nature“, Philosophy of Science, 1977; Michael Tooley, „The 
Nature of Laws“, înCanadian Journal of Philosophy, 1977. Bas van Fraasson, 
Laws and Symmetry, Oxford, 1989, conţine multe observaţii critice importante la 
adresa abordării realiste a legilor, însă nu am să încerc să-i apăr pe Armstrong ş.a. 
aici. 

'* Pentru observaţii critice detaliate cu privire la concepțiile empiristilor despre 
legi, vezi primele capitole din Armstrong, What is a Law of Nature? sau Tooley, 
Causation: A Realist Approach, Oxford, 1988. 

EXPERIMENTELE MENTALE SI . 
EPISTEMOLOGIA LEGILOR’ 


Roy A. SORENSEN 


(Universitatea NewYork) 


Scopul acestui articol este de a prezenta felul in care experi- 
mentele mentale ne ajută să învăţăm despre legile naturii. După 
expunerea unor exemple de clarificare nomică, în prima secțiune, 
examinez explicaţiile date cunoaşterii noastre modale şi optez 
pentru o abordare de tip evoluționist. Rezultatul fundamental 
constă în aceea că legile naturii ne conduc la dezvoltarea unor 
intuiții brute și rudimentare. despre posibilitatea fizică, exploa- 
tate ulterior de către cei care fac experimente mentale pentru a 
dezvălui câteva din legile care sunt într-adevăr responsabile pentru 
aceste intuiţii. Vesta cea bună este că selecţia naturală asigură un 
anumit grad de plauzibilitate pentru intuiţii. Vestea cea rea este 
că abordarea evoluționistă pare să limiteze domeniul experimen- 
telor mentale plauzibile la contexte extrem de practice si con- 
crete. In secţiunea a patra expun argumente în favoarea ideii că 
aceste limite nu sunt atât de severe pe cât sugerează interpre- 
tarea pesimistă a selecţiei naturale. Cu toate acestea, susțin, de 
asemenea, ideea că biologia poate asigura predicții şi diagnoze 
utile privind eșecurile experimentelor mentale. 


I. EXPERIMENTELE MENTALE ȘI LEGILE 


A. Experimentele mentale care nu vizează legi: Scenariile ipote- 
tice nu trebuie să vizeze neapărat legi, pentru ca noi să învăţăm 

* Thought Experiments and the Epistemology of Laws, conferință ţinută la 
Universitatea din Dubrovnik 1990 si publicată în Canadian Journal of Philosophy 
nr. 1, vol. 22, 1992. 

din acestea despre legile naturii. Valoarea pedagogică a celor mai 
multe exerciţii de manual provine din capacitatea lor de a permite 
o aplicaţie a legilor discutate în capitolul respectiv. Un experi- 
ment mental didactic îl pune pe student să-şi imagineze că se află 
într-un tren, pe o şină fără frecare. Ce se întâmplă atunci când el 
începe să meargă pe culoar? Experimentul mental sugerează o 
aplicaţie a legii a treia a lui Newton, conform căreia pentru orice 
acţiune există o reacțiune egală şi de semn contrar. Apoi, se presu- 
pune că trenul se află într-un tunel rectiliniu, de lungime infinită, 
astfel construit încât păstrează un vid perfect. Ce se întâmplă 
dacă studentul se opreşte? Această întrebare de completare îl 
trimite pe student la o aplicaţie a primei legi a lui Newton, conform 
căreia un obiect va continua să se miște în linie dreaptă până va 
fi oprit de un obstacol. Oricum, legile lui Newton nu reprezintă 
subiectul acestor experimente mentale. 

Alte experimente mentale vizează legitatea, mai curând decât 
o anumită lege. De exemplu, Michael Tooley arată că nu este nevoie 
ca legile să aibă un domeniu universal de aplicabilitate, imagi- 
nând o livadă ciudată !. Toate fructele din livadă sunt mere. 
Atunci când încerci să aduci o portocală în această livadă, ea se 
preschimbă într-un elefant. Bananele care trec hotarul livezii se 
preschimbă în mere. Plantează acolo un cireş şi vei obține mai 
multe mere. Dată fiind această tendință puternică, se pare că 
există o lege conform căreia toate fructele din această livadă sunt 
mere — chiar dacă alte livezi similare nu se comportă în acelaşi fel. 

B. Experimentele mentale nomice: Să ne întoarcem la experi- 
mentele mentale care vizează anumite legi. Aceste „experimente 
mentale nomice“ clarifică expunerea legilor pe diferite căi. 

1. Experimente mentale care au doar rolul de clarificare a 
legilor: un experiment mental nomic nu are neapărat rolul de a 
ataca sau de apăra o lege. Unele experimente mentale încearcă să 
stabilească o conexiune logică între două legi. Altele încearcă să 
caracterizeze legea în termeni metodologici; ele ne spun dacă 
legea este falsificabilă, redundantă, sau mai ușor de urmat. Alte 
experimente mentale încearcă să stabilească corelaţii psihologice. 
De exemplu, un cunoscut procedeu de clarificare este experi- 
mentul crucial ipotetic. Aristotel spunea că lucrurile grele tind să 
se deplaseze spre centrul Universului. Întrucât el susţinea, de aseme- 

nea, că centrul Universului coincide cu centrul Pământului, cineva 
ar putea avea îndoieli cu privire la intenţia lui Aristotel de a 
formula legea despre un punct în spațiu sau despre Pământ. În 
cartea a patra din De Caelo, Aristotel își clarifică poziţia, 
presupunând că Pământul ar fi urnit de la locul său din centrul 
universului. El afirmă că în acest caz, pietrele ar părăsi Pământul, 
deplasându-se către centrul universului. Acest experiment 
mental nu intenționa să justifice o lege, ci doar o pretenţie psiholo- 
gică privitoare la intenția cu care a fost formulată legea. 

De asemenea, experimentele cruciale ipotetice clarifică legi 
punând în contrast consecinţele acestora cu cele ale enunturilor 
de legi rivale. William Gilbert şi-a formulat „filosofia magnetică“ 
în calitate de alternativă la filosofia aristotelică, revenind la ideea 
lui Empedocle, după care greutatea era o atracţie între cele ce se 
aseamănă. După Gilbert, corpurile caută să se reunească, astfel 
încât lucrurile terestre tind spre Pământ, cele selenare spre Lună, 
iar cele solare spre Soare. Kepler nu era de acord cu această 
restrângere a acţiunii gravitaţiei la lucruri omogene. El respingea, 
de asemenea, ideea lui Aristotel, după care un punct matematic 
poate avea semnificație fizică. Credinţa lui Kepler era că gravi- 
tația era o atracție reciprocă între oricare două corpuri. Aceste 
trei principii ale gravitaţiei au fost puse în contrast cu ajutorul 
unui scenariu imaginat de Marin Mersenne’. Să presupunem că 
un om aruncă de pe Lună spre Pământ o piatră terestră și o piatră 
selenară. Conform principiului lui Aristotel, ambele pietre se vor 
deplasa spre Pământ. După principiul lui Gilbert, piatra terestră 
se va deplasa spre Pământ, în timp ce piatra selenară va cădea 
înapoi pe Lună. 

2. Experimentele mentale care justifică legi: Mulţi filosofi 
vor accepta imediat că experimentele mentale joacă un rol 
explicativ în cercetările nomice. Oricum, interesul meu principal 
priveşte experimentele mentale care confirmă sau resping enun- 
turi de legi aproape în același mod ca și experimentele obișnuite. 
Cea mai bună manieră de a stabili existența unei teze care 
justifică aserţiuni ipotetice este apelul la specimene uimitoare. 

1. Cazuri pure : Cel mai direct tip de experiment mental de 
susținere, demonstrează o lege. Experimentul mental apare în 
mod firesc în acest proces, deoarece legile ne cer să examinăm 

posibilităţi ce nu pot fi exemplificate in realitate. Această deta- 
sare de realitate a legilor este reflectată în remarca lui Arthur 
Eddington: „Abia dacă mai este nevoie să adăugăm că reflectia 
asupra unui domeniu mai larg decât cel real ne conduce la o 
înțelegere mai bună a realului“. Oricum, nevoia de investigaţii 
contrafactuale nu este întotdeauna apreciată. În 1930, R. A. Fisher 
se plângea că „pentru un matematician, afirmaţia (lui Eddington 
— nota aut.) este aproape o banalitate. Pentru un biolog, vorbind 
despre propriul său domeniu, ar sugera o perspectivă extraordinar 
de largă. Nici un biolog practician interesat în reproducerea 
sexuală nu va fi condus să realizeze consecinţele detaliate ale 
experimentelor pe organisme având trei sau mai multe sexe; 
totuşi, ce altceva ar putea să facă dacă dorește să înțeleagă de ce 
sexele sunt, de fapt, întotdeauna doua?“‘. În continuare , Fisher 
schițează problemele coordonării organismelor trisexuate $1 
dezavantajele reproducerii asexuate. După ce cititorul combină 
aceste două linii de speculație, el este mai puţin înclinat să vadă 
predominarea organismelor bisexuate ca un hazard statistic. Fisher 
aplică aceeaşi strategie problemei prevalentei proportiei de 1:1 a 
sexelor. Se arată că alte proporții sunt exploatabile de către 
organisme care pot produce mai mult în economia sexelor. 
Experimentele mentale ale lui Fisher sunt explicative în sensul 
că ele sugerează temeiuri pentru un fapt acceptat. Ele merg putin 
mai departe decât explicaţia, prin aceea că aprofundează nivelul 
vizibil de necesitate a faptelor. Alte experimente mentale nomice 
sunt argumentative, prin aceea că ele furnizează temeiuri pentru 
o concluzie controversată. Un exemplu este anticiparea de către 
Galilei a legii inerfiei. Galilei a efectuat un număr de experi- 
mente obișnuite pentru a verifica legea înălțimilor egale: atunci 
când o bilă se rostogoleşte pe un plan înclinat, ea continuă să se 
miște, rostogolindu-se înapoi până la înălțimea iniţială. În realitate, 
bila nu ajunge la înălțimea inițială, dar această discrepanta este 
imediat explicată ca o perturbatie datorată frecării $1 rezistenței 
aerului. Experimentul ideal începe atunci când idealizăm aceste 
condiții și imaginăm bila rostogolindu-se succesiv pe planuri 
înclinate din ce în ce mai lungi, până când, la limită, vom avea un 
plan orizontal infinit. Legea înălțimilor egale presupune că bila se 
va rostogoli la nesfârşit, deoarece ea nu va ajunge niciodată la 

înălțimea sa inițială. Acest rezultat atrage după sine o genera- 
lizare: un obiect în mişcare continuă să se miște în linie dreaptă. 
Generalizarea este interesantă deoarece vine în conflict cu ideea 
aristotelică potrivit căreia un obiect în mișcare tinde să se oprească. 

Când vorbesc despre „susţinere“ aici, nu am în vedere, desigur, 
un argument decisiv. Am în vedere numai sensul curent folosit 
atunci când vorbim despre modul în care experimentele obişnuite 
susțin ipoteze. Să ne oprim puțin pentru un scurt comentariu 
lămuritor. Eu nu cer nici măcar ca aplicaţia practică să-l convingă 
pe cel care face experimentul mental. Galilei însuşi avea rezerve 
cu privire la intuiţia la care făcea apel. Geocentrismul său perseve- 
rent l-a condus la credinţa că obiectele tind să se miște spre centrul 
Pământului, astfel că bila ar trebui să se deplaseze pe o mare 
circumferință. Dar, întrucât porțiunile scurte ale unei mari circum- 
ferinte nu se pot distinge de o linie dreaptă, Galilei a fost dispus 
să accepte generalizarea ca aproximativ adevărată. 

Experimentele mentale sunt folosite, de asemenea, pentru a 
respinge enunturi de legi. De exemplu, există o lungă istorie a 
credinţei în principiul psihologic conform căruia orice alegere se 
bazează pe o preferință. Măgarul lui Buridan a fost prezentat ca 
un contraexemplu. Măgarul înfometat nu are nici o preferință 
între două grămezi de fân. Fără îndoială, el face o alegere arbi- 
trară. Experimentrul mental al lui Galilei despre căderea liberă a 
obiectelor alăturate este îndreptat împotriva unei conjuncfii de 
legi aristotelice. Prima lege spune că obiectele mai grele cad mai 
repede decât cele uşoare. A doua spune că obiectul care cade mai 
repede va fi încetinit dacă este alăturat unui obiect care cade mai 
încet. Presupunând că un obiect greu şi unul ușor sunt alăturate 
în mijlocul traiectoriei lor descendente, Galilei a arătat că aceste 
legi nu pot fi ambele adevărate. Conform primei legi, obiectul 
compus va cădea mai repede, deoarece el cântărește mai mult 
decât componentul greu. Dar, conform celei de-a doua legi, 
componentul greu (si, prin urmare, cel care cade mai repede, după 
prima lege) va fi încetinit când este alăturat celui uşor. Deoarece 
componentul greu nu poate să cadă simultan mai repede şi mai 
încet, una din cele două „legi“ trebuie respinsă. 

Un alt tip de experiment mental de respingere are doar rolul 
de a întări o obiectie, respingând un răspuns. Să considerăm legile 

dialectice ale lui Aristotel despre mișcare. Bunul simţ sugerează 
că obiectele se mișcă doar atâta timp cât sunt împinse sau trase. 
Teoria lui Aristotel a dezvoltat această idee și astfel a întâmpinat 
dificultăți în explicarea mișcării proiectilelor. Sagetile în zbor par a 
fi contraexemple, deoarece ele continuă să se miște chiar după ce 
părăsesc arcul. O soluție curentă a problemei era de a susține că 
aerul năvălește de la vârful săgeţii la coada sa, pentru a preveni 
formarea unui vacuum. Astfel, aerul care năvăleşte împinge săgeata 
din spate. Jean Buridan critica această tentativă de soluţionare 
pentru a-l apăra pe Aristotel. Să presupunem că ascutim coada 
boantă a săgeţii. Aceasta ar micşora suprafața părții din spate a 
săgeţii şi ar scurta timpul său de zbor. Dar noi ştim că ascutirea nu 
va avea, în realitate, acest efect. Astfel, obiectia iniţială a fost repusă 
în drepturi. 

2. Modificări : un experiment mental poate fi un amestec de 
respingere şi confirmare: se respinge enunţul de lege original, dar 
se susţine o versiune strâns legată de aceasta. Fleeming Jenkins a 
criticat principiul lui Darwin al variabilității speciilor, concepând 
spectacolul unui porumbel imaginar care încearcă să-și facă un 
cap din ce în ce mai mic. Problema era de a admite că speciile sunt 
varia-bile, dar de a nega că spaţiul de variaţie este indefinit. 

Adesea, cei care preconizează o respingere ajung, în cele din 
urmă, doar la o modificare. Paradoxul reversibilitatii al lui Loschmidt 
ilustrează acest model de atenuare dialectică. Experimentul 
mental viza încercarea lui Ludwig Boltzmann de a elabora o 
interpretare dinamică a principiului după care entropia este întot- 
deauna crescătoare. Boltzmann dorea să prezinte modul în care 
fizica newtoniană conducea la consecinţa că universul va deveni 
din ce în ce mai dezordonat. Loschmidt a respins acest proiect, 
imaginând un sistem de particule’. Particulele se află în repaus pe 
fundul unui container, cu excepţia uneia care se află în repaus a 
deasupra celorlalte. Să o lăsăm acum să cadă. Impactul său va fi 
cauza unei reacţii în lanţ, astfel încât particulele devin din ce în ce 
mai dezordonate, până când ajung la o stare de echilibru static. 
Până acum, sistemul de particule se comportă exact aşa cum 
prezic adepţii entropiei ireversibile. Dar, acum, să inversăm vitezele 
tuturor moleculelor. Acesta face ca întregul proces să se desfă- 
șoare în direcție opusă, de la dezordine la ordine. Loschmidt 

intenționa ca experimentul mental să respingă principiul entro- 
piei crescânde. Dar acest experiment l-a convins pe Boltzmann că 
principiul trebuie să fie doar transformat într-o lege statistică și 
derivat din premise non-mecanice ^. Astfel, în loc să facă apel la 
fizica indiferentă fata de timp a lui Newton, Boltzmann a apelat 
la un fapt probabilistic: sistemele tind către dezordine, deoarece 
numărul de stări moleculare care contează ca dezordonate întrece 
cu mult numărul de stări care contează ca ordonate. Boltzmann 
semnala o analogie cu jocul de Loto cu cinci numere. Fiecare 
număr alcătuit din cinci cifre are o şansă egală de a fi extras, dar 
extragerea unui număr cu o dispunere dezordonată a cifrelor 
componente este mai probabilă decât extragerea unui număr 
ordonat, cum ar fi 12345. 


II. EMPIRISM ȘI INTUIŢII MODALE 


Exemplele precedente arată că experimentele mentale ne pot 
instrui despre legi pe diferite căi. Cea mai controversată şi 
misterioasă din aceste căi este justificarea. Căci, cum se poate ca 
o metodă a priori să ne înveţe ceva despre adevăruri contingente? 
Empiriştii pot admite că experimentele mentale ne edifică asupra 
legilor logice, sau poate chiar asupra legilor matematice. Dar, se 
pare că doar un rafionalist poate să acorde celui care face experi- 
mente mentale vreo autoritate asupra domeniului legilor naturii. 
Astfel, empiristul se prezintă ca şi cum ar fi forțat să nege succesul 
aparent al experimentelor mentale justificatoare. Poate că o mică 
parte din aceste experimente pot fi puse în adevărata lor lumină 
de floricele retorice sau substitute pseudo-stiintifice pentru 
experimente reale. Dar un scepticism universal in raport cu astfel 
de cazuri intuitiv atrăgătoare ar fi fost tot atât de greu de acceptat, 
ca și un scepticism universal în raport cu judecatile morale. Este 
mai bine, deci, să urmăm o cale diplomatică si să încercăm să 
salvăm aparențele. Deci, să ne întoarcem la mecanismele posibile 
ale experimentelor mentale justificatoare. 

A. Rolul credințelor (beliefs ) modale: multe experimente 
mentale au o forma care aminteste de reductio ad absurdum. Sa 
considerăm argumentul lui Stevinus, după care orice masă dată 
de apă se află în echilibru când este scufundată în apă. Să presu- 
punem că principiul nu ar fi adevărat. Să presupunem, în parti- 
cular, că o masă de apă A coboară, deoarece apa ce o înconjoară 
nu-i dă sprijin. Întrucât A coboară, o altă masă de apă B îi va lua 
locul. Dar, deoarece B este fizic echivalentă cu A, B trebuie, de 
asemenea, să coboare, şi astfel să fie înlocuită cu C. Acest proces 
continuă la infinit. Dar aceasta este mișcare perpetuă! Astfel, 
principiul trebuie să fie adevărat, deoarece negația sa conduce la 
o absurditate. 

Dar ce fel de absurditate? Nu este o contradicţie, asa cum 
cere forma argumentului reductio ad absurdum. Imposibilitatea 
este fizică, nu logică. Tot, astfel, nu este nici o absurditate logică 
în a conchide că măgarul lui Burdian va muri de foame. Orice 
experiment mental nomic poate fi sistematic dejucat dacă se 
acceptă anumite absurdităţi contingente. Chiar și atunci când absurdi- 
tatea majoră este o imposibilitate logică, rămâne maniera lui 
Duhem de a adopta o absurditate minoră. De exemplu, aristote- 
licianul poate spune că experimentul mental al lui Galilei despre 
căderea liberă a obiectelor alăturate arată doar că este imposibil 
ca obiecte de greutăți diferite să fie alăturate în mijlocul traiecto- 
riei lor descendente. Cu toate acestea, nici una dintre aceste eschi- 
vări nu este convingătoare. Căci noi suntem în mod îndreptățit 
încrezători în intuiţiile noastre despre ceea ce este posibil. 

B. Sursa cunoașterii modale: o parte a cunoaşterii noastre 
modale provine din teorii. Dar cunoașterea modală nu poate 
proveni în întregime din teorii, deoarece teoriile însele au nevoie 
de cunoaştere modală pentru a debuta. Deci, care este originea 
cunoașterii noastre preteoretice despre posibilități? 

1. Răspunsuri greşite: Cineva s-ar putea salva cu un răspuns 
care reduce necesitatea la analiticitate. Conventionalistii spun că 
propoziţiile analitice sunt acele propoziţii al căror adevăr se 
poate stabili pe baza regulilor limbajului. Apoi, ei tratează necesi- 
tatea întocmai ca pe un mod metafizic eronat de a vorbi despre 

analiticitate. Astfel, propunerea lor este aceasta: cunoasterea 
noastră despre posibilitate se bazează pe stăpânirea regulilor lingvis- 
tice. Conventionalismul este concretizat în mod acceptabil. Dar 
este incomplet. Conventionalismul tratează doar necesitatea 
logică. El nu poate explica, însă, cunoașterea necesităţilor psiholo- 
gice, biologice şi fizice. 

Eşecul acestei poziţii spartane poate stimula apetitul pentru o 
propunere filosofică generoasă: oamenii au un simţ modal. Acest 
simţ ne permite să percepem alte lumi posibile în acelaşi fel în 
care percepem lumea externă reală. Sau, probabil, cel de-al 
șaselea simţ al nostru detectează universalii sau alte suporturi de 
informatie modală semnificativă’. Această viziune împărtășește 
slăbiciunile teoriei simțului moral și al teoriei lui Gödel despre 
simţul matematic. Unde este organul simțului? Ipoteza unui simţ 
modal nu satisface criteriul fiziologului în atribuirea de simțuri. 

În cazul în care credinţele noastre modale ar constitui reali- 
tatea modală, nu ar mai fi nevoie de un organ de simţ. Astfel, un 
adept al concepției subiectiviste despre modalităţi ar putea 
sugera că p este posibil atâta timp cât este crezut posibil de către 
un gânditor ideal. Gânditorii obişnuiţi ar avea cunoaștere modală 
în măsura în care aproximează acest ideal. De exemplu, dacă 
idealul este problema de a fi rational și informat, încrederea in 
opiniile noastre modale ar creşte în aceeaşi măsură în care am 
elimina irationalitatile si ignoranta. Ca orice teorie subiectivistă, 
această abordare a cunoașterii noastre modale este criticabilă, 
putând fi acuzată de circularitate. Căci, excepţie făcând cazul în 
care „crezul posibil“ este analizat independent de „posibil“, 
definiţia utilizează chiar termenul pe care urmăreşte să-l definească. 

A patra eventualitate, mult mai greu de tratat, este cea de a 
considera credinţele noastre modale ca fiind cauza posibilităților 
și imposibilitatilor. De exemplu, dacă Dumnezeu plămădește 
posibilul ca reacţie la năzuinţele noastre cognitive, plauzibilitatea 
speranfelor noastre ar fi garantată. Ar fi chiar suficient dacă 
Dumnezeu ar servi drept o cauză obișnuită, punându-ne pe noi în 
armonie cu împrejurările modale. De exemplu, William Whewell 
gândea că singura cale de a explica cunoașterea geometrică și 
succesul științific în general, era de a accepta că Dumnezeu l-a 
creat pe om după chipul şi asemănarea sa: „De ce alcătuirea lumii 

ca obiect corespunde alcătuirii minții noastre, ca minte? În 
primul rând, deoarece ele sunt opera aceluiași Creator; dar acesta 
nu este singurul motiv; mai departe, deoarece alcătuirea lumii 
poartă semnul Gândurilor Minţii Divine, iar mintea omenească 
este, partial, părtaşă la Gândurile Minţii Divine. Şi astfel nu 
vedem numai că obiectele există în spaţiu şi în relaţii spatiale, dar 
simțim că ele trebuie să existe astfel, iar acele relaţii spaţiale sunt 
adevăruri necesare“ ?. 

Această viziune pune probleme dincolo de trimiterea la 
existenţa lui Dumnezeu. Aşa cum admitea Whewell, nu se explică 
astfel cunoaşterea înnăscută la animale. Cum se face că un pui 
proaspăt ieșit din ou ciuguleşte insecte cu atâta precizie? Cum de 
ştie albina să facă celule hexagonale (maximizând astfel canti- 
tatea de miere ce poate fi stocată cu o cantitate dată de ceară)? 
Mai mult, nu există nici un mecanism plauzibil care să modeleze 
posibilul, pentru a-l adapta structurilor mentale. Este imposibil 
de modificat posibilul. 

Poate că Dumnezeu a ales calea cea mai uşoară si a inversat 
ordinea prioritafilor: în loc să adapteze universul la mintea umană, 
a adaptat, probabil, mintea umană universului. Întrucât credin- 
tele noastre sunt contingente, evităm problema modificării adevă- 
rurilor necesare. Oricum, rămân alte probleme. De exemplu, 
dacă Dumnezeu a făcut minţile noastre, de ce sunt greşite atât de 
multe din credințele noastre modale? Teoria explică lesne 
succesele proiectului mental, dar nu şi eşecurile. 

2. Răspunsul lui Darwin: Abordarea corectă a intuifiilor noas- 
tre modale a debutat odată cu răspunsul lui Darwin la obiectia lui 
Whewell, conform căreia teoria evoluționistă nu poate explica 
cunoaşterea noastră a adevărurilor necesare °’. Soluţia funda- 
mentală la problema cunoaşterii înnăscute este un sintetic a priori 
al cunoaşterii moştenite: „Platon (...) spunea în Phaidon că ideile 
necesare îşi au sorgintea în preexistența sufletului, nu sunt 
derivabile din experienţă (citeşte maimuțe în loc de preexi- 
stență). ©. Altfel spus, mecanismul „generează-şi-elimină“ al 
selecţiei naturale garantează că se poate moşteni cunoaşterea din 
experienţa altor animale. Astfel, puiul poate ciuguli cu precizie, 
deoarece alte păsări înaintea lui au prosperat în mod diferit, în 
concordanță cu credinţele lor perceptive. Situaţia este analogă cu 
acumularea de experienţă într-o îndeletnicire manuală. Multe 

inovaţii eșuează, dar succesele accidentale se sedimentează în 
practici standard. Oamenii par să aibă puţină cunoaştere înnăs- 
cută, dar ei sunt din plin înzestrați cu acea cunoaștere socială care 
provine din puterea noastră de imitație. Mai interesantă este 
contribuția adusă de imaginaţia noastră. Această capacitate ne 
ridică deasupra procesului necruţător care guvernează 
cunoaşterea înnăscută. Căci imaginaţia ne perimte să dirijăm în 
gândire o parte din procesul încercării şi erorii, astfel încât 
„raţiunea, iar nu moartea să respingă încercările greşite“ ". 
Această tehnică a variației de substituție se bazează pe precizia 
intuițiilor noastre a priori despre ceea ce contează ca eroare. 
Încercările mentale care reușesc pot fi distinse de cele care 
eșuează doar dacă avem, cel puţin marginal, credințe solide cu 
privire la ce s-ar întâmpla dacă încercarea ar fi realmente execu- 
tată. Din fericire, ceea ce este în mod semnificativ „a priori“, este 
relativ; este vorba de ceea ce poate fi cunoscut înaintea unei 
încercări anume, iar nu înaintea tuturor experienţelor, oricare ar fi 
acestea. Aşadar, cel care face experimente mentale isi poate 
suplimenta rezervele insuficiente de cunoaştere înnăscută cu lecţia 
pe care a invafat-o din experiența proprie, ca şi cu cea achiziționată 
din relatările altora. 

Acum, se prea poate ca Darwin să fi enunțat tot ceea ce 
Whewell aştepta cu nerăbdare — şi fără nici o nădejde — de la 
teologie. Oricum, Whewell era un fundamentalist însetat de 
certitudine. Asa cum Darwin a înțeles treptat, natura nu face 
decât să selecteze acele caracteristici care sunt mai bune decât 
cele insusite prin competiţie, iar nu cele mai bune caracteristici. 
Aşadar, sunt puţine speranţe să existe o corespondenţă perfectă 
între reprezentarea despre lume a unui organism şi lumea reală. 

W. K. Clifford a fost unul dintre primii gânditori care au 
analizat consecinţele eronate ale epistemologiei evoluționiste. El 
nota că nimic nu garanta deplina adecvare a ideilor noastre 
despre spaţiu si timp:,,Cum pot eu şti că unghiurile unui triunghi 
sunt egale exact cu două unghiuri drepte, în orice împrejurări 
posibile, nu numai în acele regiuni ale spaţiului unde s-a aflat 
sistemul solar, ci şi oriunde în altă parte? Întreaga experienţă a 
strămoşilor mei, acumulată de o sută cincizeci de milioane de ani, 
nu este mai demnă de încredere pentru a susține aceasta, decât 

propria mea experienţă a ultimelor cinci minute... Acum, însăşi 
doctrina evoluţiei nu-mi îngăduie să admit vreo sursă transcen- 
dentală a cunoaşterii; așadar, sunt împins să conchid, în ceea ce 
priveşte orice enunț aparent universal, sau că el nu este realmente 
universal, ci este un enunţ particular despre sistemul meu nervos, 
despre mecanismul meu de gândire, sau că eu nu ştiu dacă 
enunţul este adevărat“ 2. Îndoielile lui Clifford în legătură cu 
geometria au fost eliberatoare, prin aceea că ele i-au stimulat 
interesul cu privire la geometriile non-euclidiene. Oricum, 
impresia clară lăsată de considerațiile evoluționiste este una de 
îngrădire. Noi apărem legaţi de strămoșii noştri, condamnați a 
mărșălui în interiorul unui cerc nu mai larg decât este necesar 
pentru a învinge în competiție. Darwin însuşi scria în 1880: „Nu 
pot avea multă încredere, sau chiar deloc, în așa numitele intuifii 
ale minţii omeneşti care s-a dezvoltat... dintr-o asemenea minte 


pe care o posedă animalele“ ”. 
3. Dezvoltarea de către Mach a epistemologiei darwiniste: 


Desi Darwin a descris în linii generale fundamentele epistemo- 
logiei evoluționiste, el nu a formulat destule detali pentru a 
îndreptăți (cel putin în raport cu etaloanele sale) publicarea 
rezultatelor. Din fericire, lipsa accesului la corespondenţa şi 
carnetele de însemnări ale lui Darwin nu a împiedicat alte figuri 
marcante ale secolului al XIX-lea să sesizeze semnificaţia 
epistemologică a teoriei evoluționiste. Într-adevăr, Ernst Mach a 
aplicat în mod explicit descoperirile revoluţionare din biologie la 
analiza problemei experimentului mental '*. După Mach, selecţia 
naturală face ca minţile să imite modele naturale. Acest mime- 
tism este constant, in mare măsură inconştient si involuntar. 
Acest proces produce o bogăţie de dispoziții mentale instructive. 
Totuși, această „cunoaştere instinctuală“ este întrucâtva nearti- 
culată, supusă erorilor şi mai dogmatică în privinţa a ceea ce nu 
se poate întâmpla, decât în privința a ceea ce se poate întâmpla; 
„Cunoaşterea instinctuală“ ne înarmează cu un criteriu al adevă- 
rului. Experimentele mentale forjează această acceptiune a absurdități. 

Ca empirist riguros, Mach s-a grăbit să accentueze că 
inaccesibilitatea proceselor ce au loc în spatele configurației cunoas- 
terii instinctuale, creează iluzii rafionaliste. Căci experimentele 
mentale par să dezvăluie o perspectivă care exclude cunoaşterea 

sintetică a priori. Verdictele creează sentimentul involuntar de 
amplificare a obiectivitatii lor aparente. Experimentele mentale 
pot să apară uşor ca fiind mai imperative decât experimentele 
obişnuite. Căci cel care face experimente mentale are un control 
remarcabil asupra variabilelor neesentiale; el poate, pur şi 
simplu, să nu ţină cont de neplăceri cum ar fi rezistenţa aerului. 
Procedura este a priori, deci nu trebuie să ne facem griji cu privire 
la erorile de percepție. Mai mult, logica din spatele cunoaşterii 
instinctuale este ascunsă şi astfel este sustrasă criticii. Unul din 
avantajele abordării naturaliste a experimentelor mentale, pe 
care o întreprinde Mach, este acela că suntem avertizaţi despre 
aceste iluzii şi ni se furnizează un ghid asupra experimentelor 
mentale în care putem avea încredere. 

Teoria evoluționistă a lui Mach despre experimentul mental 
merită dezvoltări ulterioare. O cale evidentă de a îmbunătăți 
teoria constă în modernizarea biologiei. În primul rând trebuie să 
ne îndreptăm spre o teorie evoluționistă corectă. Alfred Russel 
Wallace gândea că putem explica dezvoltarea intelectuală umană 
numai postulând o ,,Inertie evoluționistă“, care ne-ar trimite 
dincolo de limitele contextelor practice *. Întrucât această forță a 
fost discreditată, trebuie să recurgem la o altă explicație a modu- 
lui în care oamenii au putut să-și dezvolte capacitatea de a face 
calcule, de a demonstra teoreme şi de a înțelege legile care guver- 
nează universul. Va trebui să renunțăm chiar la forte pe care 
Darwin însuşi le-a utilizat, cum ar fi moştenirea dispoziţiilor 
mentale '*. O epistemologie evoluționistă adecvată trebuie să 
îmbogăţească modelul Darwin-Mach cu detalii ce provin din 
biologia contemporană. O asemenea epistemologie trebuie să se 
limiteze la a accepta şi desfăşura forţe evoluționiste cu sensi- 
bilitate la ceea ce este biologic plauzibil. Deci, este încurajator să 
știm că epistemologia evoluționistă a fost „în aer“ în biologie. 
Multi biologi au argumentat că mintea, ca orice altă parte a 
corpului, s-a format astfel încât să corespundă lumii. Konrad 
Lorentz scria: „Acest aparat nervos central nu prescrie legile 
naturii mai mult decât prescrie copita calului forma terenului. Ca 
ȘI copita calului, acest aparat nervos central se împiedică de 
schimbări neprevăzute în ceea ce are de făcut. Dar, aşa cum 
copita calului este adaptată la terenul stepei cu care se confruntă, 
tot aşa, pentru a organiza imaginea despre lume, aparatul nervos 

central este adaptat lumii reale cu care se confruntă omul. Ca 
orice alt organ, acest aparat a atins forma adecvată şi conservată 
la nivelul speciei prin această copiere a realului de către real, de-a 
lungul multor epoci ale istoriei unei specii“ ”. Oricum, adaptarea 
nu presupune unicitatea. Tot aşa cum pot exista variații în privința 
copitelor, pot exista variaţii în privința minfilor, chiar dacă fiecare 
minte reflectă aceleaşi legi ale naturii. Donald Campbell 
accentuează aceasta printr-o analogie". Legile hidrodinamicii plus 
avantajele locomotiei au forțat peştii, balenele şi morsele să ia 
aproximativ aceeaşi formă — o formă ce exprimă „cunoaşterea“ 
acestor legi. Dar, aceleaşi legi au modelat calmarii după o formă 
tot atât de „precisă“, dar radical diferită. 


III. BIOLOGIA DINCOLO DE IPOTETIC 


Proiectul lui Darwin ne oferă, cu siguranţă, un punct de 
plecare pentru abordarea experimentelor mentale. O teorie 
evoluționistă a intuifiilor modale evită dificultățile proiectului 
divin. În loc să se bazeze pe ideea că Dumnezeu modelează 
mintea, această teorie se bazează pe forte de selecție deja accep- 
tate de biologi. Aceste forte sunt lipsite de capacitatea de antici- 
pare şi trebuie să lucreze cu limitănle inginerești ale materialului 
disponibil, astfel încât credințele modale rezultate au, cu 
siguranță, imperfectiuni realiste. Totuşi, ele trebuie să fie 
îndeajuns de plauzibile pentru a fi atât de utile încât să fie 
dezvoltate şi conservate. In anumite împrejurări, o credință falsă 
are consecinţe superioare în raport cu o credință adevărată. Dar, 
în general, adevărul este mai avantajos. 

Credinţele adevărate merită să fie reținute deoarece ne ajută 
să luăm decizii fecunde. Greşelile în legătură cu prădătorul si 
prada, împerecherea şi rutele de migraţie, hrana şi adăpostul, 
conduc la alegeri în condiţiile unei informații precare. Decizia de 
a vâna păsări săpând o capcană nu este o idee bună, deoarece 
omite posibilitatea ca pasărea să zboare din capcană. A te ascunde 
de vulturi este o precauţie inutilă, întrucât vulturii nu mănâncă 

decât cadavre. In general, adaptarea pregăteşte pentru posibi- 
lități autentice si nu cheltuieşte energie pentru imposibilități. 
Atunci când adaptarea este necorespunzătoare, refacerea este 
rapidă, având loc prin intermediul unei concepții despre urmă- 
toarea şi cea mai probabilă eventualitate. Deci, capacitatea 
individului de a-şi corecta și extinde imaginea despre lume va 
trebui să se difuzeze la nivelul posibilității de decizie a speciei. 
Raționamentul ipotetic nu este un turn de fildeş de lux. Este o 
necesitate impusă de legea junglei. 

Unele raționamente ipotetice sunt pur extensionale, adică 
reprezentabile în termeni de conditionali materiali. Pentru a 
arăta că opiniile modale sunt utile, avem nevoie să demonstrăm 
utilitatea conditionalilor optativi. Căci numai aceşti „contrafac- 
tuali“ ne constrâng să vorbim despre posibilități. Logicienii au un 
exemplu preferat care arată nevoia de a distinge între conditi- 
onalii indicativi $1 cei optativi: 

(1) Dacă Oswald nu l-a împuşcat pe Kennedy, atunci 
altcineva a făcut-o. 

(2) Dacă Oswald nu l-ar fi împușcat pe Kennedy, atunci 
altcineva ar fi făcut-o. 

Conditionalul indicativ (1) este evident adevărat, dar cel 
optativ (2) este controversat. Adevărul lui (2) ar presupune exis- 
tența unei conspirații teroriste şi ar avea o semnificație politică. 

Criteriul exact al distincţiei dintre condiționalii indicativi şi 
cei optativi este controversat. Cei care privesc condifionalii 
indicativi ca fiind semantic (dar nu şi pragmatic) echivalenți cu 
cei materiali, consideră că acest contrast este considerabil. De 
exemplu, Frank Jackson şi David Lewis sunt diversificafionisti. Ei 
susțin că acești condifionali indicativi sunt verifunctionali şi se 
referă la lumea reală; condiţionalii optativi nu sunt verifunc- 
tionali și se referă la lumi posibile. În plus, asertabilitatea unui 
conditional indicativ diferă de probabilitatea sa. Lewis considera 
că diferenţa dintre cele două tipuri de condiționali rezidă în 
esența problemei lui Newcomb: doi jucători citesc conditionallii 
care descriu matricea de plăţi a jocului ca optativi, în timp ce un 
singur jucător îi interpretează ca indicativi. Unificaţioniştii, cum 
sunt Brian Ellis şi Robert Stalnaker, nu consideră conditionalii 
indicativi drept condifionali materiali si văd puţine diferenţe între 

indicativi şi optativi. Deşi problema explicării utilității ipoteticului 
apare mai acut la diversificationisti, ea apare într-o formă voalata 
si la unificationisti. Căci, atunci când Ellis şi Stalnaker accentu- 
ează asemănarea dintre indicativi și optativii lor aparent inutili, ei 
presupun problema utilității condifionalilor indicativi. 

Deci ambele părţi s-ar putea consola cu faptul că propoziţia 
conditional-optativa (2) contrastează cu optativi inutili, precum: 
„Dacă Napoleon ar învia din morți, atunci testamentul său nu ar 
mai fi valabil“. Condiţionalii optativi pot avea propria lor 
semnificaţie practică în aceeaşi măsură ca şi propoziţiile declara- 
tive. În plus, mulţi optativi au o mai mare semnificație practică 
decât multe propoziţii declarative. Comparati „Orbita planetei 
Neptun este eliptică“ cu următorii contrafactuali: 

(3) Dacă nu ar fi fost foc la gura peşterii, acel urs ar fi intrat 
în peşteră. 

(4) Dacă acei bizoni ar fi fost speriaţi, ei ar fi fugit în panică 
peste stânci. 

(5) Leopardul ar fi furat hrana, chiar dacă ea s-ar fi aflat în 
copac. Contrafactualii sugerează precaufii şi prilejuri favorabile şi 
le înfăţişează pe cele nefavorabile. Prin urmare trebuie să respin- 
gem mitul filistin după care ipoteticul este mai puţin util decât 
relatarea faptelor necondiționate. 

Ideea centrală a raționamentului optativ este reflectată chiar 
în vocabularul de bază al raționamentului primitiv. Căci acest 
vocabular abundă în termeni dispozitionali, cum sunt: „prieten“, 
„comestibil“, „prădător“, „adăpost“. A descrie o ciupercă otrăvi- 
toare înseamnă a admite conditionalul optativ „Dacă ar fi să 
mănânc acea ciupercă, m-aş îmbolnăvi“. Spre deosebire de conditi- 
onalul material corespunzător, optativul este fals dacă ciuperca 
este în realitate comestibilă, dar se întâmplă ca eu să nu o mănânc. 

Curiozitatea atestă, de asemenea, importanţa credințelor modale. 
Căci activitățile de explorare nu sunt creditate întotdeauna cu un 
câştig imediat, sau chiar cu un câștig realizabil într-un viitor 
apropiat. Așa cum nota Lorenz, problema este de a învăţa ceva 
ce poate fi valoros. „Corbul care cercetează un obiect nu are 
dorința de a-l mânca; șoarecele care examinează toate ungherele 
și crăpăturile accesibile lui nu are dorinţa de a se ascunde; ambii 
vor să ştie dacă obiectul respectiv poate fi mâncat sau utilizat ca 
ascunză-toare“ *. Jocul poate fi, de asemenea, un vehicul al 

cunoaşterii modale. In mare măsură, jocul are calitatea unei 
repetiții şi a unei încercări-limită. Tot aşa cum un pilot de 
încercare este plătit să cerceteze „învelișul exterior“ al unui 
avion, animalele profită când află cât de repede pot să alerge şi 
cât de puţin zgomot pot face. 

Animalele se comportă, de asemenea, în moduri care 
indreptatesc să li se atribuie idei abstracte. Darwin arăta că un 
câine care reperează un alt câine la distanţă, îl sesizează pe acesta 
în mod abstract. Căci, atunci când câinele care se apropie este 
eventual recunoscut ca prieten, asistam la o modificare de 
comportament. De asemenea, un semn al stăpânului poate să 
păcălească un câine, făcându-l să-şi închipuie un anumit vânat. 
Când cercetările iniţiale ale câinelui pe sol eșuează, el se uită în 
copaci după o veveriță imaginară, iar nu după o veveriţă reală.” 

Animalele obțin succese cognitive prin înzestrări naturale și 
instruire. Probabil, unele credinţe, cum ar fi frica de întuneric, au 
o determinatie genetică specifică. Dacă asa stau lucrurile, o parte 
a cunoaşterii noastre modale poate fi înnăscută. Într-o abordare 
verosimilă, procesul generează-şi-elimină al evoluției ar fi 
mecanismul de formare al credințelor plauzibile. Această cale de 
acces spre cunoaştere ar avea acelaşi statut ca $1 percepţia, memo- 
ria $1 învățătura din re'atările altora. Controlul genetic asupra 
altor credinţe poate fi mai slab, reprezentând doar o dispoziţie de 
a forma o anumită clasă de credințe. Din perspectiva instruirii, 
părinții isi educa şi isi învață copii. Nu este nevoie de vreun plan, 
în spatele acestor lecţii. Descendenții învaţă din aşteptările celor 
mai experimentate animale şi astfel absorb multă cunoaștere 
modală, fără vreo instrucție premeditată. 

Prin urmare, teoria evoluționistă sugerează o explicaţie natura- 
listă a felului în care obținem cunoaştere modală prin intermediul 
experimentului mental. Nu a existat niciodată vreo îndoială că 
anumite categorii de minți pot avea credințe modale corecte. 
(Imaginafi-v4, numai, un geniu modal apărând pe neaşteptate). 
Problema era de a explica de ce apariţia unei asemenea minţi nu 
are nevoie de miracol. Abordarea evoluționistă rezolvă problema 
arătând cum natura ne pune, în mod constant, în acord cu ea 
însăși. Plauzibilitatea conferită credințelor noastre modale ne 
asigură că experimentele mentale care le exploatează vor mosteni 
această caracteristică. 


259 


Garanţia nu este, oricum, universală. Căci există variabi-litate 
în recompensele pentru credința în adevăruri modale şi în 
pedepsele pentru credinţa in falsități modale. Jaloanele sunt mai 
înalte pentru obiecte de mărime mijlocie care se modifică cu rate 
de nivel mijlociu. Aici, nevoia de reuşită poate explica populari- 
tatea experimentelor mentale în mecanică. Diferenţele de costuri 
ale eronlor ne sugerează, de asemenea, că experimentele mentale 
despre scenarii-limită sunt mai puţin plauzibile decât acelea 
despre obiecte familiare, la intensitafi familiare. În general, ne 
vom aştepta ca experimentele mentale să funcționeze cu succes 
numai în măsura în care prin ele se obţine o consecință concretă 
dintr-o poziție teoretică. 

Intuitiile modale au apărut ca un ajutor în luarea de decizii 
practice, deci ne vom aștepta ca ele să se îndrepte către acest 
scop. Astfel, ele se vor aplica imediat în contexte normative. 
Într-adevăr, vom găsi o mulțime de experimente mentale în etică, 
teoria deciziei şi teoria argumentării juridice. Accentul practic 
conduce, de asemenea, la o diferență structurală. Nu există 
credințe adevărate accidentale. 

1. Ostrategie deductivă care produce, în general, credinţe adevă- 
rate, este o strategie deductivă rațională. 

2. Selecţia naturală produce strategii deductive rationale”. 
Dacă acest argument este corect, eșecul cognitiv se poate datora 
doar ghinionului sau bolii. De aici rezultă că studiul erorilor este 
greșit condus. Prin definiţie, un eşec cognitiv este o eroare obișnuită 
de rationare. Dacă evoluţia face din aceste erori evenimente 
întâmplătoare, atunci nu există eşecuri cognitive. 

Stephen Stich a obiectat că prima premisă a rationamentului 
este falsă deoarece selecţia naturală favorizează uneori strategiile 
deductive care produc în mare măsură credinţe false. El respinge, 
de asemenea, şi a doua premisă, pe temeiul că strategiile care 
produc o mare cantitate de adevăruri sunt uneori neraţionale 
(deoarece ele pot fi de o abundență epistemică risipitoare). Întrucât 
sunt interesat în special de plauzibilitatea rationamentelor 
noastre modale mai curând decât de optimizarea lor, mă voi 
concentra asupra unor exemple de ilogicități naturale. 

B. Căi pe care pot evolua eșecurile cognitive: Adevărul este 
doar un mijloc pentru atingerea telului Mamei Natură. Ea maximi- 
zează succesele fertile, iar nu utilităţile epistemice. Deci există 

spațiu de joc pentru eşecuri cognitive oriunde cererea de 
fertilitate se abate de la cererea derivată de credinţe corecte. 

1. Selectarea de noi reguli neplauzibile: Există câteva căi de 
a proceda greşit. Cea mai directă cale pentru selecția naturală 
este de a ne păcăli de la început cu o regulă inadecvată. 

a. Indisponibilitatea regulilor adecvate : Există multe 
caracteristici utile pe care animalele nu le pot dezvolta. O alegere 
evidentă pentru o culoare de protecţie este verdele, dar nici un 
mamifer nu are blană verde. Aceasta deoarece, probabil, 
caracteristica este indisponibilă, deci selecția naturală trebuie să 
aleagă între variante mai putin eficace. Se poate ca în anumite 
cazuri meniul să fie într-adevăr limitat, forțând alegerea unei 
reguli care este doar cea mai bună dintr-o mulțime de reguli 
inadecvate. De exemplu, limbajul omenesc putea să aibă o forță 
limitată de expresie şi astfel să nu fie apt să exprime cu precizie 
anumite relaţii de rudenie. Astfel, putem fi forțați să înregistrăm 
o corelaţie în termeni primitivi cum ar fi măsurarea vârstei 
copiilor cu ajutorul înălțimii lor. 

b. Inaccesibilitatea regulilor adecvate: Chiar dacă o regulă 
plauzibilă este disponibilă, ea poate fi inaccesibilă. Regulile compli- 
cate pot fi dificil de codificat. Prin urmare, o regulă de deducție 
cu calități minore poate fi preferată unei reguli plauzibile mai 
costisitoare. Mama Natură va face cumpărături în acelaşi spirit ca 
şi -zgârciţii care au nevoie de termometre, cadrane gradate şi 
manometre. 

c. Compensări: Uneori, progresele într-un anumit domeniu 
provoacă regrese în alte domenii. Reglarea irisului îmbogățește 
contrastul şi constanţa culorii, reducând efectul extrem de 
neplăcut al variaţiei de iluminare. Din nefericire, mecanismul 
compensatoriu ne face vulnerabili la iluzii de contrast. 

d. A greși pentru a fi în Siguranță: Eroarea de a lua hrana 
otrăvitoare drept comestibilă este mult mai costisitoare decât 
eroarea de a lua hrana comestibilă drept otrăvitoare. Există mai 
multă pasiune selectivă împotriva erorilor anterioare. Si, într-adevăr, 
experimentatoni au găsit că şoarecii îşi formează rapid aversiune 
fata de diferenţele de gust ale hranei supuse unor radiații otrăvi- 
toare”. Prin urmare, eroarea „generalizării pripite“ îi serveşte 
bine pe şoareci. 

e. Legături, cu caracteristici utile: Pleiotropia este un 
fenomen obişnuit: o genă produce două caracteristici fenotipice 
dintre care numai una este utilă. Legătura poate să apară, de 
asemenea, la nivelul genotipului; o genă asociată cu o caracte- 
ristică utilă. În ambele cazuri, una dintre caracteristici este 
tolerată, chiar dacă ea nu ajută organismul. Într-adevăr, ea poate 
fi chiar letală. Astfel, o strategie deductivă care produce clase de 
credinţe false poate fi tolerată de selecţia naturală. 

f. Utilitatea epistemică extrinsecă: Roderick Firth a trasat o 
distincţie între valoarea epistemică intrinsecă şi cea extrinsecă. 
Valoarea intrisecă a unei credinţe este determinată de valoarea 
sa de adevăr. Valoarea extrinsecă este determinată de valoarea sa 
epistemică. O intuiţie poate conduce la achiziţia unor credințe 
adevărate, având astfel mai mult valoare extrinsecă, decât 
intrinsecă. Acelaşi lucru poate fi spus despre o falsitate fertilă. 
Într-adevăr, de ce valoarea sa epistemică extrinsecă n-ar putea 
compensa lipsa de valoare intrinsecă? Probabil aceasta explică 
dispoziţia noastră de a avea încredere în enunturi de legi, în ciuda 
faptului că ele au fost odată respinse. 

2. Reguli degenerate şi îmbătrânite: Diminuarea costurilor 
nu este limitată la selectarea de noi reguli. Să considerăm 
„stimulii supranormali“ ai păsărilor. Fluierarul îşi indentifică 
ouăle prin contrastul înfățișat de petele cafenii pe un fond cafeniu 
deschis. Astfel, el preferă un ou artificial cu pete cafenii pe fond 
alb, deoarece contrastul este mai mare. Vânătorii de stridii pot fi 
păcăliți, fiind puşi să clocească ouă de dimensiuni foarte mari, 
mai curând decât ouă de dimensiuni normale. În loc să răspundă 
stimulilor complicati ai unui pui flămând, anumite păsări produc 
provizii de hrană pentru a-şi simplifica sarcina. 

Există o presiune selectivă împotriva conservării regulilor 
„superplauzibile“. Mama Natură va fi întotdeauna în căutare de 
înlocuitori necostisitori. Atracția noastră pentru dulciuri poate fi 
un exemplu. Strămoșii noștri au fost astfel conduşi să mănânce 
fructe coapte şi hrănitoare şi să evite fructele verzi şi acre. Dar 
acum atracția pentru dulciuri ne conduce să preferăm zahărul, 
fructelor coapte. - 

3. Extrapolarea unei strategii deductive preexistente: Stich 
arată că există o specie de broaşte care pot învăța să evite un 
miriapod periculos după numai o singură încercare. Oricum, 

aceeași broască va mânca fasole până va deveni un sac viu cu 
fasole. O explicaţie este că regula sa de deducție este: „Lucrurile 
bune la gust sunt comestibile“. Această regulă funcţionează bine 
în mediul său natural, dar nu și în laborator. Probabil că mitul 
după care cei mai mulți şerpi sunt periculoși se datorează unei 
reguli de deducție formată în cele mai îndepărtate timpuri, când, 
într-adevăr, cei mai mulți şerpi erau periculoși. Atunci când 
strămoșii nostri au migrat, ei au păstrat regula de deducție si în 


zone în care cei mai mulți şerpi erau inofensivi. 
n alte cazuri, problema este mai curând timpul decât spaţiul. 


Stich speculează că „plasticitatea euristică primitivă“ discutată de 
psihologi este o relicvă din stadiul de vânători-culegători al stră- 
mosilor noştri. În vremuri de demult, gândirea prin analogie pe 
care o asociem cu superstiţia şi pseudostiinta funcţiona bine. Dar, 
întrucât condiţiile s-au schimbat, acest stil de gândire este perimat. 

4. Raţionalitatea ca un obstacol pentru fertilitate: Adepții 
eugeniei se plâng că inteligenţa a devenit invers proporțională cu 
fertilitatea. Femeile inteligente evita familiile extinse, deoarece o 
viata dedicată creşterii copilului este nesatisfăcătoare din punct de 
vedere intelectual. Femeile slab înzestrate intelectual sau nu-şi bat 
capul cu asta, sau nu sunt capabile să evite o astfel de viață. Ca 
urmare, populaţia devine din ce în ce mai stupidă. Adepții eugeniei 
mai spun că practici religioase precum celibatul pot tria inteligentele. 

5. Forte evoluționiste alternative: Există forte evoluționiste 
dincolo de selecția naturală. Unele dintre aceste forte nu conferă 
plauzibilitate credințelor. Într-o comunitate izolată, tendința 
genetică poate modifica strategiile deductive, astfel încât ele să 
nu mai fie eficace. Selecţia sexuală poate conduce femelele să 
prefere masculii care au multi mușchi și puţină minte. 


IV. PLEDOARIE PENTRU UN OPTIMISM MODERAT 


Selecţia naturală poate produce indivizi lipsiţi de rațiune. Să 
ne imaginăm apariția unui virus care omoară pe toți indivizii 

dotați cu rațiune şi numai pe aceştia. Sau să presupunem că 
oamenii devin paraziți ai altor organisme. Deoarece aceştia 
absorb hrana numai de la gazde, ei se vor simplifica în maniera 
teniilor. Astfel, viata lor mentală, devenind un epifenomen, va fi 
dominată de eroare înainte de a se preface în incoeren{a. 

A. Răspunsuri pentru un pesimist: Optimismul epistemo- 
logic extrem este respins de posibilitatea lipsei sistematice de 
rațiune. Oricum, moderafii au suficient spaţiu de manevră pentru 
a neutraliza obiecțiile pesimistilor. 

1. Contraexemplul tolerantei: Faptul că evoluţia nu presu- 
pune logic raționalitatea arată fără şovăire că evoluţia nu poate 
explica succesele noastre intelectuale. Existenţa unei pieţe libere 
nu atrage după sine practici de afaceri eficiente, dar aceasta nu le 
face pe cele două să nu aibă nici o legătură una cu alta. În 
definitiv, suntem liberi să adăugăm premise noi. Putem slăbi 
concluzia. Si ne putem mulțumi cu o conexiune inductivă, mai 
curând decât cu una deductivă. În particular, putem argumenta că 
evoluția măreşte probabilitatea ca prezenţa calității de om 
rațional să fie plauzibilă pentru majoritatea populaţiei. Prin 
urmare, pretenţia ca evoluţia să determine formarea unor 
credinţe plauzibile trebuie luată în același mod ca şi următoarele 
generalizări: practica determină îmbunătățirea performanţelor, 
cinstea conduce la reputaţia de a fi cinstit, cehbatul implică lipsa 
de boli venerice. Nici unul din aceste enunturi cauzale generice 
nu poate fi respins menţionând împrejurări particulare în care 
conexiunea nu are loc. Există chiar situații în care, în mod 
sistematic, conexiunea nu are loc. De exemplu, uneori practica 
slăbeşte performanţa, producând oboseală, pagube sau perfor- 
mante inutile. 

2. Legătura dintre practică şi teorie: Asa cum arăta Elliot 
Sober, raționalitatea umană va apărea ca un mister dacă se tra- 
tează caracteristicile practice şi cele intelectuale ca reciproc exclu- 
sive. Epistemologul evoluționist va insista asupra faptului că 
există legături strânse între multe abilități practice şi teoretice. 

Sobers a produs chiar argumente pentru a gândi că există o 
conexiune sistematică. Strânsa întrepătrundere a strategiilor deduc- 
tive cu împrejurările concrete ar cere un nivel ridicat de detalii pe 
care regulile ar trebui să le redea. Aceasta ar încărca memoria și 
ar face dificilă aplicarea regulii. Deci selecția naturală ar favoriza 
regulile simple pentru a uşura sarcina de a le urma. De aceea, 

caracterul practic conduce selecţia naturală la maximizarea 
capacităţii de soluţionare teoretică. Celelalte exigente teoretice 
— consistenţa, completitudinea si verificabilitatea — se îmbină cu 
caracterul practic. Nici nu e nevoie să fim atât de subtili — pentru 
a aprecia caracterul practic. Nici nu e nevoie să fim atât de subtili 
pentru a aprecia caracterul nepractic al imperfectiunilor teoretice 
ca o circularitate. l 

3. Dinstinctia dintre selecție asi selecție pentru: Mama Natură 
este zgârcită în sensul că selectează caracteristici ce ajută un 
organism numai pentru a învinge in competiție. Oricum, o 
selecție a unei caracteristici nu presupune selecția pentru o 
caracteristică. Deci, mama natură nu este zgârcită în raport cu 
acele caracteristici avantajoase per se. Astfel, „surplusul“ de 
capacitate mentală nu este automat o anomalie. 

4. Descrieri ale unor caracteristici problematice: Atribuirea 
de credințe este o problemă delicată. Stich descrie soarecii iradiați 
ca şi cum ei ar crede că bucățelele de pâine cu diferite arome sunt 
otrăvitoare. De ce să nu fim mai îngăduitori si să-i descriem ca şi 
cum ar crede că acele bucățele pot fi otrăvitoare. Această credință 
rațională este puțin mai complicată, deoarece conține un element 
modal. Dar dacă suntem gata să admitem că șoarecele este destul 
de sofisticat pentru a înțelege termenul dispozifional „otrăvitor“, 
nu vom fi socati dacă îi atribuim credințe modale de tipul „poate“. 

5. Redundanță: Psihologilor percepției le place să caracteri- 
zeze imaginea drept un „sac cu iluzii“. Reusim să dăm un sens la 
ceea ce vedem utilizând un grup larg de reguli empirice acope- 
ritoare. Fiecare regulă are slăbiciunile sale care pot fi izolate în 
manieră distructivă. Dar, atunci când aceste reguli acționează 
împreună, aşa cum se întâmplă în mod normal, ele sunt plau- 
zibile, deoarece sunt puține situațiile in care regulile dau greş 
simultan şi în aceeaşi direcție. Lecţia ce poate fi desprinsă de aici 
este că trebuie să evităm eroarea compoziţiei: de la implau- 
zibilitatea părților nu putem conchide implauzibilitatea întregului. 

6. Diferenţele care îl despart pe om de animal: Pe lângă 
asemănările izbitoare dintre oameni şi animale, trebuie să conside- 
răm Şi diferențele. Multe organisme sunt specializate. Aceasta 
face ca ele să fie limitate cognitiv. Omul este un generalist între 
primate (la fel ca soarecele între rozătoare și corvidul între 
păsările cântătoare). Generaliştii sunt făcuţi să exploateze o largă 
varietate de condiții şi astfel să aibă orizonturi relativ largi. 

Indivizii umani sunt capabili de innoire; tineretea lor este 
prelungită si ei retin permanent un mare număr de trăsături din 
tinereţe. Deoarece tinereţea este perioada căutărilor si a progre- 
sului cognitiv, ființele umane surclasează intelectual celelalte 
animale. Oamenii au, de asemenea, avantajul limbajului, o durată 
relativ îndelungată de viaţă şi libertate de acţiune. Astfel oamenii 
au, după cum se pare, mai puţine puncte slabe şi o capacitate mult 
mai mare de a compensa insuficientele cognitive. Într-adevăr, 
diferenţele dintre om şi animal sunt mai curând de grad, decât de 
natură, dar adesea este vorba de diferenţa dintre a arunca un 
proiectil $1 a impusca cu un proiectil. 

B. Depășirea limitelor de vânător-culegător: Am văzut deja 
cum unele limite aparent impuse de moștenirea noastră de 
vânători-culegători sunt iluzonii. O parte a iluziei rezida în 
contrastul înșelător dintre teoretic $i practic. O altă parte rezida 
în confuzia parte/intreg în care plauzibilitatea judecății era 
măsurată cu ajutorul plauzibilitatii regulilor individuale utilizate 
pentru a face acea judecată. Și o a treia componentă era o încre- 
dere exagerată în analogia dintre om si animal. Odată corectate 
aceste greşeli, ne vom aştepta ca nivelul general de performanţă 
să fie destul de ridicat, chiar dacă va fi situat sub nivelul optim. În 
plus, omul va avea zone slabe în care ceva mai mult decât 
ghinionul sau „zgomotul“ este responsabil pentru erorile sale. 
Eşecurile cognitive vor fi sistematice, „erori de proiectare“ cum 
spun inginerii. 

Din fericire, există un pandant pozitiv al acestei calificări 
negative. Omul ar avea zone de forță în care se ridică mai presus 
de condiția sa modestă. Existenţa acestor puncte de strălucire 
poate fi stabilită cu aceleaşi tipuri de mecanisme care generează 
slăbiciunile omului. 

1. Caracteristici independente: Pleiotropia poate fi furnizorul 
regulilor supernormale de deducție la fel de bine ca şi al erorilor. 
Aici, o regulă de deducție plauzibilă dar inutilă este menţinută 
datorită legăturilor sale cu o caracteristică utilă. 

2. Capacități secundare: În cazul pleiotropiei, cele două 
caracteristici sunt legate printr-o cauză comună. Este de 
asemenea posibil ca o caracteristică inutilă să fie derivată dintr-o 
caracteristică utilă de mai mare adâncime. Astfel, nu este nevoie 

ca toate intuitiile noastre modale să fie folosite. Credinte modale 
inutile dar plauzibile pot să apară în calitate de capacități secun- 
dare care merită să fie păstrate. Informaţia că este posibil ca un 
cub să fie transformat într-un cub mai mic, poate fi un produs 
nepractic al unor capacități practice. Aceste însușiri ale judecății 
sunt pandanti ai „înzestrărilor naturale“ (fenomene interesante la 
care suntem, din fericire, expuşi). 

Unele produse secundare sunt întregi inutili, alcătuiți din 
parti utile. Selecţia naturală poate favoriza, de asemenea, 
caracteristici inutile individual, dar utile în mod colectiv. George 
C. Williams sugera că „însuşirile mentale superioare pot fi un 
efect accidental al selecţiei capacităţilor de înţelegere şi memori- 
zare a instrucţiunilor verbale din copilărie“ *. Copii care urmăresc 
instrucţiunile sunt mai putin expuşi morţii prin accidente. Oricum, 
capacitățile componente necesare acestei caracteristici pot fi 
redirectionate spre rezolvarea unor sarcini intelectuale mai dificile. 

3. Capacități construite : Ceea ce se petrece întâmplător poate 
fi făcut să se petreacă intenţionat. Astfel de „efecte de poziţie“ 
pot fi cultivate deliberat. Să considerăm modul în care oamenii 
inteligenţi fac ca aparatele de măsură să răspundă la întrebări 
pentru care ele nu au fost proiectate să răspundă. De exemplu, 
excursionistii ingeniosi isi folosesc ceasurile drept busole. Tin 
ceasul pe un plan orizontal, cu indicatorul orar îndreptat spre 
soare. Sudul se află spre indicatorul orar şi ora 12. Deci, dacă este 
ora 4, Sudul se află în direcţia orei 2. Oamenii utilizează metode 
de rationare în acest mod indirect, pentru a prevedea comporta- 
mentul altor oameni. Informaţia că celălalt acţionează pe baza 
unei metode de rafionare îţi permite să-i prezici comportamentul, 
reproducând modul său de raţionare. Reproducerea are loc prin 
substituirea dorințelor şi convingerilor tale cu ale sale. Tehnica 
poate fi extinsă la persoane mai curând neasemănătoare fie (copiii 
si străinii) si chiar la anumite animale. Într-adevăr, această tehnică 
poate fi împinsă dincolo de domeniul literaturii. Procesele 
naturale sunt guvernate de principii asemănătoare cu principiile 
de luare a deciziilor: apa alege calea minimei rezistenţe, plantele 
caută lumina Soarelui, sexele opuse se atrag. Viziunea teleologică 
asupra naturii ne permite să ne testăm puterile. 

Aceste exemple de triangulatie mentală sprijină o distincție 
între experimente mentale directe si indirecte. Încercările şi 
erorile de substituție sunt experimente de încercare şi eroare pe 
cât de directe, pe atât de simple. Ele se bazează pe un test direct 
al erorii. Într-un experiment indirect, se utilizează un test indirect. 
Prin urmare, în cazul experimentului mental, se pot obţine 
progrese chiar dacă lipsesc intuiţiile direct relevante în pro- 
blemă. De exemplu, noi adesea abordăm o întrebare punând o 
altă întrebare, care exagerează semnificaţia problemei puse. Să 
considerăm o ghicitoare, formulată cu intenţia de a înlesni intele- 
gerea legii lui Arhimede despre corpurile care plutesc. Principiul 
spune că un obiect care pluteşte dislocă un volum de apă egal cu 
masa obiectului respectiv. Deci, masa unei monede poate fi 
determinată punând-o pe o plută, într-un recipient și măsurând 
masa apei dislocuite. Ce se întâmplă cu nivelul apei dacă moneda 
este aruncată în recipient? Aici ne este de ajutor să ne imaginăm 
că moneda cântăreşte o tonă. Atunci ea dislocă multă apă plutind 
pe suportul său. Dar odată ce este scufundată în recipient, moneda 
dislocă doar atâta apă cât să compenseze volumul său. Deci, 
răspunsul este că nivelul apei va scădea. Strategia opusă este de a 
transforma o cantitate foarte mare într-o cantitate obişnuită. De 
exemplu, DI. Tomkins in Tara minunilor, al lui George Gamow se 
află într-o lume în care viteza luminii este de trei mile pe oră, 
pentru a se evidenția efectele relativiste. 

4. Reguli cu cost sporit : O regulă nouă care înlocuiește o 
regulă veche, nu trebuie să fie întotdeauna mai puțin costisitoare, 
inferioară regulii vechi. Uneori, regula veche permite aceeași 
performanţă sau chiar o performanţă superioară pentru acelaşi 
cost sau chiar pentru un cost mai redus. O precizie surprinzătoare 
poate fi obținută prin măsurarea unor proprietăți aparent 
irelevante. Unii fluturi măsoară umiditatea după indicaţiile 
vizuale ale ciclului zi-noapte al luminii. Plantele se pregătesc 
pentru frigul iernii măsurând diminuarea intensității luminii 
diurne — iar nu media variaţiei temperaturii. 

5. Absența înlocuitorilor necostisitori : Uneori trebuie să 
mergi cu clasa I, deoarece clasa a II-a nu este disponibilă. Atunci 
când se întâmplă aşa, subiectul cunoscător dispune de un surplus 
stabil de plauzibilitate. 


268 


Distribuţia nesistematică a castigurilor la punctele 1-5 va 
introduce diferenţe de la cer la pământ in performanţele noastre. 
Noam Chomsky specula faptul că aceste neregularități sunt răspunză- 
toare pentru unele progrese neuniforme în știință”. Probabil că 
unele domenii prosperă, în timp ce altele stagnează, din cauză că 
oamenii au înzestrări biologice diferite. 

Lecţia pentru experimentul mental este că pot exista mari 
variaţii de plauzibilitate. Experimentul mental poate să aibă 
succes într-un domeniu si să dea greş într-un alt domeniu 
învecinat. Insuccesele pot fi tot atât de dramatice ca $1 cele resimţite 
de un afazic care poate citi, dar nu poate scrie. Descoperirea că 
această variabilitate este corelată cu domeniile ar putea produce 
temeiuri pentru a limita experimentul mental la unele domenii și 
a-i extinde rolul în raport cu alte domenii. Acest fapt ar respinge 
neutralitatea metodei în raport cu obiectul. Experimentul 
obișnuit a putut scăpa acestor restricţii întrucât astronomia $i 
paleontologia sunt, ambele, domenii non-experimentale. 


V. FUNDAMENTUL BIOLOGIC 


Biologia din spatele intuifiilor noastre modale stabileşte un 
fundament instructiv al performanţelor aşteptate de la 
experimentul mental. Când studiem intuiţiile modale ar trebui să 
ținem cont de faptul că ele sunt orientate către luarea de decizii 
concrete. Întrucât experimentele mentale și-au câştigat statutul 
sugerând precautii şi ocazii favorabile vânătorilor-culegătorilor, 
intuițiile modale ar funcţiona excelent în raport cu problemele pe 
care aceste fiinţe umane le aveau de rezolvat. 

Astfel, intuiţiile ameliorează buna cunoaştere, profitul, 
concretetea, manevrabilitatea, simplitatea şi vizualizarea. Intuitiile 
s-ar clătina atunci când împrejurările ar fi fără precedent, mono- 
tone sau complexe. 

Un experiment mental reuşit trebuie să ne permită să ne 
testăm puterile. Domeniile deliberative (etică, dreptul, ştiinţele 

economice) sunt avantajate, deoarece ipotezele lor au deja un 
aspect decizional. Caracterul deliberativ nu este defel necesar, 
dar este un pas în direcţia justă. Exerciţiile din manualele de 
fizică înfăţişează unele aprecieri ale problemelor în discuţie. Ele 
dau adesea o nuanţă practică ipoteticului, punând o problemă de 
pierdere, optimizare sau strategie. În orice caz, aproape orice 
experiment mental este ameliorat prin cantonarea sa în domeniul 
intuiţiilor mai plauzibile. 

Din nefericire, adesea ne lipseşte orice intuiţie directă în 
materie, în special în problemele înalt teoretice. Experimentatorul 
obișnuit se confruntă cu acelaşi tip de dificultate atunci când nici 
o percepţie directă nu poate duce la soluția problemei. În ambele 
cazuri, Singura soluţie este abordarea indirectă. Construcţia 
inteligentă a unui scenariu poate pune în lumină o altă intuiție 
care la început a putut să pară irelevantă. 

Fundamentul biologic ne conduce la erori la fel ca şi la adevă- 
ruri. Cel puţin la prima vedere, tabloul evolutionist sugerează că 
noi am avea o capacitate excelentă de rationare. Căci ilogicitatea 
produce ineficienta, iar ineficienţa este înlăturată de selecția 
naturală. Dar psihologia experimentală a pus în evidență existența 
unui mare cuantum de incompetenţă *. Oamenii obișnuiți sunt 
surprinzător de slab înzestrați în privința deductiei şi a rationa- 
mentelor statistice. Evident, Mama Natură a preferat ca noi să 
abordăm sarcinile de raționare formală bazându-se in principal 
pe memorie şi analogie. Chiar şi statisticienii profesionişti tind să 
alunece în acest stil primitiv de gândire atunci când expertizele 
lor sunt inoperante. 

Fundamentului biologic i se subestimează performanţele. 
Inaccesibilitatea la informaţii directe, privind organele noastre 
interne sau stelele îndepărtate, nu au împiedicat progresul în 
fiziologie și astronomie. Experimentele mentale ale lui Einstein, 
elaborate în sprijinul teoriei relativității, au în vedere viteze 
foarte mari. Ipoteza superconductivitafi este legată de temperaturi 
foarte joase si de fenomenul ciudat al electricităţii. Într-adevăr, 
fundamentul biologic pare a fi condamnat la o subestimare siste- 
matică, deoarece el omite aspectul social al ştiinţei. Multe 
instituții stimulează difuzarea si creşterea cunoaşterii. Infra- 
structura din spatele ştiinţei ne permite să depăşim multe obsta- 

cole care par insurmontabile dintr-un punct de vedere biologic 
îngust. De exemplu, calculatoarele și diviziunea intelectuală a 
muncii au diminuat caracterul problematic anterior al complexităţii. 

Subestimările sunt reale. Dar să notăm că greşelile sunt cele 
pe care avem a le face. În loc să fie impedimente în cunoaştere, 
ele sugerează distincţii interesante. De exemplu, succesul 
surprinzător al experimentelor mentale în legătură cu fenome- 
nele neobişnuite indică până unde putem fi elitisti. Egalitarismul 
este în regulă atunci când controversele privesc fenomene obiş- 
nuite, dar numai intuiţiile experților au şanse în condiţii 
neobișnuite. Căci numai experții și-au rafinat aceste intuiţii în 
lumina teoriilor şi experimentelor care pot avea legătură cu un 
anumit fenomen. 

Predictiile greşite ale fundamentului biologic sugerează, de 
asemenea, procese interesante. Să considerăm din nou previ- 
ziunile sumbre despre implauzibilitatea universală a experimen- 
telor mentale care vizează fenomene neobișnuite. Aceste previ- 
ziuni sunt respinse de existenţa experimentelor mentale reuşite în 
teoria relativităţii, mecanica cuantică şi cercetările privind 
superconductivitatea. Totuşi noi am continua să credem că rata 
succesului este mult mai scăzută decât pare şi astfel să bănuim 
existența unui corp remarcabil de mare de experimente mentale 
eșuate în aceste domenii. Această bănuială este înlăturată de 
istoria teoriei relativităţii. Bunul simţ nu este opac în legătură cu 
ceea ce se întâmplă la viteze foarte mari. El extrapolează cu 
ușurință mărimile medii. Astfel, oponenții relativităţii nu 
întâmpină nici o dificultate în a colectiona experimente mentale 
respinse. Dar ei greşesc cu atât mai mult cu cât sunt mai nume- 
rosi. Experimentele mentale eşuate sunt mai puţin importante, 
deoarece ele, odată expuse, încetează a mai fi menţionate. Astfel, 
O parte a succesului nostru aparent obţinut cu ajutorul experi- 
mentelor mentale este o mostră de iluzie. Acest reziduu al barierei 
biologice se extinde şi la experimentele obișnuite. Studenţii care 
învățau experimente din manuale, supraestimau puterea de 
decizie, claritatea $1 plauzibilitatea metodei experimentale. 

Ar trebui, de asemenea, să fim pregătiţi să pătrundem în 
stocul nostru de explicaţii deja acceptate. Probabil că unele experi- 
mente mentale doar par să fie reuşite. Puterea lor de convingere 

poate fi explicată ca fiind mai curând un efect retoric sau o 
confuzie între contextul descoperirii și contextul justificării. Oricum, 
scoaterea din cauză a multor cazuri aparent clare este o tactică 
greşită. Paradigmele noastre iniţiale ar trebui să primească, pe ici, 
pe colo, un tratament mai aspru. 

Deci, teoria evoluționistă a experimentului mental nu este în 
nici un caz o teorie completă. Ea necesită amendamente la nivelul 
științelor sociale pentru a corecta pesimismul său epistemologic 
rezidual. Din fericire, această tendință, precum si incom- 
pletitudinea abordării evoluționiste nu o împiedică pe aceasta să 
sugereze întrebări fecunde şi răspunsuri corecte. 

EXPERIMENTUL MENTAL DIN PERSPECTIVA 


PSIHOLOGICA 


Ion MANZAT 
(Universitatea din Bucuresti) 


1. EXPERIMENTUL POZITIV ÎN PSIHOLOGIE 


Claude Bernard (1958) a încercat o definire şi o descriere a 
conceptului de experiment științific insistând asupra operaţiei 
centrale de disociere a factorilor şi asupra discriminării între 
factori reali şi aparenti. Experimentul ştiinţific presupune 
elaborarea unei strategii de explorare şi efectuarea unor 
măsurători. Metoda experimentală a lui Cl. Bernard procedează 
prin variatiuni concomitente. Se reproduce de sute sau de mii de 
ori acelaşi experiment, dar variind de fiecare dată unul din 
factori. Se notează rezultatele obținute şi se desprind regulari- 
tatile. este o metodă care şi-a dovedit eficacitatea, dar nu este 
infailibilă şi nici aplicabilă în toate domeniile sau problemele. 

Experimentul psihologic (clinic, natural, de laborator etc.) se 
distinge prin preocuparea de a discrimina, pe căi indirecte, su- 
biectivul de obiectiv nu numai sub aspect cantitativ ci şi calitativ. 
Experimentul pozitiv (mai ales cel de laborator, cel mai frecvent 
folosit) verifică ipoteze, măsoară rezultate, vizualizează prin 
grafice, caută să convingă prin formule statistice. De când s-a 
desprins de filosofie (perioada 1860-1880) psihologia şi-a câștigat 
prestigiul de ştiinţă experimentală şi a dobândit o mai mare 
credibilitate şi prin utilizarea sistematică a experimentului de 
laborator. Dar nu toate procesele şi fenomenele psihice pot fi 
studiate numai pe această cale. Avem în vedere complexele combi- 
natorici imaginative, intuiţiile, motivaţia, voința, atitudinea, 
creația, speranţa, credința, transcenderea etc. 

Claude Bernard declara: „Un om care descoperă faptul cel 
mai simplu aduce mai multe servicii omenirii decât cel mai mare 
filosof din lume“. Această declaraţie ne apare ca o culme a poziti- 

vismului extremist, unilateral și absolutizant. Stiinta n-ar putea fi 
decât experimentală (în sens pozitiv). În afara ei nu e posibilă nici 
o altă cale. Să închidem ușile. Nimeni nu-i va egala vreodată pe 
giganţii care au inventat maşina cu aburi. În acest univers organizat, 
comprehensibil si condamnat omul trebuie să stea în locul cuvenit 
de epifenomen. Fără speranță şi fără utopie. Karl Jaspers își 
exprimă dezamăgirea şi mirarea: „Este uimitoare pasiunea cu 
care se cufundă europeanul modern în toate lucrările, chiar în 
cele altădată dispretuite, numai pentru că sunt empiric reale. 

Creatorul din ştiinţă şi tehnică, artă si economie — ca şi 
magicianul, sub ochii logicianului cartezian — trece prin bariere 
datorită unui fenomen analog celui numit de fizicieni „efectul de 
tunel“. O aspirație magică îl atrage şi îl domină. Vrea să vadă prin 
ziduri, să ajungă pe Marte, să capteze fulgerul, să studieze 
străfundurile oceanului planetar, să citească gândurile celorlalți 
etc. Caută să prindă universul în flagrant delict de umblat cu 
ascunzisuri. Vrea să sfarme „frânele transcendente“ din calea 
misterelor (L. Blaga, 1993): Vrea să decripteze simbolurile arheti- 


pale şi să prevadă viitorul. 


2. EXPERIMENTUL MENTAL - PREMISĂ ȘI REZULTANTĂ 
A EXPERIMENTULUI POZITIV 


Cercetătorii cu vocaţie, înainte de a-şi realiza programul sau 
modelul experimental isi construiesc proiectul mintal al 
întregului demers pe un fond de tensiune intelectuală creată prin 
confruntarea logică a ipotezelor şi contraipotezelor, a strategiilor 
euristice si algoritmice. Întregul experiment se derulează întâi în 
mintea cercetătorului. După încheierea experimentului extern 
cercetătorul trebuie să conceapă mintal modul cel mai adecvat de 
interpretare şi prezentare a rezultatelor si să se concentreze 
asupra esentelor si regularitatilor din care poate desprinde un 


nou concept sau o nouă teorie. 

Experimentul psihologic este un astfel de proces în care sunt 
implicate deopotrivă operaţii obiectuale, operaţii intelectuale şi 
operaţii de gradul doi („operaţii asupra operaţiilor“ — J. Piaget, 
1965). 

Psihismul uman nu este doar o reflectare subiectivă a lumii 
obiective, ci este şi construcfie-creafie, o „creştere din interior“ 
(John Dewey). Multe idei, trăiri izvorăsc în mod misterios din 
psihism. J. Piaget a arătat primul că pe lângă operaţii ale inteligenţei 
care sunt o interiorizare a acţiunilor obiectuale (operațiile con- 
crete) există $1 operaţii formale sau ,,propozitionale“ sau operaţii 
de gradul doi şi chiar de gradul trei fără vreo sursă evidentă în 
realul empiric. Așa, de exemplu, se poate dezvolta „abstractizarea 
reflectantă“ (abstractizarea abstractizărilor), generalizarea genera- 
lizărilor, sinteza sintezelor etc. 

Iată deci că inteligența umană este înzestrată cu capacităţile 
necesare realizării $1 trăirii experimentului mintal care se configu- 
rează ca un complex operațional care se derulează şi se dezvoltă 
la nivelul mentalului sub forma confruntării şi conjecturării 
ipotezelor, teoriilor, conceptelor prin transferuri şi contra- 
transferuri ca „extinderi ale câmpurilor operatorii“. Am reuşit să 
surprindem, în cadrul gândirii ştiinţifice, transferuri directe (extra- 
polări), transferuri inverse (recurențe), transferuri complemen- 
tare si structurale, transferuri de gradul doi („transferuri ale 
transferurilor“ — I. Mânzat, 1988). 

Experimentul mental presupune din partea cercetătorului un 
efort de introspecfie care trebuie să-l ajute să se dedubleze: o dată 
este inițiatorul şi realizatorul unui experiment şi totodată este 
verificatorul care controlează, contrazice şi rectifică. Experimen- 
tatorul este succesiv sau simultan proiectant si executant, actor şi 
spectator, judecat şi judecător. 

Experimentul mental este un modus operandi mental care nu 
exclude întotdeauna „realul empiric“, ci îl imaginează esenfializat, 
adică purificat, curăţat de detalii, artefacte şi elemente nesemni- 
ficative. 

În ştiinţă găsim nenumărate descoperiri care sunt rodul 
experimentelor mentale. În fizică — teoria relativității restrânse si 
generalizate (A. Einstein), principiul complementaritatii (Niels 
Bohr), principiul nonseparabilităţii particulelor (Bernard 

D’Espagnat) ș.a. În psihologie — conştiinţa ca sinteză creatoare 
(Wilhelm Wundt), inconştientul transpersonal care conţine 
arhetipurile (Carl Gustav Jung), principiul sincronicităţii sau „al 
relațiilor acauzale prin coincidenţă semnificantă“ (C.G. Jung şi 
Wolfgang Pauli) etc. În aceste cazuri experimentul pozitiv este 
neputincios şi perturbator. 

Gândirea matematică începând cu notele din scrisoarea 
tânărului Evariste Galois (1811-1832) a descoperit o lume străină 
omului, care nu corespunde experienței umane obişnuite, 
universului așa cum îl cunoaşte conştiinţa omului mediu. Logica 
procedând prin da sau nu este înlocuită cu o superlogică functio- 
nând prin da și nu. Această superlogică nu este de domeniul raţio- 
namentului, ci al intuifiei. Lucrările lui Galois constituie punctul 
de plecare în studiul algebrei moderne şi în teoria actuală a 
funcţiilor algebrice. Uneori gândirea ştiinţifică a unei epoci nu 
este pregătită pentru a recepționa si înțelege o invenţie sau o 
descoperire. Astfel, ideile revoluționare ale lui Galois au fost 
respinse de Academia Franceză de Ştiinţe ca „neinteligibile“ şi 
numai 15-20 de ani mai târziu au început să fie acceptate şi 
înțelese. Galois şi-a elaborat teoria la vârsta de 20 de ani, aceasta 
fiind consemnată într-o scrisoare adresată unui prieten, în 
noaptea premergătoare duelului în care a fost ucis. Se pare că el 
este cel mai tânăr savant din istorie. Academicienii francezi din 
1831 au încercat să „descifreze“ notițele lui Galois apelând la 
raționamentul matematic, riguros şi sistematic dar neputincios în 
acest caz. Intuiţia genială aştepta să comunice tot cu intuiţia. 

Se vorbeşte astăzi de existența unui hiperspațiu (spaţiu 
transfizic) răspunzător de producerea unor evenimente si fenomene 
exotice, a unui spațiu cu 4, 5, 6, 11 sau n dimensiuni în care 
pulsează energii transfizice, manifestate sau nu în sistemele vii, cu 
proprietăţi distincte de cele ale energiilor fizice, de o rară subtili- 
tate a materiei, cu o sincronicitate acauzală, dezbrăcată de suportul 
temporal, pusă sub semnul asociativității între universul supra- 
senzorial şi cel fizic, un fenomen de impregnare sau aderență 
între forțele cosmice ori telurice şi anumite persoane. 

Dar tentaţia de a rămâne la „continuumul material“, în planul 
exclusiv al experimentului fizic (eliminând componenta spirituală 
a universului ca neştiinţifică ), isi refuză deocamdată orice certitudine 

în planul cunoaşterii ezotericului. Psihologia paranormalului 
rămâne încă în opoziție conflictuală față de cercetarea bazată pe 
experimentul pozitiv. Prea marea încredere pe care o au oamenii 
în ştiinţa experimentală şi în cunoaşterea pozitivistă poate bloca 
însăși conștiința integrării omului în cosmos, poate conduce la o 
ecranare a intuitiel, la tocirea simțului universalităţii, la limitarea 
libertăţii spiritului. Multe din marile cuceriri ale gândirii stiin- 
tifice au fost posibile tocmai grație unei suspendări a rationa- 
mentului riguros al experimentului obiectual și prin încercarea de 
a asculta vocea intuiţiei creatoare şi a paradoxului. Astfel, numai 
prin experiment mental şi intuiție cognitivă au putut ajunge 
David Bohm şi Jean Pierre Vigier (în 1954) la ipoteza existenţei 
unui „mediu subcuantic“, ascuns şi subiacent: o particulă este 
mereu în contact cu un mediu ascuns care corespunde unui nivel 
mai profund al realității fizice decât nivelul cuantic, mediu cu care 
toate particulele de la nivel cuantic s-ar afla permanent în inter- 
acțiune. 

Deseobit, experimentul mental este atât premisa cât şi 
rezultanta experimentului obiectual. 


3. ANALIZA COMPARATIVĂ A CELOR DOUĂ TIPURI 
DE EXPERIMENT 


Experimentul pozitiv este programatic organizat, riguros con- 
trolabil şi verificabil statistic. El poate fi repetat oricât de des. 
Rezultatele sale sunt convingătoare de la început. Experimentul 
mental este impregnat cu ipoteze şi imagini, cu scheme abstracte, 
concepte figurale şi credinţe ale cercetătorului. Este mai liber si 
mai flexibil, dar poate uşor să decadă în ficțiune şi fantasmatic. 
Experimentul mental este liber de pericolul erorilor de observaţie 
si al erorilor de instrument, dar nu este eliberat de erorile si 
aproximările imaginaţiei creatoare. 

Sigmund Freud (1893) observa: „Când viata ne pliază sub 
severa sa disciplină simțim in noi o rezistență contra inexorabilului, 

monotoniei gândirii, exigențelor probelor realității. Pentru că ea 
ne privează de multe prilejuri de plăcere, rațiunea devine un inamic 
de sub jugul căruia ne smulgem cu bucurie, cel putin temporar, 
abandonându-ne seductiilor nerationalului“. 

Experimentul pozitiv utilizează frecvent analiza logică şi 
controlul rațional. Experimentul mental este condus de către 
imaginație care dacă nu cooperează cu gândirea poate degenera în 
fantastic şi neplauzibil. Experimentul mental acceptă însă şi 
nerafionalul, îmbinând adesea rationalul cu nerationalul, sub- 
rationalul cu suprarationalul avansând până la un nivel în care ele se 
combină complementar in procesul complex al intuitiei creatoare. 

Cele două tipuri de experimente, au fiecare atât avantaje cât 
și dezavantaje. Avantajele lor însă pot deveni complementare. 

Astăzi experimentul ştiinţific ia o turnură sinuoasă care avan- 
sează de la exotic (adică de la negarea statutului său prezent) prin 
idee, măsură, inducție, transductie, proiect mental, intuiție, relaţie 
de coordonare, complementarizare spre o integrare finală care se 
aseamănă foarte mult cu relaţia parte-întreg din gândirea 
hindusă, cu relația complementară yin versus yang, din taoismul 
chinez sau cu relaţia unu — multiplu din filosofia plotiniană. Fizica 
cuantică devine o împăcare de contrarii care sunt puse să conlucreze: 
corpuscul şi undă, formă şi vibraţie, haos şi cosmos, manifest şi 
ascuns, nimic şi ceva. Imaginea holografică a universului (dar şi a 
creierului!) apare pe urmele monadei leibniziene, dar şi ale 
Aleph-ului cabalistic. Multe teorii şi principii moderne sunt 
actualizări ale unor ontologii arhaice. 

Faptul că ştiinţa nu poate ieşi din criza propriei sale supra- 
producții decât prin valorizarea unei „relaţii de incertitudine“ 
(Werner Heisenberg), a unei logici a contradictoriului (Gödel), a 
integrării contrariilor într-o „a treia stare“ care să echilibreze 
balansul potentialitate/actualizare — omogenizare/eterogenizare 
(Şt. Lupasco) este semnificativ pentru necesitatea limitării căii 
pozitiviste a cunoaşterii. Paradoxul spatiu-timp, ca linie continuă 
a universului, paradoxul marii reunificări (G.U.T.) a celor patru 
forte primordiale ori cel al viziunii holografice a universului 
(Davis Bohm), sau teoria câmpurilor sau a supercorzilor vibratorii 
unde haosul capătă, alternativ, aceeaşi valoare cu cosmosul sunt 

încercări de a ieşi din perimetrul noofag al exactității tehnico- 
ştiinţifice şi de a regăsi sensurile originare ale lumii (Vasile 
Avram, 1994, p. 267). Numai gândirea metafizică şi meapsihică 
poate accede până la descrifrarea misterelor si esentelor ascunse. 
Pentru o astfel de gândire „meta — de gradul doi“ nu curgerea ca 
de râu caracterizează lumea, ci rotirea, spirala, cercul cu centrul 
peste tot şi circumferința nicăieri (Blaise Pascal). Distanţa în 
spațiu şi în timp nu se măsoară cu unități divizibile, ci într-o 
cuprindere globală, cu toate simţurile reunite într-unul singur, în 


mod sinergic, care s-ar putea numi simțul ciclopic. 
Parapsihologia a demonstrat că telepatia nu se bazează pe 


transmiteri prin câmpuri electromagnetice sau alt tip de câmpuri 
fizice, ci prin câmpuni extrafizice, de natură spirituală, în care 
distanţele în timp $1 spaţiu nu mai contează. Aceasta înseamnă că 
psihismul uman este o energie nefizică, cu posibilități nelimitate 
de propagare. Psihologii şi fizicienii au condus investigația lumii 
până în pragul pulverizării conceptelor fundamentale de materie, 
energie, timp, spațiu, determinare, până în punctul în care 
universul „cu cat devine mai de înţeles, cu atât pare mai fără 
sens“ (Sorin Comorosan, 1993). După divizarea progresivă a 
particulelor elementare până la a nu mai fi detectabile decât prin 
ecuații matematice, a urmat o valorizare existenţială a vidului 
(vacuum-ul cuantic care fluctuează $1, prin acumulare de energie 
din sine însuşi, explodează si naște substanța), o încercare de „a 
muta zidul transcendentului“, a anihila deosebirea dintre haos şi 
cosmos, dintre substanţă şi idee, de a reduce totul la o supervibrafie 
ordonată in „supercorzi“ şi vegheată de o „superforță“ mai 
impersonală decât cel mai abstract zeu. 

Gândirea științifică tinde adeseori la o schematizare care 
poate să ne pună în situația de a mânui lucrurile, dar nu de a trăi 
lucrurile. Dar noi, oamenii, când gândim lucrurile le şi trăim (Nae 
Ionescu, 1993, p. 86). Experimentul mental, mai mult decât cel 
obiectual, ar fi deci trăirea directă a realităţii. Dar această trăire 
afectiv-motivaţională sau volițională este individuală si inefabilă 
sau necomunicabilă. Pentru a fi împărtășită (întrucât ştiinţa 
poartă asupra generalului, nu asupra individualului) ea trebuie 
transfigurată și tradusă prin logică şi prin intuiție supralogică. 

4. COMPONENTELE PSIHICE ALE EXPERIMENTULUI 
MENTAL 


Pentru realizarea experimentului mental acţionează o pluralitate 
de procese și funcţii psihice. În centrul acestora, ca un nucleu de 
generativitate şi dinamicitate se mișcă intuiţia cognitivă. Psihologii 
clasici (gestaltistii germani) considerau că intuiţia ignoră logica, 
operaţiile intelectului și rațiunea. Credem că mai curând le 
include, depăşindu-le. Intuitia poate apărea ca o cunoaștere miste- 
rioasă de origine lăuntrică sau manifestându-se ca un sentiment 
legat de o viziune clară, concentrată. Demersurile intuitive au loc 
dincolo de liniaritatea proceselor intelectului si de aceea par suspecte. 
Pe deasupra, intuitiile mai sunt mijlocite de tăcuta emisferă 
dreaptă (R. Sperry, 1982). Simbolurile ei, imaginile și metaforele 
ei trebuie preluate de emisfera stângă şi reformulate înainte ca o 
informatie să fie cuprinsă în întregime. Intuiţia nu e separată de 
intelect, ea include intelectul. 

În domeniul intuitiei cognitive, care deseori este generatorul 
si stimulatorul experimentului mental, psihologia clasică a 
remarcat efectul dar n-a putut elucida procesul sau l-a expediat, 
repede şi superficial, în abisul inconştientului. Tot ceea ce se 
bănuiește a tine de inconştient are un mare avantaj: nu mai trebuie 
explicat şi justificat pentru că inconştientul a rămas încă abscons 
și abisal. Psihologia definește intuiţia ca „descoperire bruscă a 
unei soluţii, fără conștiința modului de descoperire“ (Paul 
Popescu-Neveanu, 1978, p. 380). Suntem de acord cu caracterul 
de explozie, de erupție, de străfulgerare scurtă şi neașteptată. Dar 
acesta nu este decât punctul terminus al unui proces. Multi 
psihologi nu sunt de acord că intuiţia este proces, pentru că aceasta 
ar însemna o durată cu desfăşurarea succesivă a unor etape. 
Intuitia, după ipoteza noastră (I. Mânzat, 1995), este un proces 
psihic complex, care se desfășoară atât de rapid încât succesiunea 
pare simultaneitate. Intuifia este psihosinergie: mai întâi se 
realizează cooperări sinergice locale între procesele cognitive; 
apoi nucleul de generativitate şi expansiune devine „imaginaţia 
conceptuală“ (B. D'Espagnat) ca o complementaritate a gândirii 
şi imaginaţiei; sinergia din câmpul cogniţiei se extinde rapid în 

celelalte câmpuri extracognitive până când toate aceste cooperări 
sinergice locale comunică între ele şi se combină neașteptat 
izbucnind ca o „erupție vulcanică“, cooperarea globală a tuturor 
proceselor şi funcţiilor psihice, conștiente şi inconștiente, ratio- 
nale şi iraționale. Acesta este momentul final, în care cercetătorul 
percepe această psihosinergie globală ca pe o intuiție; el remarcă 
doar emergenţa, dar îi scapă procesul (incubaţia). Studiind intuiţia, 
ca energizor al experimentului mental, nu trebuie să excludem 
irationalul din câmpul inteligenței umane. Nu este corect să 
explicăm intuiţia degradând-o şi coborând-o în inconștient sau 
subconștient. Din moment ce intuiţia este o funcţie care 
depdsesete clar potențialul obișnuit al conștiinței, este absurd si 
nedrept să o plasăm dedesubt, în inconştient. Intuitia creatoare 
este o funcție ascendentă, care se ridică deasupra conştiinţei, până 
la un nivel pe care noi îl numim transconstiinfd — conștiința de 
vârf, a patra stare de conştiinţă sau conştiinţa cea mai 
performantă care funcționează rareori şi nu la toți oamenii 
(I. Mânzat, 1955). Intuitia poate fi funcţia princeps a experi- 
mentului mintal ca un demers idealizat, esentializat. Procesându-se 
ca psihosinergie globală intuiţia este o generatrice a experimen- 
tului mental, adică o matrice generatoare de reorganizări şi 
combinări creatoare, care se află in relații de alianţă şi nu de 
adversitate cu inteligența. Numai pe baza acestei alianţe care nu 
exclude şi momente de competiţie este posibil sinergismul psihic 
generalizat (I. Mânzat, 1991). 

Procesele psihice care acționează în planul experimentului 
mental nu sunt izolate, ci grupate în combinaţii și complexe 
procesuale. Importantă este ,,rationalizarea imaginativă“ (A.N. 
Whitehead), o metodă opusă drumului inductivist, empirist; este, de 
fapt, „experimentul imaginativ“ al ştiinţei şi filosofiei supranumit şi 
„descriere metafizică“. Prin această metodă investigatorul discerne, 
într-un anumit domeniu, ceea ce el apreciază că ar reprezenta 
trăsăturile generale şi esenţiale, după care formulează categoriile si 
simbolurile pentru această investigaţie şi încearcă să descopere dacă 
ele există şi în alte domenii. Apoi întregul sistem se confruntă 
deductiv cu faptele experienţei. C. Noica (1993, p. 23) apreciază 
cel mai mult „nu inductivul, nici deductivul, ci pro-ductivul — a 
duce înainte ceva“. 

Un rol deosebit in dinamica experimentului mental il are 
„imaginația conceptuală“ (B. D’Espagnat) care presupune 
complementaritatea gândirii şi imaginaţiei până la sinergismul 
lor. Gândirea izolată este prea cenzurată şi prea conformistă. 
Imaginaţia, fără cooperarea cu gândirea, este prea libertină şi 
poate depăşi cadrele rationalului şi ale plauzibilului. Leibniz 
arăta că fenomenele imaginare sunt o expresie a universului intern 
și un mijloc de îmbogăţire a acestuia. După P. Malrieu (1967) 
imaginaţia se distinge prin posibilitatea de a descoperi şi trans- 
forma lumea prin intermediul descoperirilor și transformărilor 
care intervin în propria personalitate. Imaginaţia conceptuală 
este specifică creației ştiinţifice (descoperire) şi tehnice 
(invenţie). Corelaţia şi cooperarea gandire-imaginaftie în creația 
ştiinţifică poate fi susținută prin analiza psihologică a relaţiei 
dintre imagine şi concept. J.P. Sartre (1940) nu vede o deosebire 
de principiu între cele două entități. El scrie: „Există pentru 
concept două moduri de apariție: ca pură gândire pe teren 
reflexiv, iar pe teren nereflexiv, ca imagine“. În structura imaginii 
pot intra judecăţi pe care Sartre le numește „aserţiuni 
imaginative“. Paul Popescu-Neveanu (1977, p. 375) arată că în 
timp ce conceptul e structura tare a intelectului, imaginea este o 
structură slabă, dar mai bogată. În cadrul creaţiei stiintifico- 
tehnice iluminarea se reduce la un singur moment; mai multe 
momente de inspirație sunt presărate de-a lungul întregului 
proces creator, în fiecare etapă sau secvenţă a sa (Sidney Parnes, 
1967). „Combinatorica imagistică are un câmp mai larg decât 
combinatoricile reglementate logic“ (Paul Popescu-Neveanu, 
1977, p. 375). A. Einstein şi N. Bohr în fizică, S. Freud si 
C.G. Jung în psihologie au săvârşit un efort de „imaginaţie 
conceptuală“. Ei au imaginat un real cu totul diferit de datele 
rațional admise. Pornind de la această proiecție imaginativă au 
stabilit ansambluri de fapte pe care experiența empirică le-a 
verificat. H. Bergson (1994, p. 146) arăta că adevărata înţelegere 
consistă într-o mișcare a spiritului care oscilează între percepții 
sau imagini, pe de o parte şi semnificația lor, pe de alta. A 
experimenta intelectual înseamnă a purta o aceeaşi reprezentare 
sau complex imagistic prin diferitele planuri ale conștiinței, 
într-o direcţie care merge de la abstract la concret, de la schemă 
la imagine. 

Fritjof Capra (1983) militează pentru integrarea conceptului 
de sănătate spirituală, pe de o parte, cu achiziţiile ştiinţei de până 
acum şi pe de altă parte, cu formele transpersonale ale percepţiei 
si experimentului. I se pare deplasată rezumarea la „forma carte- 
ziană“ a experimentului. Omul de tip cartezian „stă în afară“ şi 
premisa sa, precum şi rațiunea sa de a fi e „starea în afară“, 
ek-sistenfa alienată. Tipul acesta de om vădeşte apoi infirmitatea 
de a nu înțelege decât ceea ce stă în legătură cu percepţia grosieră 
și cu reprezentarea spaţio-temporală. Pentru „realitatea după 
realitate“, pentru experiența transpersonală, pentru percepţia 
extrasenzorială el nu dispune de valențe comprehensive, nici 
măcar într-o formă rudimentară. Fr. Capra crede că adevărata 
sănătate psihică cere o echilibrare a celor două forme de 
cunoaştere, adoptarea unui nou „stil cognitiv“, un „new mind- 
scape“ (M. Maruyama) caracterizat prin dăruire față de clipă şi 
profundă sesizare a dimensiunii spirituale a existenţei. 

Experimentul mental nu este doar o modalitate complexă de 
cunoaştere, întrucât dramatismul proceselor şi devenirilor sale 
relevă şi participarea unor procese extracognitive: motive 
intrinseci (curiozitate epistemică, interes cognitiv, atracţie spre 
mister) ca adevărate „cauze interne“, emoții şi sentimente 
intelectuale, capacităţi de concentrare ale atenţiei şi voinţei. 
Experimentul mental nu este o formă de cunoaştere, ci o 
aptitudine Care se poate exprima ca o capacitate a subiectului. 


5. IDEALIZAREA -UN COMPLEX OPERATIONAL SINERGIC 


Constructul se referă la conceptele ştiinţifice care se reali- 
zează prin idealizare şi care se bazează pe abstractizări şi genera- 
lizări de gradul doi (abstractizări ale abstractizărilor, generalizări 
ale generalizărilor). După Mario Bunge, constructele sunt obiecte 
ideale construite şi experimentate mental. După cum demon- 
strează G. Uscătescu (1987), conceptele ştiinţei sunt modele 
mentale. Această construcție mentală a conceptului se realizează 

prin activitatea de idealizare, un complex operaţional in care 
operaţiile mentale izvorăsc tot din operaţii. Gh. Enescu (1973) 
afirmă că ştiinţa nu se poate lipsi de „premise metafizice“: fiind 
limita ideală a unei tendinţe reale, limita la care poate ajunge 
abstractizarea obiectului ideal nu mai este o simplă abstracţie... 
Dacă în abstractiile simple accentul este pus pe „reținerea unor 
însușiri“, în cazul idealizării accentul este pus pe „neglijarea unor 
însușiri“. Conceptele teoretice cu un înalt grad de idealizare sunt 
numite şi concepte ideale şi pot avea trei semnificaţii diferite: (a) 
o semnificaţie rațională (ca „limită ideală“); (b) o semnificaţie 
senzorială (ca „limită de percepţie“, de fapt limitele posibilităţii 
noastre de percepere); (c) o semnificaţie practică (limita permisă 
a raţiunii practice). 

Fizica modernă este prima ştiinţă care ne-a obligat să luăm în 
serios problema idealizării. Aceasta se explică prin aceea că 
fizica, utilizând un aparat matematic foarte sofisticat are de-a 
face cu „abstracții“ de cel mai înalt ordin, iar, pe de altă parte, 
este mereu obligată să confrunte abstractiile ei cu realitatea 
fizică, experimentală. Într-o situație similară se află și psihologia 
care, deşi operează cu abstracții extreme, fenomenele psihice 
fiind de natură ideală, încearcă să convingă prin cercetări experi- 
mentale, de laborator. 

Idealizarea este „capacitatea gândirii noastre de a construi 
așa-zise „obiecte ideale“, adică astfel de concepte în care anumite 
procese şi tendinţe reale sunt duse în planul gândirii la limită“ 
(Gh. Enescu, 1973). Astfel, pornind de la faptul real că există 
corpuri de dimensiuni „din ce în ce mai mici“, gândirea ştiinţifică 
ajunge la ideea „corpului fără dimensiuni“, confirmată de existența 
unor „imperceptibile“ (de dispariţia dimensiunilor din câmpul 
nostru senzorial). Pe de altă parte, procesul gândirii abstracte ne 
duce la ideea „inutilităţii“, în anumite operații intelectuale, a în- 
susirilor spatiale. Gândirea ştiinţifică ne sugerează posibilitatea 
de a neglija dimensiunile şi timpul astronomic în anumite operaţii 
experimentale, în sensul că cercetătorul nu este nevoit să le ia în 
consideraţie când cercetează. Toate aceste caracteristici aparțin 
experimentului mental prin care cercetătorul corelează diversele 
concepte ştiinţifice şi le organizează în sisteme conceptuale sau 
teorii ştiinţifice. Mario Bunge (1984) afirmă: „Cu cât este mai 

apropiat de experienţă, cu atât mai puțin apt este un concept de 
a intra în axiomele unei teorii... dacă dorim să explicăm 
experiența trebuie să ne ridicăm deasupra ei, prin analizarea în 
termeni nonexperientiali“. De aceea, gândirea ştiinţifică nu este 
obligată să rămână permanent în legătură cu realitatea fizică, să 
asigure valoare referențială tuturor termenilor ei. Aceasta ar 
frâna dezvoltarea ştiinţei. J.P. Vigier are curajul să declare: 
„avem întrutotul dreptul de a introduce în fizică lucruri care nu se 
observă“. Iar W. Heisenberg observa că, în cazul unor concepte 
ale fizicii teoretice, „relaţia acestora cu experienţa sensibilă se 
recunoaşte foarte greu“. 

Conceptul ştiinţific este o construcție ideală nu numai pentru 
că aparţine sferei ideilor ci şi pentru că presupune o anumită per- 
fectiune; de caracterul idealizat al construcției conceptuale este 
legată şi ideea de puritate, de omogenitate internă. Şi întrucât 
conceptele ştiinţifice moderne nu sunt izolate şi nici precis 
conturate, fiind doar „nişte penumbre în mişcare“ (Şt. Lupasco) 
prin experimente mentale se pot întrevedea întrepătrunderile şi 
fuziunile conceptuale. 

Experimentele ideale care neglijează detaliile şi artefactele, 
imperfectiunile şi „impurităţile“ au avut un mare rol în istoria 
gândirii ştiinţifice dacă admitem că există o parte foarte abstractă 
numită formală a gândirii care modelează nu structuri reale, ci 
structuri de gândire, fiind compusă din modele de modele, din 
operații asupra operaţiilor care se referă nu la realul empiric ci la 
posibil. Construcțiile mentale sunt adesea mai reale decât 
acţiunile obiectuale. Cunoaşterea formală se supune altor criterii de 
evaluare şi altor condiţii de constructivitate şi funcţionalitate 
decât cunoaşterea factuală. 

Lucian Blaga (L. Sofonea şi N. Ionescu-Pallas, 1987, p. 275) 
observa că ştiinţa lucrează şi cu inobservabile iar ceea ce este 
observabil rămâne neinteligibil dacă nu este gândit prin modele 
turnate în modele inteligibile. Blaga dă unele exemple de 
„obiecte ideale“ obţinute printr-un proces de maximă idealizare: 
conceptele de „punct“ sau „plan“ din geometrie. Punctul este 
definit ca ceva „spaţial“, „fără extensiune“, conceptul fiind „cu 
un capăt în concret si cu celălalt in abstract“. 

Gândirea ştiinţifică are o dublă funcționalitate: a) descoperă 
relieful faptic (obiectual, exterior); b) inventează independent, prin 
idealizare, rafionalul nefaptic (ne-obiectual, mintal). Uneori 
gândirea concepe fără să fi perceput anterior, este „o creştere din 
interior“ (J. Dewey). De aceea, este posibil ca uneori obiectele 
rationale, create mental, să nu aibă corespondențe factuale. De 
exemplu, plăsmuiri imaginative ca eterul, curbe-suprafete imaginate, 
funcţii şi functori, simboluri arhetipale, operaţii atemporale etc. 

Lumea gândită se scindează astfel în două niveluri care sunt 
totodată două funcționalități: a) cosmosul noetic-fenomenal 
constituit din ansamblul conceptelor necorespondente cu lumea 
reală (lume existentă, posibilizată); b) cosmosul noetic-nefenomenal 
constând din ansamblul conceptelor necorespondente cu lumea 
reală (lumea rational posibilă, dar neposibilizat4). Conceptele cu 
existență pur raţională (fără corespondent faptic identificat) pot 
fi plăsmuiri mentale având un caracter pregnant exprimabil. De 
exemplu: V2, n, i, œ etc. 

Conceptul ideal „nu poate fi pierdere a realului, ci doar 
potenţare a lui sau regăsire a lui pe un nivel superior“ (C. Noica). 
Datorită idealizării, omul poate avansa până la un „comportament 
simbolic“ care-l ajută să depăşească condiția de prizonier al 
câmpului perceptiv, dobândind o libertate și o independenţă în 
raport cu datele experienţei senzoriale. 

Operatiile nespecifice ale inteligenței umane -— analiza si 
sinteza, comparafia etc. — transferate în planul idealizării, având 
atributele gândirii metafizice şi metapsihice, devin metaoperații: 
meta-analiza realizează o despărțire prin înălțare şi depășire, 
meta-comparatia care detaşează analogii şi disanalogii dincolo de 
empiric, meta-sinteza este operaţia unificatoare de gradul doi 
care se poate metamorfoza în complementarizare ca sinteză 
creatoare a opuselor. 

Toate operaţiile şi meta-operatiile la care ne-am referit 
intretin și dezvoltă idealizarea care reprezintă cooperarea 
sinergică, adică „împreună şi deodată“ şi „una prin alta, nu una 
după alta“ a tuturor operaţiilor mintale (I. Mânzat, 1991). 

6. „COMPLEXUL DE INFERIORITATE“ AL PSIHOLOGIEI 
ACTUALE 


Psihologia contemporană suferă de un „complex de inferio- 
ritate“ în fata fizicii si a celorlalte ştiinţe exacte si foarte vechi. 
Psihologia îndrăzneşte mai puţin decât fizica să recunoască faptul 
că se foloseşte de experimentul mental şi de idealizare. Fizica 
teoretică utilizează frecvent experimente mentale, experimente 
ideale si intuitii creatoare şi nu ezită să recunoască. Chiar se 
mândrește, considerându-le virtuţi ale spiritului ştiinţei. 

Stiinta modernă şi postmodernă ne învaţă că îndărătul vizibi- 
lului simplu se află un invizibil complicat, că ordinea ascunsă, 
profundă este mai subtilă şi mai complexă decât ordinea manifestă, 
superficială. În acest sens afirma Paul Valéry că în cunoaşterea 
modernă „miraculosul şi pozitivul au contractat o uimitoare 
alianță“. Acest contract nu este valabil doar în domeniul 
științelor fizice şi matematice. Ceea ce este adevărat pentru aceste 
științe este posibil adevărat si pentru altele ca antropologia, 
psihologia, sociologia. Ceea ce funcționează în ştiinţele fizice 
funcționează probabil şi în ştiinţele omului. Este foarte greu să ne 
dăm seama de acest transfer depărtat. Este din pricină că în 
gândirea ştiinţifică din domeniul umanului s-au refugiat toate 
prejudecățile şi frustanle, inclusiv cele astăzi evacuate din ştiinţele 
exacte. Într-un domeniu atât de apropiat de ei şi atât de mișcător, 
cercetătorii, pentru a vedea „limpede“, au încercat să reducă 
totul la un sistem. S. Freud explică totul, G. Allport descrie şi 
explică totul. J.P. Guilford crede că a găsit structura intelectului 
(faimosul „cub“ al lui Guilford). Psihismul devine, sub impulsul 
psihologiei cibernetice, sistem psihic uman în care totul pare 
perfect şi clar organizat. În fond, psihismul nu poate fi conceput 
ca sistem, întrucât în câmpul lui haosul este permanent si 
dinamic; putem accepta ideea că psihismul uman tinde spre siste- 
micitate sau că este un „sistem în devenire“ şi incomplet. Acesta 
este cel mai malefic „complex de inferioritate“ al psihologiei 
actuale, care foarte uşor se transformă în „complex de superi- 
oritate“ (vezi psihologia cognitivă si psihologia transpersonală). 

Psihologia se teme, mai mult decât alte ştiinţe, să nu fie acuzată 
iar de ocultism, ezoterism, misticism. Dar nu se sfieşte să facă o 
religie din selfism, cognitivism sau transpersonalism. 


7. EXPERIMENTUL MENTAL POATE FI O CALE DE 
ACCES ÎN ORIZONTUL METAPSIHIC ȘI 
PARANORMAL 


Prin complexe si multiple experimente mentale fizicienii con- 
temporani au ajuns la o imagine-concept cunoscută sub numele 
de paradigma vibratorie (inspirată probabil din „Nada Brahma“ 
indiană după care muzica, armoniile sunt telosul lumii). Această 
paradigmă a condus la ipoteza — de neacceptat pentru pozitivistii 
încrezători doar în rezultatele si măsurătorile experimentului 
factual — că nu este deloc nestiintific a admite şi o altă realitate a 
lumii decât cea percepută. Biochimistul Rupert Sheldrake (1985) 
a făcut senzaţie cu teoria sa a „câmpurilor morfogenetice“ după 
care orice structură ordonată din cosmos exercită o influenţă, 
adică are un efect asupra restului cosmosului. Efectul constă în 
aceea că, după apariţia structurii respective, multiplicarea, proli- 
ferarea ei devin mai probabile. Existenţa unei molecule deosebit 
de complexe, de pildă a unei enzime, înlesneşte formarea altor 
asemenea molecule. Prin urmare: efectul până acum neglijat al 
oricărei structuri asupra întregii ambianţe constituie un „câmp 
morfogenetic“. Plantele şi animalele determină, prin simpla lor 
existenţă, o creştere a probabilității reaparitiei polifiletice a unor 
organisme de aceeași structură. Instinctul, învățarea se explică tot 
prin câmpuri morfogenetice. Dacă un animal asimilează o 
informaţie, altor exemplare din aceeaşi specie le vine mai uşor 
să-şi însuşească informaţia respectivă. Dar teoria lui Sheldrake se 
mai sprijină si pe o altă idee, una mai mult orientală, care se 
deosebeşte de concepţia aristoteliană, fiind numită „cauzare 
supratemporală“, cauzare cumulativă. Forma imuabilă dobândeşte 
posibilitatea transformării. Câmpurile morfogenetice devin 
obiect al transformării şi al proceselor de învățare. „Forma“ nu 

rămâne fixă, nici pur iterativă. Ea se schimbă, „căci tot ce se 
petrece realmente în lume va determina generarea morfologică 
transmisă prin câmpurile morfogenetice“. La Platon şi Aristotel 
procesul este monodimensional: lumea reflectă formele date ca 
idei. La Sheldrake chiar şi lumea formelor manifestate se reflectă 
în procesele morfogenetice, ceea ce înseamnă că are loc o inter- 
condiţionare şi o influență reciprocă. Procesul este cumulativ, 
dincolo de timp şi peste generaţii. O asemenea idee lipseşte din 
tradiția spirituală occidentală, iar Sheldrake ştiind de unde s-a 
inspirat, o asemuieşte cu principiul Karmei, cu budismul 
Mahayana, care trimit la un gen de memorie cosmică. Tot ceea ce 
se petrece în univers este un fel de Karma cosmică. 

Mihai Drăgănescu (1990) demonstrează existența unui „inel 
al lumii materiale“ constituit dintr-un circuit de comunicare 
continuă între universul vizibil și „profunzimile materiei“, o 
structură a cărei intuiție deschide orizonturi nebănuite pentru 
cunoaştere şi instituie o „legătură directă între fizic, viu şi 
psihism“. David Bohm (1987) o numeşte „ordine implicată“ şi o 
aşează la baza lumii vizibile. Din ea derivă spaţiul, timpul si 
particulele elementare. Dar mai există, spune el, şi o „supra- 
ordine implicată“, mai subtilă, mai inefabilă, care generează 
prima ordine implicată şi o ajută să se organizeze. Este totalitatea 
totului care organizează sensurile. 

Dumitru Constantin (1981) arată că telepatia, hipnoza, 
câmpul energetic al organismului, sensibilitatea plantelor, 
structura subconstientului ş.a. primesc explicaţii naturale prin 
universul informaţional al celulei vii (aşa numita „percepţie 
primară“). De aici pulsaţia ritmică a organismelor monocelulare, 
reacţia senzitivă a plantelor la stimuli externi, autoreglarea 
organismului viu şi alte fenomene „normale“, dar considerate 
până nu demult ca insolite. Analizând câteva experienţe liminale 
și subliminale, supravegheate ştiinţific, Dumitru Constantin ne 
îndeamnă la meditație, la reflecţie asupra modului nostru de a 
gândi natura şi a ne gândi pe noi înșine: suntem suficient de 
pregătiți psihic pentru a primi informaţii care şochează modul 
nostru obişnuit de gândire ştiinţifică, spre a scruta în profunzime 
cauzele unor fenomene inexplicabile rațional şi chiar a ne elibera 
de obisnuinta abordării acestora în contextul categoriilor de 
cauză, timp, spațiu? 

Cercetările psihologice actuale asupra stărilor de conștiință 
modificată (B. Wolman şi M. Ullman, 1986) se referă la modi- 
ficarea calitativă a întregului model mental în raport cu cel 
cotidian. Percepția spaţio-temporală dispare, omul isi pierde 
autocontrolul, expresia emoţională se schimbă, imaginea corpo- 
rală este alta, semnificaţiile sunt răsturnate, se instalează sentimen- 
tul inefabilului şi se schimbă întregul mod de gândire. La toate 
acestea cercetarea psihologică transpersonală mai adaugă: 
dispariţia continuum-ului liniar dintre micro şi macrocosm, trans- 
cenderea limitelor dintre substanță, energie şi conştiinţă, expe- 
riente complexe cu conţinut condensat, transcenderea deosebirii 
'dintre Self şi lumea externă. Stările de conştiinţă schimbate pot fi 
provocate prin reducerea de stimuli şi excitații sau prin 
suprastimulare senzorială, prin luciditate sporită, autohipnoză 
etc. Experimentul pozitiv nu mai este suficient în aceste cazuri. 
Intervin forme subtile de experimentare mentală sau experi- 
mente mixte, complementare pozitiv-mentale. 

Simbologul Vasile Lovinescu (1994, p. 75) aduce un elogiu 
spiritualității umane: „Este legitim să aştepţi în fiecare clipă un 
miracol, pentru că însăşi clipa este un miracol. Sub aparenţa că 
aştepţi un miracol, vrei în realitate să reintri în normal... Totul e 
să nu aştepţi miracolul din afară; trebuie să-l pândeşti şi să-l 
soliciti în tine însuţi, fiindcă, chiar atunci când vine din afară, in 
realitate exteriorizează o minune lăuntrică“. 

Stiinta postmodernă și ştiinţa viitorului va fi o ştiinţă care mai 
mult hominizează decât materializează. P. Teilhard de Chardin 
crede: „Adevărata fizică este aceea care va izbuti să integreze 
Omul total într-o reprezentare coerentă a lumii“. Astăzi cercetă- 
torii experimentalişti încep să înţeleagă că un studiu aprofundat 
si „cu alti ochi“ (Carl Sagan) al cărţii naturii cere şi altceva decât 
spirit de observație, spirit ştiinţific, experiment fizic, măsurători 
exacte, evaluări matematice şi chiar altceva decât inteligență. Ar 
trebui ca în stadiul în care se află ştiinţa actuală spiritul uman să 
se întreacă pe sine, ca inteligența umană să se depăşească. 
Omenesc — prea omenescul nu mai ajunge. Modernul întârziat 
este rationalist. Contemporanul viitorului se simte transcendent 
și cosmizat. 

COERENTA MENTALULUI ȘI FORMALULUI 
IN EXPERIMENT 


Gheorghe STEFAN 


(Universitatea Politehnica Bucuresti) 


Intr-o lume in care experimentul practicat sistematic se 
extinde dincolo de limite traditionale, devenind experiment 
mental (într-o manieră consistentă prin experiment filosofic 
[Drăgănescu '79]) sau experiment formal (ilustrat semnificativ 
prin experimentul matematic [Chaitin °94]), ne putem pune 
întrebarea dacă mai există un domeniu în care experimentul să nu 
fie o componentă esenţială a comportamentului uman. Experi- 
mentul este un reflex pe care omul nu l-a evitat niciodată, dar nici 
nu l-a conştientizat întotdeauna. Atunci când mintea omului $1 
formele pe care ea le imaginează, selectează sau construieşte, 
intră sub incidenţa unui joc esenţial pot apare tensiuni date de 
neconcordante ce se cer explicate. Complexitatea devine astfel 
un concept cheie pentru a limpezi relația dintre deschiderile 
mentalului si închiderile formalului. Ipoteza pe care o avansăm 
este aceea că există o necorelare între complexitatea proceselor 
mentale si complexitatea reprezentărilor formale. Se pare că va 
trebui să tindem către un spaţiu al cunoaşterii în care formele se 
pot deschide către neforme iar mentalul acceptă închideri ce 
obturează căi sterile. 


1. CĂTRE UN NOU FORMAL 


Relaţia dintre formal şi neformal este intens discutată în 
epistemologia contemporană, în primul rând datorită noilor aspecte 
evidențiate de studiul calculabilitatii și de dezvoltarea tehnolo- 

giilor informatice. Atunci cand rezultatele unui domeniu devin 
spectaculoase — asa cum s-a întâmplat, spre exemplu, cu ştiinţa 
calculatoarelor — se ridică, din cele mai diverse motive, întrebări 
asupra fundamentelor acestor rezultate. Omul pare a se teme de 
performanţa ce depăşeşte anumite limite. Nu de puţine ori aceste 
temeri sunt fundamentale. O atitudine lucidă va clasifica 
eventualele limite astfel încât să se poată crea baza convertirii 
unora în deschideri către noi dezvoltări utile. ` 


1.1. LIMITE BENIGNE 


Luminile si umbrele abordării formale au fost dintotdeauna 
în atenţia celor ce studiau fundamentele științei. Spre deosebire 
de aceştia, cei ce aplicau ştiinţa fundamentată formal, mai apropi- 
ati de cenusiul realităţii, s-au manifestat mai puţin exaltat sau 
pesimist. Succesul diverselor formalisme în rezolvarea unor 
probleme concrete sugerează faptul că limitele formalizabilului 
au un caracter benign, ele pot fi tolerate atunci cand concretetea 
soluțiilor poate servi drept chezăşie. 

Din acest motiv teorema de incompletitudine a lui Kurt Gödel, 
chiar dacă se manifestă ca o limită fundamentală a sistemelor formale 
ce depăşesc o anumită complexitate, are un caracter benign, în 
sensul că implicaţiile ei pot fi ocolite în utilizarea sistemelor for- 
male. Chiar atunci când se manifestă sub forma unor probleme 
insolubile în ştiinţa calculatoarelor ea nu înspăimântă nici un 
informatician. Într-adevăr, problema opririi, ce planează asupra 
fiecărui cuplu program — date de intrare, nu a putut bloca spectacu- 
Joasa dezvoltare a informaticii. Construcții fabuloase cum ar fi big 
omega [Chaitin '78], un număr a cărui reprezentare binară conţine 
biti independenţi, ne surprind intelectual dar nu ne împiedică să 
folosim cu succes constructule formale. 

Să nu uităm sintagma clasică: eu mint. Faptul că nu înțelegem 
la ce se referă, atunci când este rostită de un individ, nu ne împie- 
dică să folosim în continuare limbajul natural. 

Ne-am acomodat, prin demersuri ce provin din cele mai diverse 
spații, cu ideea că adevărul se extinde şi dincolo de ceea ce este 
demonstrabil. Se pare, chiar, că demonstrabilul este un sub- 
domeniu cu o extindere cantitativă nesemnificativă în raport cu 
adevărul. Limitrea la demonstrabil, chiar dacă unora le pare 
opresivă, este acceptată de o atitudine pragmatică. Dar, chiar o 
atitudine metafizică cred că este reconfortată la gândul că există 
adevăruri dincolo de uscăciunea demonstrabilului. Amploarea şi 
profunzimea acestor adevăruri de dincolo de demonstrabil 
transformă limita într-o deschidere. 

De la paradoxul mincinosului şi până la problema opririi 
istoria celor create de mintea omului nu a făcut decât să dea semne 
discrete, prin marcarea unor limite benigne, despre o realitate de 
dincolo de formal în care adevărul se manifestă nestingherit de 
rigoarea atrofiantă a formalismelor. Mintea poate experimenta 
deci într-un spaţiu al adevărului mult extins peste cel al 
demonstrabilului, generându-se o tensiune datorită faptului că 
formalul trebuie să se limiteze la demonstrabil. 

Deci, o primă țintă strategică pe care ne-o putem propune 
este aceea de a extinde cantitativ spaţiul demonstrabilului pentru 
a micşora incompatibilitatea cu amploarea spaţiului adevărului în 
care mentalul se mişcă cu dezinvoltură. 


1.2. LIMITE MALIGNE 


Spre deosebire de limitele fundamentale, ce se pot converti în 
deschideri, limitele cantitative puse de rezolvarea unor probleme 
concrete nu pot fi valorificate într-o manieră la fel de pozitivă. 
Atunci când demonstrăm că adevărul unei construcții mentale nu 
este decidabil ne lovim de un perete dincolo de care sperăm că se 
află ceva. Dar atunci știm cum se rezolvă o problemă, importantă 
pentru optimizarea existenţei noastre, dar constatăm că nu avem 
suficiente resurse pentru a ajunge la soluție, ne aflăm în situația 
de neinvidiat a celui care străbate o peşteră al cărei tavan există 
dar nu se întrevede. 

Un prim exemplu este problema comisvoiajorului. Un comis- 
voiajor trebuie să viziteze n orașe, cunoaşte distanţele dintre ele 
si trebuie să-și aleagă un circuit minim care trece o singură dată 
prin toate oraşele. Soluţia teoretică, sub forma unui program, 
este foarte uşor de găsit, dar se demonstrează că pentru cele mai 
bune calculatoare existente, dacă n > 64 (o cifră reală rezonabilă) 
soluția optimă nu poate fi calculată decât în multe mii de secole. 

Un al doilea exemplu din aceeaşi categorie îl constituie 
problema satisfiabilității: dându-se o funcție booleană F(x, ..., x,), 
de n variabile, să se afle dacă există cel puţin o configuraţie binară 
de intrare pentru care funcţia Fia valoarea de adevărat. Numărul 
de configurații binare de intrare este 21. Programul ce caută 
soluţia problemei este foarte simplu dar nu poate evita calcularea 
funcţiei F pentru toate configuraţiile binare de intrare. Deci 
timpul de rulare este proporţional cu 2". Pentru n = 64 şi pentru 
un calculator capabil să calculeze valoarea funcţiei F într-o 
milionime de secundă (o performanţă notabilă!) putem să 
aşteptăm aproximativ 5 000 de secole pentru aflarea rezultatului. 

Stephen Cook a demonstrat că există o clasă foarte largă de 
probleme concrete echivalente ca efort de calcul cu problema 
satisfiabilității. Este vorba de clasa problemelor NP-complete (a 
acelor probleme care nu se pot rezolva pe o mașină finită decât 
într-un timp proporțional cu 2" , unde n este proporţional cu 
dimensiunea datelor de intrare). Rezolvarea oricăreia cu un 
algoritm mai simplu, de tip polinomial (un algoritm este 
polinomial dacă rezolvă problema într-un timp proportional cu n“, 
unde n este proporțional cu dimensiunea datelor de intrare ia c 
este o constantă) ar atrage după sine rezolvarea simplificată a 
tuturor problemelor NP-complete. 

Să nu poți atunci când ştii este mult mai frustant decât să nu 
știi pentru că nu se poate. Cu toate că nu suntem în fata unor 
limite teoretice fundamentale, putem afirma caracterul malign al 
acestor imposibilitati care nu deschid către nimic altceva. 

Este stupefiantă simplitatea enuntului problemei satisfiabi- 
lității. Cu atât mai blocantă este imposibilitatea de a găsi o soluţie 
eficientă si obligativitatea de a accepta soluția banală a căutării solu- 
tiei prin simpla încercare a tuturor combinațiilor de intrare posibile. 
Pentru atâtea alte probleme s-au găsit algoritmi sofisticati care 

optimizau găsirea soluţiei şi pentru această problemă aparent 
banală acest lucru nu este posibil? „Simplitatea spațiului“ în care 
a fost definită problema credem că este, măcar parțial la originea 
dificultăților. Principiile calculului boolean sunt foarte simple: ele 
pot fi expuse complet pe una sau două pagini. Această simplitate 
stă la baza construcțiilor fizice concrete (circuitele logice) ce permit 
structurări ample, materializate sub forma calculatoarelor moder- 
ne. Această consecinţă strict pozitivă nu este cumva acompaniată, 
„într-un târziu“, de imposibilitatea de a rezolva concret o pro- 
blemă de genul problemei satisfiabilitatii? Simplitatea inițială a 
reprezentărilor se „răzbună“ prin complexitati inacceptabile ale 
unor consecinţe importante. 

Vom încerca un răspuns indirect, făcând unele evaluări 
cantitative într-un spațiu definit cu o simplitate comparabilă. Să 
considerăm lumea imaginilor alb-negru ce pot fi desenate pe 
1 cm2, cu o rezoluţie de 32 de linii, fiecare având 32 de puncte. 
Este vorba de lumea trunchiată a imaginilor ce pot fi desenate pe 
1 cm? cu o peniță de aproximativ 0,3 cm grosime, folosind numai 
linii verticale sau orizontale şi puncte. Deci, oricare din aceste 
imagini poate fi prezentată prin 32 x 32 = 1024 de semne binare 
(0 pentru alb şi 1 pentru negru). Rezultă că numărul de imagini 
potențiale distincte ce pot fi astfel reprezentate este de 21024 = 
10320. Să calculăm acum câte imagini din cele astfel posibile ar 
putea să fie actualizate la o scară de ordinul de mărime al civili- 
zaţiei umane, pentru a vedea în ce măsură o astfel de reprezen- 
tare este utilă. Considerăm că un om poate distinge maximum 10 
imagini diferite pe secundă. Vom considera, mult acoperitor, că o 
populaţie de 10 miliarde de locuitori priveşte continuu, zi şi 
noapte, imagini distincte, timp de 4 miliarde de ani. Numărul de 
imagini distincte ce s-ar putea stfel actualiza este: 


1010 (persoane) x 
10 (imagini discernabile pe secundă) x 
3 600 (secundă pe oră) x 
24 (ore pe zi) x 
365 (zile pe an) x 
4 x 109 (ani) = 1028 imagini. 

Rezultă o concluzie stupefiantă: potenţialul reprezentărilor se 
actualizează într-o proporție de aproximativ 10-292, adică într-o 
proporție practic nulă. Dar mașini pentru reprezentarea acestor 
imagini şi teorii pentru tratarea lor se fac ca şi cum toate aceste 
imagini ar fi posibile. Disproportia zdrobitoare dintre posibil si 
realizabil este însă prea mare pentru a o neglija. Teoriile pe care 
le concepem pentru a studia formal aceste imagini şi maşinile pe 
care le construim pentru a le manipula sunt destinate tuturor 
celor aproximativ 10520 imagini ignorând că, de fapt, cele ce vor fi 
efectiv actualizate nu sunt decât 1028. Reprezintă această infimă 
parte o clasă cu anumite caracteristici distincte în mulțimea 
tuturor imaginilor posibile? Dacă da, atunci reprezentarea ar 
trebui să pornească de la ele, cu consecinţe ce ar putea fi foarte 
importante pentru „teoria imaginii de 1024 de pixeli“. 

Am putea să ne justificăm reprezentarea binară pe care acum 
o folosim prin simplitatea teoriei și a maşinilor asociate. Dar nu 
ne putem reprima întrebarea dacă nu cumva o altă reprezentare, 
eventul mai complexă, nu ar putea să fie mai adecvată şi mai 
eficientă în cazul unor probleme realmente complexe? Bitul si 
funcţiile booleene sunt oare cele mai eficiente reprezentări pentru 
toate problemele pe care acum le soluționăm prin algoritmi cu 
complexitate exponențială? Există o şansă ca răspunsul să fie 
negativ. 


1.3. SIMPLIFICAREA TEORIEI PRIN COMPLEXIFICAREA 
PRINCIPIILOR 


De ce teoriile formale pot da seamă numai de adevăruri atât 
de simple în raport cu adevărurile pe care mintea le poate manipula? 
Credem că răspunsul este foarte simplu: omul de ştiinţă din toate 
timpurile a fost obsedat de două lucruri: 


- fundamentarea oricărui demers formal pe un număr cât 
mai mic de principii cât mai simplu formulate, 


cu speranţa că pornind de la ele 


— se pot elabora construcții formale oricât de complexe. 

Dacă prima aspirație a fost cu prisosință realizată în foarte 
multe cazuri, cea de a doua nici măcar nu s-a dovedit justificată. 
Dezvoltarea teonei algoritmice a informației a permis demon- 
strarea unei teoreme foarte importante [Chaitin ’77], conform căreia: 


cu aproximafia unei constante finite, nici o teoremă nu poate 
conține mai multă informaţie decât cea conținută în setul de 
axiome ce fundamentează teoria ce a permis deducerea ei. 


Deci, pornind de la teorii simplu şi compact definite nu se pot 
deduce teoreme (adevăruri) care să depăşească complexitatea 
teoriei cu mai mult de o constantă. Aspiratia către simplitate a 
- teoriilor clasice se dovedeşte o limită cantitativă esenţială pentru 
realităţile de care ar putea da seamă. Cu o teorie formală simplu 
fundamentată nu putem să imaginăm decât experimente mentale 
limitate la adevărurile de o simplitate corespunzătoare pe care 
aceasta le poate manipula. Mintea va trebui să se limiteze la 
demonstrabilitatea limită a unei teorii simple. Aspiraţia, cu valenţe 
estetice, pe care au avut-o oamenii de ştiinţă din toate timpurile 
pentru evidenţierea unor principii simple, ce se dovedesc utile şi 
clare, a avut drept consecinţă tensiunea pe care astăzi o consta- 
tăm între mental şi formal în experiment. Aceste teorii se dovedesc 
a fi inutile şi neclare pentru rezolvarea unor probleme ce au 
devenit curente pentru omul de ştiinţă contemporan [Ştefan '95]. 

Spre exemplu, putem să interpretăm comportamentul unui 
individ într-un context dat, pornind de la modul în care 
funcționează sistemul său nervos, ţinând cont de totalitatea proce- 
selor fizice şi chimice implicate. Dimensiunea travaliului, perfect 
posibil, intreprins pe această cale ar fi atât de mare şi rezultatul 
atât de aproximativ încât efortul nu va putea fi justificat. Mult 
mai utilă ar fi evidenţierea unor scenarii posibile semnificative 
pentru o clasă suficient de largă de comportamente, prin utili- 
zarea cărora să poată fi oferită o interpretare, cu bună aproxi- 
mație corectă, pentru comportamente umane concrete. O astfel 
de abordare, promovată de Radu Bogdan, permite soluţii cu o 
complexitate rezonabilă pentru situaţii reale foarte nuantate. 
Premizele unei astfel de teorii sunt evident mult mai ample decât 
ale celei ce porneşte de la procese fizico-chimice elementare, dar 

posibilitatea de a solutiona probleme reale, cu un efort rezonabil, 
creşte foarte mult. În cadrul unei teorii mai complex funda- 
mentate construcțiile pot fi mai simple. 

Un alt exemplu îl pot constitui Jogicile modale, dezvoltate in 
secolul XX, prin intermediul cărora realități bine circumscrise 
pot fi mult mai simplu descrise decât folosind logica aristotelică. 

Dezvoltarea lingvisticii computafionale se constituie într-un 
alt exemplu semnificativ. Un eşantion finit, dar semnificativ al 
limbii engleze — corpus-ul acestei limbi — a fost utilizat pentru 
evidenţierea unui număr de aproximativ 30 de mii de reguli. 
Aceste reguli descriu, cu o acuratețe suficient de mare orice text 
scris în limba engleză, constituindu-se în „teoria formală a limbii 
engleze“. Această teorie nu mai respectă aspiraţia către simpli- 
tate, anterior menţionată, dar permite analizarea sau construirea 
unor texte de mare complexitate scrise în limba engleză. Evident, 
această „teorie“ nu poate fi folosită de un utilizator uman, ea este 
destinată exclusiv unei maşini puternice de calcul. Zeci de mii de 
reguli, corespunzând axiomelor şi teoremelor unei teorii clasice, 
nu pot fi manipulate formal de un utilizator uman. Dar comporta- 
mentul calculatorului ce utilizează această teorie exersând un 
veritabil experiment, are o complexitate care poate deveni comparabilă 
cu cea a unui experiment mental realizat în acelaşi domeniu. 
Chiar dacă mintea mai posedă şi conexiuni pe care un proces 
formal gândit şi instituit nu le poate avea [Drăgănescu °79], 
distanţa dintre un experiment mental si unul formal, realizate in 
contextul oferit de lingvistica computationala, sau abordări 
similare, se reduce semnificativ datorită creşterii spectaculoase a 
complexităţii experimentului formal. 

Se pare că cheia către acomodarea mentalului cu formalul 
este renunţarea la carteziana aspirație către simplitate si claritate. 
Utilitatea unei teorii depinde, în epoca informatizării cunoaşterii, 
de complexitatea ei și nu de simplitatea care permitea manipularea 
comodă a unor principii simple. Vom construi din ce în ce mai 
mult teorii pentru uzul mașinilor. Implicarea mentalului va 
presupune într-o măsură din ce în ce mai mare imaginarul, a cărui 
exersare a fost în mod regretabil neglijată în cultura europeană 
odată cu reforma protestantă [Culianu, 1994]. Raționalismul 
cartezian a încercat mecanizarea gândirii şi a reuşit crearea unor 

mecanisme pentru exersarea performantă a gândirii formale: 
calculatoarele. Astfel omul se regăseşte liber să-şi exerseze 
imaginarul la care a trebuit să renunţe parțial timp de câteva 
secole. 


2. PRINCIPALA PROVOCARE: COMPLEXITATEA 


Redobândirea accesului nestingherit la imaginar, prin care 
sper să putem reechilibra relaţia dintre mental şi formal, este încă 
un proces în curs de desfășurare. Motorul principal al acestui 
proces este provocarea oferită de complexitate. Drumul către 
imperiul imaginarului este lung, dar îl parcurgem din ce în ce mai 
rapid, fugăriți de un monstru, cu atât mai fioros cu cât este mai 
greu de descris: complexitatea. 


2.1. COMPLEXITATEA: UN CONCEPT CE NU SE LASĂ 
UŞOR DEFINIT 


Nu de puţine ori cunoașterea a evoluat sub presiunea 
sugestiei oferită de „concepte“ imprecis definite. Sugestia vagului 
poate fi uneori imperativă, într-o situaţie paradoxală, genera- 
toare de imprevizibile cristalizări. Acesta poate fi motivul pentru 
care cunoașterea, într-o manieră „inconștientă“, tolerează sugestia 
imperativă a unor concepte ce scapă definiţiilor unanim acceptate. 
Timpul si informaţia intră în categoria acestor concepte catalizante. 
Un altul tinde să capete un statut similar: complexitatea. 

Am operat intens cu acest concept chiar în textul de faţă, 
mizând pe sugestia lui pentru unele din cele mai importante idei 
pe care am încercat să le impun. Întregul demers poate fi pus sub 
semnul întrebării dacă ne vom încrâncena în adoptarea unei 
definiţii riguroase pentru ideea de complexitate. Literatura de 
specialitate ne oferă mai multe căi, vom propune si noi una, dar 

rămânem la gândul că o definiţie riguroasă unanim aceptată nu 
există încă şi poate ar fi chiar inutilă. Calea către o definiție care 
nu există este de multe ori o modalitate superioară de cunoaştere 
ce nu acceptă încremenirea atrofiantă în formă. 

Convergenta „asimptotică“ spre formă poate fi rezultatul 
unei negocieri subtile pe care mentalul o face cu formalul pentru 
a putea participa consistent la un experiment comun. 


2.2. DEFINIŢII ALE COMPLEXITĂȚII 


În funcţie de domeniul de aplicaţie sau de profunzimea abor- 
dării, conceptul de complexitate a fost definit în diferite moduri. 
Vom lista o parte dintre acestea [Edmonds '95] pentru a pregăti 
introducerea definiției noastre în paragraful următor. 

Complexitatea ca mărime (size) este uneori folosită atunci 
când interconexiunile domeniului evaluat nu sunt importante sau 
când evaluările ce se fac sunt grosiere. De multe ori se foloseşte 
termenul de complexitate a calculului pentru a desemna aspecte 
cantitative uşor de evidenţiat, cum ar fi: timpul de calcul (în cicli 
maşină) sau dimensiunea memoriei folosite. Sistemele digitale 
sunt uneori evaluate prin complexitatea văzută ca număr de 
intrări în toate circuitele ce compun sistemul, ignorându-se aspecte 
legate de topologia sau funcţia circuitului. Mărimea substituită 
complexității crează de multe ori confuzii ce nu pot fi evitate 
decât prin definiții mai nuanfate. 

Complexitatea ca mărime a definiţiei minime, numită şi 
complexitate algoritmică, oferă distincții mai nuantate. Teoria 
algoritmică a informaţiei promovată în anii '60 de Kolmogorov, 
Solomonov şi Chaitin, dezvoltată amplu de cel din urmă [Chaitin 
’87], permite şi evaluări cantitative ale unor realități compuse din 
multe elemente. Exemplul cel mai simplu, la care se pot reduce 
toate evaluările formale, este cel a unui șir binar, de regulă, foarte 
lung. Un astfel de şir este simplu dacă, spre exemplu, este format 
de repetarea de 500 000 ori a secvenţei binare 0011. Un şir este 
algoritmic complex dacă este format din 2 milioane de biţi 

înlănțuiți aleator, fără nici o regulă. În primul caz descrierea cea 
mai simplă a șirului este: generează de 500 000 ori 0011, iar în cel 
de al doilea caz descrierea cea mai simplă este: generează 
0100011100 ... 110010100001101, unde șirul binar conţine 2 
milioane de semne. Mărimea primei definiţii este de o jumătate 
de rând, pe când cea de a doua definiție umple spaţiul a câtorva 
volume. Conform acestei definiţii cel de al doilea are complexitate 
maximă, neavând o reprezentare mai compactată. Rămâne să ne 
punem întrebarea dacă: cel de al doilea sir reprezintă într-adevăr 
ceva? Rămâne totuşi important faptul că se poate face o estimare 
cantitativă corelată şi cu conţinutul reprezentării. 

Este interesant de amintit si punctul de vedere, preponderent 
“calitativ, al lui B. Edmonds, conform căruia complexitatea este: 
That property of a language expression wich makes it difficult to 
formulate its overall behaviour, even when given almost complete 
information about its atomic components and their inter-relations. 


2.3. O DEFINIŢIE SEMANTICĂ A COMPLEXITĂȚII 


Principala critică pe care o facem definiţiilor anterioare este 
aceea că nu au ţinut cont în definirea complexităţii de aspectele 
semantice. Teza pe care o avansăm este aceea că nu putem defini 
complexitatea unei reprezentări independent de semnificația pe 
care i-o acordăm. O abordare de acest tip ne va permite să ținem 
cont, în egală măsură de: 


— tendința către rigoare a formalului, prin căutarea unei măsuri 
— apetenfa mentalului de a manipula înțelesuri 


în tentativa de a concilia formalul şi mentalul, în disputa pentru a 
„impune“ o definiţie care să poată fi utilă în experimente proprii. 
O definiție pur cantitativă este inutilă pentru că uniformizează 
aspecte calitative pe care mentalul se sprijină în demersul său. De 
asemenea, o abordare pur calitativă nu poate oferi abordării 
formale nici un reper. Avem nevoie de un concept care să asigure 
un context acceptat în egală măsură de lumea mentalului ca si de 
cea a formalului. 

Definiţia pe care o propunem necesită unele precizări preli- 
minare. 

1. Orice reprezentare poate fi adusă sub forma unui șir de 
simboluri binare. 

2. Mărimea unei reprezentări este dată de lungimea șirului 
binar asociat. 

3. Diferenţa a două reprezentări est definită numai pentru repre- 
zentări de dimensiune egală şi are drept rezultat funcţia sau- 
exclusiv realizată între biții ce ocupă poziţii identice. (Exemplu: 
diferenţa dintre: 


0001110010100011 
Și 
1100110011001100 
este: 
1101000001101111. 


După cum se observă s-au modificat (complementat) acei biţi 
„descăzutului“ care au corespuns l-urilor „scăzătorului“.) 

Putem propune următoarea definiţie: 

Complexitatea semantică a unei reprezentări esta dată de modulul 
diferenţei dintre complexitatea algoritmică a acelei reprezentări și 
complexitatea algoritmică maximă pe care o poate avea o reprezen- 
tare care poate fi scăzută din reprezentarea inițială fără ca semni- 
ficafia acesteia să poată fi modificată. 

Vom încerca să explicăm această definiţie folosind ca exemplu 
patru reprezentări bidimensionale: 


(a) o tablă de şah 

(b) desenul unui circuit electronic format din zeci de compo- 
nente electronice (rezistențe, condensatoare şi tranzistoare) 

(c) un desen de Picasso 

(d) un număr aproape egal de puncte albe şi negre distribuite 


aleator. 


Complexitatea algoritmică (C4) a acestor reprezentări este, în 
aceeași ordine: 


(a) foarte mică 
(b & c) moderată 
(d) foarte mare. 

Semnificația primei reprezentări (tabla de șah) se poate 
păstra dacă un număr mic de biţi se complementează. Desenul 
circuitului electronic își păstrează semnificația dacă din el se 
scade o imagine relativ simplă. Desenul de Picasso nu suportă 
nici o modificare dacă vrem ca semnificaţia lui — „desen de 
Picasso“ — să nu fie alterată. Ultima reprezentare rămâne la fel de 
„semnifictivă“ — adică nesemnificativă — chiar dacă i se complemen- 
tează toţi biții. 

În consecință, complexitatea semantică (Cs) a celor patru 
reprezentări va fi: 

(a) Cs = Ca, pentru că din C4 se scade o mărime comparabilă 

(b) Cs = CA pentru că din CA se scade o mărime nesemni- 
ficativ de mică 

(c) Cs = CA, pentru că din CA nu se poate scădea decât o 
reprezentare nulă 

(d) Cs = 0, pentru că din CA se poate scădea o valoare identică. 


Compexitatea semantică poate fi mare pentru imagini ce au o 
reprezentare neregulată dar posedă o semnificaţie. Spre deosebire 
de complexitatea algoritmică unde o reprezentare aleatoare poseda 
o complexitate maximă, în cazul complexităţii semantice o repre- 
zentare aleatoare neavând semnificație, complexitatea ei este 
nulă (deoarece rămâne la fel de nesemnificativă prin complemen- 
tarea tuturor bitilor reprezentării). De asemenea, imaginile 
unice, de regulă cele cu valoare artistică, au complexitatea algo- 
ritmică egală cu cea semantică, deoarece nici o parte a reprezen- 
tării nu poate fi modificată fără a se modifica semnificația. Am 
putea spune că atunci când Cs = Ca, reprezentarea are pe lângă 
semnificaţie și sens. O astfel de reprezentare nu admite încadrarea 
în categoria formelor, putem spune despre ea că este neformală. 

Am putea stabili următoarele corespondențe folosind 
exemplul dat prin cele patru figuri: 

— figurile din categoria (a) sunt reprezentări formale 

— figurile din categoria (b) sunt reprezentări formalizabile 

- figurile din categoria (c) sunt reprezentări neformale 

— figurile din categoria (d) nu sunt reprezentări. 

Tranziţia gradată între formal şi neformal se poate face numai 
într-un spaţiu în care semnificaţiile arbitrează, printr-o experienţă 
mentală, un proces imposibil de imaginat ca o experienţă pur formală. 

Definiția complexității sematice se obține într-un experiment in 
egală măsură mental şi formal. De aici va rezulta si utilitatea 
acestui mod de a înțelege complexitatea pentru coerenţa 
mentalului şi formalului în experiment. 


3. COERENŢA MENTAL-FORMAL PRIN CORELAREA 
COMPLEXITATILOR 


Complexitatea semantică va permite relaxarea tensiunii dintre 
experimentul mental şi cel formal, datorită compatibilității pe care o 
asigură evalarea realizată cu o măsură „acceptată“ de ambele părți. 
Reglarea diferenţei, acum uriașe, dintre adevăr şi demonstrabil va putea 
fi făcută cu un instrument de măsură comun. 

Concluzia cea mai importantă ce se poate desprinde din acest 
text este aceea că elementele unei teorii trebuie să fie suficient de 
elaborate pentru a avea din start o semnificaţie suficient de mare. 
Dezvoltările teoretice clasice pornesc de la elemente şi principii 
prea simple, care capătă semnificație numai pe măsură ce teoria 
este treptat elaborată. (Un exemplu limită îl constituie lumea 
imaginilor de | cm?, în care bitul nu are nici un fel de semnificaţie, 
motiv pentru care spaţiul imaginilor posibile devine, din start si 
pentru totdeauna, absurd de mare. Dacă am proceda la fel în 
cazul lingvisticii, considerând ca structuri elementare literele 
alfabetului, cu care acceptăm formarea oricărei combinaţii posi- 
bile am ajunge la o aberaţie similară; nici măcar orice combinaţie 
de cuvinte nu este acceptată, fapt pentru care mulțimea textelor 
posibile este drastic restricționată.) 

Tranzitia de la jocul formelor nesemnificante către operarea 
cu forme din ce în ce mai încărcate de semnificaţii apropie 
experimentul formal de cel mental. Complexitatea semnatică în 
cele două tipuri de experimente începe să convergă către valori 
apropiate. Construcţii, adevăruri din ce în ce mai complexe intrând 
sub incidența abordărilor formale, tensiunea dintre mental şi 
formal tinde să se atenueze. 

Aroganfa cu care teoreticienii încearcă să fundamenteze cât 
mai simplu teoriile pe care apoi doresc să-şi sprijine experimentele 
mentale, formale sau reale, a condus la blocajul ce caracterizează 
relaţia dintre aceste trei tipuri de experimente. Deblocarea nu 
este posibilă decât prin teorii fundamentate complex („neelegant“) 
în care să se poată oferi soluții simple problemelor care astăzi 
beneficiază de soluţii inacceptabil de mari consumatoare de timp 
$1 resurse fizice. 

Tehnologiile informaţionale sprijină această inversare radicală, 
anticarteziană, de viziune. Experimentul formal este eficient 
posibil numai pe suportul oferit de instrumentele informatice. 
Mintea omului și instrumentele de calcul pot și merită să inte- 
racționeze numai dacă se implică specific în complexități 
apropiate. Forţa subtilă a imaginarului se poate actualiza numai 
sprijinită de forța brută a formalului. Totul este ca aceste forţe să 
poată fi ţinute aproape una de cealaltă. Cine le îndepărtează? Cei 
ce cred că, dacă demersul cartezian a permis construcţia calcula- 
toarelor, atunci, acelaşi demers trebuie să caracterizeze si folosirea 
lor performantă. 

MENTAL SI EXPERIMENTAL ÎN ŞTIINŢELE 
COGNITIVE 


G.G. COSTANDACHE: 


(Universitatea Politehnica, Bucuresti) 


„La métaphore permet de comprendre quelque chose et 
d'en faire l'expErience en terme de quelque chose d’autre“ 


(G. Lakoff et M. Johnson) 


1. ȘTIINȚELE COGNIFIEI SAU INTELIGENȚA 
ARTIFICIALA? 


Numeroşi teoreticieni ai inteligenţei artificiale sunt de acord 
să recunoască despre proiectele lor că nu urmăresc o simulare 
veritabilă a inteligenței umane, ci doar o „emulaţie“ (cum se 
exprimă Domenico Parisi, 1989), adică propun actualizarea unui 
comportament pur si simplu analogic. Dacă ar fi important numai 
aspectul pragmatic, respectiv, dacă ne-ar interesa numai 
rezultatele sau capacitatea artefactelor de a soluţiona problemele 
pentru care au fost construite, acestea şi-ar merita denumirea de 
inteligente, tocmai în măsura realizării performanţelor scontate. 
Deşi soluțiile actuale nu sunt lipsite de unele dificultăți, departe 
de a reprezenta obstacole în dezvoltarea științelor cogniției sau 
descurajări pentru ambițiile teoreticienilor inteligenţei artificiale, 
care urmăresc nemijlocit nivelul performanţelor, aceste dificul- 
tăți acționează ca stimulent euristic (J. -M. Besnier, 1993). În 
continuare, pornind de la astfel de consideraţii, vom încerca să 
aducem unele precizări despre rolul inteligenţei artificiale în 
contextul disciplinelor cognitive. 

Spectrul cercetărilor subsumate denumirii „Inteligență artifi- 
cială“ este foarte larg iar obiectivele proprii redeschid problemele 
celor mai importante domenii tradițional destinate modelării 
cognitive: percepția, raționamentul, limbajul şi acţiunea. De 
altfel, ar fi multe de spus asupra acestei diviziuni care este inevi- 
tabilă, dar şi foarte discutabilă, întrucât presupune posibilitatea 
unei separaţii efective şi pare să propună o oarecare ordine, 
cronologică sau ierarhică, spre a le lua în consideraţie. Desigur că 
în fiecare din aceste metadomenii, problemele memoriei şi ale 
învățării sunt fundamentale. Inspectând sumarele manualelor sau 
ale lucrărilor clasice despre inteligența artificială vom recunoaște 
un anumit număr de teme relevante pentru studiul cogniţiei: recu- 
noaşterea formelor şi a cuvintelor, reprezentarea cunoştinţelor, 
înţelegerea şi producerea textelor, planificarea şi diagnosticul etc. 

Împrumuturile, ca şi contribuţiile privind lingvistica sau neuro- 
psihologia, care inspiră modelele conexioniste, nu sunt deloc rare. 
Iar în interiorul cercetărilor de inteligență artificială se întâlnesc 
efectiv lucrări autentic pluridisciplinare, unde informatica nu este 
decât un instrument privilegiat, servind modelării inspirate si 
controlate de discipline cu un statut științific, presupus a fi mai 
bine stabilit. Inteligența artificială oferă acestor discipline ale 
cognifiei umane sau naturale ocazia de a-și corela obiectele 
specifice, de a-şi extinde aria obișnuită de intervenţie, şi le mai 
oferă prilejul de a-şi confrunta noţiunile descriptive cu concep- 
tiile cele mai avansate de tratare a informaţiei, care pot să bene- 
ficieze la rândul lor de aceste corelaţii $1 evoluții. 

Mai curând decât o disciplină științifică omogenă, ceea ce ar 
presupune o anumită delimitare a obiectelor proprii, prin tradiţie 
imposibilă, Inteligența Artificială poate fi considerată o inter- 
disciplină, după cum spunea Herbert Simon încă de la începuturi. 
El dorea să afirme, astfel, că Inteligența Artificială nu se reduce 
numai la o serie de lucrări pluridisciplinare, că reprezintă mai 
mult decât o simplă arie problematică, unde cercetători în 
discipline separate se întâlnesc din când în când datorită unor 
proiecte tranzitorii. Cu toate că este, prin definiție, deschisă spre 
tot ceea ce înseamnă cugetare sau acţiune, Inteligența Artificială 
nu este, din acest motiv, mai puţin dotată cu un statut propriu, cu 
intenții şi cu obiecte de predilecție. Atunci, în contextul ştiinţelor 

cognitive, Inteligența Artificială deține rolul unei cutii de 
rezonanță epistemologică, fiind sensibilă la toate efectele de 
distorsiune si de simplificare ce se pot imagina. Ea profită, într- 
adevăr, de structurile descrise de alte discipline şi caută, fără prea 
multă ezitare, prin experimentări şi probe specifice, să le 
reconstruiască, să le regăsească, drept produse sau resurse ale 
anumitor procese calculatorii. Ea propune mereu reprezentări noi, 
proprii, care dobândesc adeseori valoare de normă în comparații 
metodice sau în transcrieri procedurale, nu numai în practică, ci 
și în teorie. 


2. CONEXIONISMUL ÎN ŞTIINŢELE COGNITIEI 


La începutul anilor '80 a avut loc un reviriment puternic al 
cercetărilor asupra rețelelor neuronale, considerate de atunci 
înainte ca fiind alcătuite din neuroni formali, spre a semnala 
îndeosebi faptul că nu mai era cazul de a menţine perspectiva 
clasică, din neurobiologie. Revirimentul a fost ocazionat prin 
descoperirea noilor tehnici de învățare ce implicau diversele 
straturi de neuroni ascunși. În plus, trebuia menționâtă aplicarea 
pentru studiul acestor rețele a metodelor provenind din fizica 
sistemelor dezordonate, respectiv, tratarea în acest mod a comporta- 
mentului colectiv al atomilor dintr-un cristal, când este supus 
acţiunii unui câmp magnetic. Multitudinea proprietăților pe care 
aceste tehnici, împrumutate adeseori din termodinamică, le evi- 
denţiază în rețelele neuronale depăşeşte tot ceea ce s-a realizat în 
anii precedenţi. Iar aceste proprietăţi au fost, curând, interpretate 
în termeni cognitivi şi, astfel, au apărut formulări de genul: 
reţelele sunt capabile să înveţe, să recunoască forme, să memo- 
reze prin asociație etc. Reuşita acestei tendințe în cercetare a 
avut ca efect aprecierea ei drept principala concurentă față de 
Inteligența Artificială ortodoxă, relaxată treptat, ca si când ar fi 
atins propria limită de competenţă. 

Cea mai mare parte din controversele care mobilizează în 
prezent ştiinţele cognitive derivă din compararea celor două modele, 
succesiv promovate la rangul de paradigme. Cognitivismul 
ortodox, pentru care a gândi înseamnă a calcula ca şi ordinatorul, 
adică folosind simboluri ce au simultan realitate materială şi 
valoare semantică (de reprezentare) este confruntat cu para- 
digma rețelelor neuronale, pentru care a gândi înseamnă a 
calcula aşa cum procedează reţelele, funcționând masiv în paralel 
și unde comportamentele interesante apar numai la nivelul 
ansamblului, adică „emerg“ din sistemul de interacțiuni al unită- 
tilor integrate. 

De altfel, orice ştiinţă cognitivă, spre a-şi justifica existența 
este obligată să propună o serie de modele, respectând impera- 
tivul coerenţei sau consistenfei logice, dar, totodată, să le valideze 
sau să le verifice prin confruntarea cu datele unor experiențe 
pertinente. În raport cu alte ştiinţe, diferența caracteristică 
disciplinelor cogniţiei presupune condiția ca datele experi- 
mentale să nu se refere direct la universul fizic, ci la modul în care 
indvizii umani şi-l reprezintă. Într-adevăr, omul deliberează 
singur, alteori discută cu alţii, înainte de a hotărî asupra proble- 
melor cu care se confruntă. Cu alte cuvinte, indivizii umani exprimă 
totul într-un limbaj, spre a comunica celorlalţi uneori decizia şi 
adesea chiar deliberarea respectivă. Există două stiluri de 
reprezentare semantică (modul realist şi cel antirealist), cărora le 
sunt asociate teorii opuse cu privire la reprezentările mentale în 
Inteligența Artificială. „Disputa între realisti şi antirealişti din 
filosofia spiritului interesează mai ales semantica sau forma logică 
a enunţurilor presupuse în raporturile atitudinale“ (D. H. 
Helman). Pentru un realist, interpretarea sau referința propoziției 
este o stare a universului și nicidecum o stare psihică (conştientă) 
a agentului reprezentând subiectul raportului de atitudine. 

Se acceptă despre savanții cognitivisti că apelează numai la 
criterii împrumutate din ştiinţele naturii (fizică, biologie etc.) şi 
din cele tehnice sau inginerești. Dar aprecierea performanţelor 
obținute de ordinator datorită structurilor de programe ,,inteli- 
gente“, raportate la modalitățile de funcționare a spirirului uman, 
deci nu numai la activitățile creierului, prezintă în acest domeniu 
o importanţă hotărâtoare. Pornind de la o astfel de confruntare, 

pot fi produse la un nivel adecvat de generalitate acele modele 
teoretice unitare, care să corespundă unor fenomene atât de 
eterogene. Una dintre problemele care a rămas deschisă priveşte 
contribuția informației figurative, adică a imaginilor mentale, la 
reprezentarea semantică rezultând din înţelegerea unui text. Unii 
autori au dezvoltat relativ la această problemă, o concepţie 
asupra unui model mental (Johnson-Laird, A. Garnham). Însă 
ideea că acest model reprezintă o anumită stare de lucruri ar 
trebui să ne conducă, după alți autori, să discutăm mai curând 
despre un model al situaţiei (Perrig şi Kintsch). Toţi aceşti autori 
au crezut util să deosebească în psihicul subiectului, alături de o 
„reprezentare propozițională“ şi o „reprezentare situationala“, 
dependentă de felul informaţiei oferită agenţilor cognitivi. Pentru 
J.F.le Ny „reprezentările semantice tranzitorii pot fi considerate 
în mod rezonabil ca nişte instanfieri ale reprezentărilor durabile, 
antrenând memoria pe termen lung“ (1989, p. 221). Deoarece 
aceste instanţieri sau concretizări sunt realizate la om printr-un 
proces de activare, se poate spune că a instanfia înseamnă a 
deveni activ. În acest sens, autorul citat apreciază că, raportat la 
om, sistemul de calcul implementat într-un ordinator „nu 
activează altfel, ci doar cu mijloace fizice foarte diferite“. 
Conexionismul recent își pune, în privința reţelelor consi- 
derate, problema reprezentării simbolice a „universului exterior“. 
Dar, întrucât astăzi cele mai multe ordinatoare sunt încă secven- 
tiale, motiv pentru care sunt denumite „mașini Von Neumann“, 
chiar reţelele neuronale din lucrările conexionistilor, aceste 
ansambluri multiplu paralele, sunt simulate pe astfel de 
ordinatoare secvențiale! Problema complexității este aproape 
eludată când se reduce o funcţie la o structură. Problema cunoa- 
sterii capacităţii (puterii) unei structuri complexe se apreciază 
astfel: fiind dată o clasă de structuri definite numai partial si în 
mod statistic, se încearcă explorarea posibilităţilor generale sau 
generice. Modelele în reţea au fost initial admise ca macro- 
modele; nodurile, ca şi arcele componente, erau considerate 
purtătoare ale unor unități cognitive de nivel înalt, adică simbolice 
sau conceptuale. Dar modelele neoconexioniste se bazează pe 
rețele alcătuite din microunităţi; nodurile şi arcele componente 
nu mai sunt denumite individual si nu mai sunt considerate ca 
deținătoare sau transmițătoare ale unor pachete organizate de 

informaţii. Între cele două tipuri de abordare (conexionism si neo- 
conexionism) trebuie văzută diferenţa care provine din nivelurile 
deosebite de cercetare a fenomenelor mentale. Modelele numite 
simbolice, spre deosebire de cele alcătuite din reţele subsim- 
bolice, sunt tocmai acelea care se raportează la extensiuni sau 
intensiuni ale reprezentărilor conceptuale, determinate de uni- 
versul exterior. 

Putem spera îndeosebi că prin conexionism vom avea 
explicată capacitatea unei rețele de a produce logica, această 
capacitate fiind o proprietate emergentă a reţelei luată în 
ansamblu. Atunci, izvorul capacității noastre de a gândi logic nu 
poate fi localizat la un nivel inferior şi nici considerat ca depen- 
- dent numai de elemente izolate. Iar faptul că logica a fost utilizată 
spre a modela rețeaua neuronală nu presupune că rețeaua ca 
atare ar putea fi modelul gândirii logice. Mai rămâne de specificat 
maniera în care semnalul emis de un anumit neuron poate 
reprezenta o propoziţie asupra lumii, modalitatea de codificare 
sau de echivalare a unui conținut de gândire cu calculul operat în 
rețea si, respectiv, modul in care acest cod poate dobândi o 
semnificație sub formă de reprezentare. Dacă o stare mentală 
reprezintă ceva numai în măsura în care prezintă un conținut, 
acest conţinut trebuie să se refere la universul fizic. Capacitatea 
reprezentativă a stărilor mentale se numeşte intenfionalitate şi 
constă în faptul că se raportează la anumite obiecte eterogene. 

În orice caz, nu se mai revine la ideea perimată a psihologiei 
asociationiste, conform căreia structura mesajului receptat 
determină total structura mesajului de ieşire. Fără ca sistemul 
nervos să fie considerat izolat față de universul exterior, semnalul 
de la intrare nu mai este privit decât ca un declanșator, care 
conduce la o alegere între diversele moduri posibile de functio- 
nare autonomă a sistemului nervos şi. care poate impune 
schimbarea modului de funcţionare anterioară. În afara contac- 
tului cu fizica sistemelor dezordonate nu se putea concepe 
varianta neoconexionismului. O reţea aleatorie poate învăța si în 
particular poate efectua inferenfe inductive, dar este nevoie de 
ceva în plus spre a deveni capabilă să exprime regulile pe care le 
urmează în activitatea proprie. O regulă nu se poate modifica 
decât prin intervenția unei metareguli. Dar neoconexionismul se 
raportează la reţea ca la un obiect complex, în sensul lui Von 

Neumann: cvasinatural. Astfel, 1 se pot studia unui asemenea 
obiect in mod experimental proprietățile, fiind manipulat, adică 
variindu-se parametrii săi. Însă nu se poate accepta punctul de 
vedere al totalei cunoaşteni de către ordinator a proprietăţilor sale. 

S-a observat că orice sistem compus dintr-un foarte mare 
număr de elemente ce interacționează dezvoltă inevitabil și de la 
sine proprietăţi de stabilitate. De exemplu, automatele booleene 
conectate în mod aleator generează un comportament colectiv 
remarcabil de tip ciclic şi cu o perioadă redusă. S-a mers prea 
departe cu autonomizarea modelului logic-matematic, cu toate că 
se pretinde o menţinere a legăturii cu realitatea fizică, biologică 
si chiar psihologică. Reconstrucţia conceptuală a subiectului a 
evidenţiat numeroasele riscuri de eroare pe care le comportă astfel 
de încercări. Noua „ştiinţă a populațiilor“ referitoare la sisteme 
automate sau moleculare abandonează una din categoriile 
fundamentale pe care s-a clădit dinamica, inclusiv termodinamica 
clasică: funcţia de stare, deoarece fenomenele colective pe care le 
studiază nu sunt integrabile. Încercând să depăşească atât 
cauzalitatea lineară cât si cauzalitatea circulară, această nouă 
știință s-a angajat într-o „cauzalitate de cuplări“ (I. Stengers), 
unde nu se specifică natura interacțiunilor. Dar dacă vrem să 
regândim intentionalitatea ca raport între o stare mintală si 
obiectul său (conţinut), atunci trebuie să ne rupem de fizică şi 
chiar de noua ştiinţă ce racordează conexionismul la fizica 
sistemelor dezordonate gi la termodinamica proceselor 
ireversibile. 


3. EXPLICAREA MENTALULUI SAU EXPERIENȚA 
IN COGNITIVISM 


Mai degrabă decăt „gândirea înseamnă calcul“, formula care 
ar trebui să rezume directiva ştiinţelor cognitive ar putea fi: 
„cunoașterea presupune simularea“. Deşi utilizat în mod 
asemănător cu „modelarea“, termenul „simulare“ prezintă 
semnificaţii diferite, eterogene, după cum apare încadrat într-un 

context științific sau este considerat în accepţia curentă. In primul 
caz, simularea reprezintă o formă particulară de modelare ce 
constă în reproducerea pe calculator a parametrilor funcţionării 
unui sistem oarecare; deci, suntem în domeniul activităților 
cognitive. În al doilea caz, simularea presupune o disimulare; 
adică suntem în domeniul simulacrului, al imitatiei sau al 
prefacerii (acţiunii). V. Descobes (1979) supralicitează, presu- 
punând că „orice simulare admite a simula simularea“. Aşadar, 
unii teoreticieni ai Inteligenţei Artificiale acceptă o dublă 
prefăcătorie: discutăm ca şi când calculatorul se preface că ştie să 
calculeze. În acest sens, cotitura mentalistă apărută prin „știința 
spiritului“ a propus o deconstructie a metafizicii subiectivităţii 
_ care conduce mult mai departe decât demersul filosofic omonim. 

A reprezenta, a imita, a repeta sau a reproduce: iată compo- 
nente permanent solicitate în orice experienţă științifică. Dar 
există ceva în activitatea ştiinţifică aspirând spre universalul ce 
scapă experimentării, deși confirmă perfect analizele omului de 
ştiinţă: construcţia de modele. Ştiinţa este activitatea umană în 
contextul căreia termenul „model“ are un sens diametral opus 
celui folosit în limbajul cotidian, unde model înseamnă doar ceva 
de imitat sau care merită să fie imitat. Paradoxal, însuși modelul 
ştiinţific a fost la origine o imitație, având cu realitatea același 
raport ca o miniatură (modelul redus) cu obiectul pe care îl 
reproducem spre a-l manipula mai ușor. Ulterior, modelul va fi 
înțeles ca o formă abstractă, care se încorporează sau se reali- 
zează în anumite fenomene luate în discuție. Domenii foarte 
diferite ale realității fenomenale pot fi reprezentate folosind 
modele indentice. 

Deoarece astfel se stabileşte între domeniile respective o 
relație de echivalență se spune adeseori că modelul este clasa 
echivalenţei corespunzătoare. Întrucât şi modelul în sens ştiinţific 
reprezintă o creaţie umană, există o anumită supra-punere între 
cel ce imită si ceea ce se imită. Cu alte cuvinte, prin modelarea 
științifică obținem o imitare a naturii pe care savantul o consideră 
mai degrabă un model în sensul obişnuit. Conceperea şi 
înfăptuirea modelelor conferă omului o dominație pe care el nu 
o poate dobândi prin cunoaşterea directă, intuitivă sau empirică. 
Această dominație presupune nu numai explicaţia, dar şi 
predicția sau anticiparea, îndeosebi datorită puternicului instru- 
ment matematic utilizat. 

După J. Fodor (1975), teoria reprezentafionald a mentalului 
se justifică printr-o lungă serie de lucrări din psihologia cognitivă 
și întemeiază orice explicaţie corectă a cognitiei. Conform tezei 
funcționaliste a lui Fodor, tipurile de stări mentale, cum ar fi 
credinţele şi dorinţele, reprezintă stări funcționale ale organis- 
mului uman care pot fi definite prin relaţiile lor funcţionale şi 
cauzale cu stimuli, cu manifestări comportamentale sau cu alte 
stări mentale. Relaţia cauzală dintre conținuturile semantice ale 
reprezentărilor şi manifestările comportamentale poate fi mai 
ușor înţeleasă dacă recurgem la metafora ordinatorului, deoarece 
ordinatoarele au tocmai însuşirea de a lega proprietăţile cauzale 
ale simbolurilor cu proprietăţile lor semantice prin intermediul 
structurii lor sintactice. Dacă spiritul este un fel de ordinator, 
putem spune, după Fodor, că avem asigurată o soluţie la problema 
cauzalității: inscripția concretă a simbolurilor, individualizate 
prin forma lor, leagă proprietăţile semantice ale reprezentărilor, 
adică faptul că ele se referă la ceva anume, cu stările fizice ale 
maşinii electronice (J. Fodor, 1987,). O explicație cognitivă este 
chiar o explicaţie cauzală, întrucât postulează secvenţe cauzale de 
reprezentări simbolice incluse în relații computationale. Z. Pylyshyn 
(1984) recunoaşte că un comportament este cognitiv „penetrabil“ 
dacă se conformează unei explicaţii de acest tip. Totodată, aceste 
reprezentări simbolice şi relații computationale sunt interne, iar o 
psihologie ştiinţifică trebuie să se supună principiului numit de 
Fodor „solipsism metodologic“. Acest principiu respinge orice 
individualizare a conţinuturilor mentale în termeni care s-ar 
referi la condiţii externe psihologiei unui subiect si in special care 
nu ar fi determinate prin alcătuirea sa şi prin legile sale de 
organizare materială. Mai precis, principiul solipsismului 
metodologic ne impune să recurgem doar la o individualizare 
sintactică a conţinuturilor mentale considerate simboluri concrete 
si nu la o individualizare semantică, adică folosind referiri la 
entitățile lumii exterioare. 

Sistemele informatice destinate unei automatizări parţiale a 
rationamentelor sunt cunoscute sub numele de sisteme expert. 
Ele au devenit curând „revelatoare pentru un anumit număr de 
probleme care privesc nu numai Inteligența Artificială, dar şi 
ansamblul tehnostiinftelor cogniției“ (Y. -M. Visetti, 1993). 
Referinţa la sistemul expert, prin comparaţie cu intelectul uman, 

are ca efect să evidentieze o dată in plus diferenţa care există 
între conceptualizarea fenomenelor naturale şi cea a fenomenelor 
raționale. De exemplu, diferența care se stabileşte între: 1) 
relieful momentan pe care, la un subiect uman, îl poate lua un 
aspect, de la un moment anumit, în raport cu reprezentarea totală 
a unei situaţii date (atenţia sau importanţa pe care intelectul 
acestui subiect o acordă în mod spontan unui aspect particular al 
reprezentării de ansamblu) şi 2) pertinenfa, într-un anumit sens 
obiectivă, a unei proprietăți dintr-o situaţie reală. Sunt două 
probleme bine determinate si distincte să indentificăm ceea ce 
este pertinent într-o situaţie şi ceea ce este tratat drept pertinent, 
adică scos în relief, la un moment dat, de către un individ aflat, 
efectiv sau numai fictiv, în această situație considerată. Fără 
“îndoială că există o relaţie generală de corespondenţă între 
pertinenta obiectivă şi relieful momentan. În versiunea sa 
optimistă, această relaţie de corespondenţă poate fi formulată în 
modul următor: în general, subiectul acordă atenţie şi relief propri- 
etatilor obiectiv pertinente ale situaţiilor. Dimpotrivă, în versiunea 
pesimistă, se evidenţiază mai degrabă discordanţele relaţiei. 

Aceeași relaţie poate fi considerată însă ca fiind o relaţie de 
dependență mai curând decât de corespondență. Atunci, ea este 
întemeiată pe învăţare sau exercițiu. Formularea adecvată va fi, 
în acest caz, următoarea: în general, subiectul învaţă progresiv să 
acorde mai mult relief şi atenție proprietăţilor pertinente ale 
situațiilor. Pe o astfel de formulare se poate baza și o acțiune didactică 
eficace. Putem adăuga că învățarea de acest gen nu rămâne exclu- 
siv individuală. Sarcina istorică a științei este tocmai de a iden- 
tifica proprietăţile lucrurilor care deţin în mod obiectiv cea mai 
mare pertinență şi importanţă în Univers. Iar sarcina socială și 
individuală a învățământului este de a urmări ca aspectele/atributele, 
care vor avea mai mult relief în reprezentările individuale, să fie 
tocmai cele care corespund în mod efectiv proprietăților obiectiv 
pertinente sau importante. 

În concluzie, metoda experimentului mental nu mai conţine 
prejudecata empiristă sau verificaţionistă, atât de răspândită. 
Intr-adevăr, metoda experienţelor mentale din filosofia analitică 
s-a dovedit fecundă în măsura în care a fost însoţită de reflectia 
critică. Metoda cazurilor imaginare nu poate fi contestată, chiar 
dacă „variațiile imaginare“ se raportează la trăsături fizice sau 
fiziologice pentru a determina criteriile de identitate a subiec- 

tilor. De astfel, conceptele noastre nu pot fi clanficate decât prin 
supunerea lor la astfel de variaţii si, in final, prin trecerea la limita 

